
LIITE I

VALMISTEYHTEENVETO
1. 
LÄÄKEVALMISTEEN NIMI

Amsparity 20 mg injektioneste, liuos, esitäytetty ruisku


2. VAIKUTTAVAT AINEET JA NIIDEN MÄÄRÄT

Yksi esitäytetty 0,4 ml:n kerta-annosruisku sisältää 20 mg adalimumabia.

Adalimumabi on rekombinantti ihmisen monoklonaalinen vasta-aine, joka on tuotettu kiinanhamsterin munasarjasoluissa (CHO). 

Apuaineet, joiden vaikutus tunnetaan

Amsparity 20 mg injektioneste, liuos, sisältää yhdessä esitäytetyssä 0,4 ml:n kerta-annosruiskussa 0,08 mg polysorbaatti 80:tä, joka vastaa 0,2 mg:aa/ml polysorbaatti 80:tä.

Täydellinen apuaineluettelo, ks. kohta 6.1.


3. LÄÄKEMUOTO 

Injektioneste, liuos (injektio). 

Kirkas liuos, jonka väri vaihtelee värittömästä hyvin vaaleanruskeaan.


4. KLIINISET TIEDOT

4.1 Käyttöaiheet

Idiopaattinen juveniili artriitti

Idiopaattinen juveniili polyartriitti

Amsparity on tarkoitettu käytettäväksi aktiivisen idiopaattisen juveniili polyartriitin hoitoon yhdessä metotreksaatin kanssa 2 vuoden iästä alkaen, kun yhdellä tai useammalla DMARD-lääkkeellä ei ole saatu riittävää vastetta. Amsparity-valmistetta voidaan antaa myös yksinään, jos potilas ei siedä metotreksaattia tai metotreksaattihoidon jatkaminen ei ole tarkoituksenmukaista (monoterapian teho, ks. kohta 5.1). Adalimumabia ei ole tutkittu alle 2‑vuotiailla potilailla.

Entesiitteihin liittyvä artriitti

Amsparity on tarkoitettu aktiivisen entesiitteihin liittyvän artriitin hoitoon 6 vuoden iästä alkaen, kun tavanomaisilla hoidoilla ei ole saatu riittävää vastetta tai ne ovat olleet huonosti siedettyjä (ks. kohta 5.1).

Läiskäpsoriaasi lapsilla

Amsparity on tarkoitettu vaikean, kroonisen läiskäpsoriaasin hoitoon lapsille ja nuorille 4 vuoden iästä alkaen, kun paikallishoidolla ja valohoidolla ei ole saatu riittävää vastetta, tai ne eivät sovellu.

Crohnin tauti lapsilla

Amsparity on tarkoitettu keskivaikean tai vaikean, aktiivisen Crohnin taudin hoitoon lapsille 6 vuoden iästä alkaen, kun tavanomaisilla hoidoilla (mm. primaarinen ravitsemushoito ja kortikosteroidi ja/tai immunomodulantti) ei ole saatu riittävää vastetta tai ne ovat olleet huonosti siedettyjä tai kyseiset hoidot ovat vasta-aiheisia.

Pediatrinen uveiitti

Amsparity on tarkoitettu pediatrisen, kroonisen ei-infektioperäisen anteriorisen uveiitin hoitoon 2 vuoden iästä alkaen, kun tavanomaiselle hoidolle ei ole saatu riittävää vastetta tai se on ollut huonosti siedettyä, tai se ei ole tarkoituksenmukaista.

4.2 Annostus ja antotapa

Amsparity-hoito tulee toteuttaa indikaation mukaiseen diagnosointiin ja hoitoon perehtyneen erikoislääkärin aloittamana ja valvonnassa. Silmätautien erikoislääkäreitä kehotetaan konsultoimaan asianmukaista erikoislääkäriä ennen Amsparity-hoidon aloitusta (ks. kohta 4.4). Amsparity-hoitoa saaville potilaille tulee antaa Potilaskortti.

Kun potilas hallitsee pistämistekniikan kunnolla, hän voi pistää Amsparity-annoksensa itse, jos lääkäri pitää tätä soveliaana ja seuraa tarvittaessa potilaan tilaa.

Muut samanaikaiset hoidot (esim. kortikosteroidit ja/tai immunomoduloivat hoidot) tulee optimoida Amsparity-hoidon aikana.

Annostus

Pediatriset potilaat

Idiopaattinen juveniili artriitti

Idiopaattinen juveniili polyartriitti 2 vuoden iästä alkaen

Idiopaattista juveniilia polyartriittia sairastavien potilaiden Amsparity-valmisteen suositeltu kerta-annos 2 vuoden iästä alkaen lasketaan potilaan painon perusteella (taulukko 1). Amsparity-valmistetta annostellaan joka toinen viikko injektiona ihon alle. 

Taulukko 1. Amsparity-annos idiopaattista juveniilia polyartriittia sairastaville potilaille

	Potilaan paino
	Annos

	10 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Saatavilla olevien tietojen mukaan kliininen vaste saavutetaan yleensä 12 hoitoviikossa. Jos potilas ei saavuta vastetta tämän ajan kuluessa, hoidon jatkamista on harkittava tarkoin.

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa.

Amsparity-valmistetta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Entesiitteihin liittyvä artriitti

Entesiitteihin liittyvää artriittia sairastavien Amsparity-valmisteen suositeltu kerta-annos 6 vuoden iästä alkaen lasketaan potilaan painon perusteella (taulukko 2). Amsparity-valmistetta annostellaan joka toinen viikko injektiona ihon alle. 

Taulukko 2. Amsparity-annos entesiitteihin liittyvää artriittia sairastaville potilaille

	Potilaan paino
	Annos

	15 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Adalimumabia ei ole tutkittu entesiitteihin liittyvää artriittia sairastavilla alle 6‑vuotiailla potilailla.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Läiskäpsoriaasi lapsilla

Läiskäpsoriaasia sairastavien 4–17‑vuotiaiden potilaiden suositeltu kerta-annos lasketaan painon perusteella (taulukko 3). Amsparity annostellaan injektiona ihon alle. 

Taulukko 3. Amsparity-annos läiskäpsoriaasia sairastaville lapsipotilaille

	Potilaan paino
	Annos

	15 kg – < 30 kg
	Aloitusannos 20 mg, jonka jälkeen 20 mg joka toinen viikko alkaen viikon kuluttua aloitusannoksesta.

	≥ 30 kg
	Aloitusannos 40 mg, jonka jälkeen 40 mg joka toinen viikko alkaen viikon kuluttua aloitusannoksesta.



Jos potilas ei saavuta vastetta 16 viikon kuluessa, hoidon jatkamista on harkittava tarkoin.

Jos uusintahoito Amsparity-valmisteella on aiheellista, noudatetaan edellä annettuja ohjeita annoksesta ja hoidon kestosta.

Adalimumabin turvallisuutta on arvioitu pediatrisilla läiskäpsoriaasipotilailla keskimäärin 13 kuukauden ajan.

Ei ole asianmukaista käyttää adalimumabia alle 4 vuoden ikäisille lapsille tämän käyttöaiheen hoidossa.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Crohnin tauti lapsilla

Crohnin tautia sairastavien 6–17‑vuotiaiden potilaiden Amsparity-valmisteen suositeltu kerta-annos lasketaan painon perusteella (taulukko 4). Amsparity annostellaan injektiona ihon alle. 

Taulukko 4. Amsparity-annos Crohnin tautia sairastavilla pediatrisilla potilailla

	Potilaan paino
	Aloitusannos
	Ylläpitoannos alkaen viikolta 4

	< 40 kg
	· 40 mg viikolla 0 ja 20 mg viikolla 2

Jos nopeampi hoitovaste on tarpeen, voidaan antaa
· 80 mg viikolla 0 ja 40 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi
	20 mg joka toinen viikko

	≥ 40 kg
	· 80 mg viikolla 0 ja 40 mg viikolla 2

Jos nopeampi hoitovaste on tarpeen, voidaan antaa
· 160 mg viikolla 0 ja 80 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi.
	40 mg joka toinen viikko



Potilaat, joilla vaste on riittämätön, saattavat hyötyä annostuksen suurentamisesta:
· < 40 kg: 20 mg joka viikko
· ≥ 40 kg: 40 mg joka viikko tai 80 mg joka toinen viikko.

Hoidon jatkamista on harkittava tarkoin, jos potilas ei saavuta vastetta viikkoon 12 mennessä. 

Ei ole asianmukaista käyttää adalimumabia alle 6 vuoden ikäisille lapsille tämän käyttöaiheen hoidossa.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Uveiitti lapsilla

Uveiittia sairastavien lapsipotilaiden Amsparity-valmisteen suositeltu kerta-annos 2 vuoden iästä alkaen lasketaan painon perusteella (taulukko 5). Amsparity annostellaan injektiona ihon alle. 

Ei ole olemassa kokemuksia lasten uveiitin hoidosta adalimumabilla ilman samanaikaista metotreksaattihoitoa.

Taulukko 5. Amsparity-annos uveiittia sairastavilla pediatrisilla potilailla

	Potilaan paino
	Annos

	< 30 kg
	20 mg joka toinen viikko yhdessä metotreksaatin kanssa

	≥ 30 kg
	40 mg joka toinen viikko yhdessä metotreksaatin kanssa



Kun Amsparity-hoito aloitetaan, voidaan viikkoa ennen ylläpitohoidon aloitusta antaa 40 mg latausannos < 30 kg potilaille tai 80 mg latausannos ≥ 30 kg potilaille. Kliinistä tutkimustietoa Amsparity-latausannoksen käytöstä alle 6‑vuotiailla lapsilla ei ole (ks. kohta 5.2).

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa.

Pitkäaikaisen hoidon hyödyt ja riskit on suositeltavaa arvioida vuosittain (ks. kohta 5.1).

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Munuaisten ja/tai maksan vajaatoiminta

Adalimumabia ei ole tutkittu näissä potilasryhmissä. Annossuosituksia ei voida antaa. 

Antotapa

Amsparity pistetään ihon alle (subkutaanisesti). Katso käyttöohjeet pakkausselosteesta.

Amsparity-valmisteesta on saatavilla myös muita vahvuuksia ja annostelumuotoja.

4.3 Vasta-aiheet

Yliherkkyys vaikuttavalle aineelle tai kohdassa 6.1 mainituille apuaineille.

Aktiivinen tuberkuloosi tai jokin muu vakava infektio, kuten sepsis, sekä opportunistiset infektiot (ks. kohta 4.4). 

Keskivaikea tai vaikea sydämen vajaatoiminta (NYHA III/IV) (ks. kohta 4.4).

4.4 Varoitukset ja käyttöön liittyvät varotoimet

Jäljitettävyys

Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi.

Infektiot

Potilaat, jotka käyttävät TNF:n estäjiä, ovat herkempiä vakaville infektioille. Heikentynyt keuhkojen toiminta voi lisätä infektioiden kehittymisen riskiä. Potilaita tulee siksi seurata huolellisesti infektioiden, mm. tuberkuloosin, varalta ennen Amsparity-hoidon aloittamista, hoidon aikana ja sen jälkeen. Koska adalimumabin eliminoituminen voi viedä neljä kuukautta, seurantaa tulee jatkaa siihen saakka.

Amsparity-hoitoa ei tule aloittaa potilailla, joilla on aktiivinen infektio (krooninen tai paikallinen), ennen kuin infektio on hallinnassa. Potilailla, jotka ovat altistuneet tuberkuloosille sekä potilailla, jotka ovat matkustaneet korkean tuberkuloosin tai endeemisen mykoosin (kuten histoplasmoosi, koksidioidomykoosi tai blastomykoosi) riskialueilla, Amsparity-hoidon hyödyt ja riskit on huomioitava ennen hoidon aloittamista (ks. Muut opportunistiset infektiot).

Potilaita, joille kehittyy uusi infektio Amsparity-hoidon aikana, tulee seurata huolellisesti ja heille on tehtävä täydellinen diagnostinen arvio. Jos potilaalle kehittyy uusi, vakava infektio tai sepsis, tarvittava antimikrobinen tai antimykoottinen hoito on aloitettava ja Amsparity-valmisteen antaminen on keskeytettävä välittömästi, kunnes infektio saadaan hallintaan. Lääkärien tulee noudattaa varovaisuutta harkitessaan Amsparity-valmisteen käyttöä potilailla, joilla on ollut toistuvia infektioita tai perussairaus, joka voi altistaa infektioille mukaan lukien samanaikainen immunosuppressiivisen lääkityksen käyttö.

Vakavat infektiot

Vakavia infektioita, mukaan lukien sepsis, joka johtuu bakteereista, mykobakteereista, invasiivisista sieni-infektioista, parasiiteista, viruksista tai muista opportunistisista infektioista, kuten listerioosista, legionelloosista ja pneumokystoosista, on raportoitu adalimumabia käyttävillä potilailla.

Muita vakavia infektioita, joita on ilmennyt kliinisissä tutkimuksissa, sisältävät pneumonian, pyelonefriitin, septisen niveltulehduksen ja sepsiksen kaltaisia infektioita. Infektioihin liittyvää sairaalahoitoa tai kuolemaan johtavia tapauksia on raportoitu.

Tuberkuloosi

Adalimumabihoitoa saaneilla potilailla on raportoitu tuberkuloosia, mukaan lukien tuberkuloosin reaktivaatiota ja uusia tapauksia. Raportit sisälsivät sekä keuhko- että keuhkojen ulkopuolista (eli disseminoitunut) tuberkuloosia.

Ennen Amsparity-hoidon aloittamista tulee kaikki potilaat tutkia sekä aktiivisen että inaktiivisen (”latentin”) tuberkuloosin varalta. Tähän tutkimukseen tulee kuulua huolellinen potilaan arviointi, jotta saadaan selville potilaan aikaisemmin sairastama tuberkuloosi ja aiemmat kontaktit aktiivista tuberkuloosia sairastavan henkilön kanssa sekä aikaisemmat ja/tai käynnissä olevat immunosuppressiiviset hoidot. Asianmukaisia seulontatestejä (tuberkuliinikoe ja keuhkoröntgen) voidaan joutua tekemään kaikille potilaille (paikallisten vaatimusten mukaisesti). Nämä kokeet ja niiden tulokset on suositeltavaa merkitä Potilaskorttiin. Lääkäriä muistutetaan, että tuberkuliinikokeessa saatetaan saada väärä negatiivinen tulos etenkin, jos kyseessä on vaikeasti sairas tai immuunivajavuudesta kärsivä potilas.

Jos todetaan aktiivinen tuberkuloosi, Amsparity-hoitoa ei saa aloittaa (ks. kohta 4.3).

Alla kuvatuissa tilanteissa Amsparity-hoidon hyötyjen ja riskien suhdetta on harkittava hyvin huolellisesti.

Jos potilaalla epäillään latenttia tuberkuloosia, on tuberkuloosin hoitoon perehtynyttä lääkäriä konsultoitava.

Jos potilaalla todetaan latentti tuberkuloosi, sen hoito profylaktisella tuberkuloosihoidolla on käynnistettävä ennen Amsparity-hoidon aloittamista ja paikallisten suositusten mukaisesti.

Profylaktista tuberkuloosihoitoa on harkittava ennen Amsparity-hoidon aloittamista myös siinä tapauksessa, että potilaalla on useita tai merkittäviä tuberkuloosin riskitekijöitä, mutta latentin tuberkuloosin osoituskoe on negatiivinen, ja potilaalla, jolla on aiemmin ollut latentti tai aktiivinen tuberkuloosi, eikä hoidon asianmukaisesta toteutuksesta ole varmuutta.

Adalimumabihoitoa saaneilla potilailla on ilmennyt tuberkuloosin reaktivaatiotapauksia profylaktisesta hoidosta huolimatta. Joillekin potilaille, joita on aiemmin hoidettu menestyksekkäästi aktiivisen tuberkuloosin vuoksi, on uudelleen kehittynyt tuberkuloosi adalimumabihoidon aikana.

Potilaita tulee myös kehottaa kääntymään lääkärin puoleen, jos heillä esiintyy tuberkuloosi-infektioon viittaavia merkkejä/oireita (esim. sitkeää yskää, laihtumista/painonlaskua, lämpöilyä, voimattomuutta) Amsparity-hoidon aikana tai sen jälkeen.

Muut opportunistiset infektiot

Adalimumabia saavilla potilailla on tavattu opportunistisia infektioita, kuten invasiivisia sieni-infektioita. TNF:n estäjiä saavilla potilailla näitä infektioita ei ole välttämättä tunnistettu ja tämä on johtanut asianmukaisen hoidon viivästymiseen ja joskus kuolemaan.

Jos potilaalle kehittyy sellaisia merkkejä ja oireita kuten kuume, huonovointisuus, painonlasku, hikoilu, yskä, hengenahdistus, ja/tai keuhkoinfiltraatteja tai muita vakavia systeemisiä sairauksia, liittyi niihin sokki tai ei, invasiivista sieni-infektiota tulisi epäillä ja Amsparity-valmisteen anto lopettaa viipymättä. Diagnoosi ja empiirisen antifungaalisen hoidon aloitus tulisi tehdä yhteistyössä lääkärin kanssa, jolla on kokemusta invasiivisten sieni-infektioiden hoidosta.

B‑hepatiitin uudelleenaktivoituminen

B‑hepatiittiviruksen kroonisilla kantajilla (eli pinta-antigeeni-positiivisilla) on todettu B‑hepatiitin uudelleenaktivoitumista TNF:n estäjähoidon, myös adalimumabihoidon, aikana. Jotkin tapaukset ovat johtaneet kuolemaan. Potilaat on tutkittava HBV-infektion varalta ennen Amsparity-hoidon aloittamista. Jos potilas osoittautuu HBV-tartunnan kantajaksi, suositellaan hepatiitti B ‑infektion hoitoon perehtyneen lääkärin konsultoimista.

Jos HBV-kantaja tarvitsee ehdottomasti Amsparity-hoitoa, häntä on seurattava tarkasti aktiiviseen HBV-infektioon viittaavien merkkien ja oireiden varalta koko hoitojakson ajan ja useita kuukausia hoidon päättymisen jälkeen. TNF:n estäjähoitoa saavien HBV-kantajien hoitamisesta samanaikaisesti viruslääkkeillä B‑hepatiitin uudelleenaktivoitumisen estämiseksi ei ole riittävästi tietoa. Jos potilaan B‑hepatiitti aktivoituu uudelleen, on Amsparity-hoito lopetettava ja tehokas viruslääkitys ja asianmukainen tukihoito aloitettava.

Neurologiset tapahtumat

TNF:n estäjiin, kuten adalimumabiin, on harvinaisissa tapauksissa liittynyt keskushermoston demyelinoivan sairauden (mukaan lukien MS-tauti ja optikusneuriitti) ja ääreishermoston demyelinoivan sairauden (mukaan lukien Guillain–Barrén oireyhtymä) kliinisten oireiden ja/tai röntgenlöydösten ilmeneminen tai paheneminen. Varovaisuutta tulee siis noudattaa määrättäessä Amsparity-valmistetta potilaille, joilla on joko aiemmin tai hiljattain alkanut keskus- tai ääreishermoston myeliinikatosairaus. Amsparity-hoidon keskeytystä on harkittava, jos potilaalle kehittyy jokin näistä sairauksista. Intermediaarisen uveiitin ja keskushermoston demyelinoivien sairauksien välillä on tunnettu yhteys. Potilaille, joilla on ei-infektioperäinen intermediaarinen uveiitti, on ennen Amsparity-hoidon aloitusta sekä säännöllisesti hoidon aikana tehtävä neurologinen arvio, jossa arvioidaan aiemmin alkaneita tai kehittymässä olevia keskushermoston demyelinoivia sairauksia.

Allergiset reaktiot

Kliinisissä tutkimuksissa adalimumabihoitoon liittyvät vakavat allergiset reaktiot olivat harvinaisia. Adalimumabiin liitetyt ei-vakavat allergiset reaktiot olivat kliinisissä tutkimuksissa melko harvinaisia. Adalimumabin annon yhteydessä on raportoitu vakavia allergisia reaktioita, mukaan lukien anafylaksia. Jos anafylaktinen tai muu vakava allerginen reaktio ilmenee, tulee Amsparity-valmisteen antaminen keskeyttää välittömästi ja aloittaa asianmukainen hoito.

Immunosuppressio

Tutkimuksessa, jossa 64 nivelreumapotilasta sai adalimumabihoitoa, ei havaittu viivästyneen yliherkkyysreaktion heikkenemistä, immunoglobuliinipitoisuuden pienenemistä eikä muutoksia efektori T‑ tai B‑solujen, luonnollisten tappajasolujen, monosyyttien/makrofagien eikä neutrofiilien määrässä.

Maligniteetit ja lymfoproliferatiiviset häiriöt

TNF:n estäjillä tehtyjen kliinisten tutkimusten kontrolloiduissa osioissa TNF:n estäjää saaneilla potilailla on havaittu enemmän maligniteetteja, mukaan lukien lymfoomia, kuin verrokeilla. Niitä esiintyi kuitenkin harvoin. Leukemiaa on raportoitu markkinoilletulon jälkeen potilailla, joita hoidettiin TNF:n estäjillä. Lymfooman ja leukemian taustariski on suurentunut nivelreumapotilailla, joilla on hyvin aktiivinen, pitkään kestänyt tulehduksellinen tauti, mikä vaikeuttaa riskin arviointia. Tämänhetkisten tietojen perusteella lymfoomien, leukemian ja muiden maligniteettien kehittymisriskiä ei voida sulkea pois TNF:n estäjähoitoa saavien potilaiden kohdalla.

Maligniteetteja, myös kuolemaan johtaneita, on ilmoitettu lapsilla, nuorilla ja nuorilla aikuisilla (alle 22‑vuotiailla), jotka ovat saaneet TNF:n estäjähoitoa (hoidon aloitusikä ≤ 18 vuotta), markkinoilletulon jälkeinen adalimumabihoito mukaan lukien. Noin puolet tapauksista oli lymfoomia. Muut tapaukset olivat erilaisia maligniteetteja, ja mukana oli harvinaisia, yleensä immunosuppressioon liittyviä muotoja. Maligniteettiriskiä ei voida sulkea pois lapsilla ja nuorilla, jotka saavat TNF:n estäjähoitoa.

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa. Tämä harvinainen T‑solulymfooma on taudinkuvaltaan aggressiivinen ja tavallisesti fataali. Osa adalimumabihoidon aikana ilmenneistä hepatospleenisistä T‑solulymfoomista on ilmennyt nuorilla aikuisilla, joilla on hoidettu tulehduksellista suolistotautia samanaikaisesti atsatiopriinilla tai 6‑merkaptopuriinilla. Atsatiopriinin tai 6‑merkaptopuriinin ja adalimumabin yhdistelmähoitoon liittyvä mahdollinen riski on huomioitava. Hepatospleenisen T‑solulymfooman kehittymisen riskiä ei voida poissulkea potilailla, joita hoidetaan Amsparity-valmisteella (ks. kohta 4.8).

Tutkimuksia ei ole tehty potilailla, joilla on ollut jokin maligniteetti ennen adalimumabihoitoa, tai joilla adalimumabihoitoa olisi jatkettu maligniteetin kehittymisen jälkeen. Siksi erityistä varovaisuutta tulee noudattaa harkittaessa adalimumabihoitoa näille potilaille (ks. kohta 4.8).

Kaikki potilaat tulee tutkia muiden ihosyöpien kuin melanooman varalta ennen Amsparity-hoitoa ja sen aikana. Tämä koskee etenkin potilaita, jotka ovat käyttäneet runsaasti immunosuppressiivisia hoitoja, sekä PUVA-hoitoa saaneita psoriaasipotilaita. TNF:n estäjiä, kuten adalimumabia, saaneilla potilailla on ilmoitettu esiintyneen myös melanoomaa ja merkelinsolukarsinoomaa (ks. kohta 4.8).

Eksploratiivisessa kliinisessä tutkimuksessa, jossa arvioitiin erään toisen TNF:n estäjän, infliksimabin, käyttöä potilailla, joilla oli keskivaikea tai vaikea keuhkoahtaumatauti, infliksimabihoitoa saaneilla potilailla ilmoitettiin enemmän maligniteetteja etenkin keuhkojen, pään ja kaulan alueella kuin verrokkipotilailla. Kaikki potilaat olivat aiemmin tupakoineet runsaasti. Tämän vuoksi varovaisuutta on noudatettava, kun keuhkoahtaumatautipotilaita hoidetaan millä tahansa TNF:n estäjällä, samoin kuin potilailla, joiden maligniteettiriski on suurentunut runsaan tupakoinnin vuoksi.

Tämänhetkisen tiedon perusteella ei tiedetä vaikuttaako adalimumabihoito dysplasian tai paksusuolen syövän kehittymisen riskiin. Kaikki ulseratiivista koliittia sairastavat potilaat, joilla on lisääntynyt riski dysplasiaan tai paksusuolen syöpään (esimerkiksi potilaat, joilla on pitkäaikainen ulseratiivinen koliitti tai primaarinen sklerosoiva kolangiitti), tai potilaat, joilla on aiemmin ollut dysplasia tai paksusuolen syöpä, tulee seuloa dysplasian varalta säännöllisin väliajoin ennen hoidon aloitusta ja hoidon aikana. Seulonnan tulisi sisältää kolonoskopia ja biopsia paikallisten suositusten mukaisesti.

Verenkuvamuutokset

Pansytopeniaa, mukaan lukien aplastista anemiaa, on ilmoitettu harvinaisissa tapauksissa TNF:n estäjien käytön yhteydessä. Hematologiseen järjestelmään kohdistuvia haittavaikutuksia, kuten lääketieteellisesti merkitsevää sytopeniaa (esim. trombosytopenia, leukopenia), on ilmoitettu adalimumabihoidon yhteydessä. Kaikkia potilaita tulee kehottaa hakeutumaan välittömästi lääkärin hoitoon, jos heille kehittyy Amsparity-hoidon aikana verenkuvamuutoksiin viittaavia merkkejä ja oireita (esim. sitkeä kuume, mustelmanmuodostus, verenvuoto, kalpeus). Amsparity-hoidon keskeyttämistä tulee harkita, jos potilaalla todetaan merkitseviä hematologisia poikkeavuuksia.

Rokotukset

Kun 226 aikuista nivelreumapotilasta sai adalimumabi- tai lumelääkehoitoa, havaitut vasta-ainevasteet tavanomaiselle 23‑valentille pneumokokkirokotteelle ja trivalentille influenssavirusrokotteelle olivat samankaltaiset. Elävien rokotteiden aiheuttamista infektioiden sekundaarisista siirtymisistä ei ole tietoa adalimumabihoitoa saaneilla potilailla.

Kaikkien lapsipotilaiden kohdalla on suositeltavaa varmistaa mahdollisuuksien mukaan, että potilas saa kaikki ajankohtaisten rokotussuositusten mukaiset rokotukset ennen adalimumabihoidon aloittamista.

Potilaille voidaan antaa rokotuksia adalimumabihoidon aikana eläviä rokotteita lukuun ottamatta. Elävien rokotteiden (esim. BCG-rokotteen) antamista vauvoille, jotka ovat altistuneet adalimumabille kohdussa, ei suositella 5 kuukauteen äidin viimeisestä raskaudenaikaisesta adalimumabi-injektiosta.

Kongestiivinen sydämen vajaatoiminta

Erästä toista TNF:n estäjä koskevassa kliinisessä tutkimuksessa havaittiin kongestiivisen sydämen vajaatoiminnan pahenemista ja kongestiivisesta sydämen vajaatoiminnasta johtuvan kuolleisuuden lisääntymistä. Myös adalimumabihoidon aikana on raportoitu kongestiivisen sydämen vajaatoiminnan pahenemista. Amsparity-valmisteen käytössä on noudatettava varovaisuutta potilailla, joilla on lievä sydämen vajaatoiminta (NYHA I/II). Keskivaikea ja vaikea sydämen vajaatoiminta ovat Amsparity-valmisteen käytön vasta-aiheita (ks. kohta 4.3). Amsparity-hoito tulee keskeyttää, jos potilaalle tulee kongestiivisen sydämen vajaatoiminnan oireita tai jos oireet pahenevat.

Autoimmuuniprosessit

Amsparity-hoito voi johtaa autovasta-aineiden muodostukseen. Pitkäaikaisen adalimumabihoidon vaikutusta autoimmuunisairauksien kehittymiseen ei tunneta. Jos potilaalle kehittyy lupuksen kaltaiseen oireyhtymään viittaavia oireita Amsparity-hoidon jälkeen ja hänellä todetaan vasta-aineita kaksijuosteiselle DNA:lle, Amsparity-hoitoa ei tule jatkaa (ks. kohta 4.8).

Samanaikainen biologisten DMARDien tai TNF:n estäjien antaminen

Kliinisissä tutkimuksissa anakinran ja toisen TNF:n estäjän, etanerseptin, yhteiskäytössä on todettu vakavia infektioita, eikä yhteiskäytöstä ollut lisääntynyttä kliinistä hyötyä verrattuna etanerseptin antamiseen yksinään. Etanersepti- ja anakinra-hoidon yhteiskäytössä havaittujen haittavaikutusten luonteen vuoksi samanlaisia toksisia vaikutuksia voi seurata anakinran ja muiden TNF:n estäjien yhteiskäytöstä. Siksi adalimumabin ja anakinran yhteiskäyttöä ei suositella (ks. kohta 4.5).

Adalimumabin ja muiden biologisten DMARDien (kuten anakinra ja abatasepti) tai muiden TNF:n estäjien samanaikaista antoa ei suositella perustuen infektioiden mahdollisesti lisääntyneeseen riskiin, mukaan lukien vakavat infektiot ja muut farmakologiset yhteisvaikutukset (ks. kohta 4.5).

Leikkaus

Turvallisuustiedot adalimumabilla hoidettujen potilaiden leikkaushoidoista ovat rajalliset. Leikkausta suunniteltaessa on otettava huomioon adalimumabin pitkä puoliintumisaika. Leikkaushoitoa vaatineen Amsparity-potilaan infektioita on tarkkaan seurattava ja asianmukaisiin toimenpiteisiin on tarvittaessa ryhdyttävä. Turvallisuustiedot artroplastiahoitoa vaativien adalimumabipotilaiden hoidosta ovat rajalliset.

Ohutsuolitukos

Jos Crohnin tauti ei reagoi hoitoon, potilaalla saattaa olla kiinteä fibroottinen striktuura, joka saattaa vaatia leikkaushoitoa. Nykyisten tietojen perusteella adalimumabi ei pahenna striktuuroita eikä aiheuta niitä.

Iäkkäät potilaat

Vakavien infektioiden esiintyvyys oli korkeampi yli 65‑vuotiailla potilailla (3,7 %), joita hoidettiin adalimumabilla, kuin alle 65‑vuotiailla (1,5 %). Jotkin näistä infektioista olivat fataaleja. Vanhuksia hoidettaessa tulee erityisesti ottaa huomioon infektioriski.

Pediatriset potilaat

Katso Rokotukset yllä.

Apuaineet, joiden vaikutus tunnetaan

Polysorbaatti

Tämä lääkevalmiste sisältää polysorbaatti 80:tä. Amsparity 20 mg injektioneste, liuos, sisältää yhdessä esitäytetyssä 0,4 ml:n kerta-annosruiskussa 0,08 mg polysorbaatti 80:tä, joka vastaa 0,2 mg:aa/ml polysorbaatti 80:tä. Polysorbaatti 80 saattaa aiheuttaa yliherkkyysreaktioita.

Natrium

Tämä lääkevalmiste sisältää alle 1 mmol natriumia (23 mg) per 0,4 ml:n annos eli sen voidaan sanoa olevan "natriumiton".

4.5 Yhteisvaikutukset muiden lääkevalmisteiden kanssa sekä muut yhteisvaikutukset

Adalimumabia on tutkittu nivelreumaa, idiopaattista juveniili polyartriittia ja nivelpsoriaasia sairastavilla potilailla sekä yksinään että metotreksaattiin yhdistettynä. Vasta-ainemuodostus oli vähäisempää metotreksaatin kanssa annettuna kuin yksinään. Adalimumabin käyttö ilman metotreksaattia lisäsi vasta-ainemuodostusta, tehosti adalimumabin puhdistumaa ja heikensi sen tehoa (ks. kohta 5.1).

Amsparity-valmisteen ja anakinran yhdistämistä ei suositella (ks. kohta 4.4 ”Samanaikainen biologisten DMARDien tai TNF:n estäjän antaminen”).

Amsparity-valmisteen ja abataseptin yhdistämistä ei suositella (ks. kohta 4.4 ”Samanaikainen biologisten DMARDien tai TNF:n estäjän antaminen”).

4.6 Hedelmällisyys, raskaus ja imetys

Naiset, jotka voivat tulla raskaaksi

Naisten, jotka voivat tulla raskaaksi, on harkittava riittävää raskauden ehkäisyä Amsparity-hoidon aikana ja vähintään viiden kuukauden ajan viimeisen Amsparity-annoksen jälkeen.

Raskaus

Laajat tiedot eivät viittaa epämuodostumien lisääntymiseen vastasyntyneillä. Tiedot kerättiin prospektiivisesti noin 2 100 raskaudesta, joiden aikana oli tapahtunut adalimumabialtistus ja jotka olivat johtaneet elävän lapsen syntymään tiedossa olevin lopputuloksin (mukaan lukien tiedot yli 1 500:sta ensimmäisen raskauskolmanneksen aikana tapahtuneesta altistuksesta).

Prospektiivisessa kohorttirekisterissä oli mukana 257 naista, joilla oli nivelreuma tai Crohnin tauti ja jotka saivat adalimumabia vähintään ensimmäisellä raskauskolmanneksella, ja 120 naista, joilla oli nivelreuma tai Crohnin tauti ja jotka eivät saaneet adalimumabia. Ensisijainen päätetapahtuma oli merkittävien synnynnäisten kehityshäiriöiden esiintyvyys syntymähetkellä. Vähintään yhden elävän, merkittävästi kehityshäiriöisen lapsen syntymään johtaneiden raskauksien osuus oli adalimumabihoitoa saaneilla nivelreumaa sairastavilla naisilla 6/69 (8,7 %) ja hoitamattomilla nivelreumaa sairastavilla naisilla 5/74 (6,8 %) (korjaamaton vetosuhde 1,31; 95 % luottamusväli [lv] 0,38–4,52). Adalimumabihoitoa saaneilla Crohnin tautia sairastavilla naisilla vastaava osuus oli 16/152 (10,5 %) ja hoitamattomilla Crohnin tautia sairastavilla naisilla 3/32 (9,4 %) (korjaamaton vetosuhde 1,14; 95 % lv 0,31–4,16). Korjattu vetosuhde (lähtötilanteen eroja koskeva) oli 1,10 (95 % lv 0,45–2,73), kun nivelreumaa ja Crohnin tautia koskevat tiedot yhdistettiin. Selviä eroja adalimumabihoitoa saaneiden ja hoitamattomien naisten välillä ei todettu toissijaisten päätetapahtumien kohdalla. Näitä olivat keskenmenot, vähäiset synnynnäiset kehityshäiriöt, ennenaikaiset synnytykset, syntymäkoko ja vakavat infektiot tai opportunistiset infektiot. Kohtukuolemia ja maligniteetteja ei ilmoitettu. Rekisterin metodologiset rajoitukset, mm. pieni otoskoko ja satunnaistamaton tutkimusasetelma, saattavat vaikuttaa tietojen tulkintaan.

Apinoilla tehdyssä sikiökehityksen toksisuustutkimuksessa ei havaittu merkkejä emoon eikä alkioon kohdistuvasta toksisuudesta eikä teratogeenisuudesta. Adalimumabin postnataalitoksisista vaikutuksista ei ole prekliinistä tietoa (ks. kohta 5.3).

Koska adalimumabi estää TNFα:aa, sen antaminen raskausaikana voi vaikuttaa vastasyntyneen normaaliin immuunivasteeseen. Adalimumabia saa käyttää raskausaikana vain, jos se on selvästi tarpeellista.

Adalimumabi voi läpäistä adalimumabihoitoa saavan naisen istukan ja päätyä sikiön verenkiertoon raskauden aikana. Tästä johtuen näillä imeväisillä voi olla syntymän jälkeen kohonnut infektioriski. Elävien rokotteiden (esim. BCG-rokotteen) antamista imeväisille, jotka ovat altistuneet adalimumabille in utero, ei suositella 5 kuukauteen äidin viimeisestä raskaudenaikaisesta adalimumabi-injektiosta.

Imetys

Julkaistusta kirjallisuudesta saadut suppeat tiedot viittaavat siihen, että adalimumabi erittyy hyvin pieninä pitoisuuksina ihmisen rintamaitoon ja sen pitoisuus ihmisen rintamaidossa on 0,1–1 % äidin seerumin adalimumabipitoisuudesta. Suun kautta annettuna immunoglobuliini G ‑proteiinit hajoavat suolistossa proteolyysin kautta ja niiden biologinen hyötyosuus on pieni. Ei ole odotettavissa vaikutuksia rintaruokittuihin vastasyntyneisiin tai imeväisiin. Näin ollen Amsparity-valmistetta voi käyttää rintaruokinnan aikana.

Hedelmällisyys

Prekliinistä tietoa adalimumabin vaikutuksista hedelmällisyyteen ei ole saatavilla.

4.7 Vaikutus ajokykyyn ja koneidenkäyttökykyyn

Adalimumabilla voi olla vähäinen vaikutus ajokykyyn ja koneidenkäyttökykyyn. Amsparity-valmisteen ottamisen jälkeen saattaa esiintyä kiertohuimausta ja näön heikentymistä (ks. kohta 4.8).

4.8 Haittavaikutukset

Turvallisuusprofiilin yhteenveto

Adalimumabia on tutkittu tärkeimmissä kontrolloiduissa ja avoimissa tutkimuksissa 9 506 potilaalla jopa 60 kuukauden ajan tai yli. Näihin tutkimuksiin osallistui nivelreumapotilaita, joiden tauti oli kestänyt lyhyen tai pitkän aikaa, sekä idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia), aksiaalista spondylartriittia (selkärankareumaa ja aksiaalista spondylartriittia [ilman radiografista näyttöä selkärankareumasta]), nivelpsoriaasia, Crohnin tautia, ulseratiivista koliittia, psoriaasia, hidradenitis suppurativaa ja uveiittia sairastavia potilaita. Tärkeimmissä kontrolloiduissa tutkimuksissa 6 089 potilasta sai adalimumabia ja 3 801 potilasta sai plaseboa tai vaikuttavaa vertailuvalmistetta kontrolloidun vaiheen aikana.

Tärkeimmissä kontrolloiduissa kaksoissokkotutkimuksissa hoidon keskeytti haittatapahtumien vuoksi 5,9 % adalimumabia ja 5,4 % vertailuhoitoa saaneista potilaista.

Yleisimmin ilmoitettuja haittavaikutuksia ovat infektiot (esim. nenänielutulehdus, ylähengitystieinfektiot ja sinuiitti), pistoskohdan reaktiot (punoitus, kutina, verenvuoto, kipu tai turvotus), päänsärky ja tuki- ja liikuntaelimistön kipu.

Adalimumabihoidon yhteydessä on ilmoitettu vakavia haittavaikutuksia. TNF:n estäjät, kuten adalimumabi, vaikuttavat immuunijärjestelmään, ja niiden käyttö voi vaikuttaa elimistön kykyyn torjua infektioita ja syöpää. Adalimumabin käytön yhteydessä on ilmoitettu kuolemaan johtaneita ja henkeä uhanneita infektioita (mm. sepsistä, opportunistisia infektioita ja tuberkuloosia), HBV-infektion reaktivaatiota ja eri syöpätauteja (mm. leukemiaa, lymfoomia ja hepatospleenistä T‑solulymfoomaa).

Myös vakavia hematologisia, neurologisia ja autoimmuunireaktioita on ilmoitettu. Näistä pansytopeniaa, aplastista anemiaa ja keskus- ja ääreishermoston myeliinikatotapauksia on ilmoitettu harvoin. Myös lupusta, lupuksen kaltaisia oireistoja ja Stevens–Johnsonin oireyhtymää on ilmoitettu.

Pediatriset potilaat

Lapsipotilailla todetut haittatapahtumat olivat yleisesti ottaen yleisyydeltään ja luonteeltaan samanlaisia kuin aikuispotilailla todetut haitat.

Haittavaikutustaulukko

Alla olevassa taulukossa 6 on lueteltu kliinisissä tutkimuksissa ja markkinoilletulon jälkeen esiin tulleet haittatapahtumat, ja ne on jaoteltu elinryhmittäin ja esiintyvyyden perusteella: hyvin yleiset (≥ 1/10); yleiset (≥ 1/100, < 1/10); melko harvinaiset (≥ 1/1 000, < 1/100); harvinaiset (≥ 1/10 000, < 1/1 000); sekä tuntematon (koska saatavissa oleva tieto ei riitä esiintyvyyden arviointiin). Kunkin yleisyysluokan haittavaikutukset on esitetty vakavuuden mukaisessa järjestyksessä vakavimmasta haittavaikutuksesta alkaen. Eri käyttöaiheiden tiedoista on valittu suurin yleisyysluku. Elinjärjestelmäsarakkeessa oleva tähti (*) tarkoittaa, että kohdissa 4.3, 4.4 ja 4.8 on lisätietoa aiheesta.

Taulukko 6. Haittavaikutukset

	Elinjärjestelmä
	Yleisyys
	Haittavaikutus

	Infektiot*
	Hyvin yleiset

	Hengitystieinfektiot (mm. ylä- ja alahengitystieinfektiot, keuhkokuume, sinuiitti, nielutulehdus, nenänielutulehdus ja herpesviruspneumonia)

	
	Yleiset

	Systeemiset infektiot (mm. sepsis, kandidiaasi ja influenssa), 
suolistoinfektiot (mm. virusperäinen gastroenteriitti), 
iho- ja pehmytkudosinfektiot (mm. paronykia, selluliitti, märkärupi, nekrotisoiva faskiitti ja vyöruusu), 
korvatulehdukset, 
suutulehdukset (mm. herpes simplex, huuliherpes ja hammasinfektiot), 
sukuelininfektiot (mm. vulvovaginan sieni-infektiot), 
virtsatieinfektiot (mm. pyelonefriitti), 
sieni-infektiot, 
nivelinfektiot

	
	Melko harvinaiset
	Hermostoinfektiot (mm. virusmeningiitti),
opportunistiset infektiot ja tuberkuloosi (mm. koksidioidomykoosi, histoplasmoosi ja Mycobacterium avium -kompleksin aiheuttama infektio),
bakteeriperäiset infektiot,
silmäinfektiot,
divertikuliitti1

	Hyvän- ja pahanlaatuiset kasvaimet (mukaan lukien kystat ja polyypit)*
	Yleiset

	Ei-melanoomatyyppiset ihosyövät (mm. tyvisolusyöpä ja okasolusyöpä),
hyvänlaatuiset kasvaimet

	
	Melko harvinaiset
	Lymfooma**,
kiinteät kasvaimet (mm. rintasyöpä, keuhkokasvaimet ja kilpirauhaskasvaimet),
melanooma**

	
	Harvinaiset
	Leukemia1

	
	Tuntematon
	Hepatospleeninen T‑solulymfooma1,
merkelinsolukarsinooma (ihon neuroendokriininen karsinooma)1, Kaposin sarkooma

	Veri ja imukudos*
	Hyvin yleiset

	Leukopenia (mm. neutropenia ja agranulosytoosi),
anemia

	
	Yleiset

	Leukosytoosi,
trombosytopenia

	
	Melko harvinaiset
	Idiopaattinen trombosytopeeninen purppura


	
	Harvinaiset
	Pansytopenia

	Immuunijärjestelmä*
	Yleiset

	Yliherkkyys,
allergiat (myös kausiallergiat)

	
	Melko harvinaiset
	Sarkoidoosi1,
vaskuliitti

	
	Harvinaiset
	Anafylaksia1

	Aineenvaihdunta ja ravitsemus
	Hyvin yleiset
	Kohonneet rasva-arvot

	
	Yleiset
	Hypokalemia,
kohonneet virtsahappoarvot,
poikkeavat veren natriumarvot,
hypokalsemia,
hyperglykemia,
hypofosfatemia,
nestehukka

	Psyykkiset häiriöt
	Yleiset
	Mielialanvaihtelut (mm. masennus),
ahdistuneisuus,
unettomuus

	Hermosto*
	Hyvin yleiset
	Päänsärky

	
	Yleiset

	Parestesiat (mm. hypestesia),
migreeni,
hermojuuren kompressio

	
	Melko harvinaiset

	Aivohalvaus1,
vapina,
neuropatia

	
	Harvinaiset

	MS-tauti,
myeliinikatohäiriöt (esim. optikusneuriitti, 
Guillain–Barrén oireyhtymä)1

	Silmät
	Yleiset

	Näköhäiriöt,
sidekalvotulehdus,
luomitulehdus,
silmän turvotus

	
	Melko harvinaiset
	Kaksoiskuvat


	Kuulo ja tasapainoelin
	Yleiset
	Kiertohuimaus

	
	Melko harvinaiset
	Kuurous,
tinnitus

	Sydän*
	Yleiset
	Takykardia

	
	Melko harvinaiset

	Sydänkohtaus1,
rytmihäiriöt,
kongestiivinen sydämen vajaatoiminta

	
	Harvinaiset
	Sydämenpysähdys

	Verisuonisto
	Yleiset

	Hypertensio,
kuumat aallot,
hematoomat

	
	Melko harvinaiset
	Aortan aneurysma,
valtimotukos,
tromboflebiitti

	Hengityselimet, rintakehä ja välikarsina*

	Yleiset

	Astma,
hengenahdistus,
yskä

	
	Melko harvinaiset

	Keuhkoembolia1,
interstitiaalinen keuhkosairaus,
keuhkoahtaumatauti,
pneumoniitti,
pleuraeffuusio1

	
	Harvinaiset
	Keuhkofibroosi1

	Ruoansulatuselimistö
	Hyvin yleiset

	Vatsakipu,
pahoinvointi ja oksentelu

	
	Yleiset

	Ruoansulatuskanavan verenvuoto,
dyspepsia,
refluksitauti,
Sjögrenin oireyhtymä

	
	Melko harvinaiset
	Haimatulehdus,
dysfagia,
kasvojen turvotus

	
	Harvinaiset
	Suolen puhkeama1

	Maksa ja sappi*
	Hyvin yleiset
	Kohonneet maksaentsyymiarvot

	
	Melko harvinaiset

	Kolekystiitti ja sappikivet,
maksan rasvoittuminen,
kohonneet bilirubiiniarvot

	
	Harvinaiset

	Hepatiitti,
B‑hepatiitin uudelleenaktivoituminen1
autoimmuunihepatiitti1

	
	Tuntematon
	Maksan vajaatoiminta1

	Iho ja ihonalainen kudos
	Hyvin yleiset
	Ihottuma (mm. eksfoliatiivinen ihottuma)

	
	Yleiset

	Psoriaasin puhkeaminen tai paheneminen (mukaan lukien palmoplantaarinen pustuloosi psoriaasi)1,
nokkosihottuma,
mustelmat (mm. purppura),
ihotulehdus (mm. ekseema),
kynsien murtuminen,
voimakas hikoilu,
alopesia1,
kutina

	
	Melko harvinaiset
	Öinen hikoilu,
arpimuodostus

	
	Harvinaiset

	Erythema multiforme1,
Stevens‑Johnsonin oireyhtymä1,
angioedeema1,
ihon vaskuliitti1,
likenoidi (punajäkälää muistuttava) ihoreaktio1

	
	Tuntematon
	Dermatomyosiitin oireiden paheneminen1

	Luusto, lihakset ja sidekudos
	Hyvin yleiset
	Luusto- ja lihaskipu

	
	Yleiset

	Lihasspasmit (mm. kohonneet veren kreatiinifosfokinaasiarvot)

	
	Melko harvinaiset
	Rabdomyolyysi,
systeeminen lupus erythematosus (SLE/LED)

	
	Harvinaiset
	Lupuksen kaltainen oireyhtymä1

	Munuaiset ja virtsatiet
	Yleiset
	Munuaisten vajaatoiminta,
hematuria

	
	Melko harvinaiset
	Nokturia

	Sukupuolielimet ja rinnat
	Melko harvinaiset
	Erektiohäiriöt

	Yleisoireet ja antopaikassa todettavat haitat*
	Hyvin yleiset
	Pistoskohdan reaktiot (mm. pistoskohdan punoitus)

Uveiitti

Turvallisuusprofiili adalimumabia joka toinen viikko saaneilla uveiittipotilailla oli yhdenmukainen adalimumabin tunnetun turvallisuusprofiilin kanssa.

Tiettyjen haittavaikutusten kuvaus

Pistoskohdan reaktiot

Tärkeimmissä kontrolloiduissa tutkimuksissa aikuisilla ja lapsilla pistoskohdan reaktioita (punoitus ja/tai kutina, verenvuoto, kipu tai turvotus) ilmeni 12,9 %:lla adalimumabia ja 7,2 %:lla plaseboa tai vaikuttavaa vertailuvalmistetta saaneista potilaista. Pistoskohdan reaktioiden yhteydessä ei lääkityksen keskeyttäminen yleensä ollut tarpeen.

Infektiot

Tärkeimmissä kontrolloiduissa tutkimuksissa aikuisilla ja lapsilla infektioiden esiintyvyys oli adalimumabia saaneilla 1,51 tapausta ja plaseboa tai vaikuttavaa vertailuvalmistetta saaneilla 1,46 tapausta potilasvuotta kohti. Valtaosa infektioista oli nenänielutulehduksia, ylähengitystieinfektioita ja nenän sivuontelotulehduksia (sinuiitti). Useimmat potilaat jatkoivat adalimumabilääkitystä infektion parannuttua.

Vakavien infektioiden esiintyvyys oli adalimumabia saaneilla 0,04 tapausta ja plaseboa tai vaikuttavaa vertailuvalmistetta saaneilla 0,03 tapausta potilasvuotta kohti.

Adalimumabilla tehdyissä kontrolloiduissa ja avoimissa tutkimuksissa aikuisilla ja lapsilla on ilmoitettu vakavia infektioita (myös kuolemaan johtaneita infektioita, joita esiintyi harvoin), esim. tuberkuloosia (esim. miliaarituberkuloosia ja keuhkojen ulkopuolella esiintyvää tuberkuloosia) ja invasiivisia opportunistisia infektioita (esim. disseminoitunutta tai ekstrapulmonaalista histoplasmoosia, blastomykoosia, koksidioidomykoosia, pneumokystoosia, kandidiaasia, aspergilloosia ja listerioosia). Valtaosa tuberkuloositapauksista kehittyi kahdeksan kuukauden kuluessa hoidon aloittamisesta, mikä saattaa viitata latentin sairauden uudelleenaktivoitumiseen.

Maligniteetit ja lymfoproliferatiiviset häiriöt

Idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia) koskeneissa adalimumabitutkimuksissa 249:llä pediatrisella potilaalla, joiden kokonaisaltistus oli 655,6 potilasvuotta, ei havaittu maligniteetteja. Maligniteetteja ei havaittu myöskään lasten Crohnin tautia koskeneissa adalimumabitutkimuksissa 192 lapsipotilaalla, joiden kokonaisaltistus oli 498,1 potilasvuotta. Maligniteetteja ei havaittu 77:llä pediatrisella potilaalla lasten kroonista läiskäpsoriaasia koskeneessa adalimumabitutkimuksessa, jonka kokonaisaltistus oli 80,0 potilasvuotta. Lasten uveiittia koskeneessa adalimumabitutkimuksessa 60:llä lapsipotilaalla, joiden kokonaisaltistus oli 58,4 potilasvuotta, ei havaittu maligniteetteja.

Tärkeimpiin vähintään 12 viikkoa kestäneisiin aikuisten adalimumabitutkimuksiin osallistui potilaita, joilla oli keskivaikea tai vaikea aktiivinen nivelreuma, selkärankareuma, aksiaalinen spondylartriitti (ilman radiografista näyttöä selkärankareumasta), nivelpsoriaasi, psoriaasi, hidradenitis suppurativa, Crohnin tauti, ulseratiivinen koliitti tai uveiitti. Näiden tutkimusten kontrolloiduissa osissa 5 291 adalimumabihoitoa saaneella potilaalla havaittiin 6,8 (95 % luottamusväli 4,4–10,5) maligniteettia (lukuun ottamatta lymfoomia ja muita ihosyöpiä kuin melanoomia) 1 000 potilasvuotta kohti, kun taas 3 444 verrokkipotilaalla todettiin 6,3 (95 % luottamusväli 3,4–11,8) tapausta 1 000 potilasvuotta kohti. Hoidon mediaanikesto oli 4,0 kk adalimumabiryhmässä ja 3,8 kk verrokkipotilailla. Muiden ihosyöpien kuin melanooman esiintymistiheys oli adalimumabihoitoa saaneilla potilailla 8,8 (95 % luottamusväli 6,0–13,0) tapausta 1 000 potilasvuotta kohti ja verrokkipotilailla 3,2 (95 % luottamusväli 1,3–7,6) tapausta 1 000 potilasvuotta kohti. Näistä ihosyövistä levyepiteelikarsinoomien esiintymistiheys oli adalimumabihoitoa saaneilla potilailla 2,7 (95 % luottamusväli 1,4–5,4) tapausta 1 000 potilasvuotta kohti ja verrokkipotilailla 0,6 (95 % luottamusväli 0,1–4,5) tapausta 1 000 potilasvuotta kohti. Lymfoomien esiintymistiheys oli adalimumabihoitoa saaneilla potilailla 0,7 (95 % luottamusväli 0,2–2,7) tapausta 1 000 potilasvuotta kohti ja verrokkiryhmässä 0,6 (95 % luottamusväli 0,1–4,5) tapausta 1 000 potilasvuotta kohti.

Näiden tutkimusten kontrolloitujen osien ja parhaillaan tehtävien sekä lopetettujen avointen jatkotutkimusten mediaanikesto on noin 3,3 vuotta, ja niihin on osallistunut 6 427 potilasta yhteensä yli 26 439 potilashoitovuoden ajan. Kun näiden tutkimusten tulokset yhdistetään, havaittujen maligniteettien esiintymistiheydeksi saadaan noin 8,5 tapausta 1 000 potilasvuotta kohti (lymfoomia ja muita ihosyöpiä kuin melanoomaa lukuun ottamatta). Muiden ihosyöpien kuin melanooman havaittu esiintymistiheys on noin 9,6 tapausta 1 000 potilasvuotta kohti, ja lymfoomien havaittu esiintymistiheys noin 1,3 tapausta 1 000 potilasvuotta kohti.

Markkinoilletulon jälkeen tammikuusta 2003 joulukuuhun 2010 pääasiassa nivelreumapotilailla spontaanisti ilmoitettujen maligniteettien esiintymistiheys on noin 2,7 tapausta 1 000 potilashoitovuotta kohti. Spontaanisti ilmoitettujen muiden ihosyöpien kuin melanooman esiintymistiheys on noin 0,2 tapausta 1 000 potilasvuotta kohti ja lymfoomien ilmoitettu esiintymistiheys noin 0,3 tapausta 1 000 potilashoitovuotta kohti (ks. kohta 4.4).

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa (ks. kohta 4.4).

Autovasta-aineet

Potilaiden seeruminäytteistä määritettiin nivelreumatutkimuksissa I–V autovasta-aineet useana ajankohtana. Näissä tutkimuksissa 11,9 %:lla adalimumabia ja 8,1 %:lla plaseboa tai vaikuttavaa vertailuvalmistetta saaneista potilaista lähtötason negatiivinen tumavasta-ainetitteri muuttui positiiviseksi viikolla 24. Kaikissa nivelreuma- ja nivelpsoriaasitutkimuksissa kahdella 3 441:stä adalimumabia saaneesta potilaasta havaittiin kliinisiä merkkejä lupuksen kaltaisen oireiston kehittymisestä. Tila korjaantui hoidon keskeyttämisen jälkeen. Yhdellekään potilaalle ei kuitenkaan tullut lupuksesta johtuvaa nefriittiä eikä keskushermosto-oireita.

Maksa- ja sappitapahtumat

Nivelreuma- ja nivelpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–104 viikkoa, ALAT-arvojen suurenemista ≥ 3 kertaa viitevälin ylärajan (ULN) suuruisiksi esiintyi 3,7 %:lla adalimumabihoitoa saaneista ja 1,6 %:lla vertailuhoitoa saaneista.

Idiopaattista juveniilia polyartriittia sairastavilla 4–17‑vuotiailla potilailla ja entesiitteihin liittyvää artriittia sairastavilla 6–17‑vuotiailla potilailla tehdyissä kontrolloiduissa vaiheen 3 adalimumabitutkimuksissa ALAT-tason suurenemista tasolle ≥ 3 x ULN esiintyi 6,1 %:lla adalimumabihoitoa saaneista ja 1,3 %:lla vertailuhoitoa saaneista. ALAT-tason suurenemisista useimmat havaittiin potilailla, jotka käyttivät samanaikaisesti myös metotreksaattia. Kenelläkään vaiheen 3 adalimumabitutkimukseen osallistuneista idiopaattista juveniilia polyartriittia sairastavista 2 – < 4‑vuotiaista potilaista ei esiintynyt ALAT-tason suurenemista ≥ 3 x ULN.

Crohnin tautia tai ulseratiivista koliittia sairastavilla potilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–52 viikkoa, ALAT-arvojen suurenemista tasolle ≥ 3 x ULN esiintyi 0,9 %:lla adalimumabihoitoa saaneista ja 0,9 %:lla vertailuhoitoa saaneista.

Crohnin tautia sairastavilla lapsipotilailla tehdyssä vaiheen 3 kliinisessä tutkimuksessa, jossa selvitettiin adalimumabin tehoa ja turvallisuutta painonmukaisen induktiohoidon jälkeisessä ylläpitohoidossa lapsipotilailla, jotka saivat adalimumabia painonmukaisella annoksella (2 painoluokkaa) 52 viikon ajan, ALAT-arvojen suurenemista tasolle ≥ 3 x ULN esiintyi 2,6 %:lla (5/192) potilaista. Näistä potilaista 4 oli saanut immunosuppressiivista hoitoa lähtötilanteessa.

Läiskäpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 12–24 viikkoa, ALAT-arvojen suurenemista tasolle ≥ 3 x ULN esiintyi 1,8 %:lla adalimumabihoitoa saaneista ja 1,8 %:lla vertailuhoitoa saaneista.

Kenelläkään vaiheen 3 adalimumabitutkimukseen osallistuneista läiskäpsoriaasia sairastaneista lapsipotilaista ei havaittu ALAT-tason suurenemista ≥ 3 x ULN.

Uveiittia sairastavilla aikuispotilailla tehdyissä kontrolloiduissa 80 viikkoa kestäneissä adalimumabitutkimuksissa (aloitusannos 80 mg viikolla 0, jonka jälkeen 40 mg joka toinen viikko alkaen viikolta 1), joissa altistumisajan mediaani adalimumabihoitoa saaneilla potilailla oli 166,5 vuorokautta ja vertailuhoitoa saaneilla potilailla 105,0 vuorokautta, ALAT-arvojen kohoamista ≥ 3 x ULN esiintyi 2,4 %:lla adalimumabihoitoa saaneista ja 2,4 %:lla vertailuhoitoa saaneista.

Potilaat, joilla esiintyi ALAT-arvojen suurenemista, olivat kaikkien käyttöaiheiden kliinisissä tutkimuksissa oireettomia. Arvojen suureneminen oli useimmiten ohimenevää ja korjautui, kun hoitoa jatkettiin. Adalimumabilla hoidetuilla potilailla on kuitenkin markkinoilletulon jälkeen raportoitu myös maksan vajaatoimintaa ja lievempiä maksan häiriöitä, jotka saattavat edeltää maksan vajaatoimintaa, mm. hepatiittia (myös autoimmuunihepatiittia).

Samanaikainen hoito atsatiopriinilla/6‑merkaptopuriinilla

Aikuisten Crohnin tautia käsittelevissä tutkimuksissa pahanlaatuisten ja vakavien infektioihin liittyvien haittatapahtumien ilmaantuvuus oli suurempi käytettäessä adalimumabin ja atsatiopriinin/6‑merkaptopuriinin yhdistelmähoitoa verrattuna pelkkään adalimumabiin.

Epäillyistä haittavaikutuksista ilmoittaminen

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9 Yliannostus

Annosta rajoittavaa toksisuutta ei havaittu kliinisissä tutkimuksissa. Suurin tutkittu annos on 10 mg/kg laskimonsisäisesti useana annoksena, mikä on noin 15 kertaa suositusannoksen verran.


5. FARMAKOLOGISET OMINAISUUDET

5.1 Farmakodynamiikka

Farmakoterapeuttinen ryhmä: Immunosuppressantit, Tuumorinekroositekijä alfan (TNF‑α) estäjät, ATC-koodi: L04AB04

Amsparity on ns. biosimilaari lääkevalmiste. Yksityiskohtaisempaa tietoa on saatavilla Euroopan lääkeviraston verkkosivulta: https://www.ema.europa.eu.

Vaikutusmekanismi

Adalimumabi sitoutuu spesifisesti tuumorinekroositekijään (TNF) ja neutraloi TNF:n biologisen toiminnan estämällä sen vaikutuksen solukalvon TNF-reseptoreihin (p55 ja p75).

Adalimumabi säätelee myös TNF:n indusoimia tai säätelemiä biologisia vasteita, mm. leukosyyttien migraatiosta vastaavien adheesiomolekyylien määrän muutoksia (ELAM‑1, VCAM‑1 ja ICAM‑1, joilla IC50 on 0,1–0,2 nM).

Farmakodynaamiset vaikutukset

Adalimumabihoidon jälkeen todettiin, että nivelreumapotilailla tulehduksen akuutin vaiheen osoittajien (C‑reaktiivinen proteiini ja lasko) ja seerumin sytokiinien (IL‑6) määrät pienenivät lähtötasoon verrattuna nopeasti. Myös rustotuhoa aiheuttavaa kudosten uudismuodostusta tuottavien matriksin metalloproteinaasientsyymien (MMP‑1 ja MMP‑3) pitoisuudet seerumissa pienenivät adalimumabin antamisen jälkeen. Adalimumabia saaneilla potilailla havaittiin usein kroonisen tulehduksen hematologisten merkkien parantumista.

Adalimumabia käyttävillä idiopaattista juveniili polyartriittia, Crohnin tautia, ulseratiivista koliittia ja hidradenitis suppurativaa sairastavilla potilailla todettiin myös CRP-arvojen pienenevän nopeasti. Crohnin tauti -potilailla havaittiin tulehdusmarkkereita ilmentävien solujen määrän väheneminen paksusuolessa, mukaan lukien TNFα:n ilmentymisen merkittävä väheneminen. Suolen limakalvon endoskooppiset tutkimukset ovat osoittaneet limakalvon paranemista tapahtuvan adalimumabilla hoidetuissa potilaissa.

Kliininen teho ja turvallisuus

Aikuiset nivelreumapotilaat

Adalimumabia on kliinisissä tutkimuksissa arvioitu yhteensä yli 3 000:lla nivelreumapotilaalla. Adalimumabin tehokkuutta ja turvallisuutta nivelreuman hoidossa on arvioitu viidessä satunnaistetussa, hyvin kontrolloidussa kaksoissokkotutkimuksessa. Osa potilaista sai hoitoa 120 kuukauden ajan.

Nivelreumatutkimuksessa I arvioitiin 271 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeillä oli epäonnistunut ja joilla metotreksaatti ei ollut riittävän tehokas annostasolla 12,5–25 mg/vko (10 mg/vko jos potilas ei siedä metotreksaattia) annoksen pysyessä vakiona 10–25 mg/vko. Adalimumabia tai plaseboa annettiin 20, 40 tai 80 mg:n annoksina joka toinen viikko 24 viikon ajan.

Nivelreumatutkimuksessa II arvioitiin 544 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeellä oli epäonnistunut. Adalimumabia annettiin ihonalaisina injektioina 20 tai 40 mg annoksina siten, että adalimumabia annettiin yksinään joko viikoittain tai vuoroviikoin plasebon kanssa 26 viikon ajan; plaseboa annettiin viikoittain samanmittaisen ajanjakson verran. Muiden taudin kulkuun vaikuttavien reumalääkkeiden käyttö ei ollut sallittua.

Nivelreumatutkimuksessa III arvioitiin 619 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla metotreksaattihoito ei ollut riittävän tehokas annostasolla 12,5–25 mg/vko tai jotka eivät sietäneet 10 mg/vko annoksia metotreksaattia. Tutkimuksessa oli kolme ryhmää. Ensimmäinen ryhmä sai plaseboa viikoittain pistoksena 52 viikon ajan. Toinen ryhmä sai 20 mg adalimumabia viikoittain 52 viikon ajan. Kolmas ryhmä sai vuoroviikoin 40 mg adalimumabia ja vuoroviikoin plaseboa. Ensimmäisen 52 viikon jälkeen 457 potilasta siirrettiin avoimeen jatkovaiheeseen, jossa annettiin 40 mg adalimumabia/metotreksaattia joka toinen viikko 10 vuoden ajan.

Nivelreumatutkimuksessa IV arvioitiin lähinnä turvallisuutta 636 vähintään 18‑vuotiaalla kohtalaisen aktiivista tai hyvin aktiivista nivelreumaa sairastavalla potilaalla. Potilailla ei ollut aikaisempaa reumalääkitystä tai he saivat jatkaa nykyistä reumalääkitystään, kunhan hoito pysyi samana vähintään 28 päivän ajan. Lääkitys oli metotreksaatti, leflunomidi, hydroksiklorokiini, sulfasalatsiini ja/tai kultasuolat. Potilaat satunnaistettiin saamaan joko 40 mg adalimumabia tai plaseboa joka toinen viikko 24 viikon ajan.

Nivelreumatutkimuksessa V arvioitiin 799 aikuispotilasta, joilla oli keskivaikea tai vaikea aktiivinen varhaisvaiheen nivelreuma (taudin kesto keskimäärin alle 9 kuukautta) ja jotka eivät olleet saaneet aiemmin metotreksaattihoitoa. Tässä tutkimuksessa arvioitiin 40 mg adalimumabia joka toinen viikko / metotreksaatti ‑kombinaatiohoitoa, 40 mg adalimumabia joka toinen viikko ‑monoterapiaa sekä metotreksaatti-monoterapiaa nivelreuman oireiden ja löydösten sekä nivelvaurioiden etenemisen estämisen suhteen nivelreumapotilailla 104 viikon ajan. Ensimmäisen 104 viikon jälkeen 497 potilasta siirrettiin avoimeen jatkovaiheeseen, jossa annettiin 40 mg adalimumabia joka toinen viikko 10 vuoden ajan.

Ensisijainen päätetapahtuma nivelreumatutkimuksissa I, II ja III ja toissijainen päätetapahtuma nivelreumatutkimuksessa IV oli niiden potilaiden prosentuaalinen osuus, jotka saavuttivat ACR 20 ‑vasteen viikolla 24 tai 26. Ensisijainen päätetapahtuma nivelreumatutkimuksessa V oli niiden potilaiden prosentuaalinen osuus, jotka saavuttivat ACR 50 ‑vasteen viikolla 52. Ensisijaisena päätetapahtumana nivelreumatutkimuksissa III ja V oli lisäksi taudin etenemisen hidastuminen (röntgentutkimuksella todettuna) viikolla 52. Ensisijaisena päätetapahtumana nivelreumatutkimuksessa III oli lisäksi elämänlaadussa tapahtunut muutos.

ACR-vaste

Prosentuaaliset osuudet niistä adalimumabia saaneista potilasta, jotka saavuttivat ACR 20, 50 ja 70 ‑vasteet, olivat yhdenmukaiset nivelreumatutkimuksissa I, II ja III. Yhteenveto annostasolla 40 mg joka toinen viikko saaduista tuloksista on esitetty taulukossa 7.

Taulukko 7. ACR-vasteet plasebokontrolloiduissa tutkimuksissa (prosentuaalinen osuus potilaista)

	Vaste
	Nivelreumatutkimus Ia**
	Nivelreumatutkimus IIa**
	Nivelreumatutkimus IIIa**

	
	Plasebo/MTXc
n = 60
	Adalimumabib/MTXc
n = 63
	Plasebo
n = 110
	Adalimumabib
n = 113
	Plasebo/MTXc
n = 200
	Adalimumabib/MTXc
n = 207

	ACR 20
	
	
	
	
	
	

	6 kk kuluttua
	13,3 %
	65,1 %
	19,1 %
	46,0 %
	29,5 %
	63,3 %

	12 kk kuluttua
	NA
	NA
	NA
	NA
	24,0 %
	58,9 %

	ACR 50
	
	
	
	
	
	

	6 kk kuluttua
	6,7 %
	52,4 %
	8,2 %
	22,1 %
	9,5 %
	39,1 %

	12 kk kuluttua
	NA
	NA
	NA
	NA
	9,5 %
	41,5 %

	ACR 70
	
	
	
	
	
	

	6 kk kuluttua
	3,3 %
	23,8 %
	1,8 %
	12,4 %
	2,5 %
	20,8 %

	12 kk kuluttua
	NA
	NA
	NA
	NA
	4,5 %
	23,2 %

	a	 Nivelreumatutkimus I viikolla 24, nivelreumatutkimus II viikolla 26 ja nivelreumatutkimus III viikoilla 24 & 52
b	40 mg adalimumabia joka toinen viikko
c	 MTX = metotreksaatti
**	p < 0,01, adalimumabi vs. plasebo



Nivelreumatutkimuksissa I–IV viikon 24 tai 26 kohdalla mitattu paraneminen kaikkien yksittäisten ACR-vastekriteerien osalta [aristavien ja turvonneiden nivelten lukumäärä, lääkärin ja potilaan arvio sairauden aktiivisuudesta ja kivusta, toimintakykyindeksin (HAQ) pisteet ja CRP (mg/dl)] oli huomattavampaa kuin plaseboryhmässä. Nivelreumatutkimuksessa III paranemiset säilyivät 52 viikon ajan.

Nivelreumatutkimuksen III avoimessa jatkovaiheessa vaste säilyi useimmilla ACR-vasteen saavuttaneilla potilailla enintään 10 vuoden seurannan ajan. 207 potilaasta, jotka oli satunnaistettu saamaan 40 mg adalimumabia joka toinen viikko, 114 jatkoi 40 mg adalimumabiannosten käyttöä joka toinen viikko 5 vuoden ajan. Näistä potilaista 86 (75,4 %) saavutti ACR 20 ‑vasteen. 72 potilasta (63,2 %) saavutti ACR 50 ‑vasteen ja 41 potilasta (36 %) ACR 70 ‑vasteen. 207 potilaasta 81 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 64 (79,0 %) saavutti ACR 20 ‑vasteen. 56 potilasta (69,1 %) saavutti ACR 50 ‑vasteen ja 43 potilasta (53,1 %) ACR 70 ‑vasteen.

Nivelreumatutkimuksessa IV adalimumabia ja standardihoitoa saaneiden potilaiden ACR 20 ‑vaste oli tilastollisesti merkitsevästi parempi kuin plaseboa ja standardihoitoa saaneiden (p < 0,001).

Nivelreumatutkimuksissa I–IV adalimumabia saaneet potilaat saavuttivat plaseboon verrattuna tilastollisesti merkitsevät ACR 20‑ ja 50 ‑vasteet jopa 1–2 viikon kuluttua hoidon aloittamisesta.

Nivelreumatutkimuksessa V potilailla, joilla oli varhaisvaiheen nivelreuma ja jotka eivät olleet aiemmin saaneet metotreksaattihoitoa, adalimumabin ja metotreksaatin yhdistelmä sai aikaan nopeamman ja merkitsevästi paremman ACR-vasteen viikolla 52 kuin pelkkä metotreksaatti tai pelkkä adalimumabi, ja vaste säilyi viikkoon 104 saakka (ks. taulukko 8).

Taulukko 8. ACR-vasteet nivelreumatutkimuksessa V (potilaiden prosentuaalinen osuus)

	Vaste
	MTX
n = 257
	Adalimumabi
n = 274
	Adalimumabi/MTX
n = 268
	p‑arvoa
	p‑arvob
	p‑arvoc

	ACR 20
	
	
	
	
	
	

	Viikko 52
	62,6 %
	54,4 %
	72,8 %
	0,013
	< 0,001
	0,043

	Viikko 104
	56,0 %
	49,3 %
	69,4 %
	0,002
	< 0,001
	0,140

	ACR 50
	
	
	
	
	
	

	Viikko 52
	45,9 %
	41,2 %
	61,6 %
	< 0,001
	< 0,001
	0,317

	Viikko 104
	42,8 %
	36,9 %
	59,0 %
	< 0,001
	< 0,001
	0,162

	ACR 70
	
	
	
	
	
	

	Viikko 52
	27,2 %
	25,9 %
	45,5 %
	< 0,001
	< 0,001
	0,656

	Viikko 104
	28,4 %
	28,1 %
	46,6 %
	< 0,001
	< 0,001
	0,864

	a	 p‑arvo on saatu metotreksaattimonoterapian ja adalimumabi‑/metotreksaattiyhdistelmähoidon parivertailusta (Mann–Whitneyn U‑testillä). 
b	 p‑arvo on saatu adalimumabimonoterapian ja adalimumabi‑/metotreksaattiyhdistelmähoidon parivertailusta Mann–Whitneyn U‑testillä.
c	 p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



Nivelreumatutkimuksen V avoimessa jatkovaiheessa ACR-vasteet säilyivät enintään 10 vuoden seurannassa. 542 potilaasta, jotka oli satunnaistettu saamaan 40 mg adalimumabia joka toinen viikko, 170 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 154 (90,6 %) saavutti ACR 20 ‑vasteen, 127 potilasta (74,7 %) saavutti ACR 50 ‑vasteen ja 102 potilasta (60,0 %) ACR 70 ‑vasteen.

Viikolla 52 adalimumabi/metotreksaattiyhdistelmähoitoa saaneista potilaista 42,9 %:lla saavutettiin kliininen remissio (DAS28 [CRP] < 2,6), kun vastaava luku oli pelkkää metotreksaattia saaneilla 20,6 % ja pelkkää adalimumabia saaneilla 23,4 %. Adalimumabi/metotreksaattiyhdistelmähoito oli kliinisesti ja tilastollisesti parempi kuin pelkkä metotreksaatti (p < 0,001) tai pelkkä adalimumabi (p < 0,001) taudin lievittämisessä potilailla, joilla oli äskettäin diagnosoitu keskivaikea tai vaikea nivelreuma. Monoterapiaryhmissä vasteet olivat samankaltaiset (p = 0,447). 342:sta potilaasta, jotka oli alun perin satunnaistettu saamaan adalimumabia monoterapiana tai adalimumabi/metotreksaattiyhdistelmähoitoa ja jotka jatkoivat avoimessa jatkotutkimuksessa, 171 jatkoi adalimumabihoitoa 10 vuotta. Heistä 109:n (63,7 %) raportoitiin olevan remissiossa 10 vuoden kohdalla.

Radiologinen vaste

Nivelreumatutkimuksessa III, jossa adalimumabia saavilla potilailla oli ollut nivelreuma noin 11 vuotta, rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin (TSS) kokonaispisteissä ja sen komponenteissa, eroosiopisteissä ja nivelraon madaltumispisteissä. Adalimumabi/metotreksaattipotilailla todettiin 6 ja 12 kuukauden kohdalla merkitsevästi vähemmän etenemistä kuin pelkkää metotreksaattia saavilla potilailla (ks. taulukko 9).

Avoimen nivelreumatutkimuksen III jatkotutkimuksessa rakenteellisten vaurioiden etenemisnopeuden hidastuminen säilyy 8 ja 10 vuotta osalla potilaista. 8 vuoden kohdalla arvioitiin röntgenkuvista 81 potilasta 207 potilaasta, joita alun perin hoidettiin adalimumabilla (40 mg joka toinen viikko). 48 potilaalla näistä ei havaittu rakenteellisten vaurioiden etenemistä (määritelmä: mTSS‑arvon muutokset lähtötilanteesta 0,5 tai vähemmän). 10 vuoden kohdalla tehtiin radiologiset arvioinnit 79:lle 207:stä potilaasta, joita alun perin hoidettiin adalimumabilla (40 mg joka toinen viikko). 40:llä näistä potilaista ei todettu rakenteellisten vaurioiden etenemistä (määritelmä: mTSS-arvon muutos lähtötilanteesta enintään 0,5 pistettä).

Taulukko 9. Radiologiset keskiarvomuutokset 12 kuukauden aikana nivelreumatutkimuksessa III

	
	Plasebo/MTXa
	Adalimumabi/MTX 40 mg joka toinen viikko
	Plasebo/MTX - Adalimumabi/MTX (95 % luottamusvälib)
	p‑arvo

	TSS
	2,7
	0,1
	2,6 (1,4; 3,8)
	< 0,001c

	Eroosioaste
	1,6
	0,0
	1,6 (0,9; 2,2)
	< 0,001

	Nivelraon madaltuma
	1,0
	0,1
	0,9 (0,3; 1,4)
	0,002

	a 	metotreksaatti
b	95 % luottamusväli muutosasteen eroissa metotreksaatin ja adalimumabin välillä.
c	perustuu ranking analyysiin



Nivelreumatutkimuksessa V rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin kokonaispisteissä (ks. taulukko 10).

Taulukko 10. Radiologiset keskiarvomuutokset viikolla 52 nivelreumatutkimuksessa V

	
	MTX
n = 257
(95 % luottamusväli)
	Adalimumabi
n = 274
(95 % luottamusväli)
	Adalimumabi/MTX
n = 268
(95 % luottamusväli)
	p‑arvoa
	p‑arvob
	p‑arvoc

	TSS
	5,7 (4,2–7,3)
	3,0 (1,7–4,3)
	1,3 (0,5–2,1)
	< 0,001
	0,0020
	< 0,001

	Eroosioaste
	3,7 (2,7–4,7)
	1,7 (1,0–2,4)
	0,8 (0,4–1,2)
	< 0,001
	0,0082
	< 0,001

	Nivelraon madaltuma
	2,0 (1,2–2,8)
	1,3 (0,5–2,1)
	0,5 (0–1,0)
	< 0,001
	0,0037
	0,151

	a	 p‑arvo on saatu metotreksaattimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä).
b	 p‑arvo on saatu adalimumabimonoterapian ja adalimumabi/metotreksaattiyhdistelmähoidon parivertailusta Mann–Whitneyn U‑testillä.
c	 p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



52 ja 104 viikon hoidon jälkeen niiden potilaiden prosentuaalinen osuus, joilla tauti ei ollut edennyt (muutos lähtötilanteesta modifioiduissa Sharpin kokonaispisteissä ≤ 0,5) oli merkitsevästi suurempi potilailla, jotka olivat saaneet adalimumabi/metotreksaattiyhdistelmähoitoa (63,8 % ja 61,2 %) kuin potilailla, jotka olivat saaneet pelkkää metotreksaattia (37,4 % ja 33,5 %, p < 0,001) tai pelkkää adalimumabia (50,7 %, p < 0,002 ja 44,5 %, p < 0,001).

Avoimessa nivelreuman jatkotutkimuksessa V keskimääräinen muutos lähtötilanteesta 10 vuoden kohdalla modifioiduissa Sharpin kokonaispisteissä (TSS) oli alun perin metotreksaattimonoterapiaan satunnaistetuilla potilailla 10,8, adalimumabimonoterapiaan satunnaistetuilla potilailla 9,2 ja adalimumabi/metoreksaattiyhdistelmähoitoon satunnaistetuilla potilailla 3,9. Vastaavat osuudet potilaista, joilla ei tapahtunut radiologista etenemistä, olivat 31,3 %, 23,7 % ja 36,7 %.

Elämänlaatu ja fyysinen toimintakyky

Terveyteen liittyvää elämänlaatua ja fyysistä toimintakykyä arvioitiin kaikissa neljässä asianmukaisessa ja hyvin kontrolloidussa tutkimuksessa toimintakykyindeksillä (HAQ), joka oli nivelreumatutkimuksessa III ennalta määritelty ensisijainen päätetapahtuma viikolla 52. Kaikki adalimumabiannokset/annostusohjelmat kaikissa neljässä tutkimuksessa osoittivat, että paraneminen mitattuna HAQ-toimintakykyindeksillä lähtötasolta kuukaudelle 6 oli plaseboon verrattuna tilastollisesti merkitsevästi parempaa, ja nivelreumatutkimuksessa III havaittiin samaa viikolla 52. Short Form Health Survey (SF 36) -kyselyn tulokset adalimumabin kaikkien annosten/annostusohjelmien osalta tukevat näitä löydöksiä (mm. PCS-pisteet ja kipu- ja vitaliteettiosioiden pisteet annokselle 40 mg joka toinen viikko olivat tilastollisesti merkitseviä). FACIT-pisteet osoittavat, että väsymys väheni tilastollisesti merkitsevästi kaikissa niissä kolmessa tutkimuksessa, joissa sitä arvioitiin (nivelreumatutkimukset I, III, IV.

Nivelreumatutkimuksessa III fyysisessä toimintakyvyssä havaitut paranemiset säilyivät useimmilla potilailla, joiden fyysinen toimintakyky parani ja jotka jatkoivat hoitoa vielä avoimen tutkimuksen viikolla 520 (120 kuukautta). Elämänlaadun paraneminen mitattiin viikolle 156 (36 kuukautta) asti. Elämänlaadun paraneminen pysyi samalla tasolla koko tämän ajan.

Nivelreumatutkimuksessa V toimintakykyindeksin (HAQ) ja SF 36 ‑kyselyn fyysisen komponentin paraneminen oli merkittävämpää (p < 0,001) adalimumabi/metotreksaattiyhdistelmähoidon kuin pelkän metotreksaattihoidon tai pelkän adalimumabihoidon yhteydessä viikolla 52, ja vaikutus säilyi viikon 104 loppuun asti. Niillä 250:llä potilaalla, jotka olivat avoimessa jatkotutkimuksessa loppuun asti, fyysisessä toimintakyvyssä havaitut paranemiset säilyivät 10 hoitovuoden ajan.

Läiskäpsoriaasi aikuisilla

Adalimumabin tehoa ja turvallisuutta tutkittiin satunnaistetuissa, kaksoissokkoutetuissa tutkimuksissa aikuispotilailla, joilla oli krooninen läiskäpsoriaasi (≥ 10 % kehon pinta-alasta ja PASI-indeksi ≥ 12 tai ≥ 10) ja joille harkittiin systeemistä hoitoa tai valohoitoa. 73 % psoriaasitutkimuksiin I ja II osallistuneista potilaista oli käyttänyt aiemmin systeemistä hoitoa tai valohoitoa. Adalimumabin tehoa ja turvallisuutta tutkittiin satunnaistetussa kaksoissokkoutetussa tutkimuksessa (Psoriaasitutkimus III) myös aikuispotilailla, jotka sairastivat keskivaikeaa tai vaikeaa kroonista läiskäpsoriaasia ja siihen liittyvää käsi- ja/tai jalkapsoriaasia ja joille harkittiin systeemistä hoitoa.

Psoriaasitutkimuksessa I (REVEAL) arvioitiin 1 212 potilasta kolmen hoitojakson puitteissa. Hoitojaksolla A potilaat saivat joko lumehoitoa tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). 16 hoitoviikon jälkeen ne potilaat, joilla saavutettiin vähintään PASI 75 ‑vaste (PASI-indeksi parani vähintään 75 % lähtötilanteeseen nähden), siirtyivät hoitojaksoon B ja saivat avointa adalimumabihoitoa annoksella 40 mg joka toinen viikko. Potilaat, joilla oli edelleen ≥ PASI75 ‑vaste viikolla 33 ja jotka oli alun perin satunnaistettu hoitojaksolla A saamaan vaikuttavaa hoitoa, satunnaistettiin uudelleen hoitojaksolla C saamaan joko lumehoitoa tai 40 mg adalimumabia joka toinen viikko vielä 19 viikon ajan. Kaikissa hoitoryhmissä lähtötilanteen PASI-indeksi oli keskimäärin 18,9 ja lääkärin yleisarvio potilaan sairaudesta oli lähtötilanteessa ”keskivaikea” (53 % tutkimushenkilöistä), ”vaikea” (41 %) tai ”hyvin vaikea” (6 %).

Psoriaasitutkimuksessa II (CHAMPION) adalimumabin tehoa ja turvallisuutta verrattiin metotreksaattiin ja lumehoitoon 271 potilaalla. Potilaat saivat 16 viikon ajan joko lumehoitoa, metotreksaattia (aloitusannos 7,5 mg, jonka jälkeen annosta nostettiin viikolle 12 asti; maksimiannos 25 mg) tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos viikon kuluttua aloitusannoksesta). Adalimumabia ja metotreksaattia vertailevia tietoja 16 hoitoviikkoa pidemmältä ajalta ei ole. Metotreksaattiryhmässä potilaiden annosta ei enää nostettu, jos heillä saavutettiin ≥ PASI 50 ‑vaste viikolla 8 ja/tai viikolla 12. Kaikissa hoitoryhmissä lähtötilanteen PASI-indeksi oli keskimäärin 19,7 ja lääkärin yleisarvio potilaan sairaudesta oli lähtötilanteessa ”lievä” (< 1 % tutkimushenkilöistä), ”keskivaikea” (48 %), ”vaikea” (46 %) tai ”hyvin vaikea” (6 %).

Kaikkiin vaiheen 2 ja vaiheen 3 psoriaasitutkimuksiin osallistuneet potilaat soveltuivat avoimeen jatkotutkimukseen, jossa adalimumabia annettiin vielä vähintään 108 viikon ajan.

Psoriaasitutkimusten I ja II ensisijainen päätetapahtuma oli niiden potilaiden osuus, jotka saavuttivat viikolla 16 PASI 75 ‑vasteen lähtötilanteeseen nähden (ks. taulukot 11 ja 12).

Taulukko 11. Psoriaasitutkimus I (REVEAL) Tehotulokset 16 viikon kohdalla

	
	Lumehoito
N = 398
n (%)
	Adalimumabi (40 mg joka 2. viikko)
N = 814
n (%)

	≥ PASI 75a
	26 (6,5)
	578 (70,9)b

	PASI 100
	3 (0,8)
	163 (20,0)b

	Lääkärin yleisarvio: puhdas/melkein puhdas
	17 (4,3)
	506 (62,2)b

	a	 PASI 75 ‑vasteen saavuttaneiden potilaiden prosenttiosuus laskettiin keskusten mukaan vakioituna
b	 p < 0,001, adalimumabi vs. lumehoito



Taulukko 12. Psoriaasitutkimus II (CHAMPION) Tehotulokset 16 viikon kohdalla

	
	Lumehoito 
N = 53 
n (%)
	Metotreksaatti 
N = 110 
n (%)
	Adalimumabi (40 mg joka 2. viikko)
N = 108
n (%)

	≥ PASI 75
	10 (18,9)
	39 (35,5)
	86 (79,6)a,b

	PASI 100
	1 (1,9)
	8 (7,3)
	18 (16,7)c,d

	Lääkärin yleisarvio: puhdas/melkein puhdas
	6 (11,3)
	33 (30,0)
	79 (73,1)a,b

	a	 p < 0,001 adalimumabi vs. lumehoito
b	 p < 0,001 adalimumabi vs. metotreksaatti
c	 p < 0,01 adalimumabi vs. lumehoito
d	 p < 0,05 adalimumabi vs. metotreksaatti



Psoriaasitutkimuksessa I 28 % potilaista, joilla saavutettiin PASI 75 ‑vaste ja jotka satunnaistettiin uudelleen saamaan lumehoitoa viikolla 33, menetti riittävän vasteen (PASI-indeksi viikon 33 jälkeen ja viikolla 52 tai sitä ennen oli sellainen, että PASI-vaste lähtötilanteeseen nähden oli < 50, ja indeksi suureni vähintään 6 pistettä viikkoon 33 nähden). Adalimumabihoitoa jatkaneessa ryhmässä näin tapahtui vain 5 %:lle potilaista (p < 0,001). 38 % (25/66) niistä potilaista, jotka menettivät riittävän vasteen lumehoitoon uudelleensatunnaistamisen jälkeen ja siirtyivät myöhemmin avoimeen jatkotutkimukseen, saavutti jälleen PASI 75 ‑vasteen 12 hoitoviikon jälkeen ja 55 % (36/66) 24 hoitoviikon jälkeen.

Yhteensä 233 PASI 75 ‑vasteen viikolla 16 ja viikolla 33 saavuttanutta potilasta sai jatkuvaa adalimumabihoitoa 52 viikon ajan psoriaasitutkimuksessa I ja jatkoi adalimumabihoitoa avoimessa jatkotutkimuksessa. 108 viikon avoimen lisähoidon jälkeen (tutkimuksen alusta yhteensä 160 viikkoa) 74,7 % potilaista sai PASI 75 ‑vasteen ja 59,0 %:lla lääkärin yleisarvio oli puhdas tai melkein puhdas. Analyysissä, jossa kaikki potilaat, jotka keskeyttivät tutkimuksen haittatapahtumien tai riittämättömän tehon vuoksi tai joiden annosta suurennettiin, luokiteltiin ilman vastetta jääneiksi potilaiksi, PASI 75 ‑vasteen sai 69,6 % potilaista ja 55,7 %:lla lääkärin yleisarvio oli puhdas tai melkein puhdas 108 viikon avoimen lisähoidon jälkeen (yhteensä 160 viikkoa).

Yhteensä 347 vakaan vasteen saavuttanutta potilasta osallistui hoidon keskeyttämistä ja uusintahoitoa arvioivaan avoimeen jatkotutkimukseen. Keskeyttämisjakson aikana psoriaasioireet uusiutuivat ajan myötä, ja relapsiin (lääkärin yleisarvio huononi ”keskivaikeaksi” tai huonommaksi) kuluneen ajan mediaani oli noin 5 kuukautta. Yhdelläkään potilaista ei esiintynyt rebound-ilmiötä keskeyttämisjakson aikana. Yhteensä 76,5 %:lla (218/285) uusintahoitojakson aloittaneista potilaista lääkärin yleisarvio oli ”puhdas” tai ”melkein puhdas” 16 uusintahoitoviikon kuluttua riippumatta siitä, esiintyikö relapseja keskeyttämisjakson aikana (69,1 % [123/178] potilaista, joilla oli relapsi keskeyttämisjakson aikana, ja 88,8 % [95/107] potilaista, joilla ei ollut relapsia keskeyttämisjakson aikana). Uusintahoidon aikana turvallisuusprofiili oli samankaltainen kuin ennen hoidon keskeyttämistä.

DLQI-elämänlaatumittarilla (Dermatology Life Quality Index) mitattuna potilaiden vointi koheni merkitsevästi viikkoon 16 mennessä lähtötilanteeseen nähden, kun tuloksia verrattiin lumehoitoon (tutkimukset I ja II) ja metotreksaattiin (tutkimus II). Tutkimuksessa I myös SF‑36-mittarin fyysisten ja psyykkisten osioiden yhteispisteet paranivat merkitsevästi verrattuna lumehoitoon.

Avoimessa jatkotutkimuksessa osa potilaista siirtyi riittämättömän PASI-vasteen (< 50 %) vuoksi käyttämään 40 mg annoksia joka viikko joka toisen viikon sijasta. Näistä potilaista 26,4 % (92/349) saavutti PASI 75 ‑vasteen 12 viikon kuluttua ja 37,8 % (132/349) 24 viikon kuluttua tehostettuun hoitoon siirtymisestä.

Psoriaasitutkimus III (REACH) vertasi adalimumabi- ja lumehoidon tehoa ja turvallisuutta 72 potilaalla, joilla oli keskivaikea tai vaikea krooninen läiskäpsoriaasi ja käsi- ja/tai jalkapsoriaasi. Potilaat saivat 16 viikon ajan joko lumehoitoa tai adalimumabia aloitusannoksen 80 mg ja tämän jälkeen 40 mg joka toinen viikko (alkaen yksi viikko aloitusannoksen jälkeen). 16 viikon kohdalla tilastollisesti merkitsevästi suurempi osa potilaista, jotka saivat adalimumabihoitoa (30,6 %), saavutti lääkärin yleisarvioksi puhdas tai melkein puhdas käsien ja/tai jalkojen osalta verrattuna niihin potilaisiin, jotka saivat lumehoitoa (4,3 %, [p = 0,014]).

Psoriaasitutkimus IV vertasi adalimumabin ja lumelääkkeen tehoa ja turvallisuutta 217 aikuispotilaalla, joilla oli keskivaikea tai vaikea kynsipsoriaasi. Potilaat saivat joko adalimumabia (aloitusannos 80 mg, jonka jälkeen 40 mg joka toinen viikko alkaen viikon kuluttua aloitusannoksesta) tai lumelääkettä 26 viikon ajan, minkä jälkeen he jatkoivat avointa adalimumabihoitoa toiset 26 viikkoa. Kynsipsoriaasia arvioitiin mNAPSI (Modified Nail Psoriasis Severity Index)‑, PGA‑F (Physician’s Global Assessment of Fingernail Psoriasis)‑ ja NAPSI (Nail Psoriasis Severity Index) -mittareilla (ks. taulukko 13). Kynsipsoriaasipotilaat, joilla oli eriasteisia iho-oireita (60 %:lla potilaista psoriaasi peitti ≥ 10 % kehon pinta-alasta ja 40 %:lla potilaista psoriaasi peitti < 10 % ja ≥ 5 % kehon pinta-alasta) hyötyivät adalimumabihoidosta.

Taulukko 13. Psoriaasitutkimus IV Tehotulokset 16, 26 ja 52 viikon kohdalla

	Päätetapahtuma
	Viikko 16
lumekontrolloitu
	Viikko 26
lumekontrolloitu
	Viikko 52
avoin jakso

	
	lumelääke
N = 108
	Adalimumabi
40 mg joka 2. viikko
N = 109
	lumelääke
N = 108
	Adalimumabi
40 mg joka 2. viikko
N = 109
	Adalimumabi
40 mg joka 2. viikko
N = 80

	 mNAPSI 75 (%)
	2,9
	26,0a
	3,4
	46,6a
	65,0

	PGA‑F puhdas/melkein puhdas ja parannus ≥ 2 luokkaa (%)
	2,9
	29,7a
	6,9
	48,9a
	61,3

	Prosentuaalinen muutos kaikissa sormenkynsissä NAPSI (%)
	−7,8
	−44,2a
	−11,5
	−56,2a
	−72,2

	a	p < 0,001 adalimumabi vs. lumelääke



Adalimumabihoitoa saaneilla potilailla elämänlaatu parani tilastollisesti merkitsevästi verrattuna lumelääkettä saaneisiin potilaisiin DLQI-elämänlaatumittarilla mitattuna 26 hoitoviikon kohdalla.

Crohnin tauti aikuisilla

Adalimumabin tehoa ja turvallisuutta arvioitiin satunnaistetuissa, kaksoissokkoutetuissa ja lumekontrolloiduissa tutkimuksissa yli 1 500 potilaalla, joilla oli keskivaikea tai vaikea aktiivinen Crohnin tauti (pisteet taudin aktiivisuutta mittaavalla CDAI-indeksillä ≥ 220 ja ≤ 450). Aminosalisylaatit, kortikosteroidit ja/tai immunomodulaattorit muuttumattomina annoksina olivat tutkimuksen aikana sallittuja, ja 80 % potilaista sai ainakin yhtä näistä lääkityksistä.

Kliinisen remission (määritelmän mukaan CDAI < 150) induktiota arvioitiin Crohn-tutkimuksessa I (CLASSIC I) ja Crohn-tutkimuksessa II (GAIN). Crohn-tutkimuksessa I 299 potilasta, jotka eivät olleet aiemmin saaneet TNF:n estäjiä, satunnaistettiin johonkin neljästä tutkimusryhmästä. Ryhmille annettiin joko lumelääkettä viikoilla 0 ja 2, 160 mg adalimumabia viikolla 0 ja 80 mg adalimumabia viikolla 2, 80 mg adalimumabia viikolla 0 ja 40 mg adalimumabia viikolla 2, tai 40 mg adalimumabia viikolla 0 ja 20 mg adalimumabia viikolla 2. Crohn-tutkimukseen II otettiin 325 potilasta, jotka olivat joko menettäneet infliksimabihoitovasteensa tai eivät sietäneet infliksimabia. Heidät satunnaistettiin saamaan joko 160 mg adalimumabia viikolla 0 ja 80 mg adalimumabia viikolla 2 tai lumelääkettä viikoilla 0 ja 2. Potilaat, joilla ei saavutettu primaarista hoitovastetta, suljettiin pois tutkimuksista, eikä heitä arvioitu pidempään.

Crohn-tutkimuksessa III (CHARM) arvioitiin kliinisen remission pysyvyyttä. Crohn-tutkimuksessa III 854 potilasta sai avoimesti 80 mg adalimumabia viikolla 0 ja 40 mg adalimumabia viikolla 2. Viikolla 4 potilaat satunnaistettiin saamaan joko 40 mg adalimumabia joka toinen viikko, 40 mg adalimumabia kerran viikossa tai lumelääkettä. Tutkimuksen kokonaiskesto oli 56 viikkoa. Potilaat, joilla todettiin kliininen hoitovaste (CDAI-pisteiden väheneminen ≥ 70:lla) viikolla 4, stratifioitiin ja analysoitiin erillään potilaista, joilla ei saavutettu kliinistä hoitovastetta viikkoon 4 mennessä. Kortikosteroidiannoksen pienentäminen sallittiin viikon 8 jälkeen.

Crohn-tutkimuksissa I ja II saavutetut remissio- ja vasteprosentit on esitetty taulukossa 14.

Taulukko 14. Kliininen remissio ja vasteet (% potilaista)

	
	Crohn-tutkimus I: potilaat, jotka eivät olleet aiemmin saaneet infliksimabia
	Crohn-tutkimus II: aiemmin infliksimabia saaneet potilaat

	
	Lumelääke
N = 74
	Adalimumabi
80/40 mg
N = 75
	Adalimumabi
160/80 mg
N = 76
	Lumelääke
N = 166
	Adalimumabi
160/80 mg
N = 159

	Viikko 4
	
	
	
	
	

	Kliininen remissio
	12 %
	24 %
	36 %*
	7 %
	21 %***

	Kliininen vaste (CR‑100)
	24 %
	37 %
	49 %**
	25 %
	38 %**

	Kaikki p‑arvot on saatu adalimumabin ja lumelääkkeen osuuksien parivertailuista. 
*	p < 0,001 
**	p < 0,01 



Remissioprosentit olivat viikon 8 kohdalla samankaltaiset riippumatta siitä, saivatko potilaat hoidon alussa 160/80 mg vai 80/40 mg adalimumabia, mutta 160/80 mg saaneilla potilailla haittatapahtumien esiintymistiheys oli suurempi.

Crohn-tutkimuksessa III 58 %:lla potilaista (499/854) todettiin kliininen vaste viikolla 4, ja nämä potilaat otettiin mukaan päävasteanalyysiin. Viikkoon 4 mennessä kliinisen hoitovasteen saavuttaneista potilaista 48 % oli saanut aiemmin jotain muuta TNF:n estäjähoitoa. Remission ja vasteiden pysyvyys on esitetty taulukossa 15. Kliinisen remission ylläpidon suhteen tulokset pysyivät melko muuttumattomina aiemmista TNF:n estäjähoidoista riippumatta.

Sairauteen liittyvien sairaalahoitojaksojen ja leikkausten määrä väheni adalimumabihoidolla lumehoitoon verrattuna tilastollisesti merkitsevästi viikolla 56.

Taulukko 15. Kliinisen remission ja vasteiden ylläpito (% potilaista)

	
	Lumelääke
	40 mg adalimumabia
joka toinen viikko
	40 mg adalimumabia
kerran viikossa

	Viikko 26
	N = 170
	N = 172
	N = 157

	Kliininen remissio
	17 %
	40 %*
	47 %*

	Kliininen vaste (CR‑100)
	27 %
	52 %*
	52 %*

	Potilaat, joiden remissio ilman steroideja kesti ≥ 90 päivääa
	3 % (2/66)
	19 % (11/58)**
	15 % (11/74)**

	Viikko 56
	N = 170
	N = 172
	N = 157

	Kliininen remissio
	12 %
	36 %*
	41 %*

	Kliininen vaste (CR‑100)
	17 %
	41 %*
	48 %*

	Potilaat, joiden remissio ilman steroideja kesti ≥ 90 päivääa
	5 % (3/66)
	29 % (17/58)*
	20 % (15/74)**

	*	 p < 0,001, saatu adalimumabin ja lumelääkkeen osuuksien parivertailuista 
**	 p < 0,02, saatu adalimumabin ja lumelääkkeen osuuksien parivertailuista 
a	 Potilaista, jotka käyttivät lähtötilanteessa kortikosteroideja 



Potilaista, joilla ei todettu hoitovastetta viikolla 4, 43 % adalimumabia ylläpitohoitona saaneista ja 30 % lumelääkettä ylläpitohoitona saaneista potilaista saavuttivat hoitovasteen viikkoon 12 mennessä. Näiden tulosten perusteella ylläpitohoidon jatkamisesta viikon 12 loppuun asti voi olla hyötyä joillekin potilaille, joilla ei saavuteta hoitovastetta viikkoon 4 mennessä. Hoidon jatkaminen yli 12 viikon ajan ei lisännyt merkitsevästi vasteen saaneiden lukumäärää (ks. kohta 4.2).

117/276 potilasta Crohn-tutkimuksesta I ja 272/777 potilasta Crohn-tutkimuksista II ja III seurattiin 3 vuoden ajan avoimessa adalimumabihoidossa. 88 (tutkimuksessa I) ja 189 (tutkimuksissa II ja III) potilasta pysyi kliinisessä remissiossa. Kliininen vaste (CR‑100) säilyi 102 (tutkimuksessa I) ja 233 potilaalla (tutkimuksissa II ja III).

Elämänlaatu

Crohn-tutkimuksissa I ja II potilailla, jotka oli satunnaistettu saamaan adalimumabia joko annoksena 80/40 mg tai 160/80 mg, todettiin lumelääkettä saaneisiin potilaisiin verrattuna tilastollisesti merkitsevää paranemista tulehduksellisia suolistosairauksia spesifisesti arvioivan IBDQ-kyselylomakkeen kokonaispisteissä viikolla 4. Samansuuntaista paranemista todettiin myös Crohn-tutkimuksessa III viikolla 26 ja viikolla 56 adalimumabia saaneissa hoitoryhmissä lumelääkkeeseen verrattuna.

Uveiitti aikuisilla

Adalimumabin turvallisuutta ja tehoa arvioitiin kahdessa satunnaistetussa, kaksoissokkoutetussa, lumekontrolloidussa tutkimuksessa (UV I ja II) aikuispotilailla, joilla oli ei-infektioperäinen intermediaarinen uveiitti, posteriorinen uveiitti tai panuveiitti, pois lukien pelkkää anteriorista uveiittia sairastavat. Potilaat saivat joko lumelääkettä tai adalimumabia (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). Samanaikainen hoito yhdellä vakaa-annoksisella ei-biologisella immunosuppressantilla sallittiin.

UV I ‑tutkimuksessa arvioitiin 217 potilasta, joilla oli aktiivinen uveiitti kortikosteroidihoidosta huolimatta (peroraalinen prednisoni annoksella 10–60 mg/vrk). Kaikki potilaat saivat 2 viikon ajan prednisonihoitoa standardiannoksella 60 mg/vrk tutkimukseenottovaiheessa, jonka jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 15 mennessä.

UV II ‑tutkimuksessa arvioitiin 226 potilasta, joiden inaktiivinen uveiitti vaati lähtötilanteessa pitkäaikaista kortikosteroidihoitoa (peroraalinen prednisoni 10–35 mg/vrk) taudin hallinnassa pysymiseksi. Tämän jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 19 mennessä.

Ensisijainen tehon päätetapahtuma oli kummassakin tutkimuksessa ”hoidon epäonnistumiseen kuluva aika”. Hoidon epäonnistumisen määritelmänä oli monitekijäinen vastemuuttuja, joka perustui inflammatorisiin suoni- ja verkkokalvon ja/tai inflammatorisiin verkkokalvon verisuonien leesioihin, etukammion solujen määrään, lasiaissamentumien asteeseen ja parhaaseen lasikorjattuun näöntarkkuuteen (BCVA).

Potilaat jotka olivat mukana UV I‑ ja UV II ‑tutkimuksissa olivat oikeutettuja osallistumaan kontrolloimattomaan pitkäkestoiseen jatkotutkimukseen, jonka alkuperäinen suunniteltu kesto oli 78 viikkoa. Potilaat saivat jatkaa tutkimuslääkkeellä viikon 78 jälkeen, siihen saakka kun he saivat adalimumabia.

Kliininen vaste

Kummassakin tutkimuksessa havaittiin adalimumabiryhmässä tilastollisesti merkitsevä hoidon epäonnistumisriskin pienentyminen vs. lumeryhmä (ks. taulukko 16). Kummassakin tutkimuksessa adalimumabihoidolla havaittiin varhainen ja pitkäkestoinen vaikutus hoidon epäonnistumisosuuteen vs. lume (ks. kuva 1).

Taulukko 16. Hoidon epäonnistumiseen kulunut aika UV I‑ ja UV II ‑tutkimuksissa

	Analyysi
     Hoito
	N
	Epäonnistuminen
N (%)
	Mediaaniaika epäonnistumiseen (kk)
	HRa
	95 % lv, HRa
	p‑arvob

	Hoidon epäonnistumiseen kulunut aika viikon 6 kohdalla tai sen jälkeen UV I ‑tutkimuksessa  

	Ensisijainen analyysi (ITT)

	     lume
	107
	84 (78,5)
	3,0
	‑‑
	‑‑
	‑‑

	     Adalimumabi
	110
	60 (54,5)
	5,6
	0,50
	0,36–0,70
	< 0,001

	Hoidon epäonnistumiseen kulunut aika viikon 2 kohdalla tai sen jälkeen UV II ‑tutkimuksessa

	Ensisijainen analyysi (ITT)

	     lume
	111
	61 (55,0)
	8,3
	‑‑
	‑‑
	‑‑

	     adalimumabi
	115
	45 (39,1)
	EAc
	0,57
	0,39–0,84
	0,004

	Huom.: Hoidon epäonnistuminen viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus) laskettiin tapahtumaksi. Muusta syystä kuin hoidon epäonnistumisesta johtuneet keskeytykset tutkimuksessa rajattiin keskeytyshetken kohdalta. 
a	 Adalimumabin vs. lumeen riskisuhde (HR) laskettiin suhteellisen riskin regressiolla, jossa tekijänä oli hoito. 
b	 2‑tahoinen p‑arvo laskettiin log-rank-testillä 
c	 EA = ei arvioitavissa. Alle puolella riskille alttiista potilaista esiintyi tapahtuma. 



Kuva 1: Hoidon epäonnistumiseen kulunut aika yhteenvetona Kaplan–Meier-käyrinä viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus)

Huom.: P# = lume (tapahtumien määrä/riskille alttiiden määrä); A# = adalimumabi (tapahtumien määrä/riskille alttiiden määrä).

UV I ‑tutkimuksessa havaittiin tilastollisesti merkitseviä eroja adalimumabin hyväksi vs. lume kunkin hoidon epäonnistumisen osatekijän osalta. UV II ‑tutkimuksessa havaittiin tilastollisesti merkitseviä eroja vain näöntarkkuuden osalta, mutta muutkin osatekijät olivat adalimumabilla numeerisesti paremmat.

Tutkimusten UV I ja UV II kontrolloimattomaan pitkäkestoiseen jatkotutkimukseen otettiin 424 tutkittavaa. Heistä 60 tutkittavan ei katsottu soveltuvan analyysiin (esim. poikkeamien, diabeettisen retinopatian komplikaatioiden, kaihileikkauksen tai vitrektomian vuoksi), ja heidät suljettiin pois ensisijaisesta tehoanalyysistä. Jäljelle jääneistä 364 tutkittavasta 269 arviointikelpoista tutkittavaa (74 %) sai avointa adalimumabihoitoa 78 viikon ajan. Havaintotietojen perusteella 216 tutkittavan (80,3 %) tilanne oli rauhallinen (ei aktiivisia tulehdusmuutoksia, etukammion solujen määrä ≤ 0,5+, lasiaissamentumien aste ≤ 0,5+) ja samanaikaisesti käytössä ollut steroidiannos oli ≤ 7,5 mg/vrk. 178 tutkittavalla (66,2 %) tilanne oli rauhallinen eikä käytössä ollut steroidilääkitystä. Paras lasikorjattu näöntarkkuus (BCVA) oli joko aiempaa parempi tai ennallaan (huonontunut < 5 kirjaimen verran) 88,6 %:ssa silmistä viikolla 78. Viikon 78 jälkeiset tiedot olivat yleisesti yhdenmukaisia näiden tulosten kanssa, mutta (tutkimukseen) osallistuneiden tutkittavien määrä laski tämän ajan jälkeen. Kaiken kaikkiaan tutkimuksen keskeyttäneistä tutkittavista 18 % keskeytti osallistumisensa haittatapahtumien vuoksi ja 8 % siksi, että adalimumabihoidolla saavutettu vaste oli riittämätön.

Elämänlaatu

Kummassakin kliinisessä tutkimuksessa arvioitiin potilaiden ilmoittamia lopputulemia näköön liittyvästä toimintakyvystä NEI VFQ‑25 ‑kyselyllä. Adalimumabi oli numeerisesti parempi valtaosassa alaosioista, ja tilastollisesti merkitsevät keskimääräiset erot saavutettiin UV I ‑tutkimuksessa yleisen näkökyvyn, silmäkivun, lähinäön, mielenterveyden ja kokonaispisteiden alaosioissa sekä UV II ‑tutkimuksessa yleisen näkökyvyn ja mielenterveyden alaosioissa. Näkökykyyn liittyvät vaikutukset eivät olleet adalimumabihoidolla numeerisesti parempia UV I ‑tutkimuksessa värinäön osalta ja UV II ‑tutkimuksessa värinäön, perifeerisen näön ja lähinäön osalta.

Immunogeenisuus

Adalimumabihoidon aikana voi kehittyä anti-adalimumabivasta-aineita. Anti-adalimumabivasta-aineiden muodostus tehostaa adalimumabin puhdistumaa ja heikentää sen tehoa. Anti-adalimumabivasta-aineiden muodostuksen ja haittatapahtumien esiintymistiheyden välillä ei ole mitään selkeää yhteyttä.

Pediatriset potilaat

Idiopaattinen juveniili artriitti (JIA)

Idiopaattinen juveniili polyartriitti (pJIA)

Adalimumabin tehoa ja turvallisuutta arvioitiin kahdessa tutkimuksessa (pJIA-tutkimukset I ja II) lapsilla, joilla oli aktiivinen idiopaattinen juveniili polyartriitti tai taudinkulultaan polyartikulaarinen idiopaattinen juveniili artriitti. Idiopaattisen juveniilin artriitin alkuvaihe vaihteli, mutta useimmiten kyseessä oli aluksi reumatekijänegatiivinen tai -positiivinen polyartriitti tai leviävä oligoartriitti.

pJIA‑I

Adalimumabin tehoa ja turvallisuutta arvioitiin satunnaistetussa, kaksoissokkoutetussa, rinnakkaisryhmissä toteutetussa monikeskustutkimuksessa, johon osallistui 171 lasta, joilla oli idiopaattinen juveniili polyartriitti (ikä 4–17 v). Avoimessa aloitusvaiheessa potilaat stratifioitiin kahteen ryhmään, metotreksaattia käyttäviin ja ei metotreksaattia käyttäviin. Potilaat, jotka eivät käyttäneet metotreksaattia, eivät joko olleet käyttäneet sitä koskaan tai olivat lopettaneet sen käytön viimeistään kaksi viikkoa ennen tutkimuslääkkeen antamista. Potilaat käyttivät edelleen vakaina annoksina steroideihin kuulumattomia tulehduskipulääkkeitä (NSAID-lääkkeitä) ja/tai prednisonia (≤ 0,2 mg/kg/vrk tai enintään 10 mg/vrk). Avoimessa aloitusvaiheessa kaikki potilaat saivat 24 mg/m2 adalimumabihoitoa (enintään 40 mg) joka toinen viikko 16 viikon ajan. Potilaiden jakaumat iän ja avoimessa aloitusvaiheessa käytetyn minimi-, mediaani- ja maksimiannoksen mukaan esitetään taulukossa 17.

Taulukko 17. Potilaiden jakauma iän ja avoimessa aloitusvaiheessa käytetyn adalimumabiannoksen mukaan

	Ikäryhmä
	Potilasmäärä lähtötilanteessa
n (%)
	Minimi-, mediaani- ja maksimiannos

	4–7 v
	31 (18,1)
	10, 20 ja 25 mg

	8–12 v
	71 (41,5)
	20, 25 ja 40 mg

	13–17 v
	69 (40,4)
	25, 40 ja 40 mg



Potilaat, joilla saavutettiin Paediatric ACR 30 ‑vaste viikolla 16, voitiin satunnaistaa kaksoissokkoutettuun vaiheeseen, jossa he saivat joko adalimumabia (24 mg/m2, enintään 40 mg) tai lumelääkettä joka toinen viikko vielä 32 viikon ajan tai taudin pahenemisvaiheeseen saakka. Pahenemisvaiheen kriteerit määriteltiin seuraavasti: lähtötasoon verrattuna ≥ 30 % huonompi tulos vähintään 3:ssa Paediatric ACR ‑kriteerien 6 keskeisestä kriteeristä, tautiaktiivisuutta ≥ 2 nivelessä ja > 30 % parempi tulos enintään 1 kriteerin kohdalla 6:sta. 32 viikon kuluttua tai taudin pahenemisvaiheessa potilaat saivat siirtyä avoimeen jatkovaiheeseen.

Taulukko 18. Idiopaattisen juveniilin polyartriitin tutkimuksen Paediatric ACR 30 ‑vasteprosentit

	Ryhmä
	Metotreksaatti
	Ei metotreksaattia

	Vaihe
	
	

	Avoin aloitusvaihe, 16 viikkoa
	
	

	PedACR 30 ‑vaste (n/N)
	94,1 % (80/85)
	74,4 % (64/86)

	Tehokkuustulokset

	Kaksoissokkoutettu vaihe, 32 viikkoa
	Adalimumabi/MTX
(N = 38)
	Lume/MTX
(N = 37)
	Adalimumabi
(N = 30)
	Lume
(N = 28)

	Potilaat, joilla esiintyi taudin pahenemisvaiheita 32 viikon aikanaa (n/N)
	36,8 % (14/38)
	64,9 % (24/37)b
	43,3 % (13/30)
	71,4 % (20/28)c

	Pahenemisvaiheen alkamiseen kuluneen ajan mediaani
	> 32 viikkoa
	20 viikkoa
	> 32 viikkoa
	14 viikkoa

	a	 PedACR 30/50/70 ‑vasteprosentit viikolla 48 merkitsevästi suuremmat kuin lumeryhmässä
b	 p = 0,015
c	 p = 0,031



Jos tutkimushenkilö saavutti vasteen viikolla 16 (n = 144), Paediatric ACR 30/50/70/90 ‑vaste säilyi jopa 6 vuoden ajan avoimessa jatkovaiheessa niillä potilailla, jotka saivat adalimumabia koko tutkimuksen ajan. Yhteensä 19 tutkimushenkilöä sai hoitoa vähintään 6 vuoden ajan. 11 heistä kuului lähtötilanteessa 4–12‑vuotiaiden ikäryhmään ja 8 taas lähtötilanteessa 13–17‑vuotiaiden ikäryhmään.

Kokonaisvasteprosentit olivat yleisesti ottaen paremmat ja harvemmille potilaille kehittyi vasta-aineita adalimumabin ja metotreksaatin yhdistelmää käytettäessä kuin pelkän adalimumabihoidon aikana. Kun nämä tulokset otetaan huomioon, adalimumabia suositellaan käytettäväksi yhdessä metotreksaatin kanssa ja käytettäväksi ainoana lääkkeenä niillä potilailla, joille metotreksaatin käyttö ei sovi (ks. kohta 4.2).

pJIA‑II

Adalimumabin turvallisuutta ja tehoa arvioitiin avoimessa monikeskustutkimuksessa, johon osallistui 32 lasta (ikä 2 – < 4 v tai ikä vähintään 4 v ja paino < 15 kg), joilla oli keskivaikea tai vaikea, aktiivinen idiopaattinen juveniili polyartriitti. Potilaat saivat adalimumabia kerta-annoksen 24 mg/m2 kehon pinta-alasta (enintään 20 mg) joka toinen viikko injektiona ihon alle vähintään 24 viikon ajan. Useimmat potilaat käyttivät tutkimuksen aikana samanaikaisesti myös metotreksaattia, kun taas kortikosteroidien tai tulehduskipulääkkeiden käyttöä ilmoitettiin harvemmin.

Viikolla 12 PedACR30‑vasteprosentti oli 93,5 % ja viikolla 24 90,0 % (havaintotiedot). Viikolla 12 PedACR50/70/90-vasteen saavutti 90,3 %/61,3 %/38,7 % potilaista ja viikolla 24 83,3 %/73,3 %/36,7 % potilaista. Niistä potilaista, jotka saavuttivat Paediatric ACR 30 ‑vasteen viikolla 24 (n = 27 yhteensä 30 potilaasta), Paediatric ACR 30 ‑vaste säilyi jopa 60 viikon ajan avoimessa jatkovaiheessa, kun potilaat saivat adalimumabia koko tämän ajan. Yhteensä 20 potilasta sai hoitoa vähintään 60 viikon ajan.

Entesiitteihin liittyvä artriitti

Adalimumabin turvallisuutta ja tehoa arvioitiin satunnaistetussa, kaksoissokkoutetussa monikeskustutkimuksessa, johon osallistui 46 pediatrista potilasta (6–17‑vuotiaita), joilla oli keskivaikea entesiitteihin liittyvä artriitti. Potilaat satunnaistettiin saamaan joko adalimumabia 24 mg/m2 kehon pinta-alasta (korkeintaan 40 mg) tai lumelääkettä joka toinen viikko 12 viikon ajan. Tutkimus jatkuu kaksoissokkoutetun jakson jälkeen avoimena tutkimuksena vielä 192 viikon ajan. Avoimen tutkimusjakson aikana potilaat saivat adalimumabia 24 mg/m2 kehon pinta-alasta (korkeintaan 40 mg) joka toinen viikko injektiona ihon alle. Ensisijaisena päätetapahtumana pidettiin prosentuaalista muutosta lähtötilanteesta viikolle 12 aktiivisten tulehtuneiden nivelten määrässä (nivelen turvotusta, joka ei johtunut epämuodostumasta, tai niveliä, joissa oli liikerajoitteita sekä kipua ja/tai arkuutta). Ensisijainen päätetapahtuma saavutettiin., sillä adalimumabiryhmässä todettiin keskimäärin −62,6 %:n muutos (muutoksen mediaani −88,9 %) ja lumelääkeryhmässä −11,6 %:n muutos (muutoksen mediaani −50,0 %). Aktiivisten tulehtuneiden nivelten määrässä havaittu positiivinen muutos säilyi samana avoimen tutkimusjakson viikolle 156 asti 26:lla tutkimuksessa jatkaneesta adalimumabiryhmän 31:sta potilaasta (84 %). Enemmistöllä potilaista myös toissijaisten päätetapahtumien mittareissa, kuten entesiitin esiintymiskohtien määrä, arkojen nivelten määrä (tender joint count, TJC), turvonneiden nivelten määrä (swollen joint count, SJC), Paediatric ACR 50 -vaste ja Paediatric ACR 70 -vaste, havaittiin kliinistä paranemista, vaikkakaan ei tilastollisesti merkitsevästi.

Läiskäpsoriaasi lapsilla

Adalimumabin tehoa arvioitiin satunnaistetussa, kaksoissokkoutetussa, kontrolloidussa tutkimuksessa 114:llä vähintään 4‑vuotiaalla pediatrisella potilaalla, joilla oli vaikea krooninen läiskäpsoriaasi (määritelmänä lääkärin yleisarvio ≥ 4 tai > 20 % kehon pinta-alasta tai > 10 % kehon pinta-alasta sekä hyvin paksuja leesioita tai PASI ≥ 20 tai ≥ 10 sekä kliinisesti merkittäviä muutoksia kasvoissa, sukuelimissä tai käsissä/jalkaterissä) ja joilla paikallishoito ja auringonvalohoito tai valohoito eivät olleet tuottaneet riittävää vastetta.

Potilaat saivat adalimumabia 0,8 mg/kg joka toinen viikko (enintään 40 mg), 0,4 mg/kg joka toinen viikko (enintään 20 mg) tai metotreksaattia 0,1–0,4 mg/kg viikoittain (enintään 25 mg). Viikon 16 kohdalla positiivinen tehovaste (esim. PASI 75) havaittiin useammin adalimumabi 0,8 mg/kg -hoitoon satunnaistetuilla potilailla kuin potilailla, jotka oli satunnaistettu saamaan adalimumabia 0,4 mg/kg joka toinen viikko tai metotreksaattia.

Taulukko 19. Tehotulokset pediatrisilla läiskäpsoriaasipotilailla 16 viikon kohdalla

	
	MTXa
N = 37
	Adalimumabi (0,8 mg/kg joka 2. viikko)
N = 38

	PASI 75b
	12 (32,4 %)
	22 (57,9 %)

	Lääkärin yleisarvio: puhdas/melkein puhdasc
	15 (40,5 %)
	23 (60,5 %)

	a	MTX = metotreksaatti
b	 p = 0,027, adalimumabi 0,8 mg/kg vs. MTX
c	 p = 0,083, adalimumabi 0,8 mg/kg vs. MTX



Jos potilas saavutti PASI 75 ‑vasteen ja lääkärin yleisarvio oli puhdas tai melkein puhdas, hoito keskeytettiin enintään 36 viikoksi ja potilasta seurattiin taudin pahenemisen varalta (lääkärin yleisarvio huononee vähintään 2 astetta). Tämän jälkeen potilaat saivat uusintahoitona 0,8 mg/kg adalimumabia joka toinen viikko vielä 16 viikon ajan. Uusintahoidon aikana havaitut vasteet olivat samaa luokkaa kuin aiemman kaksoissokkovaiheen aikana: PASI 75 ‑vasteen saavutti 78,9 % tutkimushenkilöistä (15 tutkimushenkilöä 19:stä) ja lääkärin yleisarvion puhdas tai melkein puhdas iho 52,6 % tutkimushenkilöistä (10 tutkimushenkilöä 19:stä).

Tutkimuksen avoimessa vaiheessa PASI 75 ‑vaste ja lääkärin yleisarvio puhdas tai melkein puhdas iho säilyivät vielä enintään 52 viikon ajan ilman uusia turvallisuuslöydöksiä.

Crohnin tauti lapsilla

Adalimumabihoitoa arvioitiin satunnaistetussa, kaksoissokkoutetussa kliinisessä monikeskustutkimuksessa, jossa arvioitiin induktio- ja ylläpitohoidon tehoa ja turvallisuutta painon (< 40 kg tai ≥ 40 kg) mukaisina annoksina 192 lapsipotilaalla, joiden ikä oli 6–17 vuotta ja joilla oli keskivaikea tai vaikea Crohnin tauti (määritelmä: Paediatric Crohn’s Disease Activity Index -pisteet [PCDAI] > 30). Mukaan otettiin vain potilaita, joilla Crohnin taudin tavanomainen hoito (mm. kortikosteroidi- ja/tai immunomodulanttihoito) oli epäonnistunut. Myös aiemman infliksimabihoitovasteen menettäminen tai infliksimabihoitoon liittyneet siedettävyysongelmat olivat hyväksyttäviä mukaanottoperusteita.

Kaikki potilaat käyttivät avointa induktiohoitoa, jonka annos riippui heidän painostaan lähtötilanteessa. ≥ 40 kg painoiset potilaat saivat 160 mg annoksen viikolla 0 ja 80 mg annoksen viikolla 2. Alle 40 kg painoiset taas saivat 80 mg viikolla 0 ja 40 mg viikolla 2.

Viikolla 4 potilaat satunnaistettiin ajankohtaisen painon mukaan suhteessa 1:1 käyttämään joko pieniä tai tavanomaisia annoksia ylläpitohoitona (ks. taulukko 20).

Taulukko 20. Ylläpitohoito

	Paino
	Pieni annos
	Tavanomainen annos

	< 40 kg
	10 mg joka 2. viikko
	20 mg joka 2. viikko

	≥ 40 kg
	20 mg joka 2. viikko
	40 mg joka 2. viikko



Tehotulokset

Tutkimuksen ensisijainen päätetapahtuma oli kliininen remissio viikolla 26 (määritelmä: PCDAI-pisteet ≤ 10).

Kliiniset remissio- ja vasteprosentit esitetään taulukossa 21 (Kliinisen vasteen määritelmä: PCDAI-pisteet pienenivät vähintään 15 p lähtöarvoihin nähden). Kortikosteroidi- tai immunomodulanttihoidon lopettamisprosentit esitetään taulukossa 22.

Taulukko 21. Tutkimus lasten Crohnin taudista Kliininen PCDAI-remissio ja vaste

	
	Tavanomainen annos
40/20 mg joka 2. viikko
N = 93
	Pieni annos
20/10 mg joka 2. viikko
N = 95
	p‑arvo*

	Viikko 26
	
	
	

	Kliininen remissio
	38,7 %
	28,4 %
	0,075

	Kliininen vaste
	59,1 %
	48,4 %
	0,073

	Viikko 52
	
	
	

	Kliininen remissio
	33,3 %
	23,2 %
	0,100

	Kliininen vaste
	41,9 %
	28,4 %
	0,038

	*	Tavanomaisen ja pienen annoksen vertailun p‑arvo.



Taulukko 22. Tutkimus lasten Crohnin taudista  Kortikosteroidien tai immunomodulanttien lopettaminen ja fistelien remissio

	
	Tavanomainen annos
40/20 mg joka 2. viikko
	Pieni annos
20/10 mg joka 2. viikko
	p‑arvo1

	Lopetti kortikosteroidit
	N = 33
	N = 38
	

	Viikko 26
	84,8 %
	65,8 %
	0,066

	Viikko 52
	69,7 %
	60,5 %
	0,420

	Lopetti immunomodulantit2
	N = 60
	N = 57
	

	Viikko 52
	30,0 %
	29,8 %
	0,983

	Fistelien remissio3
	N = 15
	N = 21
	

	Viikko 26
	46,7 %
	38,1 %
	0,608

	Viikko 52
	40,0 %
	23,8 %
	0,303

	1	Tavanomaisen ja pienen annoksen vertailun p‑arvo. 
2	Immunosuppressanttihoito voitiin lopettaa aikaisintaan viikolla 26 tutkijan arvion mukaan, jos kliinisen vasteen kriteerit täyttyivät 
3	Määritelmä: kaikki lähtötilanteessa vuotaneet fistelit sulkeutuneina vähintään kahdella peräkkäisellä käynnillä lähtötasokäynnin jälkeen.



Molemmissa hoitoryhmissä todettiin, että painoindeksi ja pituuskasvunopeus suurenivat (paranivat) tilastollisesti merkitsevästi lähtötilanteen ja viikkojen 26 ja 52 välillä.

Molemmissa hoitoryhmissä todettiin myös elämänlaatuparametrien (mm. IMPACT III) parantuneen tilastollisesti ja kliinisesti merkitsevästi lähtötilanteeseen nähden.

Lasten Crohnin tauti -tutkimukseen osallistuneista potilaista sata (n = 100) jatkoi avoimeen pitkäkestoiseen jatkotutkimukseen. 5 vuoden adalimumabihoidon jälkeen 74,0 % (37/50) 50:stä tutkimuksessa jäljellä olevasta potilaasta pysyi kliinisessä remissiossa, ja 92,0 %:lla (46/50) potilaista säilyi kliininen vaste PCDAI:n mukaan.

Uveiitti lapsilla

Adalimumabin turvallisuutta ja tehoa arvioitiin satunnaistetussa, kaksoissokkoutetussa, kontrolloidussa tutkimuksessa, johon osallistui 90 2 – < 18‑vuotiasta lapsipotilasta, joilla oli aktiivinen JIA:iin liittyvä ei-infektioperäinen anteriorinen uveiitti, ja joilla tauti oli refraktaarinen vähintään 12 viikkoa kestäneestä metotreksaattihoidosta huolimatta. Potilaat saivat joko lumelääkettä tai 20 mg adalimumabia (paino < 30 kg) tai 40 mg adalimumabia (paino ≥ 30 kg) joka toinen viikko yhdessä lähtötilanteen metotreksaattiannoksensa kanssa

Ensisijainen päätetapahtuma oli ”hoidon epäonnistumiseen kuluva aika”. Hoidon epäonnistumisen määritelmänä oli silmän tulehduksen pahentuminen tai pysyvä ei-paraneminen, osittainen paraneminen, johon liittyi muiden samanaikaisten pysyvien silmäsairauksien kehittyminen tai paheneminen, muun samanaikaisen lääkityksen luvaton käyttö ja hoidon keskeytys pidemmäksi ajaksi.

Kliininen vaste

Adalimumabi viivästytti merkitsevästi hoidon epäonnistumiseen kuluvaa aikaa verrattuna lumelääkkeeseen (ks. kuva 1, p < 0,0001 log-rank‑testillä). Mediaaniaika hoidon epäonnistumiseen oli 24,1 viikkoa lumelääkettä saaneilla potilailla. Adalimumabihoitoa saaneiden potilaiden mediaaniaikaa hoidon epäonnistumiseen ei voitu arvioida, koska alle puolella heistä hoito epäonnistui. Adalimumabi pienensi merkitsevästi hoidon epäonnistumisen riskiä 75 %:lla verrattuna lumelääkkeeseen, kuten riskisuhde osoittaa (HR = 0,25 [95 % luottamusväli 0,12–0,49]).

Kuva 2: Hoidon epäonnistumiseen kulunut aika yhteenvetona Kaplan-Meier-käyrinä lasten uveiittitutkimuksessa
[image: ]
Huom.: P = lume (riskille alttiiden määrä); H= adalimumabi (riskille alttiiden määrä).

5.2 Farmakokinetiikka

Imeytyminen ja jakautuminen

Kun idiopaattista juveniilia polyartriittia sairastavat 4–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (arvot viikoilta 20–48) oli 5,6 ± 5,6 µg/ml (variaatiokerroin 102 %) käytettäessä adalimumabia ilman metotreksaattia ja 10,9 ± 5,2 µg/ml (variaatiokerroin 47,7 %) samanaikaisen metotreksaattihoidon aikana.

Kun idiopaattista juveniilia polyartriittia sairastaville potilaille, joiden ikä oli 2 – < 4 v tai ikä vähintään 4 v ja paino < 15 kg, annettiin adalimumabia 24 mg/m2, adalimumabin vakaan tilan minimipitoisuuksien keskiarvo seerumissa oli 6,0 ± 6,1 µg/ml (variaatiokerroin 101 %) käytettäessä adalimumabia ilman metotreksaattia ja 7,9 ± 5,6 µg/ml (variaatiokerroin 71,2 %) samanaikaisen metotreksaattihoidon aikana. 

Kun entesiitteihin liittyvää artriittia sairastavat 6–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (mitattu viikolla 24) oli 8,8 ± 6,6 µg/ml käytettäessä adalimumabia ilman metotreksaattia ja 11,8 ± 4,3 µg/ml samanaikaisen metotreksaattihoidon aikana.

Kun kroonista läiskäpsoriaasia sairastaville lapsipotilaille oli annettu 0,8 mg/kg (enintään 40 mg) adalimumabia ihon alle joka toinen viikko, adalimumabin vakaan tilan minimipitoisuuksien keskiarvo (± keskihajonta) oli noin 7,4 ± 5,8 µg/ml (variaatiokerroin 79 %).

Keskivaikeaa tai vaikeaa Crohnin tautia sairastavien lapsipotilaiden avoin adalimumabiannos oli induktiohoidon viikoilla 0 ja 2 joko 160/80 mg (vähintään 40 kg painoiset) tai 80/40 mg (alle 40 kg painoiset). Viikolla 4 potilaat satunnaistettiin suhteessa 1:1 käyttämään ylläpitohoitoa joko tavanomaisina annoksina (40/20 mg joka toinen viikko painosta riippuen) tai pieninä annoksina (20/10 mg joka toinen viikko painosta riippuen). Seerumin adalimumabipitoisuuksien minimin keskiarvo (± keskihajonta) viikolla 4 oli 15,7 ± 6,6 µg/ml, jos potilas painoi ≥ 40 kg (160/80 mg), ja 10,6 ± 6,1 µg/ml, jos potilas painoi < 40 kg (80/40 mg).

Satunnaistettua hoitoaan jatkaneilla potilailla adalimumabin minimipitoisuuksien keskiarvo (± keskihajonta) viikolla 52 oli tavanomaisen annoksen ryhmässä 9,5 ± 5,6 µg/ml ja pienen annoksen ryhmässä 3,5 ± 2,2 µg/ml. Minimipitoisuuksien keskiarvo pysyi ennallaan, kun potilaat jatkoivat adalimumabihoidon käyttöä joka toinen viikko 52 viikon ajan. Jos hoitoa tehostettiin ottamalla lääke joka viikko, seerumin adalimumabipitoisuuksien keskiarvo (± keskihajonta) oli viikolla 52 joko 15,3 ± 11,4 μg/ml (40/20 mg joka viikko) tai 6,7 ± 3,5 μg/ml (20/10 mg joka viikko).

Adalimumabialtistus uveiittia sairastavilla lapsilla arvioitiin käyttämällä populaatiofarmakokineettistä mallinnusta ja simulaatiota, jotka perustuivat muiden käyttöaiheiden farmakokinetiikkaan muilla lapsipotilailla (psoriaasi lapsilla, juveniili idiopaattinen artriitti, Crohnin tauti lapsilla ja entesiitteihin liittyvä artriitti). Kliinistä tietoa altistumisesta latausannokselle alle 6‑vuotiailla lapsilla ei ole saatavilla. Ennustetut altistukset viittaavat siihen, että ilman metotreksaattia latausannos voi johtaa aluksi systeemisen altistuksen nousuun.

Altistus-vastesuhde pediatrisilla potilailla

Plasmapitoisuuden ja PedACR 50 ‑vasteen välinen altistus-vastesuhde arvioitiin juveniilia idiopaattista artriittia (pJIA ja ERA) sairastavilla potilailla tehtyjen kliinisten tutkimusten perusteella. Havaittava adalimumabin pitoisuus plasmassa, joka aiheuttaa puolet PedACR 50 ‑vasteen maksimivaikutuksesta (EC50) oli 3 μg/ml (95 % luottamusväli 1–6 μg/ml).

Adalimumabipitoisuuden ja tehon välinen altistus-vastesuhde pediatrisilla potilailla, joilla oli vaikea krooninen läiskäpsoriaasi, arvioitiin PASI 75 ‑vasteelle ja PGA puhdas/melkein puhdas -vasteelle. PASI 75 ja PGA puhdas/melkein puhdas -vasteet paranivat, kun adalimumabipitoisuus nousi. Molemmilla havaittu EC50 oli sama, noin 4,5 μg/ml (95 % luottamusväli 0,4–47,6 [PASI 75] ja 1,9–10,5 [PGA]).

Aikuiset

Ihonalaisen 40 mg:n kerta-annoksen jälkeen adalimumabin imeytyminen ja jakautuminen oli hidasta, huippupitoisuus seerumissa saavutettiin n. 5 päivän kuluttua lääkkeen antamisesta. Kolmesta tutkimuksesta saatujen tulosten perusteella adalimumabin absoluuttisen biologisen hyötyosuuden arvioidaan olevan keskimäärin 64 % 40 mg:n ihonalaisen kerta-annoksen jälkeen. Laskimonsisäisten kerta-annosten (0,25–10 mg/kg) jälkeen pitoisuudet olivat annoksesta riippuvaisia. Puhdistuma 0,5 mg/kg:n annosten (~40 mg) jälkeen oli 11–15 ml/h, jakautumistilavuus (Vss) vaihteli välillä 5–6 litraa, ja terminaalivaiheen puoliintumisajan keskiarvo oli noin kaksi viikkoa. Useilla nivelreumapotilailla adalimumabin pitoisuudet nivelnesteessä olivat 31–96 % seerumista mitattaviin pitoisuuksiin verrattuna.

Ihonalaisen 40 mg:n joka toinen viikko annetun adalimumabikerta-annoksen jälkeen vakaan tilan pienin pitoisuus aikuisilla nivelreumapotilailla oli keskimäärin n. 5 µg/ml (jos samanaikaisesti ei käytetty metotreksaattia) tai 8–9 µg/ml (jos samanaikaisesti käytettiin metotreksaattia). Vakaassa tilassa seerumin pienin adalimumabipitoisuus suureni lähes annoksesta riippuvaisesti, kun valmistetta annettiin ihonalaisesti 20, 40 ja 80 mg joka toinen viikko tai viikoittain.

Aikuisilla psoriaasipotilailla vakaan tilan minimipitoisuuksien keskiarvo oli 5 μg/ml adalimumabimonoterapian aikana (40 mg joka toinen viikko).

Kun Crohnin tautia sairastaville potilaille annettiin 80 mg:n latausannos adalimumabia viikolla 0 ja sen jälkeen 40 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 5,5 μg/ml. Kun potilaille annettiin 160 mg:n latausannos adalimumabia viikolla 0 ja sen jälkeen 80 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 12 μg/ml. Vakaassa tilassa pienimmät pitoisuudet Crohnin tautia sairastavilla potilailla olivat keskimäärin noin 7 μg/ml, kun potilaat saivat 40 mg adalimumabia ylläpitoannoksena joka toinen viikko.

Kun uveiittia sairastaville aikuispotilaille annettiin 80 mg:n latausannos adalimumabia viikolla 0 ja sen jälkeen 40 mg adalimumabia joka toinen viikko alkaen viikolla 1, vakaan tilan pitoisuuden keskiarvo oli noin 8–10 μg/ml.

Populaatiofarmakokineettinen ja farmakokineettinen/farmakodynaaminen mallinnus ja simulaatio ennustivat adalimumabialtistuksen ja tehon olevan samaa luokkaa annoksella 40 mg kerran viikossa ja 80 mg joka toinen viikko (potilaina aikuisia, joilla oli nivelreuma, HS-tauti, ulseratiivinen koliitti, Crohnin tauti tai läiskäpsoriaasi, nuoria, joilla oli hidradenitis suppurativa, sekä ≥ 40 kg painavia lapsipotilaita, joilla oli Crohnin tauti).

Eliminaatio

Farmakokineettisissä yli 1 300 nivelreumapotilasta käsittävissä väestötutkimuksissa havaittiin adalimumabin näennäisen puhdistuman lisääntyvän ruumiinpainon mukaan. Kun tulokset vakioitiin painoerojen suhteen, havaittiin sukupuolella ja iällä olevan ainoastaan minimaalinen vaikutus adalimumabin puhdistumaan. Vapaan adalimumabin (adalimumabin, joka ei ole sitoutunut adalimumabin vasta-aineisiin) pitoisuudet seerumissa todettiin pienemmiksi niillä potilailla, joilla oli mitattavissa olevat määrät adalimumabin vasta-aineita.

Maksan tai munuaisten vajaatoiminta

Adalimumabia ei ole tutkittu maksan tai munuaisten vajaatoimintaa sairastavilla potilailla.

5.3 Prekliiniset tiedot turvallisuudesta

Kerta-annosten, toistuvan altistuksen aiheuttamaa toksisuutta ja genotoksisuutta koskevien konventionaalisten tutkimusten tulokset eivät viittaa erityiseen vaaraan ihmisille.

Makakiapinoilla tehdyssä alkion/sikiön kehitykseen kohdistuvaa toksisuutta/postnataalia kehitystä koskevassa tutkimuksessa ei havaittu adalimumabin aiheuttavan haittaa sikiölle annostasolla 0, 30 ja 100 mg/kg (9–17 apinaa/ryhmä). Adalimumabilla ei ole tehty karsinogeenisuustutkimuksia eikä fertiliteettiä tai postnataalitoksisuutta koskevia standardiarviointeja, koska ei ole saatavilla sopivia malleja, joissa vasta-aine reagoisi rajoitetusti ristiin jyrsijän TNF:n kanssa, ja koska jyrsijöissä kehittyy neutraloivia vasta-aineita.


6. FARMASEUTTISET TIEDOT

6.1 Apuaineet

L‑histidiini
L‑histidiinihydrokloridimonohydraatti
Sakkaroosi
Dinatriumedetaattidihydraatti 
L‑metioniini
Polysorbaatti 80
Injektionesteisiin käytettävä vesi.

6.2 Yhteensopimattomuudet

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa.

6.3 Kestoaika

3 vuotta

6.4 Säilytys

Säilytä jääkaapissa (2 °C–8 °C). Ei saa jäätyä. Pidä esitäytetty ruisku ulkopakkauksessa. Herkkä valolle.

Yksittäistä esitäytettyä Amsparity-ruiskua voidaan säilyttää alle 30 °C:ssa enintään 30 päivän ajan. Ruisku tulee suojata valolta, ja se on hävitettävä, jos sitä ei käytetä 30 päivän aikana.

6.5 Pakkaustyyppi ja pakkauskoko (pakkauskoot)

Amsparity 20 mg injektioneste, liuos esitäytetyssä kertakäyttöruiskussa (tyypin I lasi), jossa on männän tulppa (klooributyylikumia) ja neulansuojuksella (termoplastista elastomeeria) varustettu neula.

Pakkaukset:
· 2 esitäytettyä ruiskua (0,4 ml steriiliä liuosta) ja 2 alkoholia sisältävää puhdistuslappua; esitäytetyt ruiskut ovat omissa muovikoteloissaan.

6.6 Erityiset varotoimet hävittämiselle

Käyttämättä jäänyt lääkevalmiste tai jäte on hävitettävä paikallisten vaatimusten mukaan.


7. MYYNTILUVAN HALTIJA

Pfizer Europe MA EEIG
Boulevard de la Plaine 17
1050 Bruxelles
Belgia


8. MYYNTILUVAN NUMERO

EU/1/19/1415/001


9. MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 13. helmikuuta 2020
Viimeisimmän uudistamisen päivämäärä: 19. syyskuuta 2024


10. TEKSTIN MUUTTAMISPÄIVÄMÄÄRÄ

Lisätietoja tästä lääkevalmisteesta on Euroopan lääkeviraston verkkosivulla https://www.ema.europa.eu.

1.	LÄÄKEVALMISTEEN NIMI

Amsparity 40 mg/0,8 ml injektioneste, liuos


2.	VAIKUTTAVAT AINEET JA NIIDEN MÄÄRÄT

Yksi 0,8 ml:n kerta-annosinjektiopullo sisältää 40 mg adalimumabia.

Adalimumabi on rekombinantti ihmisen monoklonaalinen vasta-aine, joka on tuotettu kiinanhamsterin munasarjasoluissa (CHO).

Apuaineet, joiden vaikutus tunnetaan

Amsparity 40 mg/0,8 ml injektioneste, liuos, sisältää yhdessä 0,8 ml:n kerta-annosinjektiopullossa 0,16 mg polysorbaatti 80:tä, joka vastaa 0,2 mg:aa/ml polysorbaatti 80:tä.

Täydellinen apuaineluettelo, ks. kohta 6.1.


3.	LÄÄKEMUOTO 

Injektioneste, liuos (injektio).

Kirkas liuos, jonka väri vaihtelee värittömästä hyvin vaaleanruskeaan. 


4.	KLIINISET TIEDOT 

4.1 	Käyttöaiheet 

Idiopaattinen juveniili artriitti

Idiopaattinen juveniili polyartriitti

Amsparity yhdessä metotreksaatin kanssa on tarkoitettu käytettäväksi aktiivisen idiopaattisen juveniili polyartriitin hoitoon vähintään 2‑vuotiailla potilailla, kun yhdellä tai useammalla DMARD-lääkkeellä ei ole saatu riittävää vastetta. Amsparity-valmistetta voidaan antaa myös yksinään, jos potilas ei siedä metotreksaattia tai metotreksaattihoidon jatkaminen ei ole tarkoituksenmukaista (monoterapian teho, ks. kohta 5.1). Adalimumabia ei ole tutkittu alle 2‑vuotiailla potilailla.

Entesiitteihin liittyvä artriitti

Amsparity on tarkoitettu aktiivisen entesiitteihin liittyvän artriitin hoitoon 6‑vuotiailla ja sitä vanhemmilla potilailla, kun tavanomaisilla hoidoilla ei ole saatu riittävää vastetta tai ne ovat olleet huonosti siedettyjä (ks. kohta 5.1). 

Läiskäpsoriaasi lapsilla

Amsparity on tarkoitettu vaikean, kroonisen läiskäpsoriaasin hoitoon vähintään 4‑vuotiailla lapsilla ja nuorilla, joilla paikallishoito ja valohoidot eivät ole tuottaneet riittävää vastetta tai joille ne eivät sovellu.

Hidradenitis suppurativa nuorilla

Amsparity on tarkoitettu keskivaikean ja vaikean aktiivisen hidradenitis suppurativan (taiveaknen) hoitoon nuorille 12 vuoden iästä alkaen, kun tavanomaisella systeemisellä HS-hoidolla ei ole saatu riittävää vastetta (ks. kohdat 5.1 ja 5.2).

Crohnin tauti lapsilla

Amsparity on tarkoitettu keskivaikean tai vaikean, aktiivisen Crohnin taudin hoitoon vähintään 6‑vuotiailla lapsipotilailla, kun tavanomaisilla hoidoilla (mm. primaarinen ravitsemushoito ja kortikosteroidi ja/tai immunomodulantti) ei ole saavutettu riittävää vastetta tai ne ovat olleet huonosti siedettyjä tai kyseiset hoidot ovat vasta-aiheisia. 

Ulseratiivinen koliitti lapsilla

Amsparity on tarkoitettu keskivaikean tai vaikean, aktiivisen ulseratiivisen koliitin hoitoon lapsille 6 vuoden iästä alkaen, kun tavanomaisilla hoidoilla (mm. kortikosteroidit ja/tai 6‑merkaptopuriini (6‑MP) tai atsatiopriini (AZA)) ei ole saavutettu riittävää vastetta tai ne ovat olleet huonosti siedettyjä tai kyseiset hoidot ovat vasta-aiheisia.

Uveiitti lapsilla

Amsparity on tarkoitettu pediatrisen kroonisen ei-infektioperäisen anteriorisen uveiitin hoitoon 2 vuoden iästä alkaen, kun tavanomaiselle hoidolle ei ole saatu riittävää vastetta tai tavanomainen hoito on ollut huonosti siedettyä, tai se ei ole tarkoituksenmukaista.

4.2 	Annostus ja antotapa

Amsparity-hoito tulee toteuttaa indikaation mukaiseen diagnosointiin ja hoitoon perehtyneen erikoislääkärin aloittamana ja valvonnassa. Silmätautien erikoislääkäreitä kehotetaan konsultoimaan asianmukaista erikoislääkäriä ennen Amsparity-hoidon aloitusta (ks. kohta 4.4). Amsparity-hoitoa saaville potilaille tulee antaa Potilaskortti.

Kun potilas hallitsee pistämistekniikan kunnolla, hän voi pistää Amsparity-annoksensa itse, jos lääkäri pitää tätä soveliaana ja seuraa tarvittaessa potilaan tilaa. 

Muut samanaikaiset hoidot (esim. kortikosteroidit ja/tai immunomoduloivat hoidot) tulee optimoida Amsparity-hoidon aikana.

Annostus

Pediatriset potilaat

Idiopaattinen juveniili artriitti

Idiopaattinen juveniili polyartriitti 2 vuoden iästä alkaen

Idiopaattista juveniilia polyartriittia sairastavien potilaiden Amsparity-valmisteen suositeltu kerta-annos 2 vuoden iästä alkaen lasketaan potilaan painon perusteella (taulukko 1). Amsparity-valmistetta annostellaan joka toinen viikko injektiona ihon alle. 

Taulukko 1. Amsparity-annos idiopaattista juveniilia polyartriittia sairastaville potilaille 

	Potilaan paino
	Annos

	10 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Saatavilla olevien tietojen mukaan kliininen vaste saavutetaan yleensä 12 hoitoviikossa. Jos potilas ei saavuta vastetta tämän ajan kuluessa, hoidon jatkamista on harkittava tarkoin. 

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta. 

Entesiitteihin liittyvä artriitti 

Entesiitteihin liittyvää artriittia sairastavilla potilailla Amsparity-valmisteen suositeltu kerta-annos 6 vuoden iästä alkaen lasketaan potilaan painon perusteella (taulukko 2). Amsparity-valmistetta annostellaan joka toinen viikko injektiona ihon alle. 

Taulukko 2. Amsparity-annos entesiitteihin liittyvää artriittia sairastaville potilaille

	Potilaan paino
	Annos

	15 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Adalimumabia ei ole tutkittu entesiitteihin liittyvää artriittia sairastavilla alle 6‑vuotiailla potilailla.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta. 

Läiskäpsoriaasi lapsilla

Läiskäpsoriaasia sairastavien 4–17‑vuotiaiden potilaiden suositeltu kerta-annos lasketaan painon perusteella (taulukko 3). Amsparity annostellaan injektiona ihon alle. 

Taulukko 3. Amsparity-annos läiskäpsoriaasia sairastaville lapsipotilaille

	Potilaan paino
	Annos

	15 kg – < 30 kg
	Aloitusannos 20 mg, jonka jälkeen 20 mg joka toinen viikko alkaen viikon kuluttua aloitusannoksesta.

	≥ 30 kg
	Aloitusannos 40 mg, jonka jälkeen 40 mg joka toinen viikko alkaen viikon kuluttua aloitusannoksesta.



Jos potilas ei saavuta vastetta 16 viikon kuluessa, hoidon jatkamista on harkittava tarkoin.

Jos uusintahoito Amsparity-valmisteella on aiheellista, noudatetaan edellä annettuja ohjeita annoksesta ja hoidon kestosta.

Adalimumabin turvallisuutta on arvioitu pediatrisilla läiskäpsoriaasipotilailla keskimäärin 13 kuukauden ajan.

Ei ole asianmukaista käyttää adalimumabia alle 4 vuoden ikäisille lapsille tämän käyttöaiheen hoidossa.

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Hidradenitis suppurativa nuorilla (12 vuoden iästä alkaen, kun paino on vähintään 30 kg)

Nuorilla HS-tautia sairastavilla potilailla ei ole tehty kliinisiä adalimumabitutkimuksia. 

Adalimumabin annostus näillä potilailla on määritetty farmakokineettisen mallinnuksen ja simulaation avulla (ks. kohta 5.2).

Suositeltu Amsparity-annos on 80 mg ihonalaisena injektiona viikolla 0, jonka jälkeen 40 mg joka toinen viikko alkaen viikosta 1.

Nuorille potilaille, joilla vaste 40 mg Amsparity-annokselle joka toinen viikko on riittämätön, voidaan harkita annostuksen suurentamista 40 mg:aan joka viikko tai 80 mg:aan joka toinen viikko.

Antibioottihoitoa voidaan tarvittaessa jatkaa Amsparity-hoidon aikana. On suositeltavaa, että potilas käsittelee HS-leesiot paikallisesti käytettävällä antiseptisella ihohuuhteella päivittäin Amsparity-hoidon aikana.

Jos oireet eivät lievity 12 viikon kuluessa, hoidon jatkamista on harkittava tarkoin.

Jos hoito on keskeytettävä, Amsparity voidaan aloittaa uudelleen asianmukaisella tavalla.

Pitkäaikaishoidon jatkamisen hyödyt ja riskit on arvioitava säännöllisin väliajoin (ks. aikuisia koskeva tieto kohdasta 5.1).

Ei ole asianmukaista käyttää adalimumabia alle 12 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Crohnin tauti lapsilla

Crohnin tautia sairastavien 6–17‑vuotiaiden potilaiden Amsparity-valmisteen suositeltu kerta-annos lasketaan painon perusteella (taulukko 4). Amsparity annostellaan injektiona ihon alle. 

Taulukko 4. Amsparity-annos Crohnin tautia sairastavilla pediatrisilla potilailla

	Potilaan paino
	Aloitusannos
	Ylläpitoannos alkaen viikolta 4

	< 40 kg
	· 40 mg viikolla 0 ja 20 mg viikolla 2

Jos nopeampi hoitovaste on tarpeen, voidaan antaa
· 80 mg viikolla 0 ja 40 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi.
	20 mg joka toinen viikko

	≥ 40 kg
	· 80 mg viikolla 0 ja 40 mg viikolla 2

Jos nopeampi hoitovaste on tarpeen, voidaan antaa
· 160 mg viikolla 0 ja 80 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi.
	40 mg joka toinen viikko



Potilaat, joilla vaste on riittämätön, saattavat hyötyä annostuksen suurentamisesta:
· < 40 kg: 20 mg joka viikko
· ≥ 40 kg: 40 mg joka viikko tai 80 mg joka toinen viikko.

Hoidon jatkamista on harkittava tarkoin, jos potilas ei saavuta vastetta viikkoon 12 mennessä. 

Ei ole asianmukaista käyttää adalimumabia alle 6 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Ulseratiivinen koliitti lapsilla

Ulseratiivista koliittia sairastavien 6–17-vuotiaiden potilaiden suositeltu Amsparity-annos lasketaan painon perusteella (taulukko 5). Amsparity annostellaan injektiona ihon alle.

Taulukko 5. Amsparity-annos ulseratiivista koliittia sairastavilla pediatrisilla potilailla

	Potilaan paino
	Aloitusannos
	Ylläpitoannos
alkaen viikolta 4*

	< 40 kg
	· 80 mg viikolla 0 (kaksi 40 mg:n injektiota yhtenä päivänä) ja
· 40 mg viikolla 2 (yksi 40 mg:n injektio)
	40 mg joka toinen viikko

	≥ 40 kg
	· 160 mg viikolla 0 (neljä 40 mg:n injektiota yhtenä päivänä tai kaksi 40 mg:n injektiota päivässä kahtena peräkkäisenä päivänä) ja
· 80 mg viikolla 2 (kaksi 40 mg:n injektiota yhtenä päivänä)
	80 mg joka toinen viikko


* 	Pediatristen potilaiden, jotka täyttävät 18 vuotta Amsparity-hoidon aikana, tulee jatkaa hoitoa heille määrätyllä ylläpitoannoksella.

Hoidon jatkamista on harkittava tarkoin, jos potilas ei saavuta vastetta viikkoon 8 mennessä.

Ei ole asianmukaista käyttää Amsparity-valmistetta alle 6 vuoden ikäisille tämän käyttöaiheen hoidossa.

Amsparity-valmistetta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Uveiitti lapsilla

Uveiittia sairastavien lapsipotilaiden Amsparity-valmisteen suositeltu kerta-annos 2 vuoden iästä alkaen lasketaan painon perusteella (taulukko 6). Amsparity pistetään ihon alle (subkutaanisesti). 

Ei ole olemassa kokemuksia lasten uveiitin hoidosta adalimumabilla ilman samanaikaista metotreksaattihoitoa.

Taulukko 6. Amsparity-annos uveiittia sairastavilla pediatrisilla potilailla

	Potilaan paino
	Annos

	< 30 kg
	20 mg joka toinen viikko yhdessä metotreksaatin kanssa

	≥ 30 kg
	40 mg joka toinen viikko yhdessä metotreksaatin kanssa



Kun Amsparity-hoito aloitetaan, voidaan viikkoa ennen ylläpitohoidon aloitusta antaa 40 mg latausannos < 30 kg potilaille tai 80 mg latausannos ≥ 30 kg potilaille. Kliinistä tutkimustietoa Amsparity-latausannoksen käytöstä alle 6‑vuotiailla lapsilla ei ole (ks. kohta 5.2).

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa.

Pitkäaikaisen hoidon hyödyt ja riskit on suositeltavaa arvioida vuosittain (ks. kohta 5.1).

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Munuaisten ja/tai maksan vajaatoiminta

Adalimumabia ei ole tutkittu näissä potilasryhmissä. Annossuosituksia ei voida antaa. 

Antotapa

Amsparity pistetään ihon alle (subkutaanisesti). Katso käyttöohjeet pakkausselosteesta. 

Amsparity-valmisteesta on saatavilla myös muita vahvuuksia ja annostelumuotoja. 

4.3	 Vasta-aiheet 

Yliherkkyys vaikuttavalle aineelle tai kohdassa 6.1 mainituille apuaineille. 

Aktiivinen tuberkuloosi tai jokin muu vakava infektio, kuten sepsis, sekä opportunistiset infektiot (ks. kohta 4.4). 

Keskivaikea tai vaikea sydämen vajaatoiminta (NYHA III/IV) (ks. kohta 4.4).
 
4.4 	Varoitukset ja käyttöön liittyvät varotoimet 

Jäljitettävyys

Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi. 

Infektiot

Potilaat, jotka käyttävät TNF:n estäjiä ovat herkempiä vakaville infektioille. Heikentynyt keuhkojen toiminta voi lisätä infektioiden kehittymisen riskiä. Potilaita tulee täten seurata huolellisesti infektioiden, mm. tuberkuloosin, varalta ennen Amsparity-hoidon aloittamista, hoidon aikana ja sen jälkeen. Koska adalimumabin eliminoituminen voi viedä neljä kuukautta, seurantaa tulee jatkaa siihen saakka.

Amsparity-hoitoa ei tule aloittaa potilailla, joilla on aktiivinen infektio (krooninen tai paikallinen), ennen kuin infektio on hallinnassa. Potilailla, jotka ovat altistuneet tuberkuloosille sekä potilailla, jotka ovat matkustaneet korkean tuberkuloosin tai endeemisen mykoosin (kuten histoplasmoosi, koksidioidomykoosi tai blastomykoosi) riskialueilla, Amsparity-hoidon hyödyt ja riskit on huomioitava ennen hoidon aloittamista (ks. Muut opportunistiset infektiot).

Potilaita, joille kehittyy uusi infektio Amsparity-hoidon aikana, tulee seurata huolellisesti ja heille on tehtävä täydellinen diagnostinen arvio. Jos potilaalle kehittyy uusi, vakava infektio tai sepsis, tarvittava antimikrobinen tai antimykoottinen hoito on aloitettava ja Amsparity-valmisteen antaminen on keskeytettävä välittömästi, kunnes infektio saadaan hallintaan. Lääkärien tulee noudattaa varovaisuutta harkitessaan Amsparity-valmisteen käyttöä potilailla, joilla on ollut toistuvia infektioita tai perussairaus, joka voi altistaa infektioille mukaan lukien samanaikainen immunosuppressiivisen lääkityksen käyttö. 

Vakavat infektiot

Vakavia infektioita, mukaan lukien sepsis, joka johtuu bakteereista, mykobakteereista, invasiivisista sieni-infektioista, parasiiteista, viruksista tai muista opportunistisista infektioista kuten listerioosista, legionelloosista ja pneumokystoosista, on raportoitu adalimumabia käyttävillä potilailla.

Muita vakavia infektioita, joita on ilmennyt kliinisissä tutkimuksissa, sisältävät pneumonian, pyelonefriitin, septisen niveltulehduksen ja sepsiksen kaltaisia infektioita. Infektioihin liittyvää sairaalahoitoa tai kuolemaan johtavia tapauksia on raportoitu. 

Tuberkuloosi 

Adalimumabihoitoa saaneilla potilailla on raportoitu tuberkuloosia, mukaan lukien tuberkuloosin reaktivaatiota ja uusia tapauksia. Raportit sisälsivät sekä keuhko- että keuhkojen ulkopuolista (eli disseminoitunut) tuberkuloosia.

Ennen Amsparity-hoidon aloittamista tulee kaikki potilaat tutkia sekä aktiivisen että inaktiivisen (”latentin”) tuberkuloosin varalta. Tähän tutkimukseen tulee kuulua huolellinen potilaan arviointi, jotta saadaan selville potilaan aikaisemmin sairastama tuberkuloosi ja aiemmat kontaktit aktiivista tuberkuloosia sairastavan henkilön kanssa sekä aikaisemmat ja/tai käynnissä olevat immunosuppressiiviset hoidot. Asianmukaisia seulontatestejä (tuberkuliinikoe ja keuhkoröntgen) voidaan joutua tekemään kaikille potilaille (paikallisten vaatimusten mukaisesti). Nämä kokeet ja niiden tulokset on suositeltavaa merkitä Potilaskorttiin. Lääkäriä muistutetaan, että tuberkuliinikokeessa saatetaan saada väärä negatiivinen tulos etenkin, jos kyseessä on vaikeasti sairas tai immuunivajavuudesta kärsivä potilas.

Jos todetaan aktiivinen tuberkuloosi, Amsparity-hoitoa ei saa aloittaa (ks. kohta 4.3). 

Alla kuvatuissa tilanteissa Amsparity-hoidon hyötyjen ja riskien suhdetta on harkittava hyvin huolellisesti.

Jos potilaalla epäillään latenttia tuberkuloosia, on tuberkuloosin hoitoon perehtynyttä lääkäriä konsultoitava. 

Jos potilaalla todetaan latentti tuberkuloosi, sen hoito profylaktisella tuberkuloosihoidolla on käynnistettävä ennen Amsparity-hoidon aloittamista paikallisten suositusten mukaisesti. 

Profylaktista tuberkuloosihoitoa on harkittava ennen Amsparity-hoidon aloittamista myös siinä tapauksessa, että potilaalla on useita tai merkittäviä tuberkuloosin riskitekijöitä, mutta latentin tuberkuloosin osoituskoe on negatiivinen, ja potilaalla, jolla on aiemmin ollut latentti tai aktiivinen tuberkuloosi, eikä hoidon asianmukaisesta toteutuksesta ole varmuutta.

Adalimumabihoitoa saaneilla potilailla on ilmennyt tuberkuloosin reaktivaatiotapauksia profylaktisesta hoidosta huolimatta. Joillekin potilaille, joita on aiemmin hoidettu menestyksekkäästi aktiivisen tuberkuloosin vuoksi, on uudelleen kehittynyt tuberkuloosi adalimumabihoidon aikana. 

Potilaita tulee myös kehottaa kääntymään lääkärin puoleen, jos heillä esiintyy tuberkuloosi-infektioon viittaavia merkkejä/oireita (esim. sitkeää yskää, laihtumista/painonlaskua, lämpöilyä, voimattomuutta) Amsparity-hoidon aikana tai sen jälkeen. 

Muut opportunistiset infektiot

Adalimumabia saavilla potilailla on tavattu opportunistisia infektioita kuten invasiivisia sieni-infektioita. TNF:n estäjiä saavilla potilailla näitä infektioita ei ole välttämättä tunnistettu ja tämä on johtanut asianmukaisen hoidon viivästymiseen ja joskus kuolemaan.

Jos potilaalle kehittyy sellaisia merkkejä ja oireita kuten kuume, huonovointisuus, painonlasku, hikoilu, yskä, hengenahdistus, ja/tai keuhkoinfiltraatteja tai muita vakavia systeemisiä sairauksia, liittyi niihin sokki tai ei, invasiivista sieni-infektiota tulisi epäillä ja Amsparity-valmisteen anto lopettaa viipymättä. Diagnoosi ja empiirisen antifungaalisen hoidon aloitus tulisi tehdä yhteistyössä lääkärin kanssa, jolla on kokemusta invasiivisten sieni-infektioiden hoidosta. 

B‑hepatiitin uudelleenaktivoituminen

B‑hepatiittiviruksen kroonisilla kantajilla (eli pinta-antigeeni-positiivisilla) on todettu B‑hepatiitin uudelleenaktivoitumista TNF:n estäjähoidon, myös adalimumabihoidon, aikana. Jotkin tapaukset ovat johtaneet kuolemaan. Potilaat on tutkittava HBV-infektion varalta ennen Amsparity-hoidon aloittamista. Jos potilas osoittautuu HBV-tartunnan kantajaksi, suositellaan hepatiitti B ‑infektion hoitoon perehtyneen lääkärin konsultoimista.

Jos HBV-kantaja tarvitsee ehdottomasti Amsparity-hoitoa, häntä on seurattava tarkasti aktiiviseen HBV-infektioon viittaavien merkkien ja oireiden varalta koko hoitojakson ajan ja useita kuukausia hoidon päättymisen jälkeen. TNF:n estäjähoitoa saavien HBV-kantajien hoitamisesta samanaikaisesti viruslääkkeillä B‑hepatiitin uudelleenaktivoitumisen estämiseksi ei ole riittävästi tietoa. Jos potilaan B‑hepatiitti aktivoituu uudelleen, on Amsparity-hoito lopetettava ja tehokas viruslääkitys ja asianmukainen tukihoito aloitettava. 

Neurologiset tapahtumat

TNF:n estäjiin, kuten adalimumabiin, on harvinaisissa tapauksissa liittynyt keskushermoston demyelinoivan sairauden (mukaan lukien MS-tauti ja optikusneuriitti) ja ääreishermoston demyelinoivan sairauden (mukaan lukien Guillain–Barrén oireyhtymä) kliinisten oireiden ja/tai röntgenlöydösten ilmeneminen tai paheneminen. Varovaisuutta tulee siis noudattaa määrättäessä Amsparity-valmistetta potilaille, joilla on joko aiemmin tai hiljattain alkanut keskus- tai ääreishermoston myeliinikatosairaus. Amsparity-hoidon keskeytystä on harkittava, jos potilaalle kehittyy jokin näistä sairauksista. Intermediaarisen uveiitin ja keskushermoston demyelinoivien sairauksien välillä on tunnettu yhteys. Potilaille, joilla on ei-infektioperäinen intermediaarinen uveiitti, on ennen Amsparity-hoidon aloitusta sekä säännöllisesti hoidon aikana tehtävä neurologinen arvio, jossa arvioidaan aiemmin alkaneita tai kehittymässä olevia keskushermoston demyelinoivia sairauksia.

Allergiset reaktiot

Kliinisissä tutkimuksissa adalimumabihoitoon liittyvät vakavat allergiset reaktiot olivat harvinaisia. Adalimumabiin liitetyt ei-vakavat allergiset reaktiot olivat kliinisissä tutkimuksissa melko harvinaisia. Adalimumabin annon yhteydessä on raportoitu vakavia allergisia reaktioita, mukaan lukien anafylaksia. Jos anafylaktinen tai muu vakava allerginen reaktio ilmenee, tulee Amsparity-valmisteen antaminen keskeyttää välittömästi ja aloittaa asianmukainen hoito. 

Immunosuppressio

Tutkimuksessa, jossa 64 nivelreumapotilasta sai adalimumabihoitoa, ei havaittu viivästyneen yliherkkyysreaktion heikkenemistä, immunoglobuliinipitoisuuden pienenemistä eikä muutoksia efektori T‑ tai B‑solujen, luonnollisten tappajasolujen, monosyyttien/makrofagien eikä neutrofiilien määrässä. 

Maligniteetit ja lymfoproliferatiiviset häiriöt

TNF:n estäjillä tehtyjen kliinisten tutkimusten kontrolloiduissa osioissa TNF:n estäjää saaneilla potilailla on havaittu enemmän maligniteetteja, mukaan lukien lymfoomia, kuin verrokeilla. Niitä esiintyi kuitenkin harvoin. Leukemiaa on raportoitu markkinoilletulon jälkeen potilailla, joita hoidettiin TNF:n estäjillä. Lymfooman ja leukemian taustariski on suurentunut nivelreumapotilailla, joilla on hyvin aktiivinen, pitkään kestänyt tulehduksellinen tauti, mikä vaikeuttaa riskin arviointia. Tämänhetkisten tietojen perusteella lymfoomien, leukemian ja muiden maligniteettien kehittymisriskiä ei voida sulkea pois TNF:n estäjähoitoa saavien potilaiden kohdalla.

Maligniteetteja, myös kuolemaan johtaneita, on ilmoitettu lapsilla, nuorilla ja nuorilla aikuisilla (alle 22‑vuotiailla), jotka ovat saaneet TNF:n estäjähoitoa (hoidon aloitusikä ≤ 18 vuotta), markkinoilletulon jälkeinen adalimumabihoito mukaan lukien. Noin puolet tapauksista oli lymfoomia. Muut tapaukset olivat erilaisia maligniteetteja, ja mukana oli harvinaisia, yleensä immunosuppressioon liittyviä muotoja. Maligniteettiriskiä ei voida sulkea pois lapsilla ja nuorilla, jotka saavat TNF:n estäjähoitoa. 

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa. Tämä harvinainen T‑solulymfooma on taudinkuvaltaan hyvin aggressiivinen ja tavallisesti fataali. Osa adalimumabihoidon aikana ilmenneistä hepatospleenisistä T‑solulymfoomista on ilmennyt nuorilla aikuisilla, joilla on hoidettu tulehduksellista suolistotautia samanaikaisesti atsatiopriinilla tai 6‑merkaptopuriinilla. Atsatiopriinin tai 6‑merkaptopuriinin ja adalimumabin yhdistelmähoitoon liittyvä mahdollinen riski on huomioitava. Hepatospleenisen T‑solulymfooman kehittymisen riskiä ei voida poissulkea potilailla, joita hoidetaan Amsparity-valmisteella (ks. kohta 4.8).

Tutkimuksia ei ole tehty potilailla, joilla on ollut jokin maligniteetti ennen adalimumabihoitoa, tai joilla adalimumabihoitoa olisi jatkettu maligniteetin kehittymisen jälkeen. Siksi erityistä varovaisuutta tulee noudattaa harkittaessa adalimumabihoitoa näille potilaille (ks. kohta 4.8). 

Kaikki potilaat tulee tutkia muiden ihosyöpien kuin melanooman varalta ennen Amsparity-hoitoa ja sen aikana. Tämä koskee etenkin potilaita, jotka ovat käyttäneet runsaasti immunosuppressiivisia hoitoja, sekä PUVA-hoitoa saaneita psoriaasipotilaita. TNF:n estäjiä, kuten adalimumabia, saaneilla potilailla on ilmoitettu esiintyneen myös melanoomaa ja merkelinsolukarsinoomaa (ks. kohta 4.8). 

Eksploratiivisessa kliinisessä tutkimuksessa, jossa arvioitiin erään toisen TNF:n estäjän, infliksimabin, käyttöä potilailla, joilla oli keskivaikea tai vaikea keuhkoahtaumatauti, infliksimabihoitoa saaneilla potilailla ilmoitettiin enemmän maligniteetteja etenkin keuhkojen, pään ja kaulan alueella kuin verrokkipotilailla. Kaikki potilaat olivat aiemmin tupakoineet runsaasti. Tämän vuoksi varovaisuutta on noudatettava, kun keuhkoahtaumatautipotilaita hoidetaan millä tahansa TNF:n estäjällä, samoin kuin potilailla, joiden maligniteettiriski on suurentunut runsaan tupakoinnin vuoksi. 

Tämänhetkisen tiedon perusteella ei tiedetä vaikuttaako adalimumabihoito dysplasian tai paksusuolen syövän kehittymisen riskiin. Kaikki ulseratiivista koliittia sairastavat potilaat, joilla on lisääntynyt riski dysplasiaan tai paksusuolen syöpään (esimerkiksi potilaat, joilla on pitkäaikainen ulseratiivinen koliitti tai primaarinen sklerosoiva kolangiitti), tai potilaat, joilla on aiemmin ollut dysplasia tai paksusuolen syöpä, tulee seuloa dysplasian varalta säännöllisin väliajoin ennen hoidon aloitusta ja hoidon aikana. Seulonnan tulisi sisältää kolonoskopia ja biopsia paikallisten suositusten mukaisesti. 

Verenkuvamuutokset

Pansytopeniaa, mukaan lukien aplastista anemiaa, on ilmoitettu harvinaisissa tapauksissa TNF:n estäjien käytön yhteydessä. Hematologiseen järjestelmään kohdistuvia haittavaikutuksia, kuten lääketieteellisesti merkitsevää sytopeniaa (esim. trombosytopenia, leukopenia), on ilmoitettu adalimumabihoidon yhteydessä. Kaikkia potilaita tulee kehottaa hakeutumaan välittömästi lääkärin hoitoon, jos heille kehittyy Amsparity-hoidon aikana verenkuvamuutoksiin viittaavia merkkejä ja oireita (esim. sitkeä kuume, mustelmanmuodostus, verenvuoto, kalpeus). Amsparity-hoidon keskeyttämistä tulee harkita, jos potilaalla todetaan merkitseviä hematologisia poikkeavuuksia. 

Rokotukset

Kun 226 aikuista nivelreumapotilasta sai adalimumabi- tai lumelääkehoitoa, havaitut vasta-ainevasteet tavanomaiselle 23‑valentille pneumokokkirokotteelle ja trivalentille influenssavirusrokotteelle olivat samankaltaiset. Elävien rokotteiden aiheuttamista infektioiden sekundaarisista siirtymisistä ei ole tietoa adalimumabihoitoa saaneilla potilailla. 

Kaikkien lapsipotilaiden kohdalla on suositeltavaa varmistaa mahdollisuuksien mukaan, että potilas saa kaikki ajankohtaisten rokotussuositusten mukaiset rokotukset ennen adalimumabihoidon aloittamista. 

Potilaille voidaan antaa rokotuksia adalimumabihoidon aikana eläviä rokotteita lukuun ottamatta. Elävien rokotteiden (esim. BCG-rokotteen) antamista vauvoille, jotka ovat altistuneet adalimumabille kohdussa, ei suositella 5 kuukauteen äidin viimeisestä raskaudenaikaisesta adalimumabi-injektiosta. 

Kongestiivinen sydämen vajaatoiminta

Erästä toista TNF:n estäjää koskevassa kliinisessä tutkimuksessa havaittiin kongestiivisen sydämen vajaatoiminnan pahenemista ja kongestiivisesta sydämen vajaatoiminnasta johtuvan kuolleisuuden lisääntymistä. Myös adalimumabihoidon aikana on raportoitu kongestiivisen sydämen vajaatoiminnan pahenemista. Amsparity-valmisteen käytössä on noudatettava varovaisuutta potilailla, joilla on lievä sydämen vajaatoiminta (NYHA I/II). Keskivaikea ja vaikea sydämen vajaatoiminta ovat Amsparity-valmisteen käytön vasta-aiheita (ks. kohta 4.3). Amsparity-hoito tulee keskeyttää, jos potilaalle tulee kongestiivisen sydämen vajaatoiminnan oireita tai jos oireet pahenevat.

Autoimmuuniprosessit

Amsparity-hoito voi johtaa autovasta-aineiden muodostukseen. Pitkäaikaisen adalimumabihoidon vaikutusta autoimmuunisairauksien kehittymiseen ei tunneta. Jos potilaalle kehittyy lupuksen kaltaiseen oireyhtymään viittaavia oireita Amsparity-hoidon jälkeen ja hänellä todetaan vasta-aineita kaksijuosteiselle DNA:lle, Amsparity-hoitoa ei tule jatkaa (ks. kohta 4.8).

Samanaikainen biologisten DMARDien tai TNF-:n estäjien antaminen

Kliinisissä tutkimuksissa anakinran ja toisen TNF:n estäjän, etanerseptin, yhteiskäytössä on todettu vakavia infektioita, eikä yhteiskäytöstä ollut lisääntynyttä kliinistä hyötyä verrattuna etanerseptin antamiseen yksinään. Etanersepti- ja anakinra-hoidon yhteiskäytössä havaittujen haittavaikutusten luonteen vuoksi samanlaisia toksisia vaikutuksia voi seurata anakinran ja muiden TNF:n estäjien yhteiskäytöstä. Siksi adalimumabin ja anakinran yhteiskäyttöä ei suositella (ks. kohta 4.5). 

Adalimumabin ja muiden biologisten DMARDien (kuten anakinra ja abatasepti) tai muiden TNF:n estäjien samanaikaista antoa ei suositella perustuen infektioiden mahdollisesti lisääntyneeseen riskiin, mukaan lukien vakavat infektiot ja muut farmakologiset yhteisvaikutukset (ks. kohta 4.5). 

Leikkaus

Turvallisuustiedot adalimumabilla hoidettujen potilaiden leikkaushoidoista ovat rajalliset. Leikkausta suunniteltaessa on otettava huomioon adalimumabin pitkä puoliintumisaika. Leikkaushoitoa vaatineen Amsparity-potilaan infektioita on tarkkaan seurattava ja asianmukaisiin toimenpiteisiin on tarvittaessa ryhdyttävä. Turvallisuustiedot artroplastiahoitoa vaativien adalimumabipotilaiden hoidosta ovat rajalliset. 

Ohutsuolitukos 

Jos Crohnin tauti ei reagoi hoitoon, potilaalla saattaa olla kiinteä fibroottinen striktuura, joka saattaa vaatia leikkaushoitoa. Nykyisten tietojen perusteella adalimumabi ei pahenna striktuuroita eikä aiheuta niitä. 

Iäkkäät potilaat

Vakavien infektioiden esiintyvyys oli korkeampi yli 65‑vuotiailla potilailla (3,7 %), joita hoidettiin adalimumabilla, kuin alle 65‑vuotiailla (1,5 %). Jotkin näistä infektioista olivat fataaleja. Vanhuksia hoidettaessa tulee erityisesti ottaa huomioon infektioriski.

Pediatriset potilaat

Katso Rokotukset yllä. 

Apuaineet, joiden vaikutus tunnetaan

Polysorbaatti

Tämä lääkevalmiste sisältää polysorbaatti 80:tä. Amsparity 40 mg/0,8 ml injektioneste, liuos, sisältää yhdessä 0,8 ml:n kerta-annosinjektiopullossa 0,16 mg polysorbaatti 80:tä, joka vastaa 0,2 mg:aa/ml polysorbaatti 80:tä. Polysorbaatti 80 saattaa aiheuttaa yliherkkyysreaktioita.

Natrium

Tämä lääkevalmiste sisältää alle 1 mmol natriumia (23 mg) per 0,8 ml:n annos eli sen voidaan sanoa olevan "natriumiton".

4.5 	Yhteisvaikutukset muiden lääkevalmisteiden kanssa sekä muut yhteisvaikutukset

Adalimumabia on tutkittu nivelreumaa, idiopaattista juveniili polyartriittia ja nivelpsoriaasia sairastavilla potilailla sekä yksinään että metotreksaattiin yhdistettynä. Vasta-ainemuodostus oli vähäisempää metotreksaatin kanssa annettuna kuin yksinään. Adalimumabin käyttö ilman metotreksaattia lisäsi vasta-ainemuodostusta, tehosti adalimumabin puhdistumaa ja heikensi sen tehoa (ks. kohta 5.1). 

Amsparity-valmisteen ja anakinran yhdistämistä ei suositella (ks. kohta 4.4 Samanaikainen biologisten DMARDien tai TNF:n estäjien antaminen). 

Amsparity-valmisteen ja abataseptin yhdistämistä ei suositella (ks. kohta 4.4 Samanaikainen biologisten DMARDien tai TNF:n estäjän antaminen). 

4.6 	Hedelmällisyys, raskaus ja imetys 

Naiset, jotka voivat tulla raskaaksi

Naisten, jotka voivat tulla raskaaksi, on harkittava riittävää raskauden ehkäisyä Amsparity-hoidon aikana ja vähintään viiden kuukauden ajan viimeisen Amsparity-annoksen jälkeen.

Raskaus

Laajat tiedot eivät viittaa epämuodostumien lisääntymiseen vastasyntyneillä. Tiedot kerättiin prospektiivisesti noin 2 100 raskaudesta, joiden aikana oli tapahtunut adalimumabialtistus ja jotka olivat johtaneet elävän lapsen syntymään tiedossa olevin lopputuloksin (mukaan lukien tiedot yli 1 500:sta ensimmäisen raskauskolmanneksen aikana tapahtuneesta altistuksesta).

Prospektiivisessa kohorttirekisterissä oli mukana 257 naista, joilla oli nivelreuma tai Crohnin tauti ja jotka saivat adalimumabia vähintään ensimmäisellä raskauskolmanneksella, ja 120 naista, joilla oli nivelreuma tai Crohnin tauti ja jotka eivät saaneet adalimumabia. Ensisijainen päätetapahtuma oli merkittävien synnynnäisten kehityshäiriöiden esiintyvyys syntymähetkellä. Vähintään yhden elävän, merkittävästi kehityshäiriöisen lapsen syntymään johtaneiden raskauksien osuus oli adalimumabihoitoa saaneilla nivelreumaa sairastavilla naisilla 6/69 (8,7 %) ja hoitamattomilla nivelreumaa sairastavilla naisilla 5/74 (6,8 %) (korjaamaton vetosuhde 1,31; 95 % luottamusväli [lv] 0,38–4,52). Adalimumabihoitoa saaneilla Crohnin tautia sairastavilla naisilla vastaava osuus oli 16/152 (10,5 %) ja hoitamattomilla Crohnin tautia sairastavilla naisilla 3/32 (9,4 %) (korjaamaton vetosuhde 1,14; 95 % lv 0,31–4,16). Korjattu vetosuhde (lähtötilanteen eroja koskeva) oli 1,10 (95 % lv 0,45–2,73), kun nivelreumaa ja Crohnin tautia koskevat tiedot yhdistettiin. Selviä eroja adalimumabihoitoa saaneiden ja hoitamattomien naisten välillä ei todettu toissijaisten päätetapahtumien kohdalla. Näitä olivat keskenmenot, vähäiset synnynnäiset kehityshäiriöt, ennenaikaiset synnytykset, syntymäkoko ja vakavat infektiot tai opportunistiset infektiot. Kohtukuolemia ja maligniteetteja ei ilmoitettu. Rekisterin metodologiset rajoitukset, mm. pieni otoskoko ja satunnaistamaton tutkimusasetelma, saattavat vaikuttaa tietojen tulkintaan.

Apinoilla tehdyssä sikiökehityksen toksisuustutkimuksessa ei havaittu merkkejä emoon eikä alkioon kohdistuvasta toksisuudesta eikä teratogeenisuudesta. Adalimumabin postnataalitoksisista vaikutuksista ei ole prekliinistä tietoa (ks. kohta 5.3).

Koska adalimumabi estää TNFα:aa, sen antaminen raskausaikana voi vaikuttaa vastasyntyneen normaaliin immuunivasteeseen. Adalimumabia saa käyttää raskausaikana vain, jos se on selvästi tarpeellista.

Adalimumabi voi läpäistä adalimumabihoitoa saavan naisen istukan ja päätyä sikiön verenkiertoon raskauden aikana. Tästä johtuen näillä imeväisillä voi olla syntymän jälkeen kohonnut infektioriski. Elävien rokotteiden (esim. BCG-rokotteen) antamista imeväisille, jotka ovat altistuneet adalimumabille in utero, ei suositella 5 kuukauteen äidin viimeisestä raskaudenaikaisesta adalimumabi-injektiosta.

Imetys

Julkaistusta kirjallisuudesta saadut suppeat tiedot viittaavat siihen, että adalimumabi erittyy hyvin pieninä pitoisuuksina ihmisen rintamaitoon ja sen pitoisuus ihmisen rintamaidossa on 0,1–1 % äidin seerumin adalimumabipitoisuudesta. Suun kautta annettuna immunoglobuliini G ‑proteiinit hajoavat suolistossa proteolyysin kautta ja niiden biologinen hyötyosuus on pieni. Ei ole odotettavissa vaikutuksia rintaruokittuihin vastasyntyneisiin tai imeväisiin. Näin ollen Amsparity-valmistetta voi käyttää rintaruokinnan aikana.

Hedelmällisyys

Prekliinistä tietoa adalimumabin vaikutuksista hedelmällisyyteen ei ole saatavilla.

4.7 	Vaikutus ajokykyyn ja koneiden käyttökykyyn 

Adalimumabilla voi olla vähäinen vaikutus ajokykyyn ja koneidenkäyttökykyyn. Amsparity-valmisteen ottamisen jälkeen saattaa esiintyä kiertohuimausta ja näön heikentymistä (ks. kohta 4.8). 

4.8 	Haittavaikutukset 

Turvallisuusprofiilin yhteenveto

Adalimumabia on tutkittu tärkeimmissä kontrolloiduissa ja avoimissa tutkimuksissa 9 506 potilaalla jopa 60 kuukauden ajan tai yli. Näihin tutkimuksiin osallistui nivelreumapotilaita, joiden tauti oli kestänyt lyhyen tai pitkän aikaa, sekä idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia), aksiaalista spondylartriittia (selkärankareumaa ja aksiaalista spondylartriittia (ilman radiografista näyttöä selkärankareumasta)), nivelpsoriaasia, Crohnin tautia, ulseratiivista koliittia, psoriaasia, hidradenitis suppurativaa ja uveiittia sairastavia potilaita. Tärkeimmissä kontrolloiduissa tutkimuksissa 6 089 potilasta sai adalimumabia ja 3 801 potilasta sai plaseboa tai vaikuttavaa vertailuvalmistetta kontrolloidun vaiheen aikana. 

Tärkeimmissä kontrolloiduissa kaksoissokkotutkimuksissa hoidon keskeytti haittatapahtumien vuoksi 5,9 % adalimumabia ja 5,4 % vertailuhoitoa saaneista potilaista. 

Yleisimmin ilmoitettuja haittavaikutuksia ovat infektiot (esim. nenänielutulehdus, ylähengitystieinfektiot ja sinuiitti), pistoskohdan reaktiot (punoitus, kutina, verenvuoto, kipu tai turvotus), päänsärky ja tuki- ja liikuntaelimistön kipu. 

Adalimumabihoidon yhteydessä on ilmoitettu vakavia haittavaikutuksia. TNF:n estäjät, kuten adalimumabi, vaikuttavat immuunijärjestelmään, ja niiden käyttö voi vaikuttaa elimistön kykyyn torjua infektioita ja syöpää. Adalimumabin käytön yhteydessä on ilmoitettu kuolemaan johtaneita ja henkeä uhanneita infektioita (mm. sepsistä, opportunistisia infektioita ja tuberkuloosia), HBV-infektion reaktivaatiota ja eri syöpätauteja (mm. leukemiaa, lymfoomia ja hepatospleenistä T‑solulymfoomaa). 

Myös vakavia hematologisia, neurologisia ja autoimmuunireaktioita on ilmoitettu. Näistä pansytopeniaa, aplastista anemiaa ja keskus- ja ääreishermoston myeliinikatotapauksia on ilmoitettu harvoin. Myös lupusta, lupuksen kaltaisia oireistoja ja Stevens–Johnsonin oireyhtymää on ilmoitettu. 

Pediatriset potilaat 

Lapsipotilailla todetut haittatapahtumat olivat yleisesti ottaen yleisyydeltään ja luonteeltaan samanlaisia kuin aikuispotilailla todetut haitat. 

Haittavaikutustaulukko 

Alla olevassa taulukossa 6 on lueteltu kliinisissä tutkimuksissa ja markkinoilletulon jälkeen esiin tulleet haittatapahtumat, ja ne on jaoteltu elinryhmittäin ja esiintyvyyden perusteella: hyvin yleiset (≥ 1/10); yleiset (≥ 1/100, < 1/10); melko harvinaiset (≥ 1/1 000, < 1/100); harvinaiset (≥ 1/10 000, < 1/1 000) sekä tuntematon (koska saatavissa oleva tieto ei riitä esiintyvyyden arviointiin). Kunkin yleisyysluokan haittavaikutukset on esitetty vakavuuden mukaisessa järjestyksessä vakavimmasta haittavaikutuksesta alkaen. Eri käyttöaiheiden tiedoista on valittu suurin yleisyysluku. Elinjärjestelmäsarakkeessa oleva tähti (*) tarkoittaa, että kohdissa 4.3, 4.4 ja 4.8 on lisätietoa aiheesta.

Taulukko 7. Haittavaikutukset

	Elinjärjestelmä
	Yleisyys
	Haittavaikutus

	Infektiot*
	Hyvin yleiset

	Hengitystieinfektiot (mm. ylä- ja alahengitystieinfektiot, keuhkokuume, sinuiitti, nielutulehdus, nenänielutulehdus ja herpesviruspneumonia)

	
	Yleiset

	Systeemiset infektiot (mm. sepsis, kandidiaasi ja influenssa), 
suolistoinfektiot (mm. virusperäinen gastroenteriitti), 
iho- ja pehmytkudosinfektiot (mm. paronykia, selluliitti, märkärupi, nekrotisoiva faskiitti ja vyöruusu), 
korvatulehdukset, 
suutulehdukset (mm. herpes simplex, huuliherpes ja hammasinfektiot), 
sukuelininfektiot (mm. vulvovaginan sieni-infektiot), 
virtsatieinfektiot (mm. pyelonefriitti), 
sieni-infektiot, 
nivelinfektiot

	
	Melko harvinaiset
	Hermostoinfektiot (mm. virusmeningiitti),
opportunistiset infektiot ja tuberkuloosi (mm. koksidioidomykoosi, histoplasmoosi ja Mycobacterium avium -kompleksin aiheuttama infektio),
bakteeriperäiset infektiot,
silmäinfektiot,
divertikuliitti1

	Hyvän- ja pahanlaatuiset kasvaimet (mukaan lukien kystat ja polyypit)*
	Yleiset

	Ei-melanoomatyyppiset ihosyövät (mm. tyvisolusyöpä ja okasolusyöpä),
hyvänlaatuiset kasvaimet

	
	Melko harvinaiset
	Lymfooma**,
kiinteät kasvaimet (mm. rintasyöpä, keuhkokasvaimet ja kilpirauhaskasvaimet),
melanooma**

	
	Harvinaiset
	Leukemia1

	
	Tuntematon
	Hepatospleeninen T‑solulymfooma1,
merkelinsolukarsinooma (ihon neuroendokriininen karsinooma)1, 
Kaposin sarkooma

	Veri ja imukudos*
	Hyvin yleiset

	Leukopenia (mm. neutropenia ja agranulosytoosi),
anemia

	
	Yleiset

	Leukosytoosi,
trombosytopenia

	
	Melko harvinaiset
	Idiopaattinen trombosytopeeninen purppura


	
	Harvinaiset
	Pansytopenia

	Immuunijärjestelmä*
	Yleiset

	Yliherkkyys,
allergiat (myös kausiallergiat)

	
	Melko harvinaiset
	Sarkoidoosi1,
vaskuliitti

	
	Harvinaiset
	Anafylaksia1

	Aineenvaihdunta ja ravitsemus
	Hyvin yleiset
	Kohonneet rasva-arvot

	
	Yleiset
	Hypokalemia,
kohonneet virtsahappoarvot,
poikkeavat veren natriumarvot,
hypokalsemia,
hyperglykemia,
hypofosfatemia,
nestehukka

	Psyykkiset häiriöt
	Yleiset
	Mielialanvaihtelut (mm. masennus),
ahdistuneisuus,
unettomuus

	Hermosto*
	Hyvin yleiset
	Päänsärky

	
	Yleiset

	Parestesiat (mm. hypestesia),
migreeni,
hermojuuren kompressio

	
	Melko harvinaiset

	Aivohalvaus1,
vapina,
neuropatia

	
	Harvinaiset

	MS-tauti,
myeliinikatohäiriöt (esim. optikusneuriitti,
Guillain–Barrén oireyhtymä)1

	Silmät
	Yleiset

	Näköhäiriöt,
sidekalvotulehdus,
luomitulehdus,
silmän turvotus

	
	Melko harvinaiset
	Kaksoiskuvat


	Kuulo ja tasapainoelin
	Yleiset
	Kiertohuimaus

	
	Melko harvinaiset
	Kuurous,
tinnitus

	Sydän*
	Yleiset
	Takykardia

	
	Melko harvinaiset

	Sydänkohtaus1,
rytmihäiriöt,
kongestiivinen sydämen vajaatoiminta

	
	Harvinaiset
	Sydämenpysähdys

	Verisuonisto
	Yleiset

	Hypertensio,
kuumat aallot,
hematoomat

	
	Melko harvinaiset
	Aortan aneurysma,
valtimotukos,
tromboflebiitti

	Hengityselimet, rintakehä ja välikarsina*
	Yleiset

	Astma,
hengenahdistus,
yskä

	
	Melko harvinaiset

	Keuhkoembolia1,
interstitiaalinen keuhkosairaus,
keuhkoahtaumatauti,
pneumoniitti,
pleuraeffuusio1

	
	Harvinaiset
	Keuhkofibroosi1

	Ruoansulatuselimistö
	Hyvin yleiset

	Vatsakipu,
pahoinvointi ja oksentelu

	
	Yleiset

	Ruoansulatuskanavan verenvuoto,
dyspepsia,
refluksitauti,
Sjögrenin oireyhtymä

	
	Melko harvinaiset

	Haimatulehdus,
dysfagia,
kasvojen turvotus

	
	Harvinaiset
	Suolen puhkeama1

	Maksa ja sappi*
	Hyvin yleiset
	Kohonneet maksaentsyymiarvot

	
	Melko harvinaiset

	Kolekystiitti ja sappikivet,
maksan rasvoittuminen,
kohonneet bilirubiiniarvot

	
	Harvinaiset

	Hepatiitti,
B‑hepatiitin uudelleenaktivoituminen1
autoimmuunihepatiitti1

	
	Tuntematon
	Maksan vajaatoiminta1

	Iho ja ihonalainen kudos
	Hyvin yleiset
	Ihottuma (mm. eksfoliatiivinen ihottuma)

	
	Yleiset

	Psoriaasin puhkeaminen tai paheneminen (mukaan lukien palmoplantaarinen pustuloosi psoriaasi)1,
nokkosihottuma,
mustelmat (mm. purppura),
ihotulehdus (mm. ekseema),
kynsien murtuminen,
voimakas hikoilu,
alopesia1,
kutina

	
	Melko harvinaiset
	Öinen hikoilu,
arpimuodostus

	
	Harvinaiset

	Erythema multiforme1,
Stevens‑Johnsonin oireyhtymä1,
angioedeema1,
ihon vaskuliitti1,
likenoidi (punajäkälää muistuttava) ihoreaktio1

	
	Tuntematon
	Dermatomyosiitin oireiden paheneminen1

	Luusto, lihakset ja sidekudos
	Hyvin yleiset
	Luusto- ja lihaskipu

	
	Yleiset

	Lihasspasmit (mm. kohonneet veren kreatiinifosfokinaasiarvot)

	
	Melko harvinaiset
	Rabdomyolyysi,
systeeminen lupus erythematosus (SLE/LED)

	
	Harvinaiset
	Lupuksen kaltainen oireyhtymä1

	Munuaiset ja virtsatiet
	Yleiset
	Munuaisten vajaatoiminta,
hematuria

	
	Melko harvinaiset
	Nokturia

	Sukupuolielimet ja rinnat
	Melko harvinaiset
	Erektiohäiriöt

	Yleisoireet ja antopaikassa todettavat haitat*
	Hyvin yleiset
	Pistoskohdan reaktiot (mm. pistoskohdan punoitus)

	
	Yleiset

	Rintakipu,
turvotus,
kuume1

	
	Melko harvinaiset
	Inflammaatio

	Tutkimukset*
	Yleiset
	Hyytymis- ja verenvuotohäiriöt (mm. APTT-ajan piteneminen), 
positiivinen tulos autovasta-ainetestissä (mm. kaksijuosteisen DNA:n vasta-aineet), 
kohonneet veren laktaattidehydrogenaasiarvot

	
	Tuntematon
	Painonnousu2

	Vammat, myrkytykset ja hoitokomplikaatiot
	Yleiset
	Hidas paraneminen

	*	lisätietoa kohdissa 4.3, 4.4 ja 4.8
**	myös avoimissa jatkotutkimuksissa
1	mukaan lukien spontaaniraportit
2    Adalimumabin yhteydessä keskimääräinen painon muutos lähtötilanteesta oli 0,3–1,0 kg aikuisten käyttöaiheissa, kun taas lumelääkettä käytettäessä paino laski tai nousi keskimäärin 0,4 kg 4–6 kuukauden pituisen hoitojakson aikana. Pitkäaikaisissa jatkotutkimuksissa, joissa ei ollut vertailuryhmää, on havaittu myös 5–6 kg:n painonnousua, kun potilaat ovat altistuneet lääkevalmisteelle noin 1–2 vuoden ajan. Tämä koskee erityisesti potilaita, joilla on Crohnin tauti ja haavainen paksusuolitulehdus. Mekanismi, johon tämä vaikutus perustuu, on epäselvä, mutta se voi liittyä adalimumabin tulehduksia estävään ja lievittävään vaikutukseen.



Hidradenitis suppurativa

Turvallisuusprofiili adalimumabia viikoittain saaneilla HS-potilailla oli yhdenmukainen adalimumabin tunnetun turvallisuusprofiilin kanssa.

Uveiitti

Turvallisuusprofiili adalimumabia joka toinen viikko saaneilla uveiittipotilailla oli yhdenmukainen adalimumabin tunnetun turvallisuusprofiilin kanssa.

Tiettyjen haittavaikutusten kuvaus

Pistoskohdan reaktiot

Tärkeimmissä kontrolloiduissa tutkimuksissa aikuisilla ja lapsilla pistoskohdan reaktioita (punoitus ja/tai kutina, verenvuoto, kipu tai turvotus) ilmeni 12,9 %:lla adalimumabia ja 7,2 %:lla plaseboa tai vaikuttavaa vertailuvalmistetta saaneista potilaista. Pistoskohdan reaktioiden yhteydessä ei lääkityksen keskeyttäminen yleensä ollut tarpeen.

Infektiot 

Tärkeimmissä kontrolloiduissa tutkimuksissa aikuisilla ja lapsilla infektioiden esiintyvyys oli adalimumabia saaneilla 1,51 tapausta ja plaseboa tai vaikuttavaa vertailuvalmistetta saaneilla 1,46 tapausta potilasvuotta kohti. Valtaosa infektioista oli nenänielutulehduksia, ylähengitystieinfektioita ja nenän sivuontelotulehduksia (sinuiitti). Useimmat potilaat jatkoivat adalimumabilääkitystä infektion parannuttua.

Vakavien infektioiden esiintyvyys oli adalimumabia saaneilla 0,04 tapausta ja plaseboa tai vaikuttavaa vertailuvalmistetta saaneilla 0,03 tapausta potilasvuotta kohti. 

Adalimumabilla tehdyissä kontrolloiduissa ja avoimissa tutkimuksissa aikuisilla ja lapsilla on ilmoitettu vakavia infektioita (myös kuolemaan johtaneita infektioita, joita esiintyi harvoin), esim. tuberkuloosia (esim. miliaarituberkuloosia ja keuhkojen ulkopuolella esiintyvää tuberkuloosia) ja invasiivisia opportunistisia infektioita (esim. disseminoitunutta tai ekstrapulmonaalista histoplasmoosia, blastomykoosia, koksidioidomykoosia, pneumokystoosia, kandidiaasia, aspergilloosia ja listerioosia). Valtaosa tuberkuloositapauksista kehittyi kahdeksan kuukauden kuluessa hoidon aloittamisesta, mikä saattaa viitata latentin sairauden uudelleenaktivoitumiseen. 

Maligniteetit ja lymfoproliferatiiviset häiriöt 

Idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia) koskeneissa adalimumabitutkimuksissa 249:llä pediatrisella potilaalla, joiden kokonaisaltistus oli 655,6 potilasvuotta, ei havaittu maligniteetteja. Maligniteetteja ei havaittu myöskään lasten Crohnin tautia koskeneissa adalimumabitutkimuksissa 192 lapsipotilaalla, joiden kokonaisaltistus oli 498,1 potilasvuotta. Maligniteetteja ei havaittu 77:llä pediatrisella potilaalla lasten kroonista läiskäpsoriaasia koskeneessa adalimumabitutkimuksessa, jonka kokonaisaltistus oli 80,0 potilasvuotta. Ulseratiivista koliittia koskeneessa adalimumabitutkimuksessa 93:lla pediatrisella potilaalla, joiden kokonaisaltistus oli 65,3 potilasvuotta, ei havaittu maligniteetteja. Lasten uveiittia koskeneessa adalimumabitutkimuksessa 60:llä lapsipotilaalla, joiden kokonaisaltistus oli 58,4 potilasvuotta, ei havaittu maligniteetteja.

Tärkeimpiin vähintään 12 viikkoa kestäneisiin aikuisten adalimumabitutkimuksiin osallistui potilaita, joilla oli keskivaikea tai vaikea aktiivinen nivelreuma, selkärankareuma, aksiaalinen spondylartriitti (ilman radiografista näyttöä selkärankareumasta), nivelpsoriaasi, psoriaasi, hidradenitis suppurativa, Crohnin tauti, ulseratiivinen koliitti tai uveiitti. Näiden tutkimusten kontrolloiduissa osissa 5 291 adalimumabihoitoa saaneella potilaalla havaittiin 6,8 (95 % luottamusväli 4,4–10,5) maligniteettia (lukuun ottamatta lymfoomia ja muita ihosyöpiä kuin melanoomia) 1 000 potilasvuotta kohti, kun taas 3 444 verrokkipotilaalla todettiin 6,3 (95 % luottamusväli 3,4–11,8) tapausta 1 000 potilasvuotta kohti. Hoidon mediaanikesto oli 4,0 kk adalimumabiryhmässä ja 3,8 kk verrokkipotilailla. Muiden ihosyöpien kuin melanooman esiintymistiheys oli adalimumabihoitoa saaneilla potilailla 8,8 (95 % luottamusväli 6,0–13,0) tapausta 1 000 potilasvuotta kohti ja verrokkipotilailla 3,2 (95 % luottamusväli 1,3–7,6) tapausta 1 000 potilasvuotta kohti. Näistä ihosyövistä levyepiteelikarsinoomien esiintymistiheys oli adalimumabihoitoa saaneilla potilailla 2,7 (95 % luottamusväli 1,4–5,4) tapausta 1 000 potilasvuotta kohti ja verrokkipotilailla 0,6 (95 % luottamusväli 0,1–4,5) tapausta 1 000 potilasvuotta kohti. Lymfoomien esiintymistiheys oli adalimumabihoitoa saaneilla potilailla 0,7 (95 % luottamusväli 0,2–2,7) tapausta 1 000 potilasvuotta kohti ja verrokkiryhmässä 0,6 (95 % luottamusväli 0,1–4,5) tapausta 1 000 potilasvuotta kohti. 

Näiden tutkimusten kontrolloitujen osien ja parhaillaan tehtävien sekä lopetettujen avointen jatkotutkimusten mediaanikesto on noin 3,3 vuotta, ja niihin on osallistunut 6 427 potilasta yhteensä yli 26 439 potilashoitovuoden ajan. Kun näiden tutkimusten tulokset yhdistetään, havaittujen maligniteettien esiintymistiheydeksi saadaan noin 8,5 tapausta 1 000 potilasvuotta kohti (lymfoomia ja muita ihosyöpiä kuin melanoomaa lukuun ottamatta). Muiden ihosyöpien kuin melanooman havaittu esiintymistiheys on noin 9,6 tapausta 1 000 potilasvuotta kohti, ja lymfoomien havaittu esiintymistiheys noin 1,3 tapausta 1 000 potilasvuotta kohti. 

Markkinoilletulon jälkeen tammikuusta 2003 joulukuuhun 2010 pääasiassa nivelreumapotilailla spontaanisti ilmoitettujen maligniteettien esiintymistiheys on noin 2,7 tapausta 1 000 potilashoitovuotta kohti. Spontaanisti ilmoitettujen muiden ihosyöpien kuin melanooman esiintymistiheys on noin 0,2 tapausta 1 000 potilasvuotta kohti ja lymfoomien ilmoitettu esiintymistiheys noin 0,3 tapausta 1 000 potilashoitovuotta kohti (ks. kohta 4.4). 

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa (ks. kohta 4.4). 

Autovasta-aineet 

Potilaiden seeruminäytteistä määritettiin nivelreumatutkimuksissa I–V autovasta-aineet useana ajankohtana. Näissä tutkimuksissa 11,9 %:lla adalimumabia ja 8,1 %:lla plaseboa tai vaikuttavaa vertailuvalmistetta saaneista potilaista lähtötason negatiivinen tumavasta-ainetitteri muuttui positiiviseksi viikolla 24. Kaikissa nivelreuma- ja nivelpsoriaasitutkimuksissa kahdella 3 441:stä adalimumabia saaneesta potilaasta havaittiin kliinisiä merkkejä lupuksen kaltaisen oireiston kehittymisestä. Tila korjaantui hoidon keskeyttämisen jälkeen. Yhdellekään potilaalle ei kuitenkaan tullut lupuksesta johtuvaa nefriittiä eikä keskushermosto-oireita. 

Maksa- ja sappitapahtumat 

Nivelreuma- ja nivelpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–104 viikkoa, ALAT-arvojen suurenemista ≥ 3 kertaa viitevälin ylärajan (ULN) suuruisiksi esiintyi 3,7 %:lla adalimumabihoitoa saaneista ja 1,6 %:lla vertailuhoitoa saaneista. 

Idiopaattista juveniilia polyartriittia sairastavilla 4–17‑vuotiailla potilailla ja entesiitteihin liittyvää artriittia sairastavilla 6–17‑vuotiailla potilailla tehdyissä kontrolloiduissa vaiheen 3 adalimumabitutkimuksissa ALAT-tason suurenemista tasolle ≥ 3 x ULN esiintyi 6,1 %:lla adalimumabihoitoa saaneista ja 1,3 %:lla vertailuhoitoa saaneista. ALAT-tason suurenemisista useimmat havaittiin potilailla, jotka käyttivät samanaikaisesti myös metotreksaattia. Kenelläkään vaiheen 3 adalimumabitutkimukseen osallistuneista idiopaattista juveniilia polyartriittia sairastavista 2 – < 4‑vuotiaista potilaista ei esiintynyt ALAT-tason suurenemista ≥ 3 x ULN. 

Crohnin tautia tai ulseratiivista koliittia sairastavilla potilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–52 viikkoa, ALAT-arvojen suurenemista tasolle ≥ 3 x ULN esiintyi 0,9 %:lla adalimumabihoitoa saaneista ja 0,9 %:lla vertailuhoitoa saaneista. 

Crohnin tautia sairastavilla lapsipotilailla tehdyssä vaiheen 3 kliinisessä tutkimuksessa, jossa selvitettiin adalimumabin tehoa ja turvallisuutta painonmukaisen induktiohoidon jälkeisessä ylläpitohoidossa lapsipotilailla, jotka saivat adalimumabia painonmukaisella annoksella (2 painoluokkaa) 52 viikon ajan, ALAT-arvojen suurenemista tasolle ≥ 3 x ULN esiintyi 2,6 %:lla (5/192) potilaista. Näistä potilaista 4 oli saanut immunosuppressiivista hoitoa lähtötilanteessa. 

Läiskäpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 12–24 viikkoa, ALAT-arvojen suurenemista tasolle ≥ 3 x ULN esiintyi 1,8 %:lla adalimumabihoitoa saaneista ja 1,8 %:lla vertailuhoitoa saaneista. 

Kenelläkään vaiheen 3 adalimumabitutkimukseen osallistuneista läiskäpsoriaasia sairastaneista lapsipotilaista ei havaittu ALAT-tason suurenemista ≥ 3 x ULN. 

Hidradenitis suppurativaa sairastavilla potilailla tehdyissä kontrolloiduissa adalimumabitutkimuksissa (aloitusannos 160 mg viikolla 0 ja 80 mg viikolla 2, minkä jälkeen 40 mg kerran viikossa alkaen viikolta 4), joiden kontrolloidun osan kesto oli 12–16 viikkoa, ALAT-arvojen suurenemista ≥ 3 x ULN esiintyi 0,3 %:lla adalimumabihoitoa saaneista ja 0,6 %:lla vertailuhoitoa saaneista. 

Uveiittia sairastavilla aikuispotilailla tehdyissä kontrolloiduissa 80 viikkoa kestäneissä adalimumabitutkimuksissa (aloitusannos 80 mg viikolla 0, jonka jälkeen 40 mg joka toinen viikko alkaen viikolta 1), joissa altistumisajan mediaani adalimumabihoitoa saaneilla potilailla oli 166,5 vuorokautta ja vertailuhoitoa saaneilla potilailla 105,0 vuorokautta, ALAT-arvojen kohoamista ≥ 3 x ULN esiintyi 2,4 %:lla adalimumabihoitoa saaneista ja 2,4 %:lla vertailuhoitoa saaneista.

Ulseratiivista koliittia sairastavilla pediatrisilla potilailla (N = 93) tehdyssä kontrolloidussa vaiheen 3 tutkimuksessa, jossa arvioitiin adalimumabin tehoa ja turvallisuutta ylläpitoannoksella 0,6 mg/kg (enintään 40 mg) joka toinen viikko (N = 31) ja ylläpitoannoksella 0,6 mg/kg (enintään 40 mg) viikossa (N = 32) sen jälkeen, kun potilaat olivat saaneet painonmukaista induktiohoitoa annoksella 2,4 mg/kg (enintään 160 mg) viikolla 0 ja viikolla 1 sekä annoksella 1,2 mg/kg (enintään 80 mg) viikolla 2 (N = 63) tai induktiohoitoa annoksella 2,4 mg/kg (enintään 160 mg) viikolla 0, lumelääkettä viikolla 1 ja induktiohoitoa annoksella 1,2 mg/kg (enintään 80 mg) viikolla 2 (N = 30), ALAT-arvojen suurenemista tasolle ≥ 3 x ULN esiintyi 1,1 %:lla (1/93) potilaista.

Potilaat, joilla esiintyi ALAT-arvojen suurenemista, olivat kaikkien käyttöaiheiden kliinisissä tutkimuksissa oireettomia. Arvojen suureneminen oli useimmiten ohimenevää ja korjautui, kun hoitoa jatkettiin. Adalimumabilla hoidetuilla potilailla on kuitenkin markkinoilletulon jälkeen raportoitu myös maksan vajaatoimintaa ja lievempiä maksan häiriöitä, jotka saattavat edeltää maksan vajaatoimintaa, mm. hepatiittia (myös autoimmuunihepatiittia). 

Samanaikainen hoito atsatiopriinilla/6‑merkaptopuriinilla 

Aikuisten Crohnin tautia käsittelevissä tutkimuksissa pahanlaatuisten ja vakavien infektioihin liittyvien haittatapahtumien ilmaantuvuus oli suurempi käytettäessä adalimumabin ja atsatiopriinin/6‑merkaptopuriinin yhdistelmähoitoa verrattuna pelkkään adalimumabiin. 

Epäillyistä haittavaikutuksista ilmoittaminen 

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta. 

4.9 	Yliannostus 

Annosta rajoittavaa toksisuutta ei havaittu kliinisissä tutkimuksissa. Suurin tutkittu annos on 10 mg/kg laskimonsisäisesti useana annoksena, mikä on noin 15 kertaa suositusannoksen verran. 


5.	FARMAKOLOGISET OMINAISUUDET 

5.1 	Farmakodynamiikka 

Farmakoterapeuttinen ryhmä: Immunosuppressantit, Tuumorinekroositekijä alfan (TNF‑α) estäjät, ATC-koodi: ATC-koodi: L04AB04

Amsparity on ns. biosimilaari lääkevalmiste. Yksityiskohtaisempaa tietoa on saatavilla Euroopan lääkeviraston verkkosivulta: https://www.ema.europa.eu.

Vaikutusmekanismi 

Adalimumabi sitoutuu spesifisesti tuumorinekroositekijään (TNF) ja neutraloi TNF:n biologisen toiminnan estämällä sen vaikutuksen solukalvon TNF-reseptoreihin (p55 ja p75). 

Adalimumabi säätelee myös TNF:n indusoimia tai säätelemiä biologisia vasteita, mm. leukosyyttien migraatiosta vastaavien adheesiomolekyylien määrän muutoksia (ELAM‑1, VCAM‑1 ja ICAM‑1, joilla IC50 on 0,1–0,2 nM). 

Farmakodynaamiset vaikutukset 

Adalimumabihoidon jälkeen todettiin, että nivelreumapotilailla tulehduksen akuutin vaiheen osoittajien (C‑reaktiivinen proteiini ja lasko) ja seerumin sytokiinien (IL‑6) määrät pienenivät lähtötasoon verrattuna nopeasti. Myös rustotuhoa aiheuttavaa kudosten uudismuodostusta tuottavien matriksin metalloproteinaasientsyymien (MMP‑1 ja MMP‑3) pitoisuudet seerumissa pienenivät adalimumabin antamisen jälkeen. Adalimumabia saaneilla potilailla havaittiin usein kroonisen tulehduksen hematologisten merkkien parantumista. 

Adalimumabia käyttävillä idiopaattista juveniili polyartriittia, Crohnin tautia, ulseratiivista koliittia ja hidradenitis suppurativaa sairastavilla potilailla todettiin myös CRP-arvojen pienenevän nopeasti. Crohnin tauti -potilailla havaittiin tulehdusmarkkereita ilmentävien solujen määrän väheneminen paksusuolessa, mukaan lukien TNFα:n ilmentymisen merkittävä väheneminen. Suolen limakalvon endoskooppiset tutkimukset ovat osoittaneet limakalvon paranemista tapahtuvan adalimumabilla hoidetuissa potilaissa. 

Kliininen teho ja turvallisuus

Aikuiset nivelreumapotilaat 

Adalimumabia on kliinisissä tutkimuksissa arvioitu yhteensä yli 3 000:lla nivelreumapotilaalla. Adalimumabin tehokkuutta ja turvallisuutta nivelreuman hoidossa on arvioitu viidessä satunnaistetussa, hyvin kontrolloidussa kaksoissokkotutkimuksessa. Osa potilaista sai hoitoa 120 kuukauden ajan. 

Nivelreumatutkimuksessa I arvioitiin 271 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeillä oli epäonnistunut ja joilla metotreksaatti ei ollut riittävän tehokas annostasolla 12,5–25 mg/vko (10 mg/vko jos potilas ei siedä metotreksaattia) annoksen pysyessä vakiona 10–25 mg/vko. Adalimumabia tai plaseboa annettiin 20, 40 tai 80 mg:n annoksina joka toinen viikko 24 viikon ajan. 

Nivelreumatutkimuksessa II arvioitiin 544 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeellä oli epäonnistunut. Adalimumabia annettiin ihonalaisina injektioina 20 tai 40 mg annoksina siten, että adalimumabia annettiin yksinään joko viikoittain tai vuoroviikoin plasebon kanssa 26 viikon ajan; plaseboa annettiin viikoittain samanmittaisen ajanjakson verran. Muiden taudin kulkuun vaikuttavien reumalääkkeiden käyttö ei ollut sallittua. 

Nivelreumatutkimuksessa III arvioitiin 619 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla metotreksaattihoito ei ollut riittävän tehokas annostasolla 12,5–25 mg/vko tai jotka eivät sietäneet 10 mg/vko annoksia metotreksaattia. Tutkimuksessa oli kolme ryhmää. Ensimmäinen ryhmä sai plaseboa viikoittain pistoksena 52 viikon ajan. Toinen ryhmä sai 20 mg adalimumabia viikoittain 52 viikon ajan. Kolmas ryhmä sai vuoroviikoin 40 mg adalimumabia ja vuoroviikoin plaseboa. Ensimmäisen 52 viikon jälkeen 457 potilasta siirrettiin avoimeen jatkovaiheeseen, jossa annettiin 40 mg adalimumabia/metotreksaattia joka toinen viikko 10 vuoden ajan. 

Nivelreumatutkimuksessa IV arvioitiin lähinnä turvallisuutta 636 vähintään 18‑vuotiaalla kohtalaisen aktiivista tai hyvin aktiivista nivelreumaa sairastavalla potilaalla. Potilailla ei ollut aikaisempaa reumalääkitystä tai he saivat jatkaa nykyistä reumalääkitystään, kunhan hoito pysyi samana vähintään 28 päivän ajan. Lääkitys oli metotreksaatti, leflunomidi, hydroksiklorokiini, sulfasalatsiini ja/tai kultasuolat. Potilaat satunnaistettiin saamaan joko 40 mg adalimumabia tai plaseboa joka toinen viikko 24 viikon ajan. 

Nivelreumatutkimuksessa V arvioitiin 799 aikuispotilasta, joilla oli keskivaikea tai vaikea aktiivinen varhaisvaiheen nivelreuma (taudin kesto keskimäärin alle 9 kuukautta) ja jotka eivät olleet saaneet aiemmin metotreksaattihoitoa. Tässä tutkimuksessa arvioitiin 40 mg adalimumabia joka toinen viikko / metotreksaatti ‑kombinaatiohoitoa, 40 mg adalimumabia joka toinen viikko ‑monoterapiaa sekä metotreksaatti-monoterapiaa nivelreuman oireiden ja löydösten sekä nivelvaurioiden etenemisen estämisen suhteen nivelreumapotilailla 104 viikon ajan. Ensimmäisen 104 viikon jälkeen 497 potilasta siirrettiin avoimeen jatkovaiheeseen, jossa annettiin 40 mg adalimumabia joka toinen viikko 10 vuoden ajan. 

Ensisijainen päätetapahtuma nivelreumatutkimuksissa I, II ja III ja toissijainen päätetapahtuma nivelreumatutkimuksessa IV oli niiden potilaiden prosentuaalinen osuus, jotka saavuttivat ACR 20 ‑vasteen viikolla 24 tai 26. Ensisijainen päätetapahtuma nivelreumatutkimuksessa V oli niiden potilaiden prosentuaalinen osuus, jotka saavuttivat ACR 50 ‑vasteen viikolla 52. Ensisijaisena päätetapahtumana nivelreumatutkimuksissa III ja V oli lisäksi taudin etenemisen hidastuminen (röntgentutkimuksella todettuna) viikolla 52. Ensisijaisena päätetapahtumana nivelreumatutkimuksessa III oli lisäksi elämänlaadussa tapahtunut muutos. 

ACR-vaste 

Prosentuaaliset osuudet niistä adalimumabia saaneista potilasta, jotka saavuttivat ACR 20, 50 ja 70 ‑vasteet, olivat yhdenmukaiset nivelreumatutkimuksissa I, II ja III. Yhteenveto annostasolla 40 mg joka toinen viikko saaduista tuloksista on esitetty taulukossa 8. 

Taulukko 8. ACR-vasteet plasebokontrolloiduissa tutkimuksissa (prosentuaalinen osuus potilaista)

	Vaste
	Nivelreumatutkimus Ia**
	Nivelreumatutkimus IIa**
	Nivelreumatutkimus IIIa**

	
	Plasebo/MTXc
n = 60
	Adalimumabib/MTXc
n = 63
	Plasebo
n = 110
	Adalimumabib
n = 113
	Plasebo/MTXc
n = 200
	Adalimumabib/MTXc
n = 207

	ACR 20
	
	
	
	
	
	

	6 kk kuluttua
	13,3 %
	65,1 %
	19,1 %
	46,0 %
	29,5 %
	63,3 %

	12 kk kuluttua
	NA
	NA
	NA
	NA
	24,0 %
	58,9 %

	ACR 50
	
	
	
	
	
	

	6 kk kuluttua
	6,7 %
	52,4 %
	8,2 %
	22,1 %
	9,5 %
	39,1 %

	12 kk kuluttua
	NA
	NA
	NA
	NA
	9,5 %
	41,5 %

	ACR 70
	
	
	
	
	
	

	6 kk kuluttua
	3,3 %
	23,8 %
	1,8 %
	12,4 %
	2,5 %
	20,8 %

	12 kk kuluttua
	NA
	NA
	NA
	NA
	4,5 %
	23,2 %

	a	 Nivelreumatutkimus I viikolla 24, nivelreumatutkimus II viikolla 26 ja nivelreumatutkimus III viikoilla 24 & 52
b	40 mg adalimumabia joka toinen viikko
c	 MTX = metotreksaatti
**	p < 0,01, adalimumabi vs. plasebo



Nivelreumatutkimuksissa I–IV viikon 24 tai 26 kohdalla mitattu paraneminen kaikkien yksittäisten ACR-vastekriteerien osalta [aristavien ja turvonneiden nivelten lukumäärä, lääkärin ja potilaan arvio sairauden aktiivisuudesta ja kivusta, toimintakykyindeksin (HAQ) pisteet ja CRP (mg/dl)] oli huomattavampaa kuin plaseboryhmässä. Nivelreumatutkimuksessa III paranemiset säilyivät 52 viikon ajan. 

Nivelreumatutkimuksen III avoimessa jatkovaiheessa vaste säilyi useimmilla ACR-vasteen saavuttaneilla potilailla enintään 10 vuoden seurannan ajan. 207 potilaasta, jotka oli satunnaistettu saamaan 40 mg adalimumabia joka toinen viikko, 114 jatkoi 40 mg adalimumabiannosten käyttöä joka toinen viikko 5 vuoden ajan. Näistä potilaista 86 (75,4 %) saavutti ACR 20 ‑vasteen. 72 potilasta (63,2 %) saavutti ACR 50 ‑vasteen ja 41 potilasta (36 %) ACR 70 ‑vasteen. 207 potilaasta 81 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 64 (79,0 %) saavutti ACR 20 ‑vasteen. 56 potilasta (69,1 %) saavutti ACR 50 ‑vasteen ja 43 potilasta (53,1 %) ACR 70 ‑vasteen. 

Nivelreumatutkimuksessa IV adalimumabia ja standardihoitoa saaneiden potilaiden ACR 20 ‑vaste oli tilastollisesti merkitsevästi parempi kuin plaseboa ja standardihoitoa saaneiden (p < 0,001). 

Nivelreumatutkimuksissa I–IV adalimumabia saaneet potilaat saavuttivat plaseboon verrattuna tilastollisesti merkitsevät ACR 20 ja 50 ‑vasteet jopa 1–2 viikon kuluttua hoidon aloittamisesta. 

Nivelreumatutkimuksessa V potilailla, joilla oli varhaisvaiheen nivelreuma ja jotka eivät olleet aiemmin saaneet metotreksaattihoitoa, adalimumabin ja metotreksaatin yhdistelmä sai aikaan nopeamman ja merkitsevästi paremman ACR-vasteen viikolla 52 kuin pelkkä metotreksaatti tai pelkkä adalimumabi, ja vaste säilyi viikkoon 104 saakka (ks. taulukko 9). 

Taulukko 9. ACR-vasteet nivelreumatutkimuksessa V (potilaiden prosentuaalinen osuus)

	Vaste
	MTX
n = 257
	Adalimumabi
n = 274
	Adalimumabi/MTX
n = 268
	p‑arvoa
	p‑arvob
	p‑arvoc

	ACR 20
	
	
	
	
	
	

	Viikko 52
	62,6 %
	54,4 %
	72,8 %
	0,013
	< 0,001
	0,043

	Viikko 104
	56,0 %
	49,3 %
	69,4 %
	0,002
	< 0,001
	0,140

	ACR 50
	
	
	
	
	
	

	Viikko 52
	45,9 %
	41,2 %
	61,6 %
	< 0,001
	< 0,001
	0,317

	Viikko 104
	42,8 %
	36,9 %
	59,0 %
	< 0,001
	< 0,001
	0,162

	ACR 70
	
	
	
	
	
	

	Viikko 52
	27,2 %
	25,9 %
	45,5 %
	< 0,001
	< 0,001
	0,656

	Viikko 104
	28,4 %
	28,1 %
	46,6 %
	< 0,001
	< 0,001
	0,864

	a	 p‑arvo on saatu metotreksaattimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä). 
b	 p‑arvo on saatu adalimumabimonoterapian ja adalimumabi/metotreksaattiyhdistelmähoidon parivertailusta Mann–Whitneyn U‑testillä.
c	 p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



Nivelreumatutkimuksen V avoimessa jatkovaiheessa ACR-vasteet säilyivät enintään 10 vuoden seurannassa. 542:sta potilaasta, jotka oli satunnaistettu saamaan 40 mg adalimumabia joka toinen viikko, 170 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 154 (90,6 %) saavutti ACR 20 ‑vasteen. 127 potilasta (74,7 %) saavutti ACR 50 ‑vasteen ja 102 potilasta (60,0 %) ACR 70 ‑vasteen. 

Viikolla 52 adalimumabi/metotreksaattiyhdistelmähoitoa saaneista potilaista 42,9 %:lla saavutettiin kliininen remissio (DAS28 [CRP] < 2,6), kun vastaava luku oli pelkkää metotreksaattia saaneilla 20,6 % ja pelkkää adalimumabia saaneilla 23,4 %. Adalimumabi/metotreksaattiyhdistelmähoito oli kliinisesti ja tilastollisesti parempi kuin pelkkä metotreksaatti (p < 0,001) tai pelkkä adalimumabi (p < 0,001) taudin lievittämisessä potilailla, joilla oli äskettäin diagnosoitu keskivaikea tai vaikea nivelreuma. Monoterapiaryhmissä vasteet olivat samankaltaiset (p = 0,447). 342:sta potilaasta, jotka oli alun perin satunnaistettu saamaan adalimumabia monoterapiana tai adalimumabi/metotreksaattiyhdistelmähoitoa ja jotka jatkoivat avoimessa jatkotutkimuksessa, 171 jatkoi adalimumabihoitoa 10 vuotta. Heistä 109:n (63,7 %) raportoitiin olevan remissiossa 10 vuoden kohdalla. 

Radiologinen vaste 

Nivelreumatutkimuksessa III, jossa adalimumabia saavilla potilailla oli ollut nivelreuma noin 11 vuotta, rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin (TSS) kokonaispisteissä ja sen komponenteissa, eroosiopisteissä ja nivelraon madaltumispisteissä. Adalimumabi/metotreksaattipotilailla todettiin 6 ja 12 kuukauden kohdalla merkitsevästi vähemmän etenemistä kuin pelkkää metotreksaattia saavilla potilailla (ks. taulukko 10). 

Avoimen nivelreumatutkimuksen III jatkotutkimuksessa rakenteellisten vaurioiden etenemisnopeuden hidastuminen säilyy 8 ja 10 vuotta osalla potilaista. 8 vuoden kohdalla arvioitiin röntgenkuvista 81 potilasta 207 potilaasta, joita alun perin hoidettiin adalimumabilla (40 mg joka toinen viikko). 48 potilaalla näistä ei havaittu rakenteellisten vaurioiden etenemistä (määritelmä: mTSS-arvon muutokset lähtötilanteesta 0,5 tai vähemmän). 10 vuoden kohdalla tehtiin radiologiset arvioinnit 79:lle 207:stä potilaasta, joita alun perin hoidettiin adalimumabilla (40 mg joka toinen viikko). 40:llä näistä potilaista ei todettu rakenteellisten vaurioiden etenemistä (määritelmä: mTSS-arvon muutos lähtötilanteesta enintään 0,5 pistettä). 

Taulukko 10. Radiologiset keskiarvomuutokset 12 kuukauden aikana nivelreumatutkimuksessa III

	
	Plasebo/MTXa
	Adalimumabi/MTX 40 mg joka toinen viikko
	Plasebo/MTX - Adalimumabi/MTX (95 % luottamusvälib)
	P‑arvo

	TSS
	2,7
	0,1
	2,6 (1,4, 3,8)
	< 0,001c

	Eroosioaste
	1,6
	0,0
	1,6 (0,9, 2,2)
	< 0,001

	Nivelraon madaltuma
	1,0
	0,1
	0,9 (0,3, 1,4)
	0,002

	a 	metotreksaatti
b	95 % luottamusväli muutosasteen eroissa metotreksaatin ja adalimumabin välillä.
c	perustuu ranking analyysiin



Nivelreumatutkimuksessa V rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin kokonaispisteissä (ks. taulukko 11). 

Taulukko 11. Radiologiset keskiarvomuutokset viikolla 52 nivelreumatutkimuksessa V

	
	MTX
n = 257
(95 % luottamusväli)
	Adalimumabi
n = 274
(95 % luottamusväli)
	Adalimumabi/MTX
n = 268
(95 % luottamusväli)
	p‑arvoa
	p‑arvob
	p‑arvoc

	TSS
	5,7 (4,2–7,3)
	3,0 (1,7–4,3)
	1,3 (0,5–2,1)
	< 0,001
	0,0020
	< 0,001

	Eroosioaste
	3,7 (2,7–4,7)
	1,7 (1,0–2,4)
	0,8 (0,4–1,2)
	< 0,001
	0,0082
	< 0,001

	Nivelraon madaltuma
	2,0 (1,2–2,8)
	1,3 (0,5–2,1)
	0,5 (0–1,0)
	< 0,001
	0,0037
	0,151

	a	 p‑arvo on saatu metotreksaattimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä).
b	 p‑arvo on saatu adalimumabimonoterapian ja adalimumabi/metotreksaattiyhdistelmähoidon parivertailusta Mann–Whitneyn U‑testillä.
c	 p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



52 ja 104 viikon hoidon jälkeen niiden potilaiden prosentuaalinen osuus, joilla tauti ei ollut edennyt (muutos lähtötilanteesta modifioiduissa Sharpin kokonaispisteissä ≤ 0,5) oli merkitsevästi suurempi potilailla, jotka olivat saaneet adalimumabi/metotreksaattiyhdistelmähoitoa (63,8 % ja 61,2 %) kuin potilailla, jotka olivat saaneet pelkkää metotreksaattia (37,4 % ja 33,5 %, p < 0,001) tai pelkkää adalimumabia (50,7 %, p < 0,002 ja 44,5 %, p < 0,001). 

Avoimessa nivelreuman jatkotutkimuksessa V keskimääräinen muutos lähtötilanteesta 10 vuoden kohdalla modifioiduissa Sharpin kokonaispisteissä (TSS) oli alun perin metotreksaattimonoterapiaan satunnaistetuilla potilailla 10,8, adalimumabimonoterapiaan satunnaistetuilla potilailla 9,2 ja adalimumabi/metoreksaattiyhdistelmähoitoon satunnaistetuilla potilailla 3,9. Vastaavat osuudet potilaista, joilla ei tapahtunut radiologista etenemistä, olivat 31,3 %, 23,7 % ja 36,7 %. 

Elämänlaatu ja fyysinen toimintakyky 

Terveyteen liittyvää elämänlaatua ja fyysistä toimintakykyä arvioitiin kaikissa neljässä asianmukaisessa ja hyvin kontrolloidussa tutkimuksessa toimintakykyindeksillä (HAQ), joka oli nivelreumatutkimuksessa III ennalta määritelty ensisijainen päätetapahtuma viikolla 52. Kaikki adalimumabiannokset/annostusohjelmat kaikissa neljässä tutkimuksessa osoittivat, että paraneminen mitattuna HAQ-toimintakykyindeksillä lähtötasolta kuukaudelle 6 oli plaseboon verrattuna tilastollisesti merkitsevästi parempaa, ja nivelreumatutkimuksessa III havaittiin samaa viikolla 52. Short Form Health Survey (SF 36) -kyselyn tulokset adalimumabin kaikkien annosten/annostusohjelmien osalta tukevat näitä löydöksiä (mm. PCS-pisteet ja kipu- ja vitaliteettiosioiden pisteet annokselle 40 mg joka toinen viikko olivat tilastollisesti merkitseviä). FACIT-pisteet osoittavat, että väsymys väheni tilastollisesti merkitsevästi kaikissa niissä kolmessa tutkimuksessa, joissa sitä arvioitiin (nivelreumatutkimukset I, III, IV). 

Nivelreumatutkimuksessa III fyysisessä toimintakyvyssä havaitut paranemiset säilyivät useimmilla potilailla, joiden fyysinen toimintakyky parani ja jotka jatkoivat hoitoa vielä avoimen tutkimuksen viikolla 520 (120 kuukautta). Elämänlaadun paraneminen mitattiin viikolle 156 (36 kuukautta) asti. Elämänlaadun paraneminen pysyi samalla tasolla koko tämän ajan. 

Nivelreumatutkimuksessa V toimintakykyindeksin (HAQ) ja SF 36 ‑kyselyn fyysisen komponentin paraneminen oli merkittävämpää (p < 0,001) adalimumabi/metotreksaattiyhdistelmähoidon kuin pelkän metotreksaattihoidon tai pelkän adalimumabihoidon yhteydessä viikolla 52, ja vaikutus säilyi viikon 104 loppuun asti. Niillä 250:llä potilaalla, jotka olivat avoimessa jatkotutkimuksessa loppuun asti, fyysisessä toimintakyvyssä havaitut paranemiset säilyivät 10 hoitovuoden ajan. 

Läiskäpsoriaasi aikuisilla 

Adalimumabin tehoa ja turvallisuutta tutkittiin satunnaistetuissa, kaksoissokkoutetuissa tutkimuksissa aikuispotilailla, joilla oli krooninen läiskäpsoriaasi (≥ 10 % kehon pinta-alasta ja PASI-indeksi ≥ 12 tai ≥ 10) ja joille harkittiin systeemistä hoitoa tai valohoitoa. 73 % psoriaasitutkimuksiin I ja II osallistuneista potilaista oli käyttänyt aiemmin systeemistä hoitoa tai valohoitoa. Adalimumabin tehoa ja turvallisuutta tutkittiin satunnaistetussa kaksoissokkoutetussa tutkimuksessa (Psoriaasitutkimus III) myös aikuispotilailla, jotka sairastivat keskivaikeaa tai vaikeaa kroonista läiskäpsoriaasia ja siihen liittyvää käsi- ja/tai jalkapsoriaasia ja joille harkittiin systeemistä hoitoa. 

Psoriaasitutkimuksessa I (REVEAL) arvioitiin 1 212 potilasta kolmen hoitojakson puitteissa. Hoitojaksolla A potilaat saivat joko lumehoitoa tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). 16 hoitoviikon jälkeen ne potilaat, joilla saavutettiin vähintään PASI 75 ‑vaste (PASI-indeksi parani vähintään 75 % lähtötilanteeseen nähden), siirtyivät hoitojaksoon B ja saivat avointa adalimumabihoitoa annoksella 40 mg joka toinen viikko. Potilaat, joilla oli edelleen ≥ PASI75 ‑vaste viikolla 33 ja jotka oli alun perin satunnaistettu hoitojaksolla A saamaan vaikuttavaa hoitoa, satunnaistettiin uudelleen hoitojaksolla C saamaan joko lumehoitoa tai 40 mg adalimumabia joka toinen viikko vielä 19 viikon ajan. Kaikissa hoitoryhmissä lähtötilanteen PASI-indeksi oli keskimäärin 18,9 ja lääkärin yleisarvio potilaan sairaudesta oli lähtötilanteessa ”keskivaikea” (53 % tutkimushenkilöistä), ”vaikea” (41 %) tai ”hyvin vaikea” (6 %). 

Psoriaasitutkimuksessa II (CHAMPION) adalimumabin tehoa ja turvallisuutta verrattiin metotreksaattiin ja lumehoitoon 271 potilaalla. Potilaat saivat 16 viikon ajan joko lumehoitoa, metotreksaattia (aloitusannos 7,5 mg, jonka jälkeen annosta nostettiin viikolle 12 asti; maksimiannos 25 mg) tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos viikon kuluttua aloitusannoksesta). Adalimumabia ja metotreksaattia vertailevia tietoja 16 hoitoviikkoa pidemmältä ajalta ei ole. Metotreksaattiryhmässä potilaiden annosta ei enää nostettu, jos heillä saavutettiin ≥ PASI 50 ‑vaste viikolla 8 ja/tai viikolla 12. Kaikissa hoitoryhmissä lähtötilanteen PASI-indeksi oli keskimäärin 19,7 ja lääkärin yleisarvio potilaan sairaudesta oli lähtötilanteessa ”lievä” (< 1 % tutkimushenkilöistä), ”keskivaikea” (48 %), ”vaikea” (46 %) tai ”hyvin vaikea” (6 %). 

Kaikkiin vaiheen 2 ja vaiheen 3 psoriaasitutkimuksiin osallistuneet potilaat soveltuivat avoimeen jatkotutkimukseen, jossa adalimumabia annettiin vielä vähintään 108 viikon ajan. 

Psoriaasitutkimusten I ja II ensisijainen päätetapahtuma oli niiden potilaiden osuus, jotka saavuttivat viikolla 16 PASI 75 ‑vasteen lähtötilanteeseen nähden (ks. taulukot 12 ja 13). 

Taulukko 12. Psoriaasitutkimus I (REVEAL) Tehotulokset 16 viikon kohdalla

	
	Lumehoito
N = 398
n (%)
	Adalimumabi (40 mg joka 2. viikko)
N = 814
n (%)

	≥ PASI 75a
	26 (6,5)
	578 (70,9)b

	PASI 100
	3 (0,8)
	163 (20,0)b

	Lääkärin yleisarvio: puhdas/melkein puhdas
	17 (4,3)
	506 (62,2)b

	a	 PASI 75 ‑vasteen saavuttaneiden potilaiden prosenttiosuus laskettiin keskusten mukaan vakioituna
b	 p < 0,001, adalimumabi vs. lumehoito



Taulukko 13. Psoriaasitutkimus II (CHAMPION) Tehotulokset 16 viikon kohdalla

	
	Lumehoito 
N = 53 
n (%)
	Metotreksaatti 
N = 110 
n (%)
	Adalimumabi (40 mg joka 2. viikko)
N = 108
n (%)

	≥ PASI 75
	10 (18,9)
	39 (35,5)
	86 (79,6)a,b

	PASI 100
	1 (1,9)
	8 (7,3)
	18 (16,7)c,d

	Lääkärin yleisarvio: puhdas/melkein puhdas
	6 (11,3)
	33 (30,0)
	79 (73,1)a,b

	a	 p < 0,001 adalimumabi vs. lumehoito
b	 p < 0,001 adalimumabi vs. metotreksaatti
c	 p < 0,01 adalimumabi vs. lumehoito
d	 p < 0,05 adalimumabi vs. metotreksaatti



Psoriaasitutkimuksessa I 28 % potilaista, joilla saavutettiin PASI 75 ‑vaste ja jotka satunnaistettiin uudelleen saamaan lumehoitoa viikolla 33, menetti riittävän vasteen (PASI-indeksi viikon 33 jälkeen ja viikolla 52 tai sitä ennen oli sellainen, että PASI-vaste lähtötilanteeseen nähden oli < 50, ja indeksi suureni vähintään 6 pistettä viikkoon 33 nähden). Adalimumabihoitoa jatkaneessa ryhmässä näin tapahtui vain 5 %:lle potilaista (p < 0,001). 38 % (25/66) niistä potilaista, jotka menettivät riittävän vasteen lumehoitoon uudelleensatunnaistamisen jälkeen ja siirtyivät myöhemmin avoimeen jatkotutkimukseen, saavutti jälleen PASI 75 ‑vasteen 12 hoitoviikon jälkeen ja 55 % (36/66) 24 hoitoviikon jälkeen. 

Yhteensä 233 PASI 75 ‑vasteen viikolla 16 ja viikolla 33 saavuttanutta potilasta sai jatkuvaa adalimumabihoitoa 52 viikon ajan psoriaasitutkimuksessa I ja jatkoi adalimumabihoitoa avoimessa jatkotutkimuksessa. 108 viikon avoimen lisähoidon jälkeen (tutkimuksen alusta yhteensä 160 hoitoviikkoa) 74,7 % potilaista sai PASI 75 ‑vasteen ja 59,0 %:lla lääkärin yleisarvio oli puhdas tai melkein puhdas. Analyysissä, jossa kaikki potilaat, jotka keskeyttivät tutkimuksen haittatapahtumien tai riittämättömän tehon vuoksi tai joiden annosta suurennettiin, luokiteltiin ilman vastetta jääneiksi potilaiksi, PASI 75 ‑vasteen sai 69,6 % potilaista ja 55,7 %:lla lääkärin yleisarvio oli puhdas tai melkein puhdas 108 viikon avoimen lisähoidon jälkeen (yhteensä 160 viikkoa). 

Yhteensä 347 vakaan vasteen saavuttanutta potilasta osallistui hoidon keskeyttämistä ja uusintahoitoa arvioivaan avoimeen jatkotutkimukseen. Keskeyttämisjakson aikana psoriaasioireet uusiutuivat ajan myötä, ja relapsiin (lääkärin yleisarvio huononi ”keskivaikeaksi” tai huonommaksi) kuluneen ajan mediaani oli noin 5 kuukautta. Yhdelläkään potilaista ei esiintynyt rebound-ilmiötä keskeyttämisjakson aikana. Yhteensä 76,5 %:lla (218/285) uusintahoitojakson aloittaneista potilaista lääkärin yleisarvio oli ”puhdas” tai ”melkein puhdas” 16 uusintahoitoviikon kuluttua riippumatta siitä, esiintyikö relapseja keskeyttämisjakson aikana (69,1 % [123/178] potilaista, joilla oli relapsi keskeyttämisjakson aikana, ja 88,8 % [95/107] potilaista, joilla ei ollut relapsia keskeyttämisjakson aikana). Uusintahoidon aikana turvallisuusprofiili oli samankaltainen kuin ennen hoidon keskeyttämistä. 

DLQI-elämänlaatumittarilla (Dermatology Life Quality Index) mitattuna potilaiden vointi koheni merkitsevästi viikkoon 16 mennessä lähtötilanteeseen nähden, kun tuloksia verrattiin lumehoitoon (tutkimukset I ja II) ja metotreksaattiin (tutkimus II). Tutkimuksessa I myös SF‑36-mittarin fyysisten ja psyykkisten osioiden yhteispisteet paranivat merkitsevästi verrattuna lumehoitoon. 

Avoimessa jatkotutkimuksessa osa potilaista siirtyi riittämättömän PASI-vasteen (< 50 %) vuoksi käyttämään 40 mg annoksia joka viikko joka toisen viikon sijasta. Näistä potilaista 26,4 % (92/349) saavutti PASI 75 ‑vasteen 12 viikon kuluttua ja 37,8 % (132/349) 24 viikon kuluttua tehostettuun hoitoon siirtymisestä. 

Psoriaasitutkimus III (REACH) vertasi adalimumabi- ja lumehoidon tehoa ja turvallisuutta 72 potilaalla, joilla oli keskivaikea tai vaikea krooninen läiskäpsoriaasi ja käsi- ja/tai jalkapsoriaasi. Potilaat saivat 16 viikon ajan joko lumehoitoa tai adalimumabia aloitusannoksen 80 mg ja tämän jälkeen 40 mg joka toinen viikko (alkaen yksi viikko aloitusannoksen jälkeen). 16 viikon kohdalla tilastollisesti merkitsevästi suurempi osa potilaista, jotka saivat adalimumabihoitoa (30,6 %), saavutti lääkärin yleisarvioksi puhdas tai melkein puhdas käsien ja/tai jalkojen osalta verrattuna niihin potilaisiin, jotka saivat lumehoitoa (4,3 %, [p = 0,014]). 

Psoriaasitutkimus IV vertasi adalimumabin ja lumelääkkeen tehoa ja turvallisuutta 217 aikuispotilaalla, joilla oli keskivaikea tai vaikea kynsipsoriaasi. Potilaat saivat joko adalimumabia (aloitusannos 80 mg, jonka jälkeen 40 mg joka toinen viikko alkaen viikon kuluttua aloitusannoksesta) tai lumelääkettä 26 viikon ajan, minkä jälkeen he jatkoivat avointa adalimumabihoitoa toiset 26 viikkoa. Kynsipsoriaasia arvioitiin mNAPSI (Modified Nail Psoriasis Severity Index)‑, PGA‑F (Physician’s Global Assessment of Fingernail Psoriasis)‑ ja NAPSI (Nail Psoriasis Severity Index) -mittareilla (ks. taulukko 14). Kynsipsoriaasipotilaat, joilla oli eriasteisia iho-oireita (60 %:lla potilaista psoriaasi peitti ≥ 10 % kehon pinta-alasta ja 40 %:lla potilaista psoriaasi peitti < 10 % ja ≥ 5 % kehon pinta-alasta) hyötyivät adalimumabihoidosta. 

Taulukko 14. Psoriaasitutkimus IV Tehotulokset 16, 26 ja 52 viikon kohdalla

	Päätetapahtuma
	Viikko 16
lumekontrolloitu
	Viikko 26
lumekontrolloitu
	Viikko 52
avoin jakso

	
	lumelääke
N = 108
	Adalimumabi
40 mg joka 2. viikko
N = 109
	lumelääke
N = 108
	Adalimumabi
40 mg joka 2. viikko
N = 109
	Adalimumabi
40 mg joka 2. viikko
N = 80

	 mNAPSI 75 (%)
	2,9
	26,0a
	3,4
	46,6a
	65,0

	PGA‑F puhdas/melkein puhdas ja parannus 2 luokkaa (%)
	2,9
	29,7a
	6,9
	48,9a
	61,3

	Prosentuaalinen muutos kaikissa sormenkynsissä NAPSI (%)
	−7,8
	−44,2a
	−11,5
	−56,2a
	−72,2

	a	p < 0,001 adalimumabi vs. lumelääke



Adalimumabihoitoa saaneilla potilailla elämänlaatu parani tilastollisesti merkitsevästi verrattuna lumelääkettä saaneisiin potilaisiin DLQI-elämänlaatumittarilla mitattuna 26 hoitoviikon kohdalla. 

Hidradenitis suppurativa aikuisilla 

Adalimumabin turvallisuutta ja tehoa arvioitiin satunnaistetuissa, kaksoissokkoutetuissa, lumekontrolloiduissa tutkimuksissa ja avoimessa jatkotutkimuksessa keskivaikeaa ja vaikeaa hidradenitis suppurativaa (HS-tautia) sairastavilla aikuispotilailla, kun potilas ei sietänyt systeemistä antibioottihoitoa, kyseinen hoito oli vasta-aiheinen tai kyseisellä hoidolla ei saatu riittävää vastetta vähintään 3 kuukaudessa. HS‑I‑ ja HS‑II‑tutkimuksien potilailla oli Hurley-asteen II tai III tauti, johon liittyi vähintään 3 absessia tai tulehduksellista kyhmyä. 

HS‑I‑tutkimuksessa (PIONEER I) arvioitiin 307 potilasta kahden hoitojakson puitteissa. Hoitojaksolla A potilaat saivat lumehoitoa tai adalimumabia (aloitusannos 160 mg viikolla 0, 80 mg viikolla 2 ja 40 mg kerran viikossa viikolta 4 viikolle 11). Samanaikainen antibioottien käyttö ei ollut sallittua tutkimuksen aikana. 12 hoitoviikon jälkeen hoitojaksolla A adalimumabia saaneet potilaat satunnaistettiin uudelleen hoitojaksolla B yhteen kolmesta hoitoryhmästä (adalimumabi 40 mg kerran viikossa, adalimumabi 40 mg joka toinen viikko tai lumehoito viikolta 12 viikolle 35). Hoitojaksolla A lumehoitoryhmään satunnaistetut potilaat saivat hoitojaksolla B 40 mg adalimumabia kerran viikossa. 

HS‑II‑tutkimuksessa (PIONEER II) arvioitiin 326 potilasta kahden hoitojakson puitteissa. Hoitojaksolla A potilaat saivat lumehoitoa tai adalimumabia (aloitusannos 160 mg viikolla 0, 80 mg viikolla 2 ja 40 mg kerran viikossa viikolta 4 viikolle 11). 19,3 % potilaista jatkoi lähtötilanteen oraalista antibioottihoitoa tutkimuksen aikana. 12 hoitoviikon jälkeen hoitojaksolla A adalimumabia saaneet potilaat satunnaistettiin uudelleen hoitojaksolla B yhteen kolmesta hoitoryhmästä (adalimumabi 40 mg kerran viikossa, adalimumabi 40 mg joka toinen viikko tai lumehoito viikolta 12 viikolle 35). Hoitojaksolla A lumehoitoryhmään satunnaistetut potilaat saivat lumehoitoa hoitojaksolla B. 

HS‑I‑ ja HS‑II‑tutkimuksiin osallistuneet potilaat soveltuivat avoimeen jatkotutkimukseen, jossa adalimumabia annettiin 40 mg kerran viikossa. Keskimääräinen altistusaika kaikilla adalimumabia saaneilla oli 762 päivää. Potilaat käyttivät paikallisesti antiseptista ihohuuhdetta päivittäin kaikkien kolmen tutkimuksen ajan. 

Kliininen vaste 

Tulehduksellisten leesioiden vähenemistä ja absessien ja vuotavien fistelien pahenemisen ehkäisemistä arvioitiin HiSCR-vasteen avulla (Hidradenitis Suppurativa Clinical Response; absessien ja tulehduksellisten kyhmyjen kokonaismäärän pieneneminen vähintään 50 %:lla ilman absessien ja vuotavien fistelien määrän lisääntymistä suhteessa lähtötilanteeseen). HS-tautiin liittyvän ihokivun vähenemistä arvioitiin numeerisella arviointiasteikolla potilailla, joilla lähtötilanteen aloituspistemäärä oli tutkimukseenottohetkellä vähintään kolme 11‑portaisella asteikolla. 

Merkitsevästi suurempi osuus adalimumabia saaneista potilaista saavutti HiSCR-vasteen viikon 12 kohdalla verrattuna lumehoitoa saaneisiin. HS-II-tutkimuksessa merkitsevästi suuremmalla osalla potilaista HS-tautiin liittyvä ihokipu väheni kliinisesti merkitsevästi viikon 12 kohdalla (ks. taulukko 15). Adalimumabia saaneilla potilailla taudin pahenemisvaiheen riski oli merkitsevästi pienempi ensimmäisten 12 hoitoviikon aikana. 

Taulukko 15. Tehotulokset 12 viikon kohdalla (HS-tutkimukset I ja II)

	
	HS‑tutkimus I
	HS-tutkimus II

	
	Lumehoito
	40 mg adalimumabia kerran viikossa
	Lumehoito
	40 mg adalimumabia kerran viikossa

	HiSCR-vaste (Hidradenitis Suppurativa
Clinical Response)a
	N = 154
40 (26,0 %)
	N = 153
64 (41,8 %)*
	N = 163
45 (27,6 %)
	N = 163
96 (58,9 %)***

	≥ 30 % ihokivun
vähenemäb
	N = 109
27 (24,8 %)
	N = 122
34 (27,9 %)
	N = 111
23 (20,7 %)
	N = 105
48 (45,7 %)***

	* p < 0,05, *** p < 0,001, adalimumabi vs. lumehoito
a	Kaikkien satunnaistettujen potilaiden keskuudessa.
b 	Potilailla, joilla HS-tautiin liittyvän ihokivun arvioitu pistemäärä lähtötilanteessa ≥ 3 numeerisella 
arviointiasteikolla 0–10; 0 = ei ihokipua, 10 = pahin kuviteltavissa oleva ihokipu.



Adalimumabihoito (40 mg kerran viikossa) pienensi merkitsevästi absessien ja vuotavien fistelien pahenemisen riskiä. Lumeryhmässä adalimumabiryhmään verrattuna noin kaksinkertaisella määrällä potilaita esiintyi absessien pahenemista (23,0 % vs. 11,4 %) ja vuotavien fistelien pahenemista (30,0 % vs. 13,9 %) HS‑I‑ ja HS‑II‑tutkimuksen ensimmäisten 12 viikon aikana. 

Viikon 12 kohdalla seuraavilla osa-alueilla tapahtui lähtötilanteeseen verrattuna enemmän kohentumista kuin lumehoidossa: ihospesifinen terveyteen liittyvä elämänlaatu DLQI-elämänlaatumittarilla mitattuna (HS‑I‑ ja HS‑II‑tutkimus), potilaan yleinen tyytyväisyys lääkehoitoon TSQM-kyselylomakkeella mitattuna (HS‑I‑ ja HS‑II‑tutkimus) ja fyysinen terveys SF‑36-mittarin fyysisen osion yhteispisteillä mitattuna (HS‑I‑tutkimus). 

Vähintään osittaisen vasteen adalimumabihoitoon (40 mg kerran viikossa) viikon 12 kohdalla saaneilla potilailla HiSCR-prosentti viikon 36 kohdalla oli adalimumabihoitoa viikoittain jatkaneilla potilailla suurempi kuin potilailla, joilla annostelutiheyttä harvennettiin joka toiseen viikkoon tai joilla hoito keskeytettiin (ks. taulukko 16).

Taulukko 16. Osuus potilaistaa, jotka saavuttivat HiSCR-vasteenb 24 ja 36 viikon kuluttua siitä, kun heidät viikoittaisen adalimumabihoidon jälkeen uudelleensatunnaistettiin (viikko 12)

	
	Lumehoito
(hoidon keskeyttäminen)
N = 73
	40 mg adalimumabia
joka toinen viikko
N = 70
	40 mg adalimumabia
kerran viikossa
N = 70

	Viikko 24
	24 (32,9 %)
	36 (51,4 %)
	40 (57,1 %)

	Viikko 36
	22 (30,1 %)
	28 (40,0 %)
	39 (55,7 %)

	a	Potilaat, jotka saivat vähintään osittaisen vasteen adalimumabihoidolle (40 mg kerran viikossa) 12 hoitoviikon jälkeen.
b	Jos tutkimussuunnitelmassa nimetyt kriteerit täyttyivät eli vaste menetettiin tai tila ei kohentunut, potilaan oli keskeytettävä osallistuminen tutkimukseen ja potilas tulkittiin ei vastetta saaneeksi.



Potilaista, jotka saivat vähintään osittaisen vasteen viikolla 12 ja jotka saivat jatkuvaa viikoittaista adalimumabihoitoa, 68,3 % saavutti HiSCR-vasteen viikolla 48 ja 65,1 % viikolla 96. Pidempään, 96 viikon ajan jatkuneen adalimumabihoidon (40 mg kerran viikossa) aikana ei ilmennyt uusia turvallisuuslöydöksiä. 

Potilailla, joilla adalimumabihoito keskeytettiin HS‑I‑ ja HS‑II‑tutkimuksissa viikon 12 kohdalla, HiSCR-prosentti palautui 12 viikon kuluttua adalimumabihoidon (40 mg kerran viikossa) uudelleenaloittamisesta samalle tasolle kuin ennen keskeyttämistä (56,0 %). 

Crohnin tauti aikuisilla 

Adalimumabin tehoa ja turvallisuutta arvioitiin satunnaistetuissa, kaksoissokkoutetuissa ja lumekontrolloiduissa tutkimuksissa yli 1 500 potilaalla, joilla oli keskivaikea tai vaikea aktiivinen Crohnin tauti (pisteet taudin aktiivisuutta mittaavalla CDAI-indeksillä ≥ 220 ja ≤ 450). Aminosalisylaatit, kortikosteroidit ja/tai immunomodulaattorit muuttumattomina annoksina olivat tutkimuksen aikana sallittuja, ja 80 % potilaista sai ainakin yhtä näistä lääkityksistä. 

Kliinisen remission (määritelmän mukaan CDAI < 150) induktiota arvioitiin Crohn-tutkimuksessa I (CLASSIC I) ja Crohn-tutkimuksessa II (GAIN). Crohn-tutkimuksessa I 299 potilasta, jotka eivät olleet aiemmin saaneet TNF:n estäjiä, satunnaistettiin johonkin neljästä tutkimusryhmästä. Ryhmille annettiin joko lumelääkettä viikoilla 0 ja 2, 160 mg adalimumabia viikolla 0 ja 80 mg adalimumabia viikolla 2, 80 mg adalimumabia viikolla 0 ja 40 mg adalimumabia viikolla 2, tai 40 mg adalimumabia viikolla 0 ja 20 mg adalimumabia viikolla 2. Crohn-tutkimukseen II otettiin 325 potilasta, jotka olivat joko menettäneet infliksimabihoitovasteensa tai eivät sietäneet infliksimabia. Heidät satunnaistettiin saamaan joko 160 mg adalimumabia viikolla 0 ja 80 mg adalimumabia viikolla 2 tai lumelääkettä viikoilla 0 ja 2. Potilaat, joilla ei saavutettu primaarista hoitovastetta, suljettiin pois tutkimuksista, eikä heitä arvioitu pidempään. 

Crohn-tutkimuksessa III (CHARM) arvioitiin kliinisen remission pysyvyyttä. Crohn-tutkimuksessa III 854 potilasta sai avoimesti 80 mg adalimumabia viikolla 0 ja 40 mg adalimumabia viikolla 2. Viikolla 4 potilaat satunnaistettiin saamaan joko 40 mg adalimumabia joka toinen viikko, 40 mg adalimumabia kerran viikossa tai lumelääkettä. Tutkimuksen kokonaiskesto oli 56 viikkoa. Potilaat, joilla todettiin kliininen hoitovaste (CDAI-pisteiden väheneminen ≥ 70:lla) viikolla 4, stratifioitiin ja analysoitiin erillään potilaista, joilla ei saavutettu kliinistä hoitovastetta viikkoon 4 mennessä. Kortikosteroidiannoksen pienentäminen sallittiin viikon 8 jälkeen. 

Crohn-tutkimuksissa I ja II saavutetut remissio- ja vasteprosentit on esitetty taulukossa 17. 

Taulukko 17. Kliininen remissio ja vasteet (% potilaista)

	
	Crohn-tutkimus I: potilaat, jotka eivät olleet aiemmin saaneet infliksimabia
	Crohn-tutkimus II: aiemmin infliksimabia saaneet potilaat

	
	Lumelääke
N = 74
	Adalimumabi
80/40 mg
N = 75
	Adalimumabi
160/80 mg
N = 76
	Lumelääke
N = 166
	Adalimumabi
160/80 mg
N = 159

	Viikko 4
	
	
	
	
	

	Kliininen remissio
	12 %
	24 %
	36 %*
	7 %
	21 %*

	Kliininen vaste (CR‑100)
	24 %
	37 %
	49 %**
	25 %
	38 %**

	Kaikki p‑arvot on saatu adalimumabin ja lumelääkkeen osuuksien parivertailuista. 
*	p < 0,001 
**	p < 0,01 



Remissioprosentit olivat viikon 8 kohdalla samankaltaiset riippumatta siitä, saivatko potilaat hoidon alussa 160/80 mg vai 80/40 mg adalimumabia, mutta 160/80 mg saaneilla potilailla haittatapahtumien esiintymistiheys oli suurempi. 

Crohn-tutkimuksessa III 58 %:lla potilaista (499/854) todettiin kliininen vaste viikolla 4, ja nämä potilaat otettiin mukaan päävasteanalyysiin. Viikkoon 4 mennessä kliinisen hoitovasteen saavuttaneista potilaista 48 % oli saanut aiemmin jotain muuta TNF:n estäjähoitoa. Remission ja vasteiden pysyvyys on esitetty taulukossa 18. Kliinisen remission ylläpidon suhteen tulokset pysyivät melko muuttumattomina aiemmista TNF:n estäjähoidoista riippumatta. 

Sairauteen liittyvien sairaalahoitojaksojen ja leikkausten määrä väheni adalimumabihoidolla lumehoitoon verrattuna tilastollisesti merkitsevästi viikolla 56. 

Taulukko 18. Kliinisen remission ja vasteiden ylläpito (% potilaista)

	
	Lumelääke
	40 mg adalimumabia
joka toinen viikko
	40 mg adalimumabia
kerran viikossa

	Viikko 26
	N = 170
	N = 172
	N = 157

	Kliininen remissio
	17 %
	40 %*
	47 %*

	Kliininen vaste (CR‑100)
	27 %
	52 %*
	52 %*

	Potilaat, joiden remissio ilman steroideja kesti ≥ 90 päivääa
	3 % (2/66)
	19 % (11/58)**
	15 % (11/74)**

	Viikko 56
	N = 170
	N = 172
	N = 157

	Kliininen remissio
	12 %
	36 %*
	41 %*

	Kliininen vaste (CR‑100)
	17 %
	41 %*
	48 %*

	Potilaat, joiden remissio ilman steroideja kesti ≥ 90 päivääa
	5 % (3/66)
	29 % (17/58)*
	20 % (15/74)**

	*	 p < 0,001, saatu adalimumabin ja lumelääkkeen osuuksien parivertailuista 
**	 p < 0,02, saatu adalimumabin ja lumelääkkeen osuuksien parivertailuista 
a	 Potilaista, jotka käyttivät lähtötilanteessa kortikosteroideja 



Potilaista, joilla ei todettu hoitovastetta viikolla 4, 43 % adalimumabia ylläpitohoitona saaneista ja 30 % lumelääkettä ylläpitohoitona saaneista potilaista saavuttivat hoitovasteen viikkoon 12 mennessä. Näiden tulosten perusteella ylläpitohoidon jatkamisesta viikon 12 loppuun asti voi olla hyötyä joillekin potilaille, joilla ei saavuteta hoitovastetta viikkoon 4 mennessä. Hoidon jatkaminen yli 12 viikon ajan ei lisännyt merkitsevästi vasteen saaneiden lukumäärää (ks. kohta 4.2). 

117/276 potilasta Crohn-tutkimuksesta I ja 272/777 potilasta Crohn-tutkimuksista II ja III seurattiin 3 vuoden ajan avoimessa adalimumabihoidossa. 88 (tutkimuksessa I) ja 189 (tutkimuksissa II ja III) potilasta pysyi kliinisessä remissiossa. Kliininen vaste (CR‑100) säilyi 102:lla (tutkimuksessa I) ja 233 potilaalla (tutkimuksissa II ja III). 

Elämänlaatu 

Crohn-tutkimuksissa I ja II potilailla, jotka oli satunnaistettu saamaan adalimumabia joko annoksena 80/40 mg tai 160/80 mg, todettiin lumelääkettä saaneisiin potilaisiin verrattuna tilastollisesti merkitsevää paranemista tulehduksellisia suolistosairauksia spesifisesti arvioivan IBDQ-kyselylomakkeen kokonaispisteissä viikolla 4. Samansuuntaista paranemista todettiin myös Crohn-tutkimuksessa III viikolla 26 ja viikolla 56 adalimumabia saaneissa hoitoryhmissä lumelääkkeeseen verrattuna. 

Uveiitti aikuisilla

Adalimumabin turvallisuutta ja tehoa arvioitiin kahdessa satunnaistetussa, kaksoissokkoutetussa, lumekontrolloidussa tutkimuksessa (UV I ja II) aikuispotilailla, joilla oli ei-infektioperäinen intermediaarinen uveiitti, posteriorinen uveiitti tai panuveiitti, pois lukien pelkkää anteriorista uveiittia sairastavat. Potilaat saivat joko lumelääkettä tai adalimumabia (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). Samanaikainen hoito yhdellä vakaa-annoksisella ei-biologisella immunosuppressantilla sallittiin.

UV I ‑tutkimuksessa arvioitiin 217 potilasta, joilla oli aktiivinen uveiitti kortikosteroidihoidosta huolimatta (peroraalinen prednisoni annoksella 10–60 mg/vrk). Kaikki potilaat saivat 2 viikon ajan prednisonihoitoa standardiannoksella 60 mg/vrk tutkimukseenottovaiheessa, jonka jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 15 mennessä.

UV II ‑tutkimuksessa arvioitiin 226 potilasta, joiden inaktiivinen uveiitti vaati lähtötilanteessa pitkäaikaista kortikosteroidihoitoa (peroraalinen prednisoni 10–35 mg/vrk) taudin hallinnassa pysymiseksi. Tämän jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 19 mennessä.

Ensisijainen tehon päätetapahtuma oli kummassakin tutkimuksessa ”hoidon epäonnistumiseen kuluva aika”. Hoidon epäonnistumisen määritelmänä oli monitekijäinen vastemuuttuja, joka perustui inflammatorisiin suoni- ja verkkokalvon ja/tai inflammatorisiin verkkokalvon verisuonien leesioihin, etukammion solujen määrään, lasiaissamentumien asteeseen ja parhaaseen lasikorjattuun näöntarkkuuteen (BCVA).

Potilaat jotka olivat mukana UV I ja UV II ‑tutkimuksissa olivat oikeutettuja osallistumaan kontrolloimattomaan pitkäkestoiseen jatkotutkimukseen, jonka alkuperäinen suunniteltu kesto oli 78 viikkoa. Potilaat saivat jatkaa tutkimuslääkkeellä viikon 78 jälkeen, siihen saakka kun he saivat adalimumabia.

Kliininen vaste

Kummassakin tutkimuksessa havaittiin adalimumabiryhmässä tilastollisesti merkitsevä hoidon epäonnistumisriskin pienentyminen vs. lumeryhmä (ks. taulukko 24). Kummassakin tutkimuksessa adalimumabihoidolla havaittiin varhainen ja pitkäkestoinen vaikutus hoidon epäonnistumisosuuteen vs. lume (ks. kuva 1).

Taulukko 19. Hoidon epäonnistumiseen kulunut aika UV I‑ ja UV II ‑tutkimuksissa

	Analyysi
     Hoito
	N
	Epäonnistuminen
N (%)
	Mediaaniaika epäonnistumiseen (kk)
	HRa
	95 % lv, HRa
	p‑arvob

	Hoidon epäonnistumiseen kulunut aika viikon 6 kohdalla tai sen jälkeen UV I ‑tutkimuksessa  

	Ensisijainen analyysi (ITT)

	     lume
	107
	84 (78,5)
	3,0
	‑‑
	‑‑
	‑‑

	     adalimumabi
	110
	60 (54,5)
	5,6
	0,50
	0,36–0,70
	< 0,001

	Hoidon epäonnistumiseen kulunut aika viikon 2 kohdalla tai sen jälkeen UV II ‑tutkimuksessa

	Ensisijainen analyysi (ITT)

	     lume
	111
	61 (55,0)
	8,3
	‑‑
	‑‑
	‑‑

	     adalimumabi
	115
	45 (39,1)
	EAc
	0,57
	0,39–0,84
	0,004

	Huom.: Hoidon epäonnistuminen viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus) laskettiin tapahtumaksi. Muusta syystä kuin hoidon epäonnistumisesta johtuneet keskeytykset tutkimuksessa rajattiin keskeytyshetken kohdalta. 
a	 Adalimumabin vs. lumeen riskisuhde (HR) laskettiin suhteellisen riskin regressiolla, jossa tekijänä oli hoito. 
b	 2‑tahoinen p‑arvo laskettiin log-rank-testillä 
c	 EA = ei arvioitavissa. Alle puolella riskille alttiista potilaista esiintyi tapahtuma. 



Kuva 1: Hoidon epäonnistumiseen kulunut aika yhteenvetona Kaplan–Meier-käyrinä viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus)

Huom.: P# = lume (tapahtumien määrä/riskille alttiiden määrä); A# = adalimumabi (tapahtumien määrä/riskille alttiiden määrä).

UV I ‑tutkimuksessa havaittiin tilastollisesti merkitseviä eroja adalimumabin hyväksi vs. lume kunkin hoidon epäonnistumisen osatekijän osalta. UV II ‑tutkimuksessa havaittiin tilastollisesti merkitseviä eroja vain näöntarkkuuden osalta, mutta muutkin osatekijät olivat adalimumabilla numeerisesti paremmat.

Tutkimusten UV I ja UV II kontrolloimattomaan pitkäkestoiseen jatkotutkimukseen otettiin 424 tutkittavaa. Heistä 60 tutkittavan ei katsottu soveltuvan analyysiin (esim. poikkeamien, diabeettisen retinopatian komplikaatioiden, kaihileikkauksen tai vitrektomian vuoksi), ja heidät suljettiin pois ensisijaisesta tehoanalyysistä. Jäljelle jääneistä 364 tutkittavasta 269 arviointikelpoista tutkittavaa (74 %) sai avointa adalimumabihoitoa 78 viikon ajan. Havaintotietojen perusteella 216 tutkittavan (80,3 %) tilanne oli rauhallinen (ei aktiivisia tulehdusmuutoksia, etukammion solujen määrä ≤ 0,5+, lasiaissamentumien aste ≤ 0,5+) ja samanaikaisesti käytössä ollut steroidiannos oli ≤ 7,5 mg/vrk. 178 tutkittavalla (66,2 %) tilanne oli rauhallinen eikä käytössä ollut steroidilääkitystä. Paras lasikorjattu näöntarkkuus (BCVA) oli joko aiempaa parempi tai ennallaan (huonontunut < 5 kirjaimen verran) 88,6 %:ssa silmistä viikolla 78. Viikon 78 jälkeiset tiedot olivat yleisesti yhdenmukaisia näiden tulosten kanssa, mutta (tutkimukseen) osallistuneiden tutkittavien määrä laski tämän ajan jälkeen. Kaiken kaikkiaan tutkimuksen keskeyttäneistä tutkittavista 18 % keskeytti osallistumisensa haittatapahtumien vuoksi ja 8 % siksi, että adalimumabihoidolla saavutettu vaste oli riittämätön.

Elämänlaatu

Kummassakin kliinisessä tutkimuksessa arvioitiin potilaiden ilmoittamia lopputulemia näköön liittyvästä toimintakyvystä NEI VFQ‑25 ‑kyselyllä. Adalimumabi oli numeerisesti parempi valtaosassa alaosioista, ja tilastollisesti merkitsevät keskimääräiset erot saavutettiin UV I ‑tutkimuksessa yleisen näkökyvyn, silmäkivun, lähinäön, mielenterveyden ja kokonaispisteiden alaosioissa sekä UV II ‑tutkimuksessa yleisen näkökyvyn ja mielenterveyden alaosioissa. Näkökykyyn liittyvät vaikutukset eivät olleet adalimumabihoidolla numeerisesti parempia UV I ‑tutkimuksessa värinäön osalta ja UV II ‑tutkimuksessa värinäön, perifeerisen näön ja lähinäön osalta.

Immunogeenisuus

Adalimumabihoidon aikana voi kehittyä anti-adalimumabivasta-aineita. Anti-adalimumabivasta-aineiden muodostus tehostaa adalimumabin puhdistumaa ja heikentää sen tehoa. Anti-adalimumabivasta-aineiden muodostuksen ja haittatapahtumien esiintymistiheyden välillä ei ole mitään selkeää yhteyttä. 

Pediatriset potilaat 

Idiopaattinen juveniili artriitti (JIA)

Idiopaattinen juveniili polyartriitti (pJIA)

Adalimumabin tehoa ja turvallisuutta arvioitiin kahdessa tutkimuksessa (pJIA-tutkimukset I ja II) lapsilla, joilla oli aktiivinen idiopaattinen juveniili polyartriitti tai taudinkulultaan polyartikulaarinen idiopaattinen juveniili artriitti. Idiopaattisen juveniilin artriitin alkuvaihe vaihteli, mutta useimmiten kyseessä oli aluksi reumatekijänegatiivinen tai -positiivinen polyartriitti tai leviävä oligoartriitti.

pJIA‑I

Adalimumabin tehoa ja turvallisuutta arvioitiin satunnaistetussa, kaksoissokkoutetussa, rinnakkaisryhmissä toteutetussa monikeskustutkimuksessa, johon osallistui 171 lasta, joilla oli idiopaattinen juveniili polyartriitti (ikä 4–17 v). Avoimessa aloitusvaiheessa potilaat stratifioitiin kahteen ryhmään, metotreksaattia käyttäviin ja ei metotreksaattia käyttäviin. Potilaat, jotka eivät käyttäneet metotreksaattia, eivät joko olleet käyttäneet sitä koskaan tai olivat lopettaneet sen käytön viimeistään kaksi viikkoa ennen tutkimuslääkkeen antamista. Potilaat käyttivät edelleen vakaina annoksina steroideihin kuulumattomia tulehduskipulääkkeitä (NSAID-lääkkeitä) ja/tai prednisonia (≤ 0,2 mg/kg/vrk tai enintään 10 mg/vrk). Avoimessa aloitusvaiheessa kaikki potilaat saivat 24 mg/m2 adalimumabihoitoa (enintään 40 mg) joka toinen viikko 16 viikon ajan. Potilaiden jakaumat iän ja avoimessa aloitusvaiheessa käytetyn minimi-, mediaani- ja maksimiannoksen mukaan esitetään taulukossa 20.

Taulukko 20. Potilaiden jakauma iän ja avoimessa aloitusvaiheessa käytetyn adalimumabiannoksen mukaan

	Ikäryhmä
	Potilasmäärä lähtötilanteessa, n (%)
n (%)
	Minimi-, mediaani- ja maksimiannos

	4–7 v
	31 (18,1)
	10, 20 ja 25 mg

	8–12 v
	71 (41,5)
	20, 25 ja 40 mg

	13–17 v
	69 (40,4)
	25, 40 ja 40 mg



Potilaat, joilla saavutettiin Paediatric ACR 30 ‑vaste viikolla 16, voitiin satunnaistaa kaksoissokkoutettuun vaiheeseen, jossa he saivat joko adalimumabia (24 mg/m2, enintään 40 mg) tai lumelääkettä joka toinen viikko vielä 32 viikon ajan tai taudin pahenemisvaiheeseen saakka. Pahenemisvaiheen kriteerit määriteltiin seuraavasti: lähtötasoon verrattuna ≥ 30 % huonompi tulos vähintään 3:ssa Paediatric ACR ‑kriteerien 6 keskeisestä kriteeristä, tautiaktiivisuutta ≥ 2 nivelessä ja > 30 % parempi tulos enintään 1 kriteerin kohdalla 6:sta. 32 viikon kuluttua tai taudin pahenemisvaiheessa potilaat saivat siirtyä avoimeen jatkovaiheeseen.

Taulukko 21. Idiopaattisen juveniilin polyartriitin tutkimuksen Paediatric ACR 30 -vasteprosentit

	Ryhmä
	Metotreksaatti
	Ei metotreksaattia

	Vaihe
	
	

	Avoin aloitusvaihe, 16 viikkoa
	
	

	PedACR 30 ‑vaste (n/N)
	94,1 % (80/85)
	74,4 % (64/86)

	Tehokkuustulokset

	Kaksoissokkoutettu vaihe, 32 viikkoa
	Adalimumabi/MTX
(N = 38)
	Lume/MTX
(N = 37)
	Adalimumabi
(N = 30)
	Lume
(N = 28)

	Potilaat, joilla esiintyi taudin pahenemisvaiheita 32 viikon aikanaa (n/N)
	36,8 % (14/38)
	64,9 % (24/37)b
	43,3 % (13/30)
	71,4 % (20/28)c

	Pahenemisvaiheen alkamiseen kuluneen ajan mediaani
	> 32 viikkoa
	20 viikkoa
	> 32 viikkoa
	14 viikkoa

	a	 PedACR 30/50/70 ‑vasteprosentit viikolla 48 merkitsevästi suuremmat kuin lumeryhmässä
b	 p = 0,015
c	 p = 0,031



Jos tutkimushenkilö saavutti vasteen viikolla 16 (n = 144), Paediatric ACR 30/50/70/90 ‑vaste säilyi jopa 6 vuoden ajan avoimessa jatkovaiheessa niillä potilailla, jotka saivat adalimumabia koko tutkimuksen ajan. Yhteensä 19 tutkimushenkilöä sai hoitoa vähintään 6 vuoden ajan. 11 heistä kuului lähtötilanteessa 4–12‑vuotiaiden ikäryhmään ja 8 taas lähtötilanteessa 13–17‑vuotiaiden ikäryhmään.

Kokonaisvasteprosentit olivat yleisesti ottaen paremmat ja harvemmille potilaille kehittyi vasta-aineita adalimumabin ja metotreksaatin yhdistelmää käytettäessä kuin pelkän adalimumabihoidon aikana. Kun nämä tulokset otetaan huomioon, adalimumabia suositellaan käytettäväksi yhdessä metotreksaatin kanssa ja käytettäväksi ainoana lääkkeenä niillä potilailla, joille metotreksaatin käyttö ei sovi (ks. kohta 4.2).

pJIA‑II

Adalimumabin turvallisuutta ja tehoa arvioitiin avoimessa monikeskustutkimuksessa, johon osallistui 32 lasta (ikä 2 – < 4 v tai ikä vähintään 4 v ja paino < 15 kg), joilla oli keskivaikea tai vaikea, aktiivinen idiopaattinen juveniili polyartriitti. Potilaat saivat adalimumabia kerta-annoksen 24 mg/m2 kehon pinta-alasta (enintään 20 mg) joka toinen viikko injektiona ihon alle vähintään 24 viikon ajan. Useimmat potilaat käyttivät tutkimuksen aikana samanaikaisesti myös metotreksaattia, kun taas kortikosteroidien tai tulehduskipulääkkeiden käyttöä ilmoitettiin harvemmin.

Viikolla 12 PedACR30‑vasteprosentti oli 93,5 % ja viikolla 24 90,0 % (havaintotiedot). Viikolla 12 PedACR50/70/90-vasteen saavutti 90,3 %/61,3 %/38,7 % potilaista ja viikolla 24 83,3 %/73,3 %/36,7 % potilaista. Niistä potilaista, jotka saavuttivat Paediatric ACR 30 ‑vasteen viikolla 24 (n = 27 yhteensä 30 potilaasta), Paediatric ACR 30 ‑vaste säilyi jopa 60 viikon ajan avoimessa jatkovaiheessa, kun potilaat saivat adalimumabia koko tämän ajan. Yhteensä 20 potilasta sai hoitoa vähintään 60 viikon ajan.

Entesiitteihin liittyvä artriitti

Adalimumabin turvallisuutta ja tehoa arvioitiin satunnaistetussa, kaksoissokkoutetussa monikeskustutkimuksessa, johon osallistui 46 pediatrista potilasta (6–17‑vuotiaita), joilla oli keskivaikea entesiitteihin liittyvä artriitti. Potilaat satunnaistettiin saamaan joko adalimumabia 24 mg/m2 kehon pinta-alasta (korkeintaan 40 mg) tai lumelääkettä joka toinen viikko 12 viikon ajan. Tutkimus jatkuu kaksoissokkoutetun jakson jälkeen avoimena tutkimuksena vielä 192 viikon ajan. Avoimen tutkimusjakson aikana potilaat saivat adalimumabia 24 mg/m2 kehon pinta-alasta (korkeintaan 40 mg) joka toinen viikko injektiona ihon alle. Ensisijaisena päätetapahtumana pidettiin prosentuaalista muutosta lähtötilanteesta viikolle 12 aktiivisten tulehtuneiden nivelten määrässä (nivelen turvotusta, joka ei johtunut epämuodostumasta, tai niveliä, joissa oli liikerajoitteita sekä kipua ja/tai arkuutta). Ensisijainen päätetapahtuma saavutettiin, sillä adalimumabiryhmässä todettiin keskimäärin −62,6 %:n muutos (muutoksen mediaani −88,9 %) ja lumelääkeryhmässä −11,6 %:n muutos (muutoksen mediaani −50,0 %). Aktiivisten tulehtuneiden nivelten määrässä havaittu positiivinen muutos säilyi samana avoimen tutkimusjakson viikolle 156 asti 26:lla tutkimuksessa jatkaneesta adalimumabiryhmän 31:sta potilaasta (84 %). Enemmistöllä potilaista myös toissijaisten päätetapahtumien mittareissa, kuten entesiitin esiintymiskohtien määrä, arkojen nivelten määrä (tender joint count, TJC), turvonneiden nivelten määrä (swollen joint count, SJC), Paediatric ACR 50 -vaste ja Paediatric ACR 70 -vaste, havaittiin kliinistä paranemista, vaikkakaan ei tilastollisesti merkitsevästi.

Läiskäpsoriaasi lapsilla

Adalimumabin tehoa arvioitiin satunnaistetussa, kaksoissokkoutetussa, kontrolloidussa tutkimuksessa 114:llä vähintään 4‑vuotiaalla pediatrisella potilaalla, joilla oli vaikea krooninen läiskäpsoriaasi (määritelmänä lääkärin yleisarvio ≥ 4 tai > 20 % kehon pinta-alasta tai > 10 % kehon pinta-alasta sekä hyvin paksuja leesioita tai PASI ≥ 20 tai ≥ 10 sekä kliinisesti merkittäviä muutoksia kasvoissa, sukuelimissä tai käsissä/jalkaterissä) ja joilla paikallishoito ja auringonvalohoito tai valohoito eivät olleet tuottaneet riittävää vastetta.

Potilaat saivat adalimumabia 0,8 mg/kg joka toinen viikko (enintään 40 mg), 0,4 mg/kg joka toinen viikko (enintään 20 mg) tai metotreksaattia 0,1–0,4 mg/kg viikoittain (enintään 25 mg). Viikon 16 kohdalla positiivinen tehovaste (esim. PASI 75) havaittiin useammin adalimumabi 0,8 mg/kg -hoitoon satunnaistetuilla potilailla kuin potilailla, jotka oli satunnaistettu saamaan adalimumabia 0,4 mg/kg joka toinen viikko tai metotreksaattia.

Taulukko 22. Tehotulokset pediatrisilla läiskäpsoriaasipotilailla 16 viikon kohdalla

	
	MTXa
N = 37
	Adalimumabi (0,8 mg/kg joka 2. viikko)
N = 38

	PASI 75b
	12 (32,4 %)
	22 (57,9 %)

	Lääkärin yleisarvio: puhdas/melkein puhdasc
	15 (40,5 %)
	23 (60,5 %)

	a	MTX = metotreksaatti
b	 p = 0,027, adalimumabi 0,8 mg/kg vs. MTX
c	 p = 0,083, adalimumabi 0,8 mg/kg vs. MTX



Jos potilas saavutti PASI 75 ‑vasteen ja lääkärin yleisarvio oli puhdas tai melkein puhdas, hoito keskeytettiin enintään 36 viikoksi ja potilasta seurattiin taudin pahenemisen varalta (lääkärin yleisarvio huononee vähintään 2 luokkaa). Tämän jälkeen potilaat saivat uusintahoitona 0,8 mg/kg adalimumabia joka toinen viikko vielä 16 viikon ajan. Uusintahoidon aikana havaitut vasteet olivat samaa luokkaa kuin aiemman kaksoissokkovaiheen aikana: PASI 75 ‑vasteen saavutti 78,9 % tutkimushenkilöistä (15 tutkimushenkilöä 19:stä) ja lääkärin yleisarvion puhdas tai melkein puhdas iho 52,6 % tutkimushenkilöistä (10 tutkimushenkilöä 19:stä).

Tutkimuksen avoimessa vaiheessa PASI 75 ‑vaste ja lääkärin yleisarvio puhdas tai melkein puhdas iho säilyivät vielä enintään 52 viikon ajan ilman uusia turvallisuuslöydöksiä.

Hidradenitis suppurativa nuorilla 

Nuorilla HS-tautia sairastavilla potilailla ei ole tehty kliinisiä adalimumabitutkimuksia. Adalimumabin teho nuorten HS-tautia sairastavien potilaiden hoidossa on arvioitu perustuen aikuisilla HS-tautia sairastavilla potilailla osoitettuun tehoon ja altistus-vastesuhteeseen sekä siihen todennäköisyyteen, että taudin kulku, patofysiologia ja lääkkeen vaikutukset ovat olennaisesti samanlaiset kuin aikuisilla samoilla altistumistasoilla. Suositellun adalimumabiannoksen turvallisuus nuorille HS-tautia sairastaville potilaille perustuu adalimumabin turvallisuusprofiiliin muissa käyttöaiheissa sekä aikuis- että lapsipotilailla samoilla tai tiheämmillä annoksilla (ks. kohta 5.2). 

Crohnin tauti lapsilla

Adalimumabihoitoa arvioitiin satunnaistetussa, kaksoissokkoutetussa kliinisessä monikeskustutkimuksessa, jossa arvioitiin induktio- ja ylläpitohoidon tehoa ja turvallisuutta painon (< 40 kg tai ≥ 40 kg) mukaisina annoksina 192 lapsipotilaalla, joiden ikä oli 6–17 vuotta ja joilla oli keskivaikea tai vaikea Crohnin tauti (määritelmä: Paediatric Crohn’s Disease Activity Index -pisteet [PCDAI] > 30). Mukaan otettiin vain potilaita, joilla Crohnin taudin tavanomainen hoito (mm. kortikosteroidi- ja/tai immunomodulanttihoito) oli epäonnistunut. Myös aiemman infliksimabihoitovasteen menettäminen tai infliksimabihoitoon liittyneet siedettävyysongelmat olivat hyväksyttäviä mukaanottoperusteita.

Kaikki potilaat käyttivät avointa induktiohoitoa, jonka annos riippui heidän painostaan lähtötilanteessa. ≥ 40 kg painoiset potilaat saivat 160 mg annoksen viikolla 0 ja 80 mg annoksen viikolla 2. Alle 40 kg painoiset taas saivat 80 mg viikolla 0 ja 40 mg viikolla 2.

Viikolla 4 potilaat satunnaistettiin ajankohtaisen painon mukaan suhteessa 1:1 käyttämään joko pieniä tai tavanomaisia annoksia ylläpitohoitona (ks. taulukko 23).

Taulukko 23. Ylläpitohoito

	Paino
	Pieni annos
	Tavanomainen annos

	< 40 kg
	10 mg joka 2. viikko
	20 mg joka 2. viikko

	≥ 40 kg
	20 mg joka 2. viikko
	40 mg joka 2. viikko



Tehotulokset

Tutkimuksen ensisijainen päätetapahtuma oli kliininen remissio viikolla 26 (määritelmä: PCDAI-pisteet ≤ 10).

Kliiniset remissio- ja vasteprosentit esitetään taulukossa 24 (Kliinisen vasteen määritelmä: PCDAI-pisteet pienenivät vähintään 15 p lähtöarvoihin nähden). Kortikosteroidi- tai immunomodulanttihoidon lopettamisprosentit esitetään taulukossa 25.

Taulukko 24. Tutkimus lasten Crohnin taudista Kliininen PCDAI-remissio ja vaste

	
	Tavanomainen annos
40/20 mg joka 2. viikko
N = 93
	Pieni annos
20/10 mg joka 2. viikko
N = 95
	p‑arvo*

	Viikko 26
	
	
	

	Kliininen remissio
	38,7 %
	28,4 %
	0,075

	Kliininen vaste
	59,1 %
	48,4 %
	0,073

	Viikko 52
	
	
	

	Kliininen remissio
	33,3 %
	23,2 %
	0,100

	Kliininen vaste
	41,9 %
	28,4 %
	0,038

	*	Tavanomaisen ja pienen annoksen vertailun p‑arvo.



Taulukko 25. Tutkimus lasten Crohnin taudista  Kortikosteroidien tai immunomodulanttien lopettaminen ja fistelien remissio

	
	Tavanomainen annos
40/20 mg joka 2. viikko
	Pieni annos
20/10 mg joka 2. viikko
	p‑arvo1

	Lopetti kortikosteroidit
	N = 33
	N = 38
	

	Viikko 26
	84,8 %
	65,8 %
	0,066

	Viikko 52
	69,7 %
	60,5 %
	0,420

	Lopetti immunomodulantit2
	N = 60
	N = 57
	

	Viikko 52
	30,0 %
	29,8 %
	0,983

	Fistelien remissio3
	N = 15
	N = 21
	

	Viikko 26
	46,7 %
	38,1 %
	0,608

	Viikko 52
	40,0 %
	23,8 %
	0,303

	1	Tavanomaisen ja pienen annoksen vertailun p‑arvo. 
2	Immunosuppressanttihoito voitiin lopettaa aikaisintaan viikolla 26 tutkijan arvion mukaan, jos kliinisen vasteen kriteerit täyttyivät 
3	Määritelmä: kaikki lähtötilanteessa vuotaneet fistelit sulkeutuneina vähintään kahdella peräkkäisellä käynnillä lähtötasokäynnin jälkeen.



Molemmissa hoitoryhmissä todettiin, että painoindeksi ja pituuskasvunopeus suurenivat (paranivat) tilastollisesti merkitsevästi lähtötilanteen ja viikkojen 26 ja 52 välillä.

Molemmissa hoitoryhmissä todettiin myös elämänlaatuparametrien (mm. IMPACT III) parantuneen tilastollisesti ja kliinisesti merkitsevästi lähtötilanteeseen nähden.

Lasten Crohnin tauti -tutkimukseen osallistuneista potilaista sata (n = 100) jatkoi avoimeen pitkäkestoiseen jatkotutkimukseen. 5 vuoden adalimumabihoidon jälkeen 74,0 % (37/50) 50:stä tutkimuksessa jäljellä olevasta potilaasta pysyi kliinisessä remissiossa, ja 92,0 %:lla (46/50) potilaista säilyi kliininen vaste PCDAI:n mukaan.

Ulseratiivinen koliitti lapsilla

Adalimumabin turvallisuutta ja tehoa arvioitiin satunnaistetussa, kaksoissokkoutetussa monikeskustutkimuksessa, johon osallistui 93 pediatrista potilasta (5–17-vuotiaita), joilla oli keskivaikea tai vaikea ulseratiivinen koliitti (Mayo-pisteet 6–12, endoskopiaosion pisteet 2–3, vahvistettu keskitetysti arvioidulla endoskopialla) ja joiden kohdalla tavanomaisilla hoidoilla ei ollut saatu riittävää vastetta tai ne olivat olleet huonosti siedettyjä. Aiempi TNF-antagonistihoito oli epäonnistunut noin 16 %:lla tutkimukseen osallistuneista potilaista. Kortikosteroideja tutkimukseenottovaiheessa saaneiden potilaiden pienentäminen sallittiin viikon 4 jälkeen.

Tutkimuksen aloitusvaiheessa 77 potilasta satunnaistettiin suhteessa 3:2 saamaan kaksoissokkoutettua adalimumabihoitoa induktioannoksella 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2 tai induktioannoksella 2,4 mg/kg (enintään 160 mg) viikolla 0, lumelääkettä viikolla 1 sekä annoksella 1,2 mg/kg (enintään 80 mg) viikolla 2. Molemmat ryhmät saivat annoksena 0,6 mg/kg (enintään 40 mg) viikolla 4 ja viikolla 6. Tutkimusasetelmaan tehdyn muutoksen jälkeen loput 16 aloitusvaiheeseen osallistunutta potilasta saivat avoimesti adalimumabihoitoa induktioannoksella 2,4 mg/kg (enintään 160 mg) viikolla 0 ja viikolla 1 sekä annoksella 1,2 mg/kg (enintään 80 mg) viikolla 2.

Viikolla 8 62 potilasta, joilla todettiin kliininen vaste osittaisen Mayo-pisteytyksen mukaan (määritelmä: osittaisten Mayo-pisteiden lasku ≥ 2 pistettä ja ≥ 30 % lähtötilanteesta), satunnaistettiin yhtäläisessä suhteessa saamaan joko kaksoissokkoutettua adalimumabiylläpitohoitoa annoksella 0,6 mg/kg (enintään 40 mg) viikossa tai ylläpitoannoksella 0,6 mg/kg (enintään 40 mg) joka toinen viikko. Lisäksi 12 potilasta, joilla todettiin kliininen vaste osittaisen Mayo-pisteytyksen mukaan, satunnaistettiin saamaan lumelääkettä ennen tutkimusasetelman muuttamista, mutta heitä ei otettu mukaan tehon varmistamiseksi tehtyyn analyysiin.

Taudin pahenemisvaihe määriteltiin osittaisten Mayo-pisteiden nousuksi vähintään 3 pisteellä (potilaat, joiden osittaiset Mayo-pisteet olivat 0–2 viikolla 8), vähintään 2 pisteellä (potilaat, joiden osittaiset Mayo-pisteet olivat 3–4 viikolla 8) tai vähintään 1 pisteellä (potilaat, joiden osittaiset Mayo-pisteet olivat 5–6 viikolla 8).

Potilaat, jotka täyttivät taudin pahenemisvaiheen kriteerit viikolla 12 tai sen jälkeen, satunnaistettiin saamaan uutena induktioannoksena 2,4 mg/kg (enintään 160 mg) tai annoksena 0,6 mg/kg (enintään 40 mg), minkä jälkeen he jatkoivat hoitoa omalla ylläpitoannoksellaan.

Tehotulokset

Tutkimuksen ensisijaisia yhdistettyjä päätetapahtumia olivat kliininen remissio osittaisen Mayo-pisteytyksen mukaan (määritelmä: osittaiset Mayo-pisteet ≤ 2 eikä yhdenkään osion pisteet > 1) viikolla 8 ja kliininen remissio Mayo-kokonaispisteiden mukaan (määritelmä: Mayo-pisteet ≤ 2 eikä yhdenkään osion pisteet > 1) viikolla 52 niiden potilaiden osalta, jotka saavuttivat kliinisen vasteen osittaisen Mayo-pisteytyksen mukaan viikolla 8.

Kliiniset remissioprosentit osittaisen Mayo-pisteytyksen mukaan viikolla 8 kaksoissokkoutettua adalimumabi-induktiohoitoa saaneisiin ryhmiin kuuluneilla potilailla esitetään taulukossa 26.

Taulukko 26: Kliininen remissio osittaisen Mayo-pisteytyksen mukaan viikolla 8

	
	Adalimumabia
Enintään 160 mg
viikolla 0 / lumelääkettä viikolla 1
N = 30
	Adalimumabib, c
Enintään 160 mg viikolla 0 ja viikolla 1
N = 47

	Kliininen remissio

	13/30 (43,3 %)
	28/47 (59,6 %)

	a Adalimumabi 2,4 mg/kg (enintään 160 mg) viikolla 0, lumelääkettä viikolla 1 ja 1,2 mg/kg (enintään 80 mg) viikolla 2
b Adalimumabi 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
c Ei sisällä avointa adalimumabi-induktioannosta 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
Huomautus 1: Molemmat induktioryhmät saivat annoksena 0,6 mg/kg (enintään 40 mg) viikolla 4 ja viikolla 6
Huomautus 2: Potilaiden, joilta puuttui arvoja viikolla 8, ei katsottu saavuttaneen päätetapahtumaa



Viikolla 8 hoitoon vastanneiden kliinistä remissiota Mayo-kokonaispisteiden mukaan, viikolla 8 hoitoon vastanneiden kliinistä vastetta Mayo-kokonaispisteiden mukaan (määritelmä: Mayo-pisteiden lasku ≥ 3 pistettä ja ≥ 30 % lähtötilanteesta), viikolla 8 hoitoon vastanneiden limakalvojen paranemista (määritelmä: Mayo-endoskopiaosion pisteet ≤ 1), viikolla 8 remissiossa olleiden kliinistä remissiota Mayo-kokonaispisteiden mukaan sekä niiden viikolla 8 hoitoon vastanneiden tutkittavien osuutta, jotka olivat remissiossa ilman kortikosteroidihoitoa Mayo-kokonaispisteiden mukaan, arvioitiin viikolla 52 niiden potilaiden osalta, jotka saivat kaksoissokkoutettua adalimumabiylläpitohoitoa enintään 40 mg joka toinen viikko (0,6 mg/kg) ja enintään 40 mg viikossa (0,6 mg/kg) (taulukko 27).

Taulukko 27: Tehotulokset viikolla 52

	
	Adalimumabia
Enintään 40 mg joka toinen viikko
N = 31
	Adalimumabib
Enintään 40 mg viikossa
N = 31


	Kliininen remissio potilailla, jotka vastasivat hoitoon viikolla 8 osittaisen Mayo-pisteytyksen mukaan
	9/31 (29,0 %)
	14/31 (45,2 %)

	Kliininen vaste potilailla, jotka vastasivat hoitoon viikolla 8 osittaisen Mayo-pisteytyksen mukaan
	19/31 (61,3 %)
	21/31 (67,7 %)

	Limakalvojen paraneminen potilailla, jotka vastasivat hoitoon viikolla 8 osittaisen Mayo-pisteytyksen mukaan
	12/31 (38,7 %)
	16/31 (51,6 %)

	Kliininen remissio potilailla, joiden tauti oli remissiossa viikolla 8 osittaisen Mayo-pisteytyksen mukaan
	9/21 (42,9 %)
	10/22 (45,5 %)

	Remissio ilman kortikosteroideja potilailla, jotka vastasivat hoitoon viikolla 8 osittaisen Mayo-pisteytyksen mukaanc
	4/13 (30,8 %)
	5/16 (31,3 %)


a Adalimumabi 0,6 mg/kg (enintään 40 mg) joka toinen viikko
b Adalimumabi 0,6 mg/kg (enintään 40 mg) viikossa
c Potilailla, jotka saivat samanaikaista kortikosteroidihoitoa lähtötilanteessa
Huom: Potilaiden, joilta puuttui arvoja viikolla 52 tai jotka satunnaistettiin saamaan uutta induktiohoitoa tai ylläpitohoitoa, ei katsottu vastanneen hoitoon viikon 52 päätetapahtumien osalta.

Muita eksploratiivisia tehon päätetapahtumia olivat kliininen vaste pediatrisen ulseratiivisen koliitin aktiivisuusindeksin (PUCAI) mukaan (määritelmä: PUCAI-pisteiden lasku ≥ 20 pistettä lähtötilanteesta) ja kliininen remissio PUCAI-pisteiden mukaan (määritelmä: PUCAI-pisteet < 10) viikolla 8 ja viikolla 52 (taulukko 28). 

Taulukko 28: Eksploratiivisten päätetapahtumien tulokset PUCAI-pisteiden mukaan

	
	Viikko 8

	
	Adalimumabia
Enintään 160 mg viikolla 0 / lumelääkettä viikolla 1
N = 30
	Adalimumabib,c
Enintään 160 mg viikolla 0 ja viikolla 1
N = 47

	Kliininen remissio PUCAI-pisteiden mukaan
	10/30 (33,3 %)
	22/47 (46,8 %)

	Kliininen vaste PUCAI-pisteiden mukaan
	15/30 (50,0 %)
	32/47 (68,1 %)

	
	Viikko 52

	
	Adalimumabid
Enintään 40 mg joka toinen viikko
N = 31
	Adalimumabie
Enintään 40 mg viikossa
N = 31

	Kliininen remissio PUCAI-pisteiden mukaan potilailla, jotka vastasivat hoitoon viikolla 8 osittaisen Mayo-pisteytyksen mukaan
	14/31 (45,2 %)
	18/31 (58,1 %)

	Kliininen vaste PUCAI-pisteiden mukaan potilailla, jotka vastasivat hoitoon viikolla 8 osittaisen Mayo-pisteytyksen mukaan
	18/31 (58,1 %)
	16/31 (51,6 %)


a Adalimumabi 2,4 mg/kg (enintään 160 mg) viikolla 0, lumelääkettä viikolla 1 ja 1,2 mg/kg (enintään 80 mg) viikolla 2
b Adalimumabi 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
c Ei sisällä avointa adalimumabi-induktioannosta 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
d Adalimumabi 0,6 mg/kg (enintään 40 mg) joka toinen viikko
e Adalimumabi 0,6 mg/kg (enintään 40 mg) viikossa
Huomautus 1: Molemmat induktioryhmät saivat annoksena 0,6 mg/kg (enintään 40 mg) viikolla 4 ja viikolla 6
Huomautus 2: Potilaiden, joilta puuttui arvoja viikolla 8, ei katsottu saavuttaneen päätetapahtumia
Huomautus 3: Potilaiden, joilta puuttui arvoja viikolla 52 tai jotka satunnaistettiin saamaan uutta induktiohoitoa tai ylläpitohoitoa, ei katsottu vastanneen hoitoon viikon 52 päätetapahtumien osalta

Niistä adalimumabihoitoa saaneista potilaista, jotka saivat uuden induktiohoidon ylläpitovaiheessa, 2/6 (33 %) saavutti kliinisen vasteen Mayo-kokonaispisteiden mukaan viikolla 52.

Elämänlaatu

Adalimumabi-hoitoa saaneissa ryhmissä todettiin IMPACT III- pisteiden sekä huoltajan tuottavuuden ja aktiivisuuden heikentymistä mittaavien WPAI-pisteiden parantuneen kliinisesti merkitsevästi lähtötilanteeseen nähden.

Pituuskasvunopeuden kliinisesti merkittävää lisääntymistä (paranemista) lähtötilanteeseen nähden todettiin adalimumabia saaneissa ryhmissä, ja painoindeksin kliinisesti merkittävää nousua (paranemista) lähtötilanteeseen nähden todettiin niillä tutkittavilla, jotka saivat suurena ylläpitoannoksena enintään 40 mg (0,6 mg/kg) viikossa.

Uveiitti lapsilla

Adalimumabin turvallisuutta ja tehoa arvioitiin satunnaistetussa, kaksoissokkoutetussa, kontrolloidussa tutkimuksessa, johon osallistui 90 2 – < 18‑vuotiasta lapsipotilasta, joilla oli aktiivinen JIA:iin liittyvä ei-infektioperäinen anteriorinen uveiitti, ja joilla tauti oli refraktaarinen vähintään 12 viikkoa kestäneestä metotreksaattihoidosta huolimatta. Potilaat saivat joko lumelääkettä tai 20 mg adalimumabia (paino < 30 kg) tai 40 mg adalimumabia (paino ≥ 30 kg) joka toinen viikko yhdessä lähtötilanteen metotreksaattiannoksensa kanssa

Ensisijainen päätetapahtuma oli ”hoidon epäonnistumiseen kuluva aika”. Hoidon epäonnistumisen määritelmänä oli silmän tulehduksen pahentuminen tai pysyvä ei-paraneminen, osittainen paraneminen, johon liittyi muiden samanaikaisten pysyvien silmäsairauksien kehittyminen tai paheneminen, muun samanaikaisen lääkityksen luvaton käyttö ja hoidon keskeytys pidemmäksi ajaksi.

Kliininen vaste

Adalimumabi viivästytti merkitsevästi hoidon epäonnistumiseen kuluvaa aikaa verrattuna lumelääkkeeseen (ks. kuva 2, p < 0,0001 log-rank‑testillä). Mediaaniaika hoidon epäonnistumiseen oli 24,1 viikkoa lumelääkettä saaneilla potilailla. Adalimumabihoitoa saaneiden potilaiden mediaaniaikaa hoidon epäonnistumiseen ei voitu arvioida, koska alle puolella heistä hoito epäonnistui. Adalimumabi pienensi merkitsevästi hoidon epäonnistumisen riskiä 75 %:lla verrattuna lumelääkkeeseen, kuten riskisuhde osoittaa (HR = 0,25 [95 % luottamusväli 0,12–0,49]).

Kuva 2: Hoidon epäonnistumiseen kulunut aika yhteenvetona Kaplan-Meier-käyrinä lasten uveiittitutkimuksessa
[image: ]
Huom.: P = lume (riskille alttiiden määrä); H = adalimumabi (riskille alttiiden määrä).

5.2 	Farmakokinetiikka 

Imeytyminen ja jakautuminen 

Kun idiopaattista juveniilia polyartriittia sairastavat 4–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (arvot viikoilta 20–48) oli 5,6 ± 5,6 µg/ml (variaatiokerroin 102 %) käytettäessä adalimumabia ilman metotreksaattia ja 10,9 ± 5,2 µg/ml (variaatiokerroin 47,7 %) samanaikaisen metotreksaattihoidon aikana. 

Kun idiopaattista juveniilia polyartriittia sairastaville potilaille, joiden ikä oli 2 – < 4 v tai ikä vähintään 4 v ja paino < 15 kg, annettiin adalimumabia 24 mg/m2, adalimumabin vakaan tilan minimipitoisuuksien keskiarvo seerumissa oli 6,0 ± 6,1 µg/ml (variaatiokerroin 101 %) käytettäessä adalimumabia ilman metotreksaattia ja 7,9 ± 5,6 µg/ml (variaatiokerroin 71,2 %) samanaikaisen metotreksaattihoidon aikana. 

Kun entesiitteihin liittyvää artriittia sairastavat 6–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (mitattu viikolla 24) oli 8,8 ± 6,6 µg/ml käytettäessä adalimumabia ilman metotreksaattia ja 11,8 ± 4,3 µg/ml samanaikaisen metotreksaattihoidon aikana. 

Kun kroonista läiskäpsoriaasia sairastaville lapsipotilaille oli annettu 0,8 mg/kg (enintään 40 mg) adalimumabia ihon alle joka toinen viikko, adalimumabin vakaan tilan minimipitoisuuksien keskiarvo (± keskihajonta) oli noin 7,4 ± 5,8 µg/ml (variaatiokerroin 79 %). 

Adalimumabialtistus nuorilla HS-tautia sairastavilla potilailla arvioitiin käyttämällä populaatiofarmakokineettistä mallinnusta ja simulaatiota, jotka perustuivat muiden käyttöaiheiden farmakokinetiikkaan muilla lapsipotilailla (psoriaasi lapsilla, juveniili idiopaattinen artriitti, Crohnin tauti lapsilla ja entesiitteihin liittyvä artriitti). Nuorille HS-tautia sairastaville potilaille suositeltava annostus on 40 mg joka toinen viikko. Koska elimistön koko voi vaikuttaa adalimumabialtistukseen, nuoret, jotka painavat enemmän ja joiden vaste ei ole riittävä, saattavat hyötyä aikuisille suositellusta annoksesta 40 mg joka viikko. 

Keskivaikeaa tai vaikeaa Crohnin tautia sairastavien lapsipotilaiden avoin adalimumabiannos oli induktiohoidon viikoilla 0 ja 2 joko 160/80 mg (vähintään 40 kg painoiset) tai 80/40 mg (alle 40 kg painoiset). Viikolla 4 potilaat satunnaistettiin suhteessa 1:1 käyttämään ylläpitohoitoa joko tavanomaisina annoksina (40/20 mg joka toinen viikko painosta riippuen) tai pieninä annoksina (20/10 mg joka toinen viikko painosta riippuen). Seerumin adalimumabipitoisuuksien minimin keskiarvo (± keskihajonta) viikolla 4 oli 15,7 ± 6,6 µg/ml, jos potilas painoi ≥ 40 kg (160/80 mg), ja 10,6 ± 6,1 µg/ml, jos potilas painoi < 40 kg (80/40 mg). 

Satunnaistettua hoitoaan jatkaneilla potilailla adalimumabin minimipitoisuuksien keskiarvo (± keskihajonta) viikolla 52 oli tavanomaisen annoksen ryhmässä 9,5 ± 5,6 µg/ml ja pienen annoksen ryhmässä 3,5 ± 2,2 µg/ml. Minimipitoisuuksien keskiarvo pysyi ennallaan, kun potilaat jatkoivat adalimumabihoidon käyttöä joka toinen viikko 52 viikon ajan. Jos hoitoa tehostettiin ottamalla lääke joka viikko, seerumin adalimumabipitoisuuksien keskiarvo (± keskihajonta) oli viikolla 52 joko 15,3 ± 11,4 μg/ml (40/20 mg joka viikko) tai 6,7 ± 3,5 μg/ml (20/10 mg joka viikko). 

Kun ulseratiivista koliittia sairastaville pediatrisille potilaille annettiin painoon perustuva annos 0,6 mg/kg (enintään 40 mg) ihon alle joka toinen viikko, keskimääräinen pienin vakaan tilan adalimumabipitoisuus seerumissa oli 5,01 ± 3,28 µg/ml viikolla 52. Potilailla, jotka saivat annoksena 0,6 mg/kg (enintään 40 mg) viikossa, keskimääräinen (± keskihajonta) pienin vakaan tilan adalimumabipitoisuus seerumissa oli 15,7 ± 5,60 μg/ml viikolla 52.

Adalimumabialtistus uveiittia sairastavilla lapsilla arvioitiin käyttämällä populaatiofarmakokineettistä mallinnusta ja simulaatiota, jotka perustuivat muiden käyttöaiheiden farmakokinetiikkaan muilla lapsipotilailla (psoriaasi lapsilla, juveniili idiopaattinen artriitti, Crohnin tauti lapsilla ja entesiitteihin liittyvä artriitti). Kliinistä tietoa altistumisesta latausannokselle alle 6‑vuotiailla lapsilla ei ole saatavilla. Ennustetut altistukset viittaavat siihen, että ilman metotreksaattia latausannos voi johtaa aluksi systeemisen altistuksen nousuun.

Altistus-vastesuhde pediatrisilla potilailla

Plasmapitoisuuden ja PedACR 50 ‑vasteen välinen altistus-vastesuhde arvioitiin juveniilia idiopaattista artriittia (pJIA ja ERA) sairastavilla potilailla tehtyjen kliinisten tutkimusten perusteella. Havaittava adalimumabin pitoisuus plasmassa, joka aiheuttaa puolet PedACR 50 ‑vasteen maksimivaikutuksesta (EC50) oli 3 μg/ml (95 % luottamusväli 1–6 μg/ml).

Adalimumabipitoisuuden ja tehon välinen altistus-vastesuhde pediatrisilla potilailla, joilla oli vaikea krooninen läiskäpsoriaasi, arvioitiin PASI 75 ‑vasteelle ja PGA puhdas/melkein puhdas -vasteelle. PASI 75 ja PGA puhdas/melkein puhdas -vasteet paranivat, kun adalimumabipitoisuus nousi. Molemmilla havaittu EC50 oli sama, noin 4,5 μg/ml (95 % luottamusväli 0,4–47,6 [PASI 75] ja 1,9–10,5 [PGA]).

Aikuiset 

Ihonalaisen 40 mg:n kerta-annoksen jälkeen adalimumabin imeytyminen ja jakautuminen oli hidasta, huippupitoisuus seerumissa saavutettiin n. 5 päivän kuluttua lääkkeen antamisesta. Kolmesta tutkimuksesta saatujen tulosten perusteella adalimumabin absoluuttisen biologisen hyötyosuuden arvioidaan olevan keskimäärin 64 % 40 mg:n ihonalaisen kerta-annoksen jälkeen. Laskimonsisäisten kerta-annosten (0,25–10 mg/kg) jälkeen pitoisuudet olivat annoksesta riippuvaisia. Puhdistuma 0,5 mg/kg:n annosten (~40 mg) jälkeen oli 11–15 ml/h, jakautumistilavuus (Vss) vaihteli välillä 5–6 litraa, ja terminaalivaiheen puoliintumisajan keskiarvo oli noin kaksi viikkoa. Useilla nivelreumapotilailla adalimumabin pitoisuudet nivelnesteessä olivat 31–96 % seerumista mitattaviin pitoisuuksiin verrattuna. 

Ihonalaisen 40 mg:n joka toinen viikko annetun adalimumabikerta-annoksen jälkeen vakaan tilan pienin pitoisuus aikuisilla nivelreumapotilailla oli keskimäärin n. 5 µg/ml (jos samanaikaisesti ei käytetty metotreksaattia) tai 8–9 µg/ml (jos samanaikaisesti käytettiin metotreksaattia). Vakaassa tilassa seerumin pienin adalimumabipitoisuus suureni lähes annoksesta riippuvaisesti, kun valmistetta annettiin ihonalaisesti 20, 40 ja 80 mg joka toinen viikko tai viikoittain. 

Aikuisilla psoriaasipotilailla vakaan tilan minimipitoisuuksien keskiarvo oli 5 μg/ml adalimumabimonoterapian aikana (40 mg joka toinen viikko). 

Kun hidradenitis suppurativaa sairastaville aikuispotilaille annettiin 160 mg adalimumabiannos viikolla 0 ja sen jälkeen 80 mg viikolla 2, seerumin pienin adalimumabipitoisuus oli noin 7–8 μg/ml viikolla 2 ja viikolla 4. Vakaan tilan minimipitoisuuksien keskiarvo (arvot viikoilta 12–36) oli noin 8–10 μg/ml, kun adalimumabia annettiin 40 mg kerran viikossa.

Kun Crohnin tautia sairastaville potilaille annettiin 80 mg:n latausannos adalimumabia viikolla 0 ja sen jälkeen 40 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 5,5 μg/ml. Kun potilaille annettiin 160 mg:n latausannos adalimumabia viikolla 0 ja sen jälkeen 80 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 12 μg/ml. Vakaassa tilassa pienimmät pitoisuudet Crohnin tautia sairastavilla potilailla olivat keskimäärin noin 7 μg/ml, kun potilaat saivat 40 mg adalimumabia ylläpitoannoksena joka toinen viikko.

Kun uveiittia sairastaville aikuispotilaille annettiin 80 mg:n latausannos adalimumabia viikolla 0 ja sen jälkeen 40 mg adalimumabia joka toinen viikko alkaen viikolla 1, vakaan tilan pitoisuuden keskiarvo oli noin 8–10 μg/ml.

Populaatiofarmakokineettinen ja farmakokineettinen/farmakodynaaminen mallinnus ja simulaatio ennustivat adalimumabialtistuksen ja tehon olevan samaa luokkaa annoksella 40 mg kerran viikossa ja 80 mg joka toinen viikko (potilaina aikuisia, joilla oli nivelreuma, HS-tauti, ulseratiivinen koliitti, Crohnin tauti tai läiskäpsoriaasi, nuoria, joilla oli hidradenitis suppurativa, sekä ≥ 40 kg painavia lapsipotilaita, joilla oli Crohnin tauti ja ulseratiivinen koliitti).

Eliminaatio 

Farmakokineettisissä yli 1 300 nivelreumapotilasta käsittävissä väestötutkimuksissa havaittiin adalimumabin näennäisen puhdistuman lisääntyvän ruumiinpainon mukaan. Kun tulokset vakioitiin painoerojen suhteen, havaittiin sukupuolella ja iällä olevan ainoastaan minimaalinen vaikutus adalimumabin puhdistumaan. Vapaan adalimumabin (adalimumabin, joka ei ole sitoutunut adalimumabin vasta-aineisiin) pitoisuudet seerumissa todettiin pienemmiksi niillä potilailla, joilla oli mitattavissa olevat määrät adalimumabin vasta-aineita. 

Maksan tai munuaisten vajaatoiminta 

Adalimumabia ei ole tutkittu maksan tai munuaisten vajaatoimintaa sairastavilla potilailla. 

5.3 	Prekliiniset tiedot turvallisuudesta 

Kerta-annosten, toistuvan altistuksen aiheuttamaa toksisuutta ja genotoksisuutta koskevien konventionaalisen tutkimusten tulokset eivät viittaa erityiseen vaaraan ihmisille. 

Makakiapinoilla tehdyssä alkion/sikiön kehitykseen kohdistuvaa toksisuutta/postnataalia kehitystä koskevassa tutkimuksessa ei havaittu adalimumabin aiheuttavan haittaa sikiölle annostasolla 0, 30 ja 100 mg/kg (9–17 apinaa/ryhmä). Adalimumabilla ei ole tehty karsinogeenisuustutkimuksia eikä fertiliteettiä tai postnataalitoksisuutta koskevia standardiarviointeja, koska ei ole saatavilla sopivia malleja, joissa vasta-aine reagoisi rajoitetusti ristiin jyrsijän TNF:n kanssa, ja koska jyrsijöissä kehittyy neutraloivia vasta-aineita. 


6.	FARMASEUTTISET TIEDOT 

6.1	 Apuaineet 

L‑histidiini
L‑histidiinihydrokloridimonohydraatti
Sakkaroosi
Dinatriumedetaattidihydraatti 
L‑metioniini
Polysorbaatti 80
Injektionesteisiin käytettävä vesi.

6.2 	Yhteensopimattomuudet 

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa. 

6.3 	Kestoaika 

3 vuotta 

6.4 	Säilytys 

Säilytä jääkaapissa (2 °C–8 °C). Ei saa jäätyä. Pidä injektiopullo ulkopakkauksessa. Herkkä valolle. 

Yksittäistä Amsparity-injektiopulloa voidaan säilyttää alle 30 °C:ssa enintään 30 päivän ajan. Injektiopullo tulee suojata valolta, ja se on hävitettävä, jos sitä ei käytetä 30 päivän aikana.

6.5 	Pakkaustyyppi ja pakkauskoko (pakkauskoot) 

Amsparity 40 mg injektioneste, liuos injektiopullossa (tyypin I lasi) yhtä käyttökertaa varten. Injektiopullossa kumitulppa, alumiinireunus ja repäisysinetti. 

1 pakkaus, jossa 2 koteloa, joissa molemmissa seuraavat tarvikkeet: 
1 injektiopullo (0,8 ml steriiliä liuosta), 1 tyhjä steriili injektioruisku, 1 neula, 1 injektiopullon välikappale ja 2 alkoholia sisältävää puhdistuslappua. 

6.6 	Erityiset varotoimet hävittämiselle 

Käyttämättä jäänyt lääkevalmiste tai jäte on hävitettävä paikallisten vaatimusten mukaan. 


7.	MYYNTILUVAN HALTIJA 

Pfizer Europe MA EEIG
Boulevard de la Plaine 17
1050 Bruxelles
Belgia


8.	MYYNTILUVAN NUMERO 

EU/1/19/1415/002


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ 

Myyntiluvan myöntämisen päivämäärä: 13. helmikuuta 2020
Viimeisimmän uudistamisen päivämäärä: 19. syyskuuta 2024


10.	TEKSTIN MUUTTAMISPÄIVÄMÄÄRÄ 

Lisätietoja tästä lääkevalmisteesta on Euroopan lääkeviraston verkkosivulla https://www.ema.europa.eu.

1. 	LÄÄKEVALMISTEEN NIMI 

Amsparity 40 mg injektioneste, liuos, esitäytetty ruisku 
Amsparity 40 mg injektioneste, liuos, esitäytetty kynä 


2. 	VAIKUTTAVAT AINEET JA NIIDEN MÄÄRÄT 

Amsparity 40 mg injektioneste, liuos, esitäytetty ruisku 

Yksi esitäytetty 0,8 ml:n kerta-annosruisku sisältää 40 mg adalimumabia. 

Amsparity 40 mg injektioneste, liuos, esitäytetty kynä 

Yksi esitäytetty 0,8 ml:n kerta-annoskynä sisältää 40 mg adalimumabia. 

Adalimumabi on rekombinantti ihmisen monoklonaalinen vasta-aine, joka on tuotettu kiinanhamsterin munasarjasoluissa (CHO). 

Apuaineet, joiden vaikutus tunnetaan

Amsparity 40 mg injektioneste, liuos, sisältää yhdessä esitäytetyssä 0,8 ml:n kerta-annosruiskussa ja kerta-annoskynässä 0,16 mg polysorbaatti 80:tä, joka vastaa 0,2 mg:aa/ml polysorbaatti 80:tä.

Täydellinen apuaineluettelo, ks. kohta 6.1. 


3. 	LÄÄKEMUOTO 

Injektioneste, liuos (injektio).

Kirkas liuos, jonka väri vaihtelee värittömästä hyvin vaaleanruskeaan. 


4. 	KLIINISET TIEDOT 

4.1 	Käyttöaiheet 

Nivelreuma 

Amsparity-valmisteen ja metotreksaatin yhdistelmä on tarkoitettu: 

· keskivaikeaa tai vaikeaa, aktiivista nivelreumaa sairastavien aikuispotilaiden hoitoon silloin, kun varsinaisilla taudin kulkuun vaikuttavilla reumalääkkeillä (DMARD = disease-modifying anti-rheumatic drugs), kuten metotreksaatilla, ei ole saatu riittävää vastetta. 
· vaikean, aktiivisen ja progressiivisen nivelreuman hoitoon aikuisilla, jotka eivät ole aiemmin saaneet metotreksaattihoitoa. 

Amsparity-valmistetta voidaan antaa myös yksinään, jos potilas ei siedä metotreksaattia tai metotreksaattihoidon jatkaminen ei ole tarkoituksenmukaista. 

Adalimumabin on metotreksaattiin yhdistettynä osoitettu vähentävän nivelvaurion etenemistä röntgenkuvista mitattuna ja parantavan fyysistä toimintakykyä. 

Idiopaattinen juveniili artriitti

Idiopaattinen juveniili polyartriitti 

Amsparity yhdessä metotreksaatin kanssa on tarkoitettu käytettäväksi aktiivisen idiopaattisen juveniili polyartriitin hoitoon vähintään 2‑vuotiailla potilailla, kun yhdellä tai useammalla DMARD-lääkkeellä ei ole saatu riittävää vastetta. Amsparity-valmistetta voidaan antaa myös yksinään, jos potilas ei siedä metotreksaattia tai metotreksaattihoidon jatkaminen ei ole tarkoituksenmukaista (monoterapian teho, ks. kohta 5.1). Adalimumabia ei ole tutkittu alle 2‑vuotiailla potilailla. 

Entesiitteihin liittyvä artriitti 

Amsparity on tarkoitettu aktiivisen entesiitteihin liittyvän artriitin hoitoon 6‑vuotiailla ja sitä vanhemmilla potilailla, kun tavanomaisilla hoidoilla ei ole saatu riittävää vastetta tai ne ovat olleet huonosti siedettyjä (ks. kohta 5.1). 

Aksiaalinen spondylartriitti 

Selkärankareuma 

Amsparity on tarkoitettu vaikean aktiivisen selkärankareuman hoitoon aikuisilla, kun potilaan vaste tavanomaisille hoidoille on ollut riittämätön. 

Aksiaalinen spondylartriitti (ilman radiografista näyttöä selkärankareumasta) 

Amsparity on tarkoitettu vaikean aksiaalisen spondylartriitin (ilman radiografista näyttöä selkärankareumasta, mutta selvät merkit tulehduksesta magneettikuvissa ja/tai kohonnut CRP) hoitoon aikuisilla, jotka eivät ole saaneet riittävää vastetta NSAID:lle tai jotka eivät siedä NSAID-hoitoa. 

Nivelpsoriaasi

Amsparity on tarkoitettu aktiivisen ja progressiivisen nivelpsoriaasin hoitoon aikuisilla, kun potilaan vaste aiemmalle DMARD-hoidolle on ollut riittämätön. Amsparity-valmisteen on osoitettu hidastavan röntgenkuvissa todettavien perifeeristen nivelvaurioiden etenemistä symmetristä polyartikulaarista nivelpsoriaasia sairastavilla potilailla (ks. kohta 5.1) ja parantavan potilaiden fyysistä toimintakykyä. 

Psoriaasi

Amsparity on tarkoitettu keskivaikean tai vaikean läiskäpsoriaasin hoitoon aikuispotilailla, joille harkitaan systeemistä hoitoa. 

Läiskäpsoriaasi lapsilla

Amsparity on tarkoitettu vaikean, kroonisen läiskäpsoriaasin hoitoon vähintään 4‑vuotiailla lapsilla ja nuorilla, joilla paikallishoito ja valohoidot eivät ole tuottaneet riittävää vastetta tai joille ne eivät sovellu. 

Hidradenitis suppurativa (HS-tauti)

Amsparity on tarkoitettu keskivaikean ja vaikean aktiivisen hidradenitis suppurativan (taiveaknen) hoitoon aikuisille ja nuorille 12 vuoden iästä alkaen, kun tavanomaisella systeemisellä HS-hoidolla ei ole saatu riittävää vastetta (ks. kohdat 5.1 ja 5.2). 

Crohnin tauti

Amsparity on tarkoitettu keskivaikean tai vaikean aktiivisen Crohnin taudin hoitoon aikuisille potilaille, joilla täysimääräinen ja riittävä kortikosteroidihoito ja/tai immunosuppressanttihoito ei ole saanut aikaan hoitovastetta, sekä potilaille, jotka eivät siedä tällaisia hoitoja tai joilla on tällaisille hoidoille jokin lääketieteellinen vasta-aihe. 

Crohnin tauti lapsilla

Amsparity on tarkoitettu keskivaikean tai vaikean, aktiivisen Crohnin taudin hoitoon vähintään 6‑vuotiailla lapsipotilailla, kun tavanomaisilla hoidoilla (mm. primaarinen ravitsemushoito ja kortikosteroidi ja/tai immunomodulantti) ei ole saavutettu riittävää vastetta tai ne ovat olleet huonosti siedettyjä tai kyseiset hoidot ovat vasta-aiheisia. 

Ulseratiivinen koliitti

Amsparity on tarkoitettu keskivaikean tai vaikean aktiivisen ulseratiivisen koliitin hoitoon aikuispotilaille, joilla vaste tavanomaisille hoidoille mukaan lukien kortikosteroidi ja 6‑merkaptopuriini (6‑MP) tai atsatiopriini on ollut riittämätön, tai potilaille, jotka eivät siedä tällaisia hoitoja tai joilla on tällaisille hoidoille jokin lääketieteellinen vasta-aihe. 

Ulseratiivinen koliitti lapsilla

Amsparity on tarkoitettu keskivaikean tai vaikean, aktiivisen ulseratiivisen koliitin hoitoon lapsille 6 vuoden iästä alkaen, kun tavanomaisilla hoidoilla (mm. kortikosteroidit ja/tai 6‑merkaptopuriini (6‑MP) tai atsatiopriini (AZA)) ei ole saavutettu riittävää vastetta tai ne ovat olleet huonosti siedettyjä tai kyseiset hoidot ovat vasta-aiheisia.

Uveiitti

Amsparity on tarkoitettu ei-infektioperäisen intermediaarisen, posteriorisen ja panuveiitin hoitoon aikuispotilaille, joilla vaste kortikosteroideille on riittämätön, joiden kortikosteroidien käyttöä täytyy rajoittaa, tai joille kortikosteroidihoito ei sovi. 

Uveiitti lapsilla

Amsparity on tarkoitettu pediatrisen kroonisen ei-infektioperäisen anteriorisen uveiitin hoitoon 2 vuoden iästä alkaen, kun tavanomaiselle hoidolle ei ole saatu riittävää vastetta tai tavanomainen hoito on ollut huonosti siedettyä, tai se ei ole tarkoituksenmukaista.

4.2 	Annostus ja antotapa 

Amsparity-hoito tulee toteuttaa indikaation mukaiseen diagnosointiin ja hoitoon perehtyneen erikoislääkärin aloittamana ja valvonnassa. Silmätautien erikoislääkäreitä kehotetaan konsultoimaan asianmukaista erikoislääkäriä ennen Amsparity-hoidon aloitusta (ks. kohta 4.4). Amsparity-hoitoa saaville potilaille tulee antaa Potilaskortti. 

Kun potilas hallitsee pistämistekniikan kunnolla, hän voi pistää Amsparity-annoksensa itse, jos lääkäri pitää tätä soveliaana ja seuraa tarvittaessa potilaan tilaa. 

Muut samanaikaiset hoidot (esim. kortikosteroidit ja/tai immunomoduloivat hoidot) tulee optimoida Amsparity-hoidon aikana. 

Annostus

Nivelreuma 

Amsparity-valmisteen annossuositus aikuisille nivelreumapotilaille on 40 mg adalimumabia kerta-annoksena joka toinen viikko pistoksena ihon alle. Metotreksaattihoitoa tulee jatkaa Amsparity-hoidon aikana. 

Glukokortikoidien, salisylaattien, steroideihin kuulumattomien tulehduskipulääkkeiden tai kipulääkkeiden käyttöä voidaan jatkaa Amsparity-hoidon aikana. Yhdistäminen muihin taudin kulkuun vaikuttaviin lääkkeisiin metotreksaattia lukuun ottamatta, ks. kohdat 4.4 ja 5.1. 

Jos vaste Amsparity-annostukselle 40 mg joka toinen viikko heikkenee monoterapiahoidon aikana, voi annostuksen suurentaminen tasolle 40 mg adalimumabia kerran viikossa tai 80 mg joka toinen viikko hyödyttää osaa potilaista. 

Saatavilla olevien tietojen perusteella hoitovaste saavutetaan yleensä 12 viikon kuluessa. Jos hoitovastetta ei saavuteta tämän ajan kuluessa, hoidon jatkamista tulee harkita uudelleen. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Amsparity-hoidon keskeyttäminen

Amsparity-valmisteen käyttö voi olla tarpeen keskeyttää esimerkiksi leikkauksen tai vakavan infektion takia. Saatavilla olevien tietojen perusteella Amsparity-valmisteen uudelleen aloittaminen 70 päivän tai pidemmän tauon jälkeen johti samansuuruiseen kliiniseen vasteeseen ja samanlaiseen turvallisuusprofiiliin kuin ennen taukoa. 

Selkärankareuma, aksiaalinen spondylartriitti (ilman radiografista näyttöä selkärankareumasta) ja nivelpsoriaasi 

Amsparity-valmisteen suositusannos selkärankareumaa, aksiaalista spondylartriittia (ilman radiografista näyttöä selkärankareumasta) ja nivelpsoriaasia sairastaville potilaille on 40 mg adalimumabia kerta-annoksena joka toinen viikko pistoksena ihon alle. 

Saatavilla olevien tietojen perusteella hoitovaste saavutetaan yleensä 12 viikon kuluessa. Jos hoitovastetta ei saavuteta tämän ajan kuluessa, hoidon jatkamista tulee harkita uudelleen. 

Psoriaasi 

Aikuispotilailla suositellaan Amsparity-hoidon aloittamista aloitusannoksella 80 mg ihon alle, minkä jälkeen potilas jatkaa annoksella 40 mg ihon alle joka toinen viikko. Ensimmäinen 40 mg annos otetaan viikon kuluttua aloitusannoksesta. 

Jos potilaalla ei saavuteta vastetta 16 viikon hoidon aikana, hoidon jatkamista tulee harkita tarkoin. 

Potilaat, joilla vaste ei ole riittävä Amsparity-annostuksella 40 mg joka toinen viikko 16 viikon hoidon jälkeen, voivat hyötyä Amsparity-annostuksen suurentamisesta 40 milligrammaan kerran viikossa tai 80 milligrammaan joka toinen viikko. Jos potilaalla ei saavuteta riittävää vastetta annostuksen suurentamisen jälkeen, viikoittaisen 40 mg annoksen tai joka toinen viikko otettavan 80 mg annoksen jatkamisen hyödyt ja riskit tulee harkita tarkoin (ks. kohta 5.1). Jos riittävä vaste saavutetaan annostuksella 40 mg kerran viikossa tai 80 mg joka toinen viikko, voidaan annostus myöhemmin laskea takaisin 40 milligrammaan joka toinen viikko. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Hidradenitis suppurativa 

Hidradenitis suppurativaa (HS-tautia) sairastaville aikuispotilaille suositeltava Amsparity-annostus on ensin 160 mg päivänä 1 (neljä 40 mg injektiota samana päivänä tai kaksi 40 mg injektiota vuorokaudessa kahtena peräkkäisenä päivänä) ja tämän jälkeen 80 mg kaksi viikkoa myöhemmin päivänä 15 (kaksi 40 mg injektiota samana päivänä). Kaksi viikkoa myöhemmin (päivänä 29) siirrytään käyttämään 40 mg annosta kerran viikossa tai 80 mg annosta joka toinen viikko (kaksi 40 mg injektiota samana päivänä). Antibioottihoitoa voidaan tarvittaessa jatkaa Amsparity-hoidon aikana. On suositeltavaa, että potilas käsittelee HS-leesiot paikallisesti käytettävällä antiseptisella ihohuuhteella päivittäin Amsparity-hoidon aikana. 

Jos oireet eivät lievity 12 viikon kuluessa, hoidon jatkamista on harkittava tarkoin. 

Jos hoito on keskeytettävä, hoito voidaan aloittaa uudelleen Amsparity-annostuksella 40 mg kerran viikossa tai 80 mg joka toinen viikko (ks. kohta 5.1). 

Pitkäaikaishoidon jatkamisen hyödyt ja riskit on arvioitava säännöllisin väliajoin (ks. kohta 5.1). 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Crohnin tauti 

Keskivaikeaa tai vaikeaa aktiivista Crohnin tautia sairastavien aikuispotilaiden Amsparity-hoito tulisi aloittaa annostuksella 80 mg viikolla 0 ja 40 mg viikolla 2. Jos hoitovaste on saavutettava nopeammin, voidaan hoito aloittaa antamalla potilaalle 160 mg Amsparity-valmistetta viikolla 0 (joko neljä 40 mg injektiota samana päivänä tai kaksi 40 mg injektiota päivässä kahtena peräkkäisenä päivänä), ja sen jälkeen 80 mg viikolla 2 (kaksi 40 mg injektiota samana päivänä). Haittatapahtumariskin suureneminen hoidon aloitusvaiheessa on kuitenkin otettava huomioon. 

Aloitusvaiheen jälkeen suositusannos on 40 mg injektiona ihon alle joka toinen viikko. Mikäli potilas on keskeyttänyt Amsparity-hoidon ja taudin merkit ja oireet uusiutuvat, Amsparity voidaan aloittaa uudelleen. Hoidon uudelleenaloittamisesta tilanteessa, jossa edellisen annoksen antamisesta on kulunut yli 8 viikkoa, on vain vähän kokemusta. 

Kortikosteroidiannosta voidaan pienentää ylläpitohoidon aikana hoitosuositusten mukaisesti. 

Amsparity-annostuksen suurentamisesta 40 milligrammaan kerran viikossa tai 80 milligrammaan joka toinen viikko voi olla hyötyä joillekin potilaille, joiden hoitovaste annostuksella 40 mg joka toinen viikko osoittaa heikkenemisen merkkejä. 

Myös sellaiset potilaat, jotka eivät ole saaneet vastetta viikkoon 4 mennessä, voivat hyötyä ylläpitohoidon jatkamisesta viikon 12 loppuun asti. Hoidon jatkamista on harkittava huolellisesti uudelleen, jos potilaalla ei saavuteta 12 viikossa hoitovastetta. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Ulseratiivinen koliitti 

Keskivaikeaa tai vaikeaa ulseratiivista koliittia sairastavien aikuispotilaiden suositettu aloitusannos on 160 mg viikolla 0 (joko neljä 40 mg injektiota samana päivänä tai kaksi 40 mg injektiota päivässä kahtena peräkkäisenä päivänä) ja 80 mg viikolla 2 (kaksi 40 mg injektiota samana päivänä). Aloitusvaiheen jälkeen suositusannos on 40 mg injektiona ihon alle joka toinen viikko. 

Kortikosteroidiannosta voidaan pienentää ylläpitohoidon aikana hoitosuositusten mukaisesti. 

Amsparity-annostuksen suurentamisesta 40 milligrammaan kerran viikossa tai 80 milligrammaan joka toinen viikko voi olla hyötyä joillekin potilaille, joiden hoitovaste annostuksella 40 mg joka toinen viikko osoittaa heikkenemisen merkkejä. 

Saatavilla olevien tietojen perusteella hoitovaste saavutetaan yleensä 2–8 viikon kuluessa. Amsparity-hoitoa ei tule jatkaa potilailla, jotka eivät saa vastetta tässä ajassa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Uveiitti 

Uveiittia sairastaville aikuispotilaille suositeltava aloitusannos on 80 mg, jonka jälkeen annetaan 40 mg joka toinen viikko alkaen viikon kuluttua aloitusannoksesta. Kokemusta hoidon aloituksesta yksinään Amsparity-valmisteella on rajallisesti. Amsparity-hoidon voi aloittaa yhdessä kortikosteroidin ja/tai toisen ei-biologisen immunomoduloivan hoidon kanssa. Samanaikaista kortikosteroidiannosta voidaan pienentää hoitosuositusten mukaisesti kahden viikon kuluttua Amsparity-hoidon aloituksesta. 

On suositeltavaa, että jatkuvan, pitkäaikaisen hoidon hyödyt ja riskit arvioidaan vuosittain (ks. kohta 5.1). 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Erityisryhmät

Iäkkäät potilaat

Annoksen muuttaminen ei ole tarpeen. 

Munuaisten ja/tai maksan vajaatoiminta

Adalimumabia ei ole tutkittu näissä potilasryhmissä. Annossuosituksia ei voida antaa. 

Pediatriset potilaat

Idiopaattinen juveniili artriitti 

Idiopaattinen juveniili polyartriitti 2 vuoden iästä alkaen

Idiopaattista juveniilia polyartriittia sairastavien potilaiden Amsparity-valmisteen suositeltu kerta-annos 2 vuoden iästä alkaen lasketaan potilaan painon perusteella (taulukko 1). Amsparity-valmistetta annostellaan joka toinen viikko injektiona ihon alle. 

Taulukko 1. Amsparity-annos idiopaattista juveniilia polyartriittia sairastaville potilaille

	Potilaan paino
	Annos

	10 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Saatavilla olevien tietojen mukaan kliininen vaste saavutetaan yleensä 12 hoitoviikossa. Jos potilas ei saavuta vastetta tämän ajan kuluessa, hoidon jatkamista on harkittava tarkoin. 

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Entesiitteihin liittyvä artriitti 

Entesiitteihin liittyvää artriittia sairastavilla potilailla Amsparity-valmisteen suositeltu kerta-annos 6 vuoden iästä alkaen lasketaan potilaan painon perusteella (taulukko 2). Amsparity-valmistetta annostellaan joka toinen viikko injektiona ihon alle. 

Taulukko 2. Amsparity-annos entesiitteihin liittyvää artriittia sairastaville potilaille

	Potilaan paino
	Annos

	15 kg – < 30 kg
	20 mg joka toinen viikko

	≥ 30 kg
	40 mg joka toinen viikko



Adalimumabia ei ole tutkittu entesiitteihin liittyvää artriittia sairastavilla alle 6‑vuotiailla potilailla. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Nivelpsoriaasi ja aksiaalinen spondylartriitti (myös selkärankareuma) 

Ei ole asianmukaista käyttää adalimumabia pediatristen potilaiden selkärankareuman ja nivelpsoriaasin hoitoon. 

Läiskäpsoriaasi lapsilla 

Läiskäpsoriaasia sairastavien 4–17‑vuotiaiden potilaiden suositeltu kerta-annos lasketaan painon perusteella (taulukko 3). Amsparity annostellaan injektiona ihon alle. 

Taulukko 3. Amsparity-annos läiskäpsoriaasia sairastaville lapsipotilaille

	Potilaan paino
	Annos

	15 kg – < 30 kg
	Aloitusannos 20 mg, jonka jälkeen 20 mg joka toinen viikko alkaen viikon kuluttua aloitusannoksesta.

	≥ 30 kg
	Aloitusannos 40 mg, jonka jälkeen 40 mg joka toinen viikko alkaen viikon kuluttua aloitusannoksesta.



Jos potilas ei saavuta vastetta 16 viikon kuluessa, hoidon jatkamista on harkittava tarkoin. 

Jos uusintahoito Amsparity-valmisteella on aiheellista, noudatetaan edellä annettuja ohjeita annoksesta ja hoidon kestosta. 

Adalimumabin turvallisuutta on arvioitu pediatrisilla läiskäpsoriaasipotilailla keskimäärin 13 kuukauden ajan. 

Ei ole asianmukaista käyttää adalimumabia alle 4 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Hidradenitis suppurativa nuorilla (12 vuoden iästä alkaen, kun paino on vähintään 30 kg) 

Nuorilla HS-tautia sairastavilla potilailla ei ole tehty kliinisiä adalimumabitutkimuksia. Adalimumabin annostus näillä potilailla on määritetty farmakokineettisen mallinnuksen ja simulaation avulla (ks. kohta 5.2) 

Suositeltu Amsparity-annos on 80 mg ihonalaisena injektiona viikolla 0, jonka jälkeen 40 mg joka toinen viikko alkaen viikosta 1. 

Nuorille potilaille, joilla vaste 40 mg Amsparity-annokselle joka toinen viikko on riittämätön, voidaan harkita annostuksen suurentamista 40 mg:aan joka viikko tai 80 mg:aan joka toinen viikko. 

Antibioottihoitoa voidaan tarvittaessa jatkaa Amsparity-hoidon aikana. On suositeltavaa, että potilas käsittelee HS-leesiot paikallisesti käytettävällä antiseptisella ihohuuhteella päivittäin Amsparity-hoidon aikana. 

Jos oireet eivät lievity 12 viikon kuluessa, hoidon jatkamista on harkittava tarkoin. 

Jos hoito on keskeytettävä, Amsparity voidaan aloittaa uudelleen asianmukaisella tavalla. 

Pitkäaikaishoidon jatkamisen hyödyt ja riskit on arvioitava säännöllisin väliajoin (ks. aikuisia koskeva tieto kohdasta 5.1). 

Ei ole asianmukaista käyttää adalimumabia alle 12 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Crohnin tauti lapsilla

Crohnin tautia sairastavien 6–17‑vuotiaiden potilaiden Amsparity-valmisteen suositeltu kerta-annos lasketaan painon perusteella (taulukko 4). Amsparity annostellaan injektiona ihon alle. 

Taulukko 4. Amsparity-annos Crohnin tautia sairastavilla pediatrisilla potilailla

	Potilaan paino
	Aloitusannos
	Ylläpitoannos alkaen viikolta 4

	< 40 kg
	· 40 mg viikolla 0 ja 20 mg viikolla 2

Jos nopeampi hoitovaste on tarpeen, voidaan antaa 
· 80 mg viikolla 0 ja 40 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi.
	20 mg joka toinen viikko

	≥ 40 kg
	· 80 mg viikolla 0 ja 40 mg viikolla 2

Jos nopeampi hoitovaste on tarpeen, voidaan antaa 
· 160 mg viikolla 0 ja 80 mg viikolla 2
On kuitenkin muistettava, että suurempia induktioannoksia käytettäessä haittatapahtumariski voi olla suurempi.
	40 mg joka toinen viikko



Potilaat, joilla vaste on riittämätön, saattavat hyötyä annostuksen suurentamisesta:
· < 40 kg: 20 mg joka viikko
· ≥ 40 kg: 40 mg joka viikko tai 80 mg joka toinen viikko.

Hoidon jatkamista on harkittava tarkoin, jos potilas ei saavuta vastetta viikkoon 12 mennessä. 

Ei ole asianmukaista käyttää adalimumabia alle 6 vuoden ikäisille lapsille tämän käyttöaiheen hoidossa. 

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Ulseratiivinen koliitti lapsilla

Ulseratiivista koliittia sairastavien 6–17-vuotiaiden potilaiden suositeltu Amsparity-annos lasketaan painon perusteella (taulukko 5). Amsparity annostellaan injektiona ihon alle.

Taulukko 5. Amsparity-annos ulseratiivista koliittia sairastavilla pediatrisilla potilailla

	Potilaan paino
	Aloitusannos
	Ylläpitoannos
alkaen viikolta 4*

	< 40 kg
	· 80 mg viikolla 0 (kaksi 40 mg:n injektiota yhtenä päivänä) ja
· 40 mg viikolla 2 (yksi 40 mg:n injektio)
	40 mg joka toinen viikko

	≥ 40 kg
	· 160 mg viikolla 0 (neljä 40 mg:n injektiota yhtenä päivänä tai kaksi 40 mg:n injektiota päivässä kahtena peräkkäisenä päivänä) ja
· 80 mg viikolla 2 (kaksi 40 mg:n injektiota yhtenä päivänä)
	80 mg joka toinen viikko


* 	Pediatristen potilaiden, jotka täyttävät 18 vuotta Amsparity-hoidon aikana, tulee jatkaa hoitoa heille määrätyllä ylläpitoannoksella.

Hoidon jatkamista on harkittava tarkoin, jos potilas ei saavuta vastetta viikkoon 8 mennessä.

Ei ole asianmukaista käyttää Amsparity-valmistetta alle 6 vuoden ikäisille tämän käyttöaiheen hoidossa.

Amsparity-valmistetta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Uveiitti lapsilla

Uveiittia sairastavien lapsipotilaiden Amsparity-valmisteen suositeltu kerta-annos 2 vuoden iästä alkaen lasketaan painon perusteella (taulukko 6). Amsparity pistetään injektiona ihon alle. 

Ei ole olemassa kokemuksia lasten uveiitin hoidosta adalimumabilla ilman samanaikaista metotreksaattihoitoa.

Taulukko 6. Amsparity-annos uveiittia sairastavilla pediatrisilla potilailla

	Potilaan paino
	Annos

	< 30 kg
	20 mg joka toinen viikko yhdessä metotreksaatin kanssa

	≥ 30 kg
	40 mg joka toinen viikko yhdessä metotreksaatin kanssa



Kun Amsparity-hoito aloitetaan, voidaan viikkoa ennen ylläpitohoidon aloitusta antaa 40 mg latausannos < 30 kg potilaille tai 80 mg latausannos ≥ 30 kg potilaille. Kliinistä tutkimustietoa Amsparity-latausannoksen käytöstä alle 6‑vuotiailla lapsilla ei ole (ks. kohta 5.2).

Ei ole asianmukaista käyttää adalimumabia alle 2 vuoden ikäisille lapsille tämän käyttöaiheen hoidossa.

Pitkäaikaisen hoidon hyödyt ja riskit on suositeltavaa arvioida vuosittain (ks. kohta 5.1).

Amsparity-valmisteesta voi olla saatavilla myös muita vahvuuksia ja/tai annostelumuotoja riippuen yksilöllisestä hoidon tarpeesta.

Antotapa 

Amsparity pistetään ihon alle (subkutaanisesti). Katso käyttöohjeet pakkausselosteesta. 

Amsparity-valmisteesta on saatavilla myös muita vahvuuksia ja annostelumuotoja.

4.3	 Vasta-aiheet 

Yliherkkyys vaikuttavalle aineelle tai kohdassa 6.1 mainituille apuaineille. 

Aktiivinen tuberkuloosi tai jokin muu vakava infektio, kuten sepsis, sekä opportunistiset infektiot (ks. kohta 4.4). 

Keskivaikea tai vaikea sydämen vajaatoiminta (NYHA III/IV) (ks. kohta 4.4). 

4.4 	Varoitukset ja käyttöön liittyvät varotoimet 

Jäljitettävyys

Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi. 

Infektiot 

Potilaat, jotka käyttävät TNF:n estäjiä ovat herkempiä vakaville infektioille. Heikentynyt keuhkojen toiminta voi lisätä infektioiden kehittymisen riskiä. Potilaita tulee täten seurata huolellisesti infektioiden (mm. tuberkuloosin) varalta ennen Amsparity-hoidon aloittamista, hoidon aikana ja sen jälkeen. Koska adalimumabin eliminoituminen voi viedä neljä kuukautta, seurantaa tulee jatkaa siihen saakka. 

Amsparity-hoitoa ei tule aloittaa potilailla, joilla on aktiivinen infektio (krooninen tai paikallinen), ennen kuin infektio on hallinnassa. Potilailla, jotka ovat altistuneet tuberkuloosille sekä potilailla, jotka ovat matkustaneet korkean tuberkuloosin tai endeemisen mykoosin (kuten histoplasmoosi, koksidioidomykoosi tai blastomykoosi) riskialueilla, Amsparity-hoidon hyödyt ja riskit on huomioitava ennen hoidon aloittamista (ks. Muut opportunistiset infektiot). 

Potilaita, joille kehittyy uusi infektio Amsparity-hoidon aikana, tulee seurata huolellisesti ja heille on tehtävä täydellinen diagnostinen arvio. Jos potilaalle kehittyy uusi, vakava infektio tai sepsis, tarvittava antimikrobinen tai antimykoottinen hoito on aloitettava ja Amsparity-valmisteen antaminen on keskeytettävä välittömästi, kunnes infektio saadaan hallintaan. Lääkärien tulee noudattaa varovaisuutta harkitessaan Amsparity-valmisteen käyttöä potilailla, joilla on ollut toistuvia infektioita tai perussairaus, joka voi altistaa infektioille mukaan lukien samanaikainen immunosuppressiivisen lääkityksen käyttö. 

Vakavat infektiot 

Vakavia infektioita, mukaan lukien sepsis, joka johtuu bakteereista, mykobakteereista, invasiivisista sieni-infektioista, parasiiteista, viruksista tai muista opportunistisista infektioista kuten listerioosista, legionelloosista ja pneumokystoosista, on raportoitu adalimumabia käyttävillä potilailla. 

Muita vakavia infektioita, joita on ilmennyt kliinisissä tutkimuksissa, sisältävät pneumonian, pyelonefriitin, septisen niveltulehduksen ja sepsiksen kaltaisia infektioita. Infektioihin liittyvää sairaalahoitoa tai kuolemaan johtavia tapauksia on raportoitu. 

Tuberkuloosi 

Adalimumabihoitoa saaneilla potilailla on raportoitu tuberkuloosia, mukaan lukien tuberkuloosin reaktivaatiota ja uusia tapauksia. Raportit sisälsivät sekä keuhko- että keuhkojen ulkopuolista (eli disseminoitunut) tuberkuloosia. 

Ennen Amsparity-hoidon aloittamista tulee kaikki potilaat tutkia sekä aktiivisen että inaktiivisen (”latentin”) tuberkuloosin varalta. Tähän tutkimukseen tulee kuulua huolellinen potilaan arviointi, jotta saadaan selville potilaan aikaisemmin sairastama tuberkuloosi ja aiemmat kontaktit aktiivista tuberkuloosia sairastavan henkilön kanssa sekä aikaisemmat ja/tai käynnissä olevat immunosuppressiiviset hoidot. Asianmukaisia seulontatestejä (tuberkuliinikoe ja keuhkoröntgen) voidaan joutua tekemään kaikille potilaille (paikallisten vaatimusten mukaisesti). Nämä kokeet ja niiden tulokset on suositeltavaa merkitä Potilaskorttiin. Lääkäriä muistutetaan, että tuberkuliinikokeessa saatetaan saada väärä negatiivinen tulos, jos kyseessä on vakavasti sairas tai immuunivajavuudesta kärsivä potilas. 

Jos todetaan aktiivinen tuberkuloosi, Amsparity-hoitoa ei saa aloittaa (ks. kohta 4.3). 

Alla kuvatuissa tilanteissa Amsparity-hoidon hyötyjen ja riskien suhdetta on harkittava hyvin huolellisesti. 

Jos potilaalla epäillään latenttia tuberkuloosia, on tuberkuloosin hoitoon perehtynyttä lääkäriä konsultoitava. 

Jos potilaalla todetaan latentti tuberkuloosi, sen hoito profylaktisella tuberkuloosihoidolla on käynnistettävä ennen Amsparity-hoidon aloittamista paikallisten suositusten mukaisesti. 

Profylaktista tuberkuloosihoitoa on harkittava ennen Amsparity-hoidon aloittamista myös siinä tapauksessa, että potilaalla on useita tai merkittäviä tuberkuloosin riskitekijöitä, mutta latentin tuberkuloosin osoituskoe on negatiivinen, ja potilaalla, jolla on aiemmin ollut latentti tai aktiivinen tuberkuloosi, eikä hoidon asianmukaisesta toteutuksesta ole varmuutta. 

Adalimumabihoitoa saaneilla potilailla on ilmennyt tuberkuloosin reaktivaatiotapauksia profylaktisesta hoidosta huolimatta. Joillekin potilaille, joita on aiemmin hoidettu menestyksekkäästi aktiivisen tuberkuloosin vuoksi, on uudelleen kehittynyt tuberkuloosi adalimumabihoidon aikana. 

Potilaita tulee myös kehottaa kääntymään lääkärin puoleen, jos heillä esiintyy tuberkuloosi-infektioon viittaavia merkkejä/oireita (esim. sitkeää yskää, laihtumista/painonlaskua, lämpöilyä, voimattomuutta) Amsparity-hoidon aikana tai sen jälkeen. 

Muut opportunistiset infektiot 

Adalimumabia saavilla potilailla on tavattu opportunistisia infektioita kuten invasiivisia sieni-infektioita. TNF:n estäjiä saavilla potilailla näitä infektioita ei ole välttämättä tunnistettu ja tämä on johtanut asianmukaisen hoidon viivästymiseen ja joskus kuolemaan. 

Jos potilaalle kehittyy sellaisia merkkejä ja oireita kuten kuume, huonovointisuus, painonlasku, hikoilu, yskä, hengenahdistus, ja/tai keuhkoinfiltraatteja tai muita vakavia systeemisiä sairauksia, liittyi niihin sokki tai ei, invasiivista sieni-infektiota tulisi epäillä ja Amsparity-valmisteen anto lopettaa viipymättä. Diagnoosi ja empiirisen antifungaalisen hoidon aloitus tulisi tehdä yhteistyössä lääkärin kanssa, jolla on kokemusta invasiivisten sieni-infektioiden hoidosta. 

B‑hepatiitin uudelleenaktivoituminen 

B‑hepatiittiviruksen kroonisilla kantajilla (eli pinta-antigeeni-positiivisilla) on todettu B‑hepatiitin uudelleenaktivoitumista TNF:n estäjähoidon, myös adalimumabihoidon, aikana. Jotkin tapaukset ovat johtaneet kuolemaan. Potilaat on tutkittava HBV-infektion varalta ennen Amsparity-hoidon aloittamista. Jos potilas osoittautuu HBV-tartunnan kantajaksi, suositellaan hepatiitti B ‑infektion hoitoon perehtyneen lääkärin konsultoimista. 

Jos HBV-kantaja tarvitsee ehdottomasti Amsparity-hoitoa, häntä on seurattava tarkasti aktiiviseen HBV-infektioon viittaavien merkkien ja oireiden varalta koko hoitojakson ajan ja useita kuukausia hoidon päättymisen jälkeen. TNF:n estäjähoitoa saavien HBV-kantajien hoitamisesta samanaikaisesti viruslääkkeillä B‑hepatiitin uudelleenaktivoitumisen estämiseksi ei ole riittävästi tietoa. Jos potilaan B‑hepatiitti aktivoituu uudelleen, on Amsparity-hoito lopetettava ja tehokas viruslääkitys ja asianmukainen tukihoito aloitettava. 

Neurologiset tapahtumat 

TNF:n estäjiin, kuten adalimumabiin, on harvinaisissa tapauksissa liittynyt keskushermoston demyelinoivan sairauden (mukaan lukien MS-tauti ja optikusneuriitti) ja ääreishermoston demyelinoivan sairauden (mukaan lukien Guillain–Barrén oireyhtymä) kliinisten oireiden ja/tai röntgenlöydösten ilmeneminen tai paheneminen. Varovaisuutta tulee siis noudattaa määrättäessä Amsparity-valmistetta potilaille, joilla on joko aiemmin tai hiljattain alkanut keskus- tai ääreishermoston myeliinikatosairaus. Amsparity-hoidon keskeytystä on harkittava, jos potilaalle kehittyy jokin näistä sairauksista. Intermediaarisen uveiitin ja keskushermoston demyelinoivien sairauksien välillä on tunnettu yhteys. Potilaille, joilla on ei-infektioperäinen intermediaarinen uveiitti, on ennen Amsparity-hoidon aloitusta sekä säännöllisesti hoidon aikana tehtävä neurologinen arvio, jossa arvioidaan aiemmin alkaneita tai kehittymässä olevia keskushermoston demyelinoivia sairauksia. 

Allergiset reaktiot 

Kliinisissä tutkimuksissa adalimumabihoitoon liittyvät vakavat allergiset reaktiot olivat harvinaisia. Adalimumabiin liitetyt ei-vakavat allergiset reaktiot olivat kliinisissä tutkimuksissa melko harvinaisia. Adalimumabin annon yhteydessä on raportoitu vakavia allergisia reaktioita, mukaan lukien anafylaksia. Jos anafylaktinen tai muu vakava allerginen reaktio ilmenee, tulee Amsparity-valmisteen antaminen keskeyttää välittömästi ja aloittaa asianmukainen hoito. 

Immunosuppressio 

Tutkimuksessa, jossa 64 nivelreumapotilasta sai adalimumabihoitoa, ei havaittu viivästyneen yliherkkyysreaktion heikkenemistä, immunoglobuliinipitoisuuden pienenemistä eikä muutoksia efektori T‑ tai B‑solujen, luonnollisten tappajasolujen, monosyyttien/makrofagien eikä neutrofiilien määrässä. 

Maligniteetit ja lymfoproliferatiiviset häiriöt 

TNF:n estäjillä tehtyjen kliinisten tutkimusten kontrolloiduissa osioissa TNF:n estäjää saaneilla potilailla on havaittu enemmän maligniteetteja, mukaan lukien lymfoomia, kuin verrokeilla. Niitä esiintyi kuitenkin harvoin. Leukemiaa on raportoitu markkinoilletulon jälkeen potilailla, joita hoidettiin TNF:n estäjillä. Lymfooman ja leukemian taustariski on suurentunut nivelreumapotilailla, joilla on hyvin aktiivinen, pitkään kestänyt tulehduksellinen tauti, mikä vaikeuttaa riskin arviointia. Tämänhetkisten tietojen perusteella lymfoomien, leukemian ja muiden maligniteettien kehittymisriskiä ei voida sulkea pois TNF:n estäjähoitoa saavien potilaiden kohdalla. 

Maligniteetteja, myös kuolemaan johtaneita, on ilmoitettu lapsilla, nuorilla ja nuorilla aikuisilla (alle 22‑vuotiailla), jotka ovat saaneet TNF:n estäjähoitoa (hoidon aloitusikä ≤ 18 vuotta), markkinoilletulon jälkeinen adalimumabihoito mukaan lukien. Noin puolet tapauksista oli lymfoomia. Muut tapaukset olivat erilaisia maligniteetteja, ja mukana oli harvinaisia, yleensä immunosuppressioon liittyviä muotoja. Maligniteettiriskiä ei voida sulkea pois lapsilla ja nuorilla, jotka saavat TNF-:n estäjähoitoa. 

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa. Tämä harvinainen T‑solulymfooma on taudinkuvaltaan hyvin aggressiivinen ja tavallisesti fataali. Osa adalimumabihoidon aikana ilmenneistä hepatospleenisistä T‑solulymfoomista on ilmennyt nuorilla aikuisilla, joilla on hoidettu tulehduksellista suolistotautia samanaikaisesti atsatiopriinilla tai 6‑merkaptopuriinilla. Atsatiopriinin tai 6‑merkaptopuriinin ja adalimumabin yhdistelmähoitoon liittyvä mahdollinen riski on huomioitava. Hepatospleenisen T‑solulymfooman kehittymisen riskiä ei voida poissulkea potilailla, joita hoidetaan Amsparity-valmisteella (ks. kohta 4.8). 

Tutkimuksia ei ole tehty potilailla, joilla on ollut jokin maligniteetti ennen adalimumabihoitoa, tai joilla adalimumabihoitoa olisi jatkettu maligniteetin kehittymisen jälkeen. Siksi erityistä varovaisuutta tulee noudattaa harkittaessa adalimumabihoitoa näille potilaille (ks. kohta 4.8). 

Kaikki potilaat tulee tutkia muiden ihosyöpien kuin melanooman varalta ennen Amsparity-hoitoa ja sen aikana. Tämä koskee etenkin potilaita, jotka ovat käyttäneet runsaasti immunosuppressiivisia hoitoja, sekä PUVA-hoitoa saaneita psoriaasipotilaita. TNF:n estäjiä, kuten adalimumabia, saaneilla potilailla on ilmoitettu esiintyneen myös melanoomaa ja merkelinsolukarsinoomaa (ks. kohta 4.8). 

Eksploratiivisessa kliinisessä tutkimuksessa, jossa arvioitiin erään toisen TNF:n estäjän, infliksimabin, käyttöä potilailla, joilla oli keskivaikea tai vaikea keuhkoahtaumatauti, infliksimabihoitoa saaneilla potilailla ilmoitettiin enemmän maligniteetteja etenkin keuhkojen, pään ja kaulan alueella kuin verrokkipotilailla. Kaikki potilaat olivat aiemmin tupakoineet runsaasti. Tämän vuoksi varovaisuutta on noudatettava, kun keuhkoahtaumatautipotilaita hoidetaan millä tahansa TNF:n estäjällä, samoin kuin potilailla, joiden maligniteettiriski on suurentunut runsaan tupakoinnin vuoksi. 

Tämänhetkisen tiedon perusteella ei tiedetä vaikuttaako adalimumabihoito dysplasian tai paksusuolen syövän kehittymisen riskiin. Kaikki ulseratiivista koliittia sairastavat potilaat, joilla on lisääntynyt riski dysplasiaan tai paksusuolen syöpään (esimerkiksi potilaat, joilla on pitkäaikainen ulseratiivinen koliitti tai primaarinen sklerosoiva kolangiitti), tai potilaat, joilla on aiemmin ollut dysplasia tai paksusuolen syöpä, tulee seuloa dysplasian varalta säännöllisin väliajoin ennen hoidon aloitusta ja hoidon aikana. Seulonnan tulisi sisältää kolonoskopia ja biopsia paikallisten suositusten mukaisesti. 

Verenkuvamuutokset

Pansytopeniaa, mukaan lukien aplastista anemiaa, on ilmoitettu harvinaisissa tapauksissa TNF:n estäjien käytön yhteydessä. Hematologiseen järjestelmään kohdistuvia haittavaikutuksia, kuten lääketieteellisesti merkitsevää sytopeniaa (esim. trombosytopenia, leukopenia), on ilmoitettu adalimumabihoidon yhteydessä. Kaikkia potilaita tulee kehottaa hakeutumaan välittömästi lääkärin hoitoon, jos heille kehittyy Amsparity-hoidon aikana verenkuvamuutoksiin viittaavia merkkejä ja oireita (esim. sitkeä kuume, mustelmanmuodostus, verenvuoto, kalpeus). Amsparity-hoidon keskeyttämistä tulee harkita, jos potilaalla todetaan merkitseviä hematologisia poikkeavuuksia. 

Rokotukset

Kun 226 aikuista nivelreumapotilasta sai adalimumabi- tai lumelääkehoitoa, havaitut vasta-ainevasteet tavanomaiselle 23‑valentille pneumokokkirokotteelle ja trivalentille influenssavirusrokotteelle olivat samankaltaiset. Elävien rokotteiden aiheuttamista infektioiden sekundaarisista siirtymisistä ei ole tietoa adalimumabihoitoa saaneilla potilailla. 

Kaikkien lapsipotilaiden kohdalla on suositeltavaa varmistaa mahdollisuuksien mukaan, että potilas saa kaikki ajankohtaisten rokotussuositusten mukaiset rokotukset ennen adalimumabihoidon aloittamista. 

Potilaille voidaan antaa rokotuksia adalimumabihoidon aikana eläviä rokotteita lukuun ottamatta. Elävien rokotteiden (esim. BCG-rokotteen) antamista vauvoille, jotka ovat altistuneet adalimumabille kohdussa, ei suositella 5 kuukauteen äidin viimeisestä raskaudenaikaisesta adalimumabi-injektiosta. 

Kongestiivinen sydämen vajaatoiminta

Erästä toista TNF:n estäjää koskevassa kliinisessä tutkimuksessa havaittiin kongestiivisen sydämen vajaatoiminnan pahenemista ja kongestiivisesta sydämen vajaatoiminnasta johtuvan kuolleisuuden lisääntymistä. Myös adalimumabihoidon aikana on raportoitu kongestiivisen sydämen vajaatoiminnan pahenemista. Amsparity-valmisteen käytössä on noudatettava varovaisuutta potilailla, joilla on lievä sydämen vajaatoiminta (NYHA I/II). Keskivaikea ja vaikea sydämen vajaatoiminta ovat Amsparity-valmisteen käytön vasta-aiheita (ks. kohta 4.3). Amsparity-hoito tulee keskeyttää, jos potilaalle tulee kongestiivisen sydämen vajaatoiminnan oireita tai jos oireet pahenevat. 

Autoimmuuniprosessit 

Amsparity-hoito voi johtaa autovasta-aineiden muodostukseen. Pitkäaikaisen adalimumabihoidon vaikutusta autoimmuunisairauksien kehittymiseen ei tunneta. Jos potilaalle kehittyy lupuksen kaltaiseen oireyhtymään viittaavia oireita Amsparity-hoidon jälkeen ja hänellä todetaan vasta-aineita kaksijuosteiselle DNA:lle, Amsparity-hoitoa ei tule jatkaa (ks. kohta 4.8). 

Samanaikainen biologisten DMARDien tai TNF:n estäjien antaminen

Kliinisissä tutkimuksissa anakinran ja toisen TNF:n estäjän, etanerseptin, yhteiskäytössä on todettu vakavia infektioita, eikä yhteiskäytöstä ollut lisääntynyttä kliinistä hyötyä verrattuna etanerseptin antamiseen yksinään. Etanersepti- ja anakinra-hoidon yhteiskäytössä havaittujen haittavaikutusten luonteen vuoksi samanlaisia toksisia vaikutuksia voi seurata anakinran ja muiden TNF:n estäjien yhteiskäytöstä. Siksi adalimumabin ja anakinran yhteiskäyttöä ei suositella (ks. kohta 4.5). 

Adalimumabin ja muiden biologisten DMARDien (kuten anakinra ja abatasepti) tai muiden TNF:n estäjien samanaikaista antoa ei suositella perustuen infektioiden mahdollisesti lisääntyneeseen riskiin, mukaan lukien vakavat infektiot ja muut farmakologiset yhteisvaikutukset (ks. kohta 4.5). 

Leikkaus

Turvallisuustiedot adalimumabilla hoidettujen potilaiden leikkaushoidoista ovat rajalliset. Leikkausta suunniteltaessa on otettava huomioon adalimumabin pitkä puoliintumisaika. Leikkaushoitoa vaatineen Amsparity-potilaan infektioita on tarkkaan seurattava ja asianmukaisiin toimenpiteisiin on tarvittaessa ryhdyttävä. Turvallisuustiedot artroplastiahoitoa vaativien adalimumabipotilaiden hoidosta ovat rajalliset. 

Ohutsuolitukos

Jos Crohnin tauti ei reagoi hoitoon, potilaalla saattaa olla kiinteä fibroottinen striktuura, joka saattaa vaatia leikkaushoitoa. Nykyisten tietojen perusteella adalimumabi ei pahenna striktuuroita eikä aiheuta niitä. 

Iäkkäät potilaat

Vakavien infektioiden esiintyvyys oli korkeampi yli 65‑vuotiailla potilailla (3,7 %), joita hoidettiin adalimumabilla, kuin alle 65‑vuotiailla (1,5 %). Jotkin näistä infektioista olivat fataaleja. Vanhuksia hoidettaessa tulee erityisesti ottaa huomioon infektioriski. 

Pediatriset potilaat

Katso Rokotukset yllä. 

Apuaineet, joiden vaikutus tunnetaan

Polysorbaatti

Tämä lääkevalmiste sisältää polysorbaatti 80:tä. Amsparity 40 mg injektioneste, liuos, sisältää yhdessä esitäytetyssä 0,8 ml:n kerta-annosruiskussa ja esitäytetyssä kerta-annoskynässä 0,16 mg polysorbaatti 80:tä, joka vastaa 0,2 mg:aa/ml polysorbaatti 80:tä. Polysorbaatti 80 saattaa aiheuttaa yliherkkyysreaktioita.

Natrium

Tämä lääkevalmiste sisältää alle 1 mmol natriumia (23 mg) per 0,8 ml:n annos eli sen voidaan sanoa olevan "natriumiton".

4.5 	Yhteisvaikutukset muiden lääkevalmisteiden kanssa sekä muut yhteisvaikutukset 

Adalimumabia on tutkittu nivelreumaa, idiopaattista juveniili polyartriittia ja nivelpsoriaasia sairastavilla potilailla sekä yksinään että metotreksaattiin yhdistettynä. Vasta-ainemuodostus oli vähäisempää metotreksaatin kanssa annettuna kuin yksinään. Adalimumabin käyttö ilman metotreksaattia lisäsi vasta-ainemuodostusta, tehosti adalimumabin puhdistumaa ja heikensi sen tehoa (ks. kohta 5.1). 

Amsparity-valmisteen ja anakinran yhdistämistä ei suositella (ks. kohta 4.4 Samanaikainen biologisten DMARDien tai TNF:n estäjän antaminen). 

Amsparity-valmisteen ja abataseptin yhdistämistä ei suositella (ks. kohta 4.4 Samanaikainen biologisten DMARDien tai TNF:n estäjän antaminen). 

4.6 	Hedelmällisyys, raskaus ja imetys 

Naiset, jotka voivat tulla raskaaksi

Naisten, jotka voivat tulla raskaaksi, on harkittava riittävää raskauden ehkäisyä Amsparity-hoidon aikana ja vähintään viiden kuukauden ajan viimeisen Amsparity-annoksen jälkeen.

Raskaus

Laajat tiedot eivät viittaa epämuodostumien lisääntymiseen vastasyntyneillä. Tiedot kerättiin prospektiivisesti noin 2 100 raskaudesta, joiden aikana oli tapahtunut adalimumabialtistus ja jotka olivat johtaneet elävän lapsen syntymään tiedossa olevin lopputuloksin (mukaan lukien tiedot yli 1 500:sta ensimmäisen raskauskolmanneksen aikana tapahtuneesta altistuksesta).

Prospektiivisessa kohorttirekisterissä oli mukana 257 naista, joilla oli nivelreuma tai Crohnin tauti ja jotka saivat adalimumabia vähintään ensimmäisellä raskauskolmanneksella, ja 120 naista, joilla oli nivelreuma tai Crohnin tauti ja jotka eivät saaneet adalimumabia. Ensisijainen päätetapahtuma oli merkittävien synnynnäisten kehityshäiriöiden esiintyvyys syntymähetkellä. Vähintään yhden elävän, merkittävästi kehityshäiriöisen lapsen syntymään johtaneiden raskauksien osuus oli adalimumabihoitoa saaneilla nivelreumaa sairastavilla naisilla 6/69 (8,7 %) ja hoitamattomilla nivelreumaa sairastavilla naisilla 5/74 (6,8 %) (korjaamaton vetosuhde 1,31; 95 % luottamusväli [lv] 0,38–4,52). Adalimumabihoitoa saaneilla Crohnin tautia sairastavilla naisilla vastaava osuus oli 16/152 (10,5 %) ja hoitamattomilla Crohnin tautia sairastavilla naisilla 3/32 (9,4 %) (korjaamaton vetosuhde 1,14; 95 % lv 0,31–4,16). Korjattu vetosuhde (lähtötilanteen eroja koskeva) oli 1,10 (95 % lv 0,45–2,73), kun nivelreumaa ja Crohnin tautia koskevat tiedot yhdistettiin. Selviä eroja adalimumabihoitoa saaneiden ja hoitamattomien naisten välillä ei todettu toissijaisten päätetapahtumien kohdalla. Näitä olivat keskenmenot, vähäiset synnynnäiset kehityshäiriöt, ennenaikaiset synnytykset, syntymäkoko ja vakavat infektiot tai opportunistiset infektiot. Kohtukuolemia ja maligniteetteja ei ilmoitettu. Rekisterin metodologiset rajoitukset, mm. pieni otoskoko ja satunnaistamaton tutkimusasetelma, saattavat vaikuttaa tietojen tulkintaan.

Apinoilla tehdyssä sikiökehityksen toksisuustutkimuksessa ei havaittu merkkejä emoon eikä alkioon kohdistuvasta toksisuudesta eikä teratogeenisuudesta. Adalimumabin postnataalitoksisista vaikutuksista ei ole prekliinistä tietoa (ks. kohta 5.3).

Koska adalimumabi estää TNFα:aa, sen antaminen raskausaikana voi vaikuttaa vastasyntyneen normaaliin immuunivasteeseen. Adalimumabia saa käyttää raskausaikana vain, jos se on selvästi tarpeellista.

Adalimumabi voi läpäistä adalimumabihoitoa saavan naisen istukan ja päätyä sikiön verenkiertoon raskauden aikana. Tästä johtuen näillä imeväisillä voi olla syntymän jälkeen kohonnut infektioriski. Elävien rokotteiden (esim. BCG-rokotteen) antamista imeväisille, jotka ovat altistuneet adalimumabille in utero, ei suositella 5 kuukauteen äidin viimeisestä raskaudenaikaisesta adalimumabi-injektiosta.

Imetys

Julkaistusta kirjallisuudesta saadut suppeat tiedot viittaavat siihen, että adalimumabi erittyy hyvin pieninä pitoisuuksina ihmisen rintamaitoon ja sen pitoisuus ihmisen rintamaidossa on 0,1–1 % äidin seerumin adalimumabipitoisuudesta. Suun kautta annettuna immunoglobuliini G ‑proteiinit hajoavat suolistossa proteolyysin kautta ja niiden biologinen hyötyosuus on pieni. Ei ole odotettavissa vaikutuksia rintaruokittuihin vastasyntyneisiin tai imeväisiin. Näin ollen Amsparity-valmistetta voi käyttää rintaruokinnan aikana.

Hedelmällisyys

Prekliinistä tietoa adalimumabin vaikutuksista hedelmällisyyteen ei ole saatavilla.

4.7 	Vaikutus ajokykyyn ja koneiden käyttökykyyn 

Adalimumabilla voi olla vähäinen vaikutus ajokykyyn ja koneidenkäyttökykyyn. Amsparity-valmisteen ottamisen jälkeen saattaa esiintyä kiertohuimausta ja näön heikkenemistä (ks. kohta 4.8). 

4.8 	Haittavaikutukset 

Turvallisuusprofiilin yhteenveto 

Adalimumabia on tutkittu tärkeimmissä kontrolloiduissa ja avoimissa tutkimuksissa 9 506 potilaalla jopa 60 kuukauden ajan tai yli. Näihin tutkimuksiin osallistui nivelreumapotilaita, joiden tauti oli kestänyt lyhyen tai pitkän aikaa, sekä idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia), aksiaalista spondylartriittia (selkärankareumaa ja aksiaalista spondylartriittia (ilman radiografista näyttöä selkärankareumasta)), nivelpsoriaasia, Crohnin tautia, ulseratiivista koliittia, psoriaasia, hidradenitis suppurativaa ja uveiittia sairastavia potilaita. Tärkeimmissä kontrolloiduissa tutkimuksissa 6 089 potilasta sai adalimumabia ja 3 801 potilasta sai plaseboa tai vaikuttavaa vertailuvalmistetta kontrolloidun vaiheen aikana. 

Tärkeimmissä kontrolloiduissa kaksoissokkotutkimuksissa hoidon keskeytti haittatapahtumien vuoksi 5,9 % adalimumabia ja 5,4 % vertailuhoitoa saaneista potilaista. 

Yleisimmin ilmoitettuja haittavaikutuksia ovat infektiot (esim. nenänielutulehdus, ylähengitystieinfektiot ja sinuiitti), pistoskohdan reaktiot (punoitus, kutina, verenvuoto, kipu tai turvotus), päänsärky ja tuki- ja liikuntaelimistön kipu. 

Adalimumabihoidon yhteydessä on ilmoitettu vakavia haittavaikutuksia. TNF:n estäjät, kuten adalimumabi, vaikuttavat immuunijärjestelmään, ja niiden käyttö voi vaikuttaa elimistön kykyyn torjua infektioita ja syöpää. 

Adalimumabin käytön yhteydessä on ilmoitettu kuolemaan johtaneita ja henkeä uhanneita infektioita (mm. sepsistä, opportunistisia infektioita ja tuberkuloosia), HBV-infektion reaktivaatiota ja eri syöpätauteja (mm. leukemiaa, lymfoomia ja hepatospleenistä T‑solulymfoomaa). 

Myös vakavia hematologisia, neurologisia ja autoimmuunireaktioita on ilmoitettu. Näistä pansytopeniaa, aplastista anemiaa ja keskus- ja ääreishermoston myeliinikatotapauksia on ilmoitettu harvoin. Myös lupusta, lupuksen kaltaisia oireistoja ja Stevens–Johnsonin oireyhtymää on ilmoitettu. 

Pediatriset potilaat 

Lapsipotilailla todetut haittatapahtumat olivat yleisesti ottaen yleisyydeltään ja luonteeltaan samanlaisia kuin aikuispotilailla todetut haitat. 

Haittavaikutustaulukko 

Alla olevassa taulukossa 7 on lueteltu kliinisissä tutkimuksissa ja markkinoilletulon jälkeen esiin tulleet haittatapahtumat, ja ne on jaoteltu elinryhmittäin ja esiintyvyyden perusteella: hyvin yleiset (≥ 1/10); yleiset (≥ 1/100, < 1/10); melko harvinaiset (≥ 1/1 000, < 1/100); harvinaiset (≥ 1/10 000, < 1/1 000) sekä tuntematon (koska saatavissa oleva tieto ei riitä esiintyvyyden arviointiin). Kunkin yleisyysluokan haittavaikutukset on esitetty vakavuuden mukaisessa järjestyksessä vakavimmasta haittavaikutuksesta alkaen. Eri käyttöaiheiden tiedoista on valittu suurin yleisyysluku. Elinjärjestelmäsarakkeessa oleva tähti (*) tarkoittaa, että kohdissa 4.3, 4.4 ja 4.8 on lisätietoa aiheesta. 

Taulukko 7. Haittavaikutukset

	Elinjärjestelmä
	Yleisyys
	Haittavaikutus

	Infektiot*
	Hyvin yleiset

	Hengitystieinfektiot (mm. ylä- ja alahengitystieinfektiot, keuhkokuume, sinuiitti, nielutulehdus, nenänielutulehdus ja herpesviruspneumonia)

	
	Yleiset

	Systeemiset infektiot (mm. sepsis, kandidiaasi ja influenssa), 
suolistoinfektiot (mm. virusperäinen gastroenteriitti), 
iho- ja pehmytkudosinfektiot (mm. paronykia, selluliitti, märkärupi, nekrotisoiva faskiitti ja vyöruusu), 
korvatulehdukset, 
suutulehdukset (mm. herpes simplex, huuliherpes ja hammasinfektiot), 
sukuelininfektiot (mm. vulvovaginan sieni-infektiot), 
virtsatieinfektiot (mm. pyelonefriitti), 
sieni-infektiot, 
nivelinfektiot

	
	Melko harvinaiset
	Hermostoinfektiot (mm. virusmeningiitti),
opportunistiset infektiot ja tuberkuloosi (mm. koksidioidomykoosi, histoplasmoosi ja Mycobacterium avium -kompleksin aiheuttama infektio),
bakteeriperäiset infektiot,
silmäinfektiot,
divertikuliitti1

	Hyvän- ja pahanlaatuiset kasvaimet (mukaan lukien kystat ja polyypit)*
	Yleiset

	Ei-melanoomatyyppiset ihosyövät (mm. tyvisolusyöpä ja okasolusyöpä),
hyvänlaatuiset kasvaimet

	
	Melko harvinaiset
	Lymfooma**,
kiinteät kasvaimet (mm. rintasyöpä, keuhkokasvaimet ja kilpirauhaskasvaimet),
melanooma**

	
	Harvinaiset
	Leukemia1

	
	Tuntematon
	Hepatospleeninen T‑solulymfooma1,
merkelinsolukarsinooma (ihon neuroendokriininen karsinooma)1, 
Kaposin sarkooma

	Veri ja imukudos*
	Hyvin yleiset

	Leukopenia (mm. neutropenia ja agranulosytoosi),
anemia

	
	Yleiset

	Leukosytoosi,
trombosytopenia

	
	Melko harvinaiset
	Idiopaattinen trombosytopeeninen purppura


	
	Harvinaiset
	Pansytopenia

	Immuunijärjestelmä*
	Yleiset

	Yliherkkyys,
allergiat (myös kausiallergiat)

	
	Melko harvinaiset
	Sarkoidoosi1,
vaskuliitti

	
	Harvinaiset
	Anafylaksia1

	Aineenvaihdunta ja ravitsemus
	Hyvin yleiset
	Kohonneet rasva-arvot

	
	Yleiset
	Hypokalemia,
kohonneet virtsahappoarvot,
poikkeavat veren natriumarvot,
hypokalsemia,
hyperglykemia,
hypofosfatemia,
nestehukka

	Psyykkiset häiriöt
	Yleiset
	Mielialanvaihtelut (mm. masennus),
ahdistuneisuus,
unettomuus

	Hermosto*
	Hyvin yleiset
	Päänsärky

	
	Yleiset

	Parestesiat (mm. hypestesia),
migreeni,
hermojuuren kompressio

	
	Melko harvinaiset

	Aivohalvaus1,
vapina,
neuropatia

	
	Harvinaiset

	MS-tauti,
myeliinikatohäiriöt (esim. optikusneuriitti,
Guillain–Barrén oireyhtymä)1

	Silmät
	Yleiset

	Näköhäiriöt,
sidekalvotulehdus,
luomitulehdus,
silmän turvotus

	
	Melko harvinaiset
	Kaksoiskuvat


	Kuulo ja tasapainoelin
	Yleiset
	Kiertohuimaus

	
	Melko harvinaiset
	Kuurous,
tinnitus

	Sydän*
	Yleiset
	Takykardia

	
	Melko harvinaiset

	Sydänkohtaus1,
rytmihäiriöt,
kongestiivinen sydämen vajaatoiminta

	
	Harvinaiset
	Sydämenpysähdys

	Verisuonisto
	Yleiset

	Hypertensio,
kuumat aallot,
hematoomat

	
	Melko harvinaiset
	Aortan aneurysma,
valtimotukos,
tromboflebiitti

	Hengityselimet, rintakehä ja välikarsina*
	Yleiset

	Astma,
hengenahdistus,
yskä

	
	Melko harvinaiset

	Keuhkoembolia1,
interstitiaalinen keuhkosairaus,
keuhkoahtaumatauti,
pneumoniitti,
pleuraeffuusio1

	
	Harvinaiset
	Keuhkofibroosi1

	Ruoansulatuselimistö
	Hyvin yleiset

	Vatsakipu,
pahoinvointi ja oksentelu

	
	Yleiset

	Ruoansulatuskanavan verenvuoto,
dyspepsia,
refluksitauti,
Sjögrenin oireyhtymä

	
	Melko harvinaiset

	Haimatulehdus,
dysfagia,
kasvojen turvotus

	
	Harvinaiset
	Suolen puhkeama1

	Maksa ja sappi*
	Hyvin yleiset
	Kohonneet maksaentsyymiarvot

	
	Melko harvinaiset

	Kolekystiitti ja sappikivet,
maksan rasvoittuminen,
kohonneet bilirubiiniarvot

	
	Harvinaiset

	Hepatiitti,
B‑hepatiitin uudelleenaktivoituminen1
autoimmuunihepatiitti1

	
	Tuntematon
	Maksan vajaatoiminta1

	Iho ja ihonalainen kudos
	Hyvin yleiset
	Ihottuma (mm. eksfoliatiivinen ihottuma)

	
	Yleiset

	Psoriaasin puhkeaminen tai paheneminen (mukaan lukien palmoplantaarinen pustuloosi psoriaasi)1,
nokkosihottuma,
mustelmat (mm. purppura),
ihotulehdus (mm. ekseema),
kynsien murtuminen,
voimakas hikoilu,
alopesia1,
kutina

	
	Melko harvinaiset
	Öinen hikoilu,
arpimuodostus

	
	Harvinaiset

	Erythema multiforme1,
Stevens‑Johnsonin oireyhtymä1,
angioedeema1,
ihon vaskuliitti1,
likenoidi (punajäkälää muistuttava) ihoreaktio1

	
	Tuntematon
	Dermatomyosiitin oireiden paheneminen1

	Luusto, lihakset ja sidekudos
	Hyvin yleiset
	Luusto- ja lihaskipu

	
	Yleiset

	Lihasspasmit (mm. kohonneet veren kreatiinifosfokinaasiarvot)

	
	Melko harvinaiset
	Rabdomyolyysi,
systeeminen lupus erythematosus (SLE/LED)

	
	Harvinaiset
	Lupuksen kaltainen oireyhtymä1

	Munuaiset ja virtsatiet
	Yleiset
	Munuaisten vajaatoiminta,
hematuria

	
	Melko harvinaiset
	Nokturia

	Sukupuolielimet ja rinnat
	Melko harvinaiset
	Erektiohäiriöt

	Yleisoireet ja antopaikassa todettavat haitat*
	Hyvin yleiset
	Pistoskohdan reaktiot (mm. pistoskohdan punoitus)

	
	Yleiset

	Rintakipu,
turvotus,
kuume1

	
	Melko harvinaiset
	Inflammaatio

	Tutkimukset*
	Yleiset
	Hyytymis- ja verenvuotohäiriöt (mm. APTT-ajan piteneminen), 
positiivinen tulos autovasta-ainetestissä (mm. kaksijuosteisen DNA:n vasta-aineet), 
kohonneet veren laktaattidehydrogenaasiarvot

	
	Tuntematon
	Painonnousu2

	Vammat, myrkytykset ja hoitokomplikaatiot
	Yleiset
	Hidas paraneminen

	*	lisätietoa kohdissa 4.3, 4.4 ja 4.8 
**	myös avoimissa jatkotutkimuksissa
1	mukaan lukien spontaaniraportit 
2      Adalimumabin yhteydessä keskimääräinen painon muutos lähtötilanteesta oli 0,3–1,0 kg aikuisten käyttöaiheissa, kun taas lumelääkettä käytettäessä paino laski tai nousi keskimäärin 0,4 kg 4–6 kuukauden pituisen hoitojakson aikana. Pitkäaikaisissa jatkotutkimuksissa, joissa ei ollut vertailuryhmää, on havaittu myös 5–6 kg:n painonnousua, kun potilaat ovat altistuneet lääkevalmisteelle noin 1–2 vuoden ajan. Tämä koskee erityisesti potilaita, joilla on Crohnin tauti ja haavainen paksusuolitulehdus. Mekanismi, johon tämä vaikutus perustuu, on epäselvä, mutta se voi liittyä adalimumabin tulehduksia estävään ja lievittävään vaikutukseen.



Hidradenitis suppurativa 

Turvallisuusprofiili adalimumabia viikoittain saaneilla HS-potilailla oli yhdenmukainen adalimumabin tunnetun turvallisuusprofiilin kanssa. 

Uveiitti

Turvallisuusprofiili adalimumabia joka toinen viikko saaneilla uveiittipotilailla oli yhdenmukainen adalimumabin tunnetun turvallisuusprofiilin kanssa. 

Tiettyjen haittavaikutusten kuvaus

Pistoskohdan reaktiot 

Tärkeimmissä kontrolloiduissa tutkimuksissa aikuisilla ja lapsilla pistoskohdan reaktioita (punoitus ja/tai kutina, verenvuoto, kipu tai turvotus) ilmeni 12,9 %:lla adalimumabia ja 7,2 %:lla plaseboa tai vaikuttavaa vertailuvalmistetta saaneista potilaista. Pistoskohdan reaktioiden yhteydessä ei lääkityksen keskeyttäminen yleensä ollut tarpeen. 

Infektiot 

Tärkeimmissä kontrolloiduissa tutkimuksissa aikuisilla ja lapsilla infektioiden esiintyvyys oli adalimumabia saaneilla 1,51 tapausta ja plaseboa tai vaikuttavaa vertailuvalmistetta saaneilla 1,46 tapausta potilasvuotta kohti. Valtaosa infektioista oli nenänielutulehduksia, ylähengitystieinfektioita ja nenän sivuontelotulehduksia (sinuiitti). Useimmat potilaat jatkoivat adalimumabilääkitystä infektion parannuttua. 

Vakavien infektioiden esiintyvyys oli adalimumabia saaneilla 0,04 tapausta ja plaseboa tai vaikuttavaa vertailuvalmistetta saaneilla 0,03 tapausta potilasvuotta kohti. 

Adalimumabilla tehdyissä kontrolloiduissa ja avoimissa tutkimuksissa aikuisilla ja lapsilla on ilmoitettu vakavia infektioita (myös kuolemaan johtaneita infektioita, joita esiintyi harvoin), esim. tuberkuloosia (esim. miliaarituberkuloosia ja keuhkojen ulkopuolella esiintyvää tuberkuloosia) ja invasiivisia opportunistisia infektioita (esim. disseminoitunutta tai ekstrapulmonaalista histoplasmoosia, blastomykoosia, koksidioidomykoosia, pneumokystoosia, kandidiaasia, aspergilloosia ja listerioosia). Valtaosa tuberkuloositapauksista kehittyi kahdeksan kuukauden kuluessa hoidon aloittamisesta, mikä saattaa viitata latentin sairauden uudelleenaktivoitumiseen. 

Maligniteetit ja lymfoproliferatiiviset häiriöt 

Idiopaattista juveniilia artriittia (idiopaattista juveniilia polyartriittia ja entesiitteihin liittyvää artriittia) koskeneissa adalimumabitutkimuksissa 249:llä pediatrisella potilaalla, joiden kokonaisaltistus oli 655,6 potilasvuotta, ei havaittu maligniteetteja. Maligniteetteja ei havaittu myöskään lasten Crohnin tautia koskeneissa adalimumabitutkimuksissa 192 lapsipotilaalla, joiden kokonaisaltistus oli 498,1 potilasvuotta. Maligniteetteja ei havaittu 77:llä pediatrisella potilaalla lasten kroonista läiskäpsoriaasia koskeneessa adalimumabitutkimuksessa, jonka kokonaisaltistus oli 80,0 potilasvuotta. Ulseratiivista koliittia koskeneessa adalimumabitutkimuksessa 93:lla pediatrisella potilaalla, joiden kokonaisaltistus oli 65,3 potilasvuotta, ei havaittu maligniteetteja. Lasten uveiittia koskeneessa adalimumabitutkimuksessa 60:llä lapsipotilaalla, joiden kokonaisaltistus oli 58,4 potilasvuotta, ei havaittu maligniteetteja.

Tärkeimpiin vähintään 12 viikkoa kestäneisiin aikuisten adalimumabitutkimuksiin osallistui potilaita, joilla oli keskivaikea tai vaikea aktiivinen nivelreuma, selkärankareuma, aksiaalinen spondylartriitti (ilman radiografista näyttöä selkärankareumasta), nivelpsoriaasi, psoriaasi, hidradenitis suppurativa, Crohnin tauti, ulseratiivinen koliitti tai uveiitti. Näiden tutkimusten kontrolloiduissa osissa 5 291 adalimumabihoitoa saaneella potilaalla havaittiin 6,8 (95 % luottamusväli 4,4–10,5) maligniteettia (lukuun ottamatta lymfoomia ja muita ihosyöpiä kuin melanoomia) 1 000 potilasvuotta kohti, kun taas 3 444 verrokkipotilaalla todettiin 6,3 (95 % luottamusväli 3,4–11,8) tapausta 1 000 potilasvuotta kohti. Hoidon mediaanikesto oli 4,0 kk adalimumabiryhmässä ja 3,8 kk verrokkipotilailla. Muiden ihosyöpien kuin melanooman esiintymistiheys oli adalimumabihoitoa saaneilla potilailla 8,8 (95 % luottamusväli 6,0–13,0) tapausta 1 000 potilasvuotta kohti ja verrokkipotilailla 3,2 (95 % luottamusväli 1,3–7,6) tapausta 1 000 potilasvuotta kohti. Näistä ihosyövistä levyepiteelikarsinoomien esiintymistiheys oli adalimumabihoitoa saaneilla potilailla 2,7 (95 % luottamusväli 1,4–5,4) tapausta 1 000 potilasvuotta kohti ja verrokkipotilailla 0,6 (95 % luottamusväli 0,1–4,5) tapausta 1 000 potilasvuotta kohti. Lymfoomien esiintymistiheys oli adalimumabihoitoa saaneilla potilailla 0,7 (95 % luottamusväli 0,2–2,7) tapausta 1 000 potilasvuotta kohti ja verrokkiryhmässä 0,6 (95 % luottamusväli 0,1–4,5) tapausta 1 000 potilasvuotta kohti. 

Näiden tutkimusten kontrolloitujen osien ja parhaillaan tehtävien sekä lopetettujen avointen jatkotutkimusten mediaanikesto on noin 3,3 vuotta, ja niihin on osallistunut 6 427 potilasta yhteensä yli 26 439 potilashoitovuoden ajan. Kun näiden tutkimusten tulokset yhdistetään, havaittujen maligniteettien esiintymistiheydeksi saadaan noin 8,5 tapausta 1 000 potilasvuotta kohti (lymfoomia ja muita ihosyöpiä kuin melanoomaa lukuun ottamatta). Muiden ihosyöpien kuin melanooman havaittu esiintymistiheys on noin 9,6 tapausta 1 000 potilasvuotta kohti, ja lymfoomien havaittu esiintymistiheys noin 1,3 tapausta 1 000 potilasvuotta kohti. 

Markkinoilletulon jälkeen tammikuusta 2003 joulukuuhun 2010 pääasiassa nivelreumapotilailla spontaanisti ilmoitettujen maligniteettien esiintymistiheys on noin 2,7 tapausta 1 000 potilashoitovuotta kohti. Spontaanisti ilmoitettujen muiden ihosyöpien kuin melanooman esiintymistiheys on noin 0,2 tapausta 1 000 potilasvuotta kohti ja lymfoomien ilmoitettu esiintymistiheys noin 0,3 tapausta 1 000 potilashoitovuotta kohti (ks. kohta 4.4). 

Adalimumabilla hoidetuilla potilailla on markkinoilletulon jälkeen raportoitu harvoin hepatospleenistä T‑solulymfoomaa (ks. kohta 4.4). 

Autovasta-aineet 

Potilaiden seeruminäytteistä määritettiin nivelreumatutkimuksissa I–V autovasta-aineet useana ajankohtana. Näissä tutkimuksissa 11,9 %:lla adalimumabia ja 8,1 %:lla plaseboa tai vaikuttavaa vertailuvalmistetta saaneista potilaista lähtötason negatiivinen tumavasta-ainetitteri muuttui positiiviseksi viikolla 24. Kaikissa nivelreuma- ja nivelpsoriaasitutkimuksissa kahdella 3 441:stä adalimumabia saaneesta potilaasta havaittiin kliinisiä merkkejä lupuksen kaltaisen oireiston kehittymisestä. Tila korjaantui hoidon keskeyttämisen jälkeen. Yhdellekään potilaalle ei kuitenkaan tullut lupuksesta johtuvaa nefriittiä eikä keskushermosto-oireita. 

Maksa- ja sappitapahtumat 

Nivelreuma- ja nivelpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–104 viikkoa, ALAT-arvojen suurenemista ≥ 3 kertaa viitevälin ylärajan (ULN) suuruisiksi esiintyi 3,7 %:lla adalimumabihoitoa saaneista ja 1,6 %:lla vertailuhoitoa saaneista. 

Idiopaattista juveniilia polyartriittia sairastavilla 4–17‑vuotiailla potilailla ja entesiitteihin liittyvää artriittia sairastavilla 6–17‑vuotiailla potilailla tehdyissä kontrolloiduissa vaiheen 3 adalimumabitutkimuksissa ALAT-tason suurenemista tasolle ≥ 3 x ULN esiintyi 6,1 %:lla adalimumabihoitoa saaneista ja 1,3 %:lla vertailuhoitoa saaneista. ALAT-tason suurenemisista useimmat havaittiin potilailla, jotka käyttivät samanaikaisesti myös metotreksaattia. Kenelläkään vaiheen 3 adalimumabitutkimukseen osallistuneista idiopaattista juveniilia polyartriittia sairastavista 2 – < 4‑vuotiaista potilaista ei esiintynyt ALAT-tason suurenemista ≥ 3 x ULN. 

Crohnin tautia tai ulseratiivista koliittia sairastavilla potilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 4–52 viikkoa, ALAT-arvojen suurenemista tasolle ≥ 3 x ULN esiintyi 0,9 %:lla adalimumabihoitoa saaneista ja 0,9 %:lla vertailuhoitoa saaneista. 

Crohnin tautia sairastavilla lapsipotilailla tehdyssä vaiheen 3 kliinisessä tutkimuksessa, jossa selvitettiin adalimumabin tehoa ja turvallisuutta painonmukaisen induktiohoidon jälkeisessä ylläpitohoidossa lapsipotilailla, jotka saivat adalimumabia painonmukaisella annoksella (2 painoluokkaa) 52 viikon ajan, ALAT-arvojen suurenemista tasolle ≥ 3 x ULN esiintyi 2,6 %:lla (5/192) potilaista. Näistä potilaista 4 oli saanut immunosuppressiivista hoitoa lähtötilanteessa. 

Läiskäpsoriaasipotilailla tehdyissä kontrolloiduissa vaiheen 3 adalimumabitutkimuksissa, joiden kontrolloidun osan kesto oli 12–24 viikkoa, ALAT-arvojen suurenemista tasolle ≥ 3 x ULN esiintyi 1,8 %:lla adalimumabihoitoa saaneista ja 1,8 %:lla vertailuhoitoa saaneista. 

Kenelläkään vaiheen 3 adalimumabitutkimukseen osallistuneista läiskäpsoriaasia sairastaneista lapsipotilaista ei havaittu ALAT-tason suurenemista ≥ 3 x ULN. 

Hidradenitis suppurativaa sairastavilla potilailla tehdyissä kontrolloiduissa adalimumabitutkimuksissa (aloitusannos 160 mg viikolla 0 ja 80 mg viikolla 2, minkä jälkeen 40 mg kerran viikossa alkaen viikolta 4), joiden kontrolloidun osan kesto oli 12–16 viikkoa, ALAT-arvojen kohoamista ≥ 3 x ULN esiintyi 0,3 %:lla adalimumabihoitoa saaneista ja 0,6 %:lla vertailuhoitoa saaneista. 

Uveiittia sairastavilla aikuispotilailla tehdyissä kontrolloiduissa 80 viikkoa kestäneissä adalimumabitutkimuksissa (aloitusannos 80 mg viikolla 0, jonka jälkeen 40 mg joka toinen viikko alkaen viikolta 1), joissa altistumisajan mediaani adalimumabihoitoa saaneilla potilailla oli 166,5 vuorokautta ja vertailuhoitoa saaneilla potilailla 105,0 vuorokautta, ALAT-arvojen kohoamista ≥ 3 x ULN esiintyi 2,4 %:lla adalimumabihoitoa saaneista ja 2,4 %:lla vertailuhoitoa saaneista. 

Ulseratiivista koliittia sairastavilla pediatrisilla potilailla (N = 93) tehdyssä kontrolloidussa vaiheen 3 tutkimuksessa, jossa arvioitiin adalimumabin tehoa ja turvallisuutta ylläpitoannoksella 0,6 mg/kg (enintään 40 mg) joka toinen viikko (N = 31) ja ylläpitoannoksella 0,6 mg/kg (enintään 40 mg) viikossa (N = 32) sen jälkeen, kun potilaat olivat saaneet painonmukaista induktiohoitoa annoksella 2,4 mg/kg (enintään 160 mg) viikolla 0 ja viikolla 1 sekä annoksella 1,2 mg/kg (enintään 80 mg) viikolla 2 (N = 63) tai induktiohoitoa annoksella 2,4 mg/kg (enintään 160 mg) viikolla 0, lumelääkettä viikolla 1 ja induktiohoitoa annoksella 1,2 mg/kg (enintään 80 mg) viikolla 2 (N = 30), ALAT-arvojen suurenemista tasolle ≥ 3 x ULN esiintyi 1,1 %:lla (1/93) potilaista.

Potilaat, joilla esiintyi ALAT-arvojen suurenemista, olivat kaikkien käyttöaiheiden kliinisissä tutkimuksissa oireettomia. Arvojen suureneminen oli useimmiten ohimenevää ja korjautui, kun hoitoa jatkettiin. Adalimumabilla hoidetuilla potilailla on kuitenkin markkinoilletulon jälkeen raportoitu myös maksan vajaatoimintaa ja lievempiä maksan häiriöitä, jotka saattavat edeltää maksan vajaatoimintaa, mm. hepatiittia (myös autoimmuunihepatiittia). 

Samanaikainen hoito atsatiopriinilla/6‑merkaptopuriinilla

Aikuisten Crohnin tautia käsittelevissä tutkimuksissa pahanlaatuisten ja vakavien infektioihin liittyvien haittatapahtumien ilmaantuvuus oli suurempi käytettäessä adalimumabin ja atsatiopriinin/6‑merkaptopuriinin yhdistelmähoitoa verrattuna pelkkään adalimumabiin. 

Epäillyistä haittavaikutuksista ilmoittaminen

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta. 

4.9 	Yliannostus 

Annosta rajoittavaa toksisuutta ei havaittu kliinisissä tutkimuksissa. Suurin tutkittu annos on 10 mg/kg laskimonsisäisesti useana annoksena, mikä on noin 15 kertaa suositusannoksen verran. 


5.	FARMAKOLOGISET OMINAISUUDET 

5.1 	Farmakodynamiikka 

Farmakoterapeuttinen ryhmä: Immunosuppressantit, Tuumorinekroositekijä alfan (TNF‑α) estäjät, ATC-koodi: L04AB04 

Amsparity on ns. biosimilaari lääkevalmiste. Yksityiskohtaisempaa tietoa on saatavilla Euroopan lääkeviraston verkkosivulta: https://www.ema.europa.eu.

Vaikutusmekanismi

Adalimumabi sitoutuu spesifisesti tuumorinekroositekijään (TNF) ja neutraloi TNF:n biologisen toiminnan estämällä sen vaikutuksen solukalvon TNF-reseptoreihin (p55 ja p75). 

Adalimumabi säätelee myös TNF:n indusoimia tai säätelemiä biologisia vasteita, mm. leukosyyttien migraatiosta vastaavien adheesiomolekyylien määrän muutoksia (ELAM‑1, VCAM‑1 ja ICAM‑1, joilla IC50 on 0,1–0,2 nM). 

Farmakodynaamiset vaikutukset

Adalimumabihoidon jälkeen todettiin, että nivelreumapotilailla tulehduksen akuutin vaiheen osoittajien (C‑reaktiivinen proteiini ja lasko) ja seerumin sytokiinien (IL‑6) määrät pienenivät lähtötasoon verrattuna nopeasti. Myös rustotuhoa aiheuttavaa kudosten uudismuodostusta tuottavien matriksin metalloproteinaasientsyymien (MMP‑1 ja MMP‑3) pitoisuudet seerumissa pienenivät adalimumabin antamisen jälkeen. Adalimumabia saaneilla potilailla havaittiin usein kroonisen tulehduksen hematologisten merkkien parantumista. 

Adalimumabia käyttävillä idiopaattista juveniili polyartriittia, Crohnin tautia, ulseratiivista koliittia ja hidradenitis suppurativaa sairastavilla potilailla todettiin myös CRP-arvojen pienenevän nopeasti. Crohnin tauti -potilailla havaittiin tulehdusmarkkereita ilmentävien solujen määrän väheneminen paksusuolessa, mukaan lukien TNFα:n ilmentymisen merkittävä väheneminen. Suolen limakalvon endoskooppiset tutkimukset ovat osoittaneet limakalvon paranemista tapahtuvan adalimumabilla hoidetuissa potilaissa. 

Kliininen teho ja turvallisuus

Nivelreuma 

Adalimumabia on kliinisissä tutkimuksissa arvioitu yhteensä yli 3 000:lla nivelreumapotilaalla. Adalimumabin tehokkuutta ja turvallisuutta nivelreuman hoidossa on arvioitu viidessä satunnaistetussa, hyvin kontrolloidussa kaksoissokkotutkimuksessa. Osa potilaista sai hoitoa 120 kuukauden ajan. 

Nivelreumatutkimuksessa I arvioitiin 271 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeillä oli epäonnistunut ja joilla metotreksaatti ei ollut riittävän tehokas annostasolla 12,5–25 mg/vko (10 mg/vko jos potilas ei siedä metotreksaattia) annoksen pysyessä vakiona 10–25 mg/vko. Adalimumabia tai plaseboa annettiin 20, 40 tai 80 mg:n annoksina joka toinen viikko 24 viikon ajan. 

Nivelreumatutkimuksessa II arvioitiin 544 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla hoito vähintään yhdellä taudin kulkuun vaikuttavalla reumalääkkeellä oli epäonnistunut. Adalimumabia annettiin ihonalaisina injektioina 20 tai 40 mg annoksina siten, että adalimumabia annettiin yksinään joko viikoittain tai vuoroviikoin plasebon kanssa 26 viikon ajan; plaseboa annettiin viikoittain samanmittaisen ajanjakson verran. Muiden taudin kulkuun vaikuttavien reumalääkkeiden käyttö ei ollut sallittua. 

Nivelreumatutkimuksessa III arvioitiin 619 vähintään 18‑vuotiasta kohtalaisen aktiivista tai hyvin aktiivista nivelreumaa sairastavaa potilasta, joilla metotreksaattihoito ei ollut riittävän tehokas annostasolla 12,5–25 mg/vko tai jotka eivät sietäneet 10 mg/vko annoksia metotreksaattia. Tutkimuksessa oli kolme ryhmää. Ensimmäinen ryhmä sai plaseboa viikoittain pistoksena 52 viikon ajan. Toinen ryhmä sai 20 mg adalimumabia viikoittain 52 viikon ajan. Kolmas ryhmä sai vuoroviikoin 40 mg adalimumabia ja vuoroviikoin plaseboa. Ensimmäisen 52 viikon jälkeen 457 potilasta siirrettiin avoimeen jatkovaiheeseen, jossa annettiin 40 mg adalimumabia/metotreksaattia joka toinen viikko 10 vuoden ajan. 

Nivelreumatutkimuksessa IV arvioitiin lähinnä turvallisuutta 636 vähintään 18‑vuotiaalla kohtalaisen aktiivista tai hyvin aktiivista nivelreumaa sairastavalla potilaalla. Potilailla ei ollut aikaisempaa reumalääkitystä tai he saivat jatkaa nykyistä reumalääkitystään, kunhan hoito pysyi samana vähintään 28 päivän ajan. Lääkitys oli metotreksaatti, leflunomidi, hydroksiklorokiini, sulfasalatsiini ja/tai kultasuolat. Potilaat satunnaistettiin saamaan joko 40 mg adalimumabia tai plaseboa joka toinen viikko 24 viikon ajan. 

Nivelreumatutkimuksessa V arvioitiin 799 aikuispotilasta, joilla oli keskivaikea tai vaikea aktiivinen varhaisvaiheen nivelreuma (taudin kesto keskimäärin alle 9 kuukautta) ja jotka eivät olleet saaneet aiemmin metotreksaattihoitoa. Tässä tutkimuksessa arvioitiin 40 mg adalimumabia joka toinen viikko / metotreksaatti ‑kombinaatiohoitoa, 40 mg adalimumabia joka toinen viikko ‑monoterapiaa sekä metotreksaatti-monoterapiaa nivelreuman oireiden ja löydösten sekä nivelvaurioiden etenemisen estämisen suhteen nivelreumapotilailla 104 viikon ajan. Ensimmäisen 104 viikon jälkeen 497 potilasta siirrettiin avoimeen jatkovaiheeseen, jossa annettiin 40 mg adalimumabia joka toinen viikko 10 vuoden ajan. 

Ensisijainen päätetapahtuma nivelreumatutkimuksissa I, II ja III ja toissijainen päätetapahtuma nivelreumatutkimuksessa IV oli niiden potilaiden prosentuaalinen osuus, jotka saavuttivat ACR 20 ‑vasteen viikolla 24 tai 26. Ensisijainen päätetapahtuma nivelreumatutkimuksessa V oli niiden potilaiden prosentuaalinen osuus, jotka saavuttivat ACR 50 ‑vasteen viikolla 52. Ensisijaisena päätetapahtumana nivelreumatutkimuksissa III ja V oli lisäksi taudin etenemisen hidastuminen (röntgentutkimuksella todettuna) viikolla 52. Ensisijaisena päätetapahtumana nivelreumatutkimuksessa III oli lisäksi elämänlaadussa tapahtunut muutos. 

ACR-vaste 

Prosentuaaliset osuudet niistä adalimumabia saaneista potilasta, jotka saavuttivat ACR 20, 50 ja 70 -vasteet, olivat yhdenmukaiset nivelreumatutkimuksissa I, II ja III. Yhteenveto annostasolla 40 mg joka toinen viikko saaduista tuloksista on esitetty taulukossa 8. 

Taulukko 8. ACR-vasteet plasebokontrolloiduissa tutkimuksissa (prosentuaalinen osuus potilaista)

	Vaste
	Nivelreumatutkimus Ia**
	Nivelreumatutkimus IIa**
	Nivelreumatutkimus IIIa**

	
	Plasebo/MTXc
n = 60
	Adalimumabib/MTXc
n = 63
	Plasebo
n = 110
	Adalimumabib
n = 113
	Plasebo/MTXc
n = 200
	Adalimumabib/MTXc
n = 207

	ACR 20
	
	
	
	
	
	

	6 kk kuluttua
	13,3 %
	65,1 %
	19,1 %
	46,0 %
	29,5 %
	63,3 %

	12 kk kuluttua
	NA
	NA
	NA
	NA
	24,0 %
	58,9 %

	ACR 50
	
	
	
	
	
	

	6 kk kuluttua
	6,7 %
	52,4 %
	8,2 %
	22,1 %
	9,5 %
	39,1 %

	12 kk kuluttua
	NA
	NA
	NA
	NA
	9,5 %
	41,5 %

	ACR 70
	
	
	
	
	
	

	6 kk kuluttua
	3,3 %
	23,8 %
	1,8 %
	12,4 %
	2,5 %
	20,8 %

	12 kk kuluttua
	NA
	NA
	NA
	NA
	4,5 %
	23,2 %

	a 	Nivelreumatutkimus I viikolla 24, nivelreumatutkimus II viikolla 26 ja nivelreumatutkimus III viikoilla 24 & 52
b	40 mg adalimumabia joka toinen viikko
c	 MTX = metotreksaatti
**	p < 0,01, adalimumabi vs. plasebo



Nivelreumatutkimuksissa I–IV viikon 24 tai 26 kohdalla mitattu paraneminen kaikkien yksittäisten ACR-vastekriteerien osalta [aristavien ja turvonneiden nivelten lukumäärä, lääkärin ja potilaan arvio sairauden aktiivisuudesta ja kivusta, toimintakykyindeksin (HAQ) pisteet ja CRP (mg/dl)] oli huomattavampaa kuin plaseboryhmässä. Nivelreumatutkimuksessa III paranemiset säilyivät 52 viikon ajan. 

Nivelreumatutkimuksen III avoimessa jatkovaiheessa vaste säilyi useimmilla ACR-vasteen saavuttaneilla potilailla enintään 10 vuoden seurannan ajan. 207 potilaasta, jotka oli satunnaistettu käyttämään 40 mg adalimumabiannostusta joka toinen viikko, 114 jatkoi 40 mg adalimumabiannosten käyttöä joka toinen viikko 5 vuoden ajan. Näistä potilaista 86 (75,4 %) saavutti ACR 20 ‑vasteen. 72 potilasta (63,2 %) saavutti ACR 50 ‑vasteen ja 41 potilasta (36 %) ACR 70 ‑vasteen. 207 potilaasta 81 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 64 (79,0 %) saavutti ACR 20 ‑vasteen. 56 potilasta (69,1 %) saavutti ACR 50 ‑vasteen ja 43 potilasta (53,1 %) ACR 70 ‑vasteen. 

Nivelreumatutkimuksessa IV adalimumabia ja standardihoitoa saaneiden potilaiden ACR 20 ‑vaste oli tilastollisesti merkitsevästi parempi kuin plaseboa ja standardihoitoa saaneiden (p < 0,001). 
 
Nivelreumatutkimuksissa I–IV adalimumabia saaneet potilaat saavuttivat plaseboon verrattuna tilastollisesti merkitsevät ACR 20‑ ja 50 ‑vasteet jopa 1–2 viikon kuluttua hoidon aloittamisesta. 

Nivelreumatutkimuksessa V potilailla, joilla oli varhaisvaiheen nivelreuma ja jotka eivät olleet aiemmin saaneet metotreksaattihoitoa, adalimumabin ja metotreksaatin yhdistelmä sai aikaan nopeamman ja merkitsevästi paremman ACR-vasteen viikolla 52 kuin pelkkä metotreksaatti tai pelkkä adalimumabi, ja vaste säilyi viikkoon 104 saakka (ks. taulukko 9). 

Taulukko 9. ACR-vasteet nivelreumatutkimuksessa V (potilaiden prosentuaalinen osuus)

	Vaste
	MTX
n = 257
	Adalimumabi
n = 274
	Adalimumabi/MTX
n = 268
	p‑arvoa
	p‑arvob
	p‑arvoc

	ACR 20
	
	
	
	
	
	

	Viikko 52
	62,6 %
	54,4 %
	72,8 %
	0,013
	< 0,001
	0,043

	Viikko 104
	56,0 %
	49,3 %
	69,4 %
	0,002
	< 0,001
	0,140

	ACR 50
	
	
	
	
	
	

	Viikko 52
	45,9 %
	41,2 %
	61,6 %
	< 0,001
	< 0,001
	0,317

	Viikko 104
	42,8 %
	36,9 %
	59,0 %
	< 0,001
	< 0,001
	0,162

	ACR 70
	
	
	
	
	
	

	Viikko 52
	27,2 %
	25,9 %
	45,5 %
	< 0,001
	< 0,001
	0,656

	Viikko 104
	28,4 %
	28,1 %
	46,6 %
	< 0,001
	< 0,001
	0,864

	a	 p‑arvo on saatu metotreksaattimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä). 
b	 p‑arvo on saatu adalimumabimonoterapian ja adalimumabi/metotreksaattiyhdistelmähoidon parivertailusta Mann–Whitneyn U‑testillä.
c	 p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



Nivelreumatutkimuksen V avoimessa jatkovaiheessa ACR-vasteet säilyivät enintään 10 vuoden seurannassa. 542:sta potilaasta, jotka oli satunnaistettu saamaan 40 mg adalimumabia joka toinen viikko, 170 jatkoi 40 mg adalimumabiannosten käyttöä joka toinen viikko 10 vuoden ajan. Näistä potilaista 154 (90,6 %) saavutti ACR 20 ‑vasteen. 127 potilasta (74,7 %) saavutti ACR 50 ‑vasteen ja 102 potilasta (60,0 %) ACR 70 ‑vasteen. 

Viikolla 52 adalimumabi/metotreksaattiyhdistelmähoitoa saaneista potilaista 42,9 %:lla saavutettiin kliininen remissio (DAS28 (CRP) < 2,6), kun vastaava luku oli pelkkää metotreksaattia saaneilla 20,6 % ja pelkkää adalimumabia saaneilla 23,4 %. Adalimumabi/metotreksaattiyhdistelmähoito oli kliinisesti ja tilastollisesti parempi kuin pelkkä metotreksaatti (p < 0,001) tai pelkkä adalimumabi (p < 0,001) taudin lievittämisessä potilailla, joilla oli äskettäin diagnosoitu keskivaikea tai vaikea nivelreuma. Monoterapiaryhmissä vasteet olivat samankaltaiset (p = 0,447). Niistä 342:sta potilaasta, jotka oli alun perin satunnaistettu saamaan adalimumabia monoterapiana tai adalimumabi/metotreksaattiyhdistelmähoitoa ja jotka jatkoivat avoimessa jatkotutkimuksessa, 171 jatkoi adalimumabihoitoa 10 vuotta. Heistä 109:n (63,7 %) raportoitiin olevan remissiossa 10 vuoden kohdalla. 

Radiologinen vaste 

Nivelreumatutkimuksessa III, jossa adalimumabia saavilla potilailla oli ollut nivelreuma noin 11 vuotta, rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin (TSS) kokonaispisteissä ja sen komponenteissa, eroosiopisteissä ja nivelraon madaltumispisteissä. Adalimumabi/metotreksaattipotilailla todettiin 6 ja 12 kuukauden kohdalla merkitsevästi vähemmän etenemistä kuin pelkkää metotreksaattia saavilla potilailla (ks. taulukko 10). 

Avoimen nivelreumatutkimuksen III jatkotutkimuksessa rakenteellisten vaurioiden etenemisnopeuden hidastuminen säilyy 8 ja 10 vuotta osalla potilaista. 8 vuoden kohdalla arvioitiin röntgenkuvista 81 potilasta 207 potilaasta, joita alun perin hoidettiin adalimumabilla (40 mg joka toinen viikko). 48 potilaalla näistä ei havaittu rakenteellisten vaurioiden etenemistä (määritelmä: mTSS-arvon muutokset lähtötilanteesta 0,5 tai vähemmän). 10 vuoden kohdalla tehtiin radiologiset arvioinnit 79:lle 207:stä potilaasta, joita alun perin hoidettiin adalimumabilla (40 mg joka toinen viikko). 40:llä näistä potilaista ei todettu rakenteellisten vaurioiden etenemistä (määritelmä: mTSS-arvon muutos lähtötilanteesta enintään 0,5 pistettä). 

Taulukko 10. Radiologiset keskiarvomuutokset 12 kuukauden aikana nivelreumatutkimuksessa III

	
	Plasebo/MTXa
	Adalimumabi/MTX 40 mg joka toinen viikko
	Plasebo/MTX - Adalimumabi/MTX (95 % luottamusvälib)
	p‑arvo

	TSS
	2,7
	0,1
	2,6 (1,4; 3,8)
	< 0,001c

	Eroosioaste
	1,6
	0,0
	1,6 (0,9; 2,2)
	< 0,001

	Nivelraon madaltuma
	1,0
	0,1
	0,9 (0,3; 1,4)
	0,002

	a	metotreksaatti
b	95 % luottamusväli muutosasteen eroissa metotreksaatin ja adalimumabin välillä.
c	perustuu ranking analyysiin



Nivelreumatutkimuksessa V rakenteelliset nivelvauriot arvioitiin röntgenkuvista ja ilmaistiin muutoksina modifioiduissa Sharpin kokonaispisteissä (ks. taulukko 11). 

Taulukko 11. Radiologiset keskiarvomuutokset viikolla 52 nivelreumatutkimuksessa V

	
	MTX
n = 257
(95 % luottamusväli)
	Adalimumabi
n = 274
(95 % luottamusväli)
	Adalimumabi/MTX
n = 268
(95 % luottamusväli)
	p‑arvoa
	p‑arvob
	p‑arvoc

	TSS
	5,7 (4,2–7,3)
	3,0 (1,7–4,3)
	1,3 (0,5–2,1)
	< 0,001
	0,0020
	< 0,001

	Eroosioaste
	3,7 (2,7–4,7)
	1,7 (1,0–2,4)
	0,8 (0,4–1,2)
	< 0,001
	0,0082
	< 0,001

	Nivelraon madaltuma
	2,0 (1,2–2,8)
	1,3 (0,5–2,1)
	0,5 (0–1,0)
	< 0,001
	0,0037
	0,151

	a	 p‑arvo on saatu metotreksaattimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä).
b	p‑arvo on saatu adalimumabimonoterapian ja adalimumabi/metotreksaattiyhdistelmähoidon parivertailusta (Mann–Whitneyn U‑testillä).
c	p‑arvo on saatu adalimumabimonoterapian ja metotreksaattimonoterapian parivertailusta (Mann–Whitneyn U‑testillä).



52 ja 104 viikon hoidon jälkeen niiden potilaiden prosentuaalinen osuus, joilla tauti ei ollut edennyt (muutos lähtötilanteesta modifioiduissa Sharpin kokonaispisteissä ≤ 0,5) oli merkitsevästi suurempi potilailla, jotka olivat saaneet adalimumabi/metotreksaattiyhdistelmähoitoa (63,8 % ja 61,2 %) kuin potilailla, jotka olivat saaneet pelkkää metotreksaattia (37,4 % ja 33,5 %, p < 0,001) tai pelkkää adalimumabia (50,7 %, p < 0,002 ja 44,5 %, p < 0,001). 

Avoimessa nivelreuman jatkotutkimuksessa V keskimääräinen muutos lähtötilanteesta 10 vuoden kohdalla modifioiduissa Sharpin kokonaispisteissä (TSS) oli alun perin metotreksaattimonoterapiaan satunnaistetuilla potilailla 10,8, adalimumabimonoterapiaan satunnaistetuilla potilailla 9,2 ja adalimumabi/metoreksaattiyhdistelmähoitoon satunnaistetuilla potilailla 3,9. Vastaavat osuudet potilaista, joilla ei tapahtunut radiologista etenemistä, olivat 31,3 %, 23,7 % ja 36,7 %. 

Elämänlaatu ja fyysinen toimintakyky 

Terveyteen liittyvää elämänlaatua ja fyysistä toimintakykyä arvioitiin kaikissa neljässä asianmukaisessa ja hyvin kontrolloidussa tutkimuksessa toimintakykyindeksillä (HAQ), joka oli nivelreumatutkimuksessa III ennalta määritelty ensisijainen päätetapahtuma viikolla 52. Kaikki adalimumabiannokset/annostusohjelmat kaikissa neljässä tutkimuksessa osoittivat, että paraneminen mitattuna HAQ-toimintakykyindeksillä lähtötasolta kuukaudelle 6 oli plaseboon verrattuna tilastollisesti merkitsevästi parempaa, ja nivelreumatutkimuksessa III havaittiin samaa viikolla 52. Short Form Health Survey (SF 36) -kyselyn tulokset adalimumabin kaikkien annosten/annostusohjelmien osalta tukevat näitä löydöksiä (mm. PCS-pisteet ja kipu- ja vitaliteettiosioiden pisteet annokselle 40 mg joka toinen viikko olivat tilastollisesti merkitseviä). FACIT-pisteet osoittavat, että väsymys väheni tilastollisesti merkitsevästi kaikissa niissä kolmessa tutkimuksessa, joissa sitä arvioitiin (nivelreumatutkimukset I, III, IV). 

Nivelreumatutkimuksessa III fyysisessä toimintakyvyssä havaitut paranemiset säilyivät useimmilla potilailla, joiden fyysinen toimintakyky parani ja jotka jatkoivat hoitoa vielä avoimen tutkimuksen viikolla 520 (120 kuukautta). Elämänlaadun paraneminen mitattiin viikolle 156 (36 kuukautta) asti. Elämänlaadun paraneminen pysyi samalla tasolla koko tämän ajan. 

Nivelreumatutkimuksessa V toimintakykyindeksin (HAQ) ja SF 36 -kyselyn fyysisen komponentin paraneminen oli merkittävämpää (p < 0,001) adalimumabi/metotreksaattiyhdistelmähoidon kuin pelkän metotreksaattihoidon tai pelkän adalimumabihoidon yhteydessä viikolla 52, ja vaikutus säilyi viikon 104 loppuun asti. Niillä 250:llä potilaalla, jotka olivat avoimessa jatkotutkimuksessa loppuun asti, fyysisessä toimintakyvyssä havaitut paranemiset säilyivät 10 hoitovuoden ajan. 

Aksiaalinen spondylartriitti 

Selkärankareuma 

Adalimumabia (40 mg joka toinen viikko) arvioitiin kahdessa satunnaistetussa, 24 viikkoa kestäneessä, kaksoissokkoutetussa plasebokontrolloidussa tutkimuksessa 393 potilaalla, joilla oli aktiivinen selkärankareuma (taudin aktiivisuutta kuvaavat pisteet [Bath Ankylosing Spondylitis Disease Activity Index (BASDAI)] olivat lähtötilanteessa 6,3 kaikissa ryhmissä) ja joiden vaste tavanomaisille hoidoille oli ollut riittämätön. 79 potilasta (20,1 %) sai samanaikaisesti DMARD-hoitoa ja 37 potilasta (9,4 %) glukokortikoidihoitoa. Sokkoutettua vaihetta seurasi avoin vaihe, jonka aikana potilaat saivat adalimumabia 40 mg ihon alle joka toinen viikko vielä enintään 28 viikon ajan. Potilaat, joilla ASAS 20 jäi saavuttamatta viikkojen 12, 16 tai 20 kohdalla (n = 215; 54,7 %), siirtyvät avoimelle adalimumabi 40 mg ihon alle joka toinen viikko ‑hoidolle. Näitä potilaita pidettiin tämän jälkeen hoidolle vasteettomina potilaina kaksoissokkoutetuissa tilastollisissa analyyseissä. 

Suuremmassa selkärankareumatutkimuksessa I, johon osallistui 315 potilasta, adalimumabia saaneiden potilaiden selkärankareuman merkeissä ja oireissa todettiin merkitsevää paranemista plaseboa saaneisiin potilaisiin verrattuna. Merkitsevä vaste havaittiin viikon 2 kohdalla, ja se säilyi viikolle 24 asti (taulukko 12). 

Taulukko 12. Tehokkuusvaste plasebokontrolloidussa selkärankareumatutkimuksessa (selkärankareumatutkimus I) Merkkien ja oireiden väheneminen

	Vaste
	Plasebo
n = 107
	Adalimumabi
n = 208

	ASASa 20
	
	

		Viikko 2
	16 %
	42 %***

		Viikko 12
	21 %
	58 %***

		Viikko 24
	19 %
	51 %***

	ASAS 50
	
	

		Viikko 2
	3 %
	16 %***

		Viikko 12
	10 %
	38 %***

		Viikko 24
	11 %
	35 %***

	ASAS 70
	
	

		Viikko 2
	0 %
	7 %**

		Viikko 12
	5 %
	23 %***

		Viikko 24
	8 %
	24 %***

	BASDAIb 50
	
	

		Viikko 2
	4 %
	20 %***

		Viikko 12
	16 %
	45 %***

		Viikko 24
	15 %
	42 %***


***, ** Tilastollisesti merkitsevä p < 0,001; < 0,01 kaikissa adalimumabi/plasebovertailuissa viikkojen 2, 12 ja 24 kohdalla 
a	Assessments in Ankylosing Spondylitis 
b	 Bath Ankylosing Spondylitis Disease Activity Index

Adalimumabihoitoa saaneilla potilailla oli merkitsevästi paremmat vasteet viikon 12 kohdalla, ja ne säilyivät viikon 24 loppuun asti sekä SF36-kyselyllä että selkärankareumaa koskevalla elämänlaatukyselyllä (ASQoL) mitattuna. 

Samantyyppiset vasteet nähtiin pienemmässä satunnaistetussa, kaksoissokkoutetussa plasebokontrolloidussa selkärankareumatutkimuksessa II, johon osallistui 82 aktiivista selkärankareumaa sairastavaa aikuispotilasta (mutta ne eivät aina olleet tilastollisesti merkitseviä). 

Aksiaalinen spondylartriitti (ilman radiografista näyttöä selkärankareumasta) 

Adalimumabin tehoa ja turvallisuutta arvioitiin kahdessa satunnaistetussa, kaksoissokkoutetussa, lumekontrolloidussa tutkimuksessa potilailla, joilla oli röntgennegatiivinen aksiaalinen spondylartriitti. Tutkimuksessa nr-axSpA I arvioitiin potilaita, joilla oli aktiivinen röntgennegatiivinen aksiaalinen spondylartriitti. Tutkimus nr-axSpA II oli hoidon keskeyttämistutkimus aktiivista röntgennegatiivista aksiaalista spondylartriittia sairastavilla potilailla, jotka saavuttivat remission avoimen adalimumabihoidon aikana.

Tutkimus nr-axSpA I

Tutkimuksessa nr-axSpA I adalimumabihoitoa (40 mg joka toinen viikko) arvioitiin 185 potilaalla satunnaistetussa, 12 viikon pituisessa lumekontrolloidussa kaksoissokkotutkimuksessa, johon osallistuneilla potilailla oli aktiivinen, röntgennegatiivinen aksiaalinen spondylartriitti (tautiaktiivisuuspisteiden [Bath Ankylosing Spondylitis Disease Activity Index, BASDAI] lähtötilanteen keskiarvo adalimumabiryhmässä 6,4 ja lumeryhmässä 6,5) ja ≥ 1 tulehduskipulääke oli ollut teholtaan riittämätön tai huonosti siedetty tai tulehduskipulääkkeiden käyttö oli vasta-aiheista. 

33 potilasta (18 %) käytti samanaikaisesti tautiprosessiin vaikuttavia reumalääkkeitä, ja 146 potilasta (79 %) käytti lähtötilanteessa tulehduskipulääkettä. Kaksoissokkovaiheen jälkeen seurasi avoin hoitovaihe, jonka aikana kaikki potilaat saivat adalimumabihoitoa (40 mg ihon alle joka toinen viikko) vielä enintään 144 viikon ajan. Viikon 12 tulokset osoittivat, että aktiivisen röntgennegatiivisen spondylartriitin oireet ja löydökset lievittyivät adalimumabiryhmässä tilastollisesti merkitsevästi verrattuna lumeryhmään (taulukko 13). 

Taulukko 13. Teho lumekontrolloidussa nr‑axSpA I ‑tutkimuksessa

	Kaksoissokkovaihe
Vaste viikolla 12
	Lume
n = 94
	Adalimumabi
n = 91

	ASASa 40
	15 %
	36 %***

	ASAS 20
	31 %
	52 %**

	ASAS 5/6
	6 %
	31 %***

	ASAS PR (osittainen vaste)
	5 %
	16 %*

	BASDAIb 50
	15 %
	35 %**

	ASDASc,d,e
	−0,3
	−1,0***

	ASDAS ID (inaktiivinen tauti)
	4 %
	24 %***

	hs‑CRPd,f,g
	−0,3
	−4,7***

	SPARCCh MRI sakroiliaaliset niveletd,i 
	−0,6
	−3,2**

	SPARCC MRI selkärankad,j
	−0,2
	−1,8**


a	Assessments of SpondyloArthritis international Society 
b	 Bath Ankylosing Spondylitis Disease Activity Index 
c	Ankylosing Spondylitis Disease Activity Score 
d	keskimääräinen muutos lähtöarvoihin nähden 
e	n = 91 lume ja n = 87 adalimumabi 
f	herkkä CRP-määritys (mg/l) 
g	n = 73 lume ja n = 70 adalimumabi 
h	Spondyloarthritis Research Consortium of Canada 
i	n = 84 lume ja adalimumabi 
j	n = 82 lume ja n = 85 adalimumabi 
***, **, * tilastollisesti merkitsevä, p‑arvot < 0,001, < 0,01 ja < 0,05. Kaikki vertailut adalimumabin ja lumeryhmän välillä. 

Avoimessa jatkotutkimuksessa adalimumabihoitoa saaneilla potilailla paranema havaituissa oireissa ja löydöksissä säilyi 156 viikon ajan. 

Inflammaation esto 

Herkällä CRP-määrityksellä (hs-CRP) mitattuna tulehdusarvossa havaittiin merkitsevä paranema, joka säilyi 156 viikon ajan. Sakroiliaalinivelten ja selkärangan MRI:n tulehduslöydöksissä havaittiin merkitsevä paranema 104 viikon ajan. 

Elämänlaatu ja fyysinen toimintakyky 

Terveyteen liittyvää elämänlaatua ja fyysistä toimintakykyä arvioitiin HAQ‑S‑ ja SF-36-kyselylomakkeilla. Adalimumabi paransi HAQ‑S-kokonaispisteitä ja SF-36-mittarin fyysisen osion pisteitä (Physical Component Score, PCS) tilastollisesti merkitsevästi enemmän kuin lumelääke, kun viikon 12 arvoja verrattiin lähtöarvoihin. Terveyteen liittyvän elämänlaadun ja fyysisen toimintakyvyn paranema säilyi avoimen jatkotutkimuksen ajan viikon 156 loppuun asti. 

Tutkimus nr-axSpA II

Tutkimuksen nr-axSpA II avoimeen vaiheeseen otettiin 673 potilasta, joilla oli aktiivinen röntgennegatiivinen aksiaalinen spondylartriitti (tautiaktiivisuuspisteiden [BASDAI] lähtötilanteen keskiarvo 7,0) ja joilla vaste ≥ 2 tulehduskipulääkkeeseen oli riittämätön tai jotka eivät sietäneet tulehduskipulääkkeitä tai joilla tulehduskipulääkkeiden käyttö oli vasta-aiheista. Avoimen vaiheen aikana potilaat saivat adalimumabi 40 mg -hoitoa joka toinen viikko 28 viikon ajan.

Potilailla oli myös objektiivista näyttöä tulehduksesta (magneettikuvauksessa todettu sakroiliaalinivelen tai selkärangan tulehdus tai erittäin herkkä CRP koholla). Potilaat, jotka saavuttivat avoimessa vaiheessa pitkäkestoisen, vähintään 12 viikon pituisen remission (N = 305) (ASDAS < 1,3 viikoilla 16, 20, 24 ja 28), satunnaistettiin tämän jälkeen joko jatkamaan adalimumabihoitoa (40 mg joka toinen viikko; N = 152) tai saamaan lumehoitoa (N = 153) vielä 40 viikon ajan kaksoissokkoutetussa, lumekontrolloidussa vaiheessa (tutkimuksen kokonaiskesto 68 viikkoa). Jos tutkittavalle kehittyi pahenemisvaihe kaksoissokkoutetun vaiheen aikana, hänelle voitiin antaa varahoitona adalimumabia (40 mg joka toinen viikko) vähintään 12 viikon ajan.

Ensisijainen tehon päätetapahtuma oli niiden potilaiden osuus, joille ei kehittynyt pahenemisvaihetta tutkimuksen viikkoon 68 mennessä. Pahenemisvaiheeksi määriteltiin ASDAS-pistemäärä ≥ 2,1 kahdella peräkkäisellä käynnillä, joiden välillä kului neljä viikkoa. Potilaita, joille ei kehittynyt pahenemisvaihetta kaksoissokkoutetun vaiheen aikana, oli adalimumabiryhmässä enemmän kuin lumeryhmässä (70,4 % vs. 47,1 %, p < 0,001) (kuva 1).

Kuva 1: Pahenemisvaiheeseen kulunut aika Kaplan–Meier-yhteenvetokäyrinä tutkimuksessa nr-axSpA II
PAHENEMISVAIHEELTA VÄLTTYMISEN TODENNÄKÖISYYS

Hoidon keskeytysryhmässä 68 potilaalle kehittyi pahenemisvaihe. Heistä 65 käytti adalimumabi-varahoitoa 12 viikon ajan. Näistä potilaista 37 potilasta (56,9 %) saavutti uudelleen remission (ASDAS < 1,3) 12 viikon kuluessa avoimen hoidon uudelleenaloittamisesta.

Tutkimuksen kaksoissokkoutetun vaiheen aikana todettiin, että aktiivisen röntgennegatiivisen aksiaalisen spondylartriitin oireet ja löydökset lievittyivät viikkoon 68 mennessä tilastollisesti merkitsevästi useammin potilailla, jotka saivat jatkuvaa adalimumabihoitoa, kuin hoidon keskeytysryhmään määrätyillä potilailla (taulukko 14).

Taulukko 14. Teho nr-axSpA II -tutkimuksen lumekontrolloidussa vaiheessa

	Kaksoissokkoutettu 
Vaste viikolla 68
	Lume 
N = 153
	Adalimumabi
N = 152

	ASASa,b 20
	47,1 %
	70,4 %***

	ASASa,b 40
	45,8 %
	65,8 %***

	ASASa PR (osittainen remissio)
	26,8 %
	42,1 %**

	ASDASc ID (inaktiivinen tauti)
	33,3 %
	57,2 %***

	Osittainen pahenemisvaihed
	64,1 %
	40,8 %***

	a	Assessment of SpondyloArthritis international Society
b	Lähtötilanne määritellään avoimen vaiheen lähtötilanteeksi, jos potilaalla on aktiivinen tauti.
c	Ankylosing Spondylitis Disease Activity Score
d	Osittaisen pahenemisvaiheen määritelmä on ASDAS ≥ 1,3 mutta < 2,1 kahdella peräkkäisellä käynnillä.
***, ** Tilastollisesti merkitsevä p‑arvojen ollessa < 0,001 (***) ja < 0,01 (**). Kaikki vertailut adalimumabin ja lumeryhmän välillä.



Nivelpsoriaasi 

Adalimumabia (40 mg joka toinen viikko) tutkittiin kahdessa plasebokontrolloidussa tutkimuksessa (nivelpsoriaasitutkimukset I ja II) potilailla, joilla oli keskivaikea tai vaikea aktiivinen nivelpsoriaasi. Nivelpsoriaasitutkimus I kesti 24 viikkoa, ja siihen osallistui 313 aikuispotilasta, joilla steroideihin kuulumattomat tulehduskipulääkkeet eivät olleet saaneet aikaan tyydyttävää vastetta. Noin 50 % näistä potilaista käytti metotreksaattia. Nivelpsoriaasitutkimus II kesti 12 viikkoa, ja siihen osallistui 100 potilasta, joilla DMARD-hoito ei ollut saanut aikaan tyydyttävää vastetta. Näiden tutkimusten päätyttyä 383 potilasta siirtyi avoimeen jatkotutkimukseen, jossa he jatkoivat adalimumabia annoksella 40 mg joka toinen viikko. 

Adalimumabin tehokkuudesta ei ole riittävästi näyttöä potilailla, joilla on selkärankareuman kaltainen psoriaattinen artropatia, sillä tutkittujen potilaiden lukumäärä on pieni. 

Taulukko 15. ACR-vaste plasebokontrolloiduissa nivelpsoriaasitutkimuksissa (potilaiden prosentuaalinen osuus)

	
	Nivelpsoriaasitutkimus I
	Nivelpsoriaasitutkimus II

	Vaste
	Plasebo
N = 162
	Adalimumabi
N = 151
	Plasebo
N = 49
	Adalimumabi
N = 51

	ACR 20
	
	
	
	

		Viikko 12
	14 %
	58 %***
	16 %
	39 %*

		Viikko 24
	15 %
	57 %***
	N/A
	N/A

	ACR 50
	
	
	
	

		Viikko 12
	4 %
	36 %***
	2 %
	25 %***

		Viikko 24
	6 %
	39 %***
	N/A
	N/A

	ACR 70
	
	
	
	

		Viikko 12
	1 %
	20 %***
	0 %
	14 %*

		Viikko 24
	1 %
	23 %***
	N/A
	N/A

	***	p < 0,001 kaikissa adalimumabi/plasebovertailuissa 
*	p < 0,05 kaikissa adalimumabi/plasebovertailuissa 
N/A	ei käytettävissä



Nivelpsoriaasitutkimuksessa I ACR-vasteet olivat samankaltaiset riippumatta siitä, saivatko potilaat samanaikaisesti metotreksaattihoitoa vai eivät. ACR-vasteet säilyivät avoimessa jatkotutkimuksessa jopa 136 viikon ajan. 

Nivelpsoriaasitutkimuksissa arvioitiin radiologisesti todettavia muutoksia. Kädet, ranteet ja jalkaterät kuvannettiin lähtötilanteessa viikolla 24, kun potilaat saivat kaksoissokkoutetusti joko adalimumabia tai lumelääkettä, sekä viikolla 48, jolloin kaikki potilaat saivat avoimesti adalimumabia. Arvioinnissa käytettiin modifioitua TSS-pisteytystä (mTSS), jossa sormien ja varpaiden kärkinivelet otettiin huomioon (ts. pisteytys erosi nivelreuman arviointiin käytetystä TSS-pisteytyksestä). 

Adalimumabihoito hidasti perifeeristen nivelvaurioiden etenemistä verrattuna lumehoitoon. Lumeryhmässä mTSS-arvon muutos lähtötilanteeseen nähden (keskiarvo ± keskihajonta) oli 0,8 ± 2,5 viikolla 24, kun taas adalimumabiryhmässä se oli 0,0 ± 1,9 viikolla 48 (p < 0,001). 

Taudin radiologinen eteneminen pysähtyi hoitoviikkoon 144 asti 84 prosentilla niistä adalimumabihoitoa saaneista potilaista, joiden tauti ei ollut radiologisesti edennyt lähtötilanteen ja viikon 48 välillä (n = 102). Adalimumabihoitoa saaneiden potilaiden fyysinen toimintakyky parani tilastollisesti merkitsevästi, kun sitä arvioitiin HAQ-indeksillä ja SF 36 -kyselyllä (Short Form Health Survey) ja verrattiin lumehoitoon viikolla 24. Fyysinen toimintakyky pysyi lähtötilannetta parempana avoimen jatkotutkimuksen viikkoon 136 asti. 

Psoriaasi 

Adalimumabin tehoa ja turvallisuutta tutkittiin satunnaistetuissa, kaksoissokkoutetuissa tutkimuksissa aikuispotilailla, joilla oli krooninen läiskäpsoriaasi (≥ 10 % kehon pinta-alasta ja PASI-indeksi ≥ 12 tai ≥ 10) ja joille harkittiin systeemistä hoitoa tai valohoitoa. 73 % psoriaasitutkimuksiin I ja II osallistuneista potilaista oli käyttänyt aiemmin systeemistä hoitoa tai valohoitoa. Adalimumabin tehoa ja turvallisuutta tutkittiin satunnaistetussa kaksoissokkoutetussa tutkimuksessa (Psoriaasitutkimus III) myös aikuispotilailla, jotka sairastivat keskivaikeaa tai vaikeaa kroonista läiskäpsoriaasia ja siihen liittyvää käsi- ja/tai jalkapsoriaasia ja joille harkittiin systeemistä hoitoa. 

Psoriaasitutkimuksessa I (REVEAL) arvioitiin 1 212 potilasta kolmen hoitojakson puitteissa. Hoitojaksolla A potilaat saivat joko lumehoitoa tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). 16 hoitoviikon jälkeen ne potilaat, joilla saavutettiin vähintään PASI 75 ‑vaste (PASI-indeksi parani vähintään 75 % lähtötilanteeseen nähden), siirtyivät hoitojaksoon B ja saivat avointa adalimumabihoitoa annoksella 40 mg joka toinen viikko. Potilaat, joilla oli edelleen ≥ PASI 75 ‑vaste viikolla 33 ja jotka oli alun perin satunnaistettu hoitojaksolla A saamaan vaikuttavaa hoitoa, satunnaistettiin uudelleen hoitojaksolla C saamaan joko lumehoitoa tai 40 mg adalimumabia joka toinen viikko vielä 19 viikon ajan. Kaikissa hoitoryhmissä lähtötilanteen PASI-indeksi oli keskimäärin 18,9 ja lääkärin yleisarvio potilaan sairaudesta oli lähtötilanteessa ”keskivaikea” (53 % tutkimushenkilöistä), ”vaikea” (41 %) tai ”hyvin vaikea” (6 %).

Psoriaasitutkimuksessa II (CHAMPION) adalimumabin tehoa ja turvallisuutta verrattiin metotreksaattiin ja lumehoitoon 271 potilaalla. Potilaat saivat 16 viikon ajan joko lumehoitoa, metotreksaattia (aloitusannos 7,5 mg, jonka jälkeen annosta nostettiin viikolle 12 asti; maksimiannos 25 mg) tai adalimumabihoitoa (80 mg aloitusannos, jonka jälkeen 40 mg joka toinen viikko; ensimmäinen 40 mg annos viikon kuluttua aloitusannoksesta). Adalimumabia ja metotreksaattia vertailevia tietoja 16 hoitoviikkoa pidemmältä ajalta ei ole. Metotreksaattiryhmässä potilaiden annosta ei enää nostettu, jos heillä saavutettiin ≥ PASI 50 ‑vaste viikolla 8 ja/tai viikolla 12. Kaikissa hoitoryhmissä lähtötilanteen PASI-indeksi oli keskimäärin 19,7 ja lääkärin yleisarvio potilaan sairaudesta oli lähtötilanteessa ”lievä” (< 1 % tutkimushenkilöistä), ”keskivaikea” (48 %), ”vaikea” (46 %) tai ”hyvin vaikea” (6 %). 

Kaikkiin vaiheen 2 ja vaiheen 3 psoriaasitutkimuksiin osallistuneet potilaat soveltuivat avoimeen jatkotutkimukseen, jossa adalimumabia annettiin vielä vähintään 108 viikon ajan. 

Psoriaasitutkimusten I ja II ensisijainen päätetapahtuma oli niiden potilaiden osuus, jotka saavuttivat viikolla 16 PASI 75 ‑vasteen lähtötilanteeseen nähden (ks. taulukot 16 ja 17). 

Taulukko 16. Psoriaasitutkimus I (REVEAL) Tehotulokset 16 viikon kohdalla

	
	Lumehoito
N = 398
n (%)
	Adalimumabi (40 mg joka 2. viikko)
N = 814
n (%)

	≥ PASI 75a
	26 (6,5)
	578 (70,9)b

	PASI 100
	3 (0,8)
	163 (20,0)b

	Lääkärin yleisarvio: puhdas/melkein puhdas
	17 (4,3)
	506 (62,2)b

	a	 PASI 75 ‑vasteen saavuttaneiden potilaiden prosenttiosuus laskettiin keskusten mukaan vakioituna
b	p < 0,001, adalimumabi vs. lumehoito



Taulukko 17. Psoriaasitutkimus II (CHAMPION) Tehotulokset 16 viikon kohdalla

	
	Lumehoito 
N = 53 
n (%)
	Metotreksaatti 
N = 110 
n (%)
	Adalimumabi (40 mg joka 2. viikko)
N = 108
n (%)

	≥ PASI 75
	10 (18,9)
	39 (35,5)
	86 (79,6)a,b

	PASI 100
	1 (1,9)
	8 (7,3)
	18 (16,7)c,d

	Lääkärin yleisarvio: puhdas/melkein puhdas
	6 (11,3)
	33 (30,0)
	79 (73,1)a,b


a	p < 0,001 adalimumabi vs. lumehoito
b	 p < 0,001 adalimumabi vs. metotreksaatti
c	p < 0,01 adalimumabi vs. lumehoito
d	 p < 0,05 adalimumabi vs. metotreksaatti

Psoriaasitutkimuksessa I 28 % potilaista, joilla saavutettiin PASI 75 ‑vaste ja jotka satunnaistettiin uudelleen saamaan lumehoitoa viikolla 33, menetti riittävän vasteen (PASI-indeksi viikon 33 jälkeen ja viikolla 52 tai sitä ennen oli sellainen, että PASI-vaste lähtötilanteeseen nähden oli < 50, ja indeksi suureni vähintään 6 pistettä viikkoon 33 nähden). Adalimumabihoitoa jatkaneessa ryhmässä näin tapahtui vain 5 %:lle potilaista (p < 0,001). 38 % (25/66) niistä potilaista, jotka menettivät riittävän vasteen lumehoitoon uudelleensatunnaistamisen jälkeen ja siirtyivät myöhemmin avoimeen jatkotutkimukseen, saavutti jälleen PASI 75 ‑vasteen 12 hoitoviikon jälkeen ja 55 % (36/66) 24 hoitoviikon jälkeen. 

Yhteensä 233 PASI 75 ‑vasteen viikolla 16 ja viikolla 33 saavuttanutta potilasta sai jatkuvaa adalimumabihoitoa 52 viikon ajan psoriaasitutkimuksessa I ja jatkoi adalimumabihoitoa avoimessa jatkotutkimuksessa. 108 viikon avoimen lisähoidon jälkeen (tutkimuksen alusta yhteensä 160 hoitoviikkoa) 74,7 % potilaista sai PASI 75 ‑vasteen ja 59,0 %:lla lääkärin yleisarvio oli puhdas tai melkein puhdas. Analyysissä, jossa kaikki potilaat, jotka keskeyttivät tutkimuksen haittatapahtumien tai riittämättömän tehon vuoksi tai joiden annosta suurennettiin, luokiteltiin ilman vastetta jääneiksi potilaiksi, PASI 75 ‑vasteen sai 69,6 % potilaista ja 55,7 %:lla lääkärin yleisarvio oli puhdas tai melkein puhdas 108 viikon avoimen lisähoidon jälkeen (yhteensä 160 viikkoa). 

Yhteensä 347 vakaan vasteen saavuttanutta potilasta osallistui hoidon keskeyttämistä ja uusintahoitoa arvioivaan avoimeen jatkotutkimukseen. Keskeyttämisjakson aikana psoriaasioireet uusiutuivat ajan myötä, ja relapsiin (lääkärin yleisarvio huononi ”keskivaikeaksi” tai huonommaksi) kuluneen ajan mediaani oli noin 5 kuukautta. Yhdelläkään potilaista ei esiintynyt rebound-ilmiötä keskeyttämisjakson aikana. Yhteensä 76,5 %:lla (218/285) uusintahoitojakson aloittaneista potilaista lääkärin yleisarvio oli ”puhdas” tai ”melkein puhdas” 16 uusintahoitoviikon kuluttua riippumatta siitä, esiintyikö relapseja keskeyttämisjakson aikana (69,1 % [123/178] potilaista, joilla oli relapsi keskeyttämisjakson aikana, ja 88,8 % [95/107] potilaista, joilla ei ollut relapsia keskeyttämisjakson aikana). Uusintahoidon aikana turvallisuusprofiili oli samankaltainen kuin ennen hoidon keskeyttämistä. 

DLQI-elämänlaatumittarilla (Dermatology Life Quality Index) mitattuna potilaiden vointi koheni merkitsevästi viikkoon 16 mennessä lähtötilanteeseen nähden, kun tuloksia verrattiin lumehoitoon (tutkimukset I ja II) ja metotreksaattiin (tutkimus II). Tutkimuksessa I myös SF-36-mittarin fyysisten ja psyykkisten osioiden yhteispisteet paranivat merkitsevästi verrattuna lumehoitoon. 

Avoimessa jatkotutkimuksessa osa potilaista siirtyi riittämättömän PASI-vasteen (< 50 %) vuoksi käyttämään 40 mg annosta joka viikko joka toisen viikon sijasta. Näistä potilaista 26,4 % (92/349) saavutti PASI 75 ‑vasteen 12 viikon kuluttua ja 37,8 % (132/349) 24 viikon kuluttua tehostettuun hoitoon siirtymisestä. 

Psoriaasitutkimus III (REACH) vertasi adalimumabi- ja lumehoidon tehoa ja turvallisuutta 72 potilaalla, joilla oli keskivaikea tai vaikea krooninen läiskäpsoriaasi ja käsi- ja/tai jalkapsoriaasi. Potilaat saivat 16 viikon ajan joko lumehoitoa tai adalimumabia aloitusannoksen 80 mg ja tämän jälkeen 40 mg joka toinen viikko (alkaen yksi viikko aloitusannoksen jälkeen). 16 viikon kohdalla tilastollisesti merkitsevästi suurempi osa potilaista, jotka saivat adalimumabihoitoa (30,6 %), saavutti lääkärin yleisarvioksi puhdas tai melkein puhdas käsien ja/tai jalkojen osalta verrattuna niihin potilaisiin, jotka saivat lumehoitoa (4,3 %, [p = 0,014]). 

Psoriaasitutkimus IV vertasi adalimumabin ja lumelääkkeen tehoa ja turvallisuutta 217 aikuispotilaalla, joilla oli keskivaikea tai vaikea kynsipsoriaasi. Potilaat saivat joko adalimumabia (aloitusannos 80 mg, jonka jälkeen 40 mg joka toinen viikko alkaen viikon kuluttua aloitusannoksesta) tai lumelääkettä 26 viikon ajan, minkä jälkeen he jatkoivat avointa adalimumabihoitoa toiset 26 viikkoa. Kynsipsoriaasia arvioitiin mNAPSI (Modified Nail Psoriasis Severity Index)‑, PGA‑F (Physician’s Global Assessment of Fingernail Psoriasis)‑ ja NAPSI (Nail Psoriasis Severity Index) -mittareilla (ks. taulukko 18). Kynsipsoriaasipotilaat, joilla oli eriasteisia iho-oireita (60 %:lla potilaista psoriaasi peitti ≥ 10 % kehon pinta-alasta ja 40 %:lla potilaista psoriaasi peitti < 10 % ja ≥ 5 % kehon pinta-alasta) hyötyivät adalimumabihoidosta. 

Taulukko 18. Psoriaasitutkimus IV Tehotulokset 16, 26 ja 52 viikon kohdalla

	Päätetapahtuma
	Viikko 16
lumekontrolloitu
	Viikko 26
lumekontrolloitu
	Viikko 52
avoin jakso

	
	lumelääke
N = 108
	Adalimumabi
40 mg joka 2. viikko
N = 109
	lumelääke
N = 108
	Adalimumabi
40 mg joka 2. viikko
N = 109
	Adalimumabi
40 mg joka 2. viikko
N = 80

	 mNAPSI 75 (%)
	2,9
	26,0a
	3,4
	46,6a
	65,0

	PGA‑F puhdas/melkein puhdas ja parannus  2 luokkaa (%)
	2,9
	29,7a
	6,9
	48,9a
	61,3

	Prosentuaalinen muutos kaikissa sormenkynsissä NAPSI (%)
	−7,8
	−44,2a
	−11,5
	−56,2a
	−72,2

	a	p < 0,001 adalimumabi vs. lumelääke



Adalimumabihoitoa saaneilla potilailla elämänlaatu parani tilastollisesti merkitsevästi verrattuna lumelääkettä saaneisiin potilaisiin DLQI-elämänlaatumittarilla mitattuna 26 hoitoviikon kohdalla. 

Hidradenitis suppurativa 

Adalimumabin turvallisuutta ja tehoa arvioitiin satunnaistetuissa, kaksoissokkoutetuissa, lumekontrolloiduissa tutkimuksissa ja avoimessa jatkotutkimuksessa keskivaikeaa ja vaikeaa hidradenitis suppurativaa (HS-tautia) sairastavilla aikuispotilailla, kun potilas ei sietänyt systeemistä antibioottihoitoa, kyseinen hoito oli vasta-aiheinen tai kyseisellä hoidolla ei saatu riittävää vastetta vähintään 3 kuukaudessa. HS‑I‑ ja HS‑II‑tutkimuksien potilailla oli Hurley-asteen II tai III tauti, johon liittyi vähintään 3 absessia tai tulehduksellista kyhmyä. 

HS‑I‑tutkimuksessa (PIONEER I) arvioitiin 307 potilasta kahden hoitojakson puitteissa. Hoitojaksolla A potilaat saivat lumehoitoa tai adalimumabia (aloitusannos 160 mg viikolla 0, 80 mg viikolla 2 ja 40 mg kerran viikossa viikolta 4 viikolle 11). Samanaikainen antibioottien käyttö ei ollut sallittua tutkimuksen aikana. 12 hoitoviikon jälkeen hoitojaksolla A adalimumabia saaneet potilaat satunnaistettiin uudelleen hoitojaksolla B yhteen kolmesta hoitoryhmästä (adalimumabi 40 mg kerran viikossa, adalimumabi 40 mg joka toinen viikko tai lumehoito viikolta 12 viikolle 35). Hoitojaksolla A lumehoitoryhmään satunnaistetut potilaat saivat hoitojaksolla B 40 mg adalimumabia kerran viikossa. 

HS-II-tutkimuksessa (PIONEER II) arvioitiin 326 potilasta kahden hoitojakson puitteissa. Hoitojaksolla A potilaat saivat lumehoitoa tai adalimumabia (aloitusannos 160 mg viikolla 0, 80 mg viikolla 2 ja 40 mg kerran viikossa viikolta 4 viikolle 11). 19,3 % potilaista jatkoi lähtötilanteen oraalista antibioottihoitoa tutkimuksen aikana. 12 hoitoviikon jälkeen hoitojaksolla A adalimumabia saaneet potilaat satunnaistettiin uudelleen hoitojaksolla B yhteen kolmesta hoitoryhmästä (adalimumabi 40 mg kerran viikossa, adalimumabi 40 mg joka toinen viikko tai lumehoito viikolta 12 viikolle 35). Hoitojaksolla A lumehoitoryhmään satunnaistetut potilaat saivat lumehoitoa hoitojaksolla B. 

HS‑I‑ ja HS‑II‑tutkimuksiin osallistuneet potilaat soveltuivat avoimeen jatkotutkimukseen, jossa adalimumabia annettiin 40 mg kerran viikossa. Keskimääräinen altistusaika kaikilla adalimumabia saaneilla oli 762 päivää. Potilaat käyttivät paikallisesti antiseptista ihohuuhdetta päivittäin kaikkien kolmen tutkimuksen ajan. 

Kliininen vaste

Tulehduksellisten leesioiden vähenemistä ja absessien ja vuotavien fistelien pahenemisen ehkäisemistä arvioitiin HiSCR-vasteen avulla (Hidradenitis Suppurativa Clinical Response; absessien ja tulehduksellisten kyhmyjen kokonaismäärän pieneneminen vähintään 50 %:lla ilman absessien ja vuotavien fistelien määrän lisääntymistä suhteessa lähtötilanteeseen). HS-tautiin liittyvän ihokivun vähenemistä arvioitiin numeerisella arviointiasteikolla potilailla, joilla lähtötilanteen aloituspistemäärä oli tutkimukseenottohetkellä vähintään kolme 11‑portaisella asteikolla. 

Merkitsevästi suurempi osuus adalimumabia saaneista potilaista saavutti HiSCR-vasteen viikon 12 kohdalla verrattuna lumehoitoa saaneisiin. HS-II-tutkimuksessa merkitsevästi suuremmalla osalla potilaista HS-tautiin liittyvä ihokipu väheni kliinisesti merkittävästi viikon 12 kohdalla (ks. taulukko 19. Adalimumabia saaneilla potilailla taudin pahenemisvaiheen riski oli merkitsevästi pienempi ensimmäisten 12 hoitoviikon aikana. 

Taulukko 19. Tehotulokset 12 viikon kohdalla (HS-tutkimukset I ja II)

	
	HS-tutkimus I
	HS-tutkimus II

	
	Lumehoito
	40 mg adalimumabia kerran viikossa
	Lumehoito
	40 mg adalimumabia kerran viikossa

	HiSCR-vaste (Hidradenitis Suppurativa Clinical Response)a
	N = 154
40 (26,0 %)
	N = 153
64 (41,8 %)*
	N = 163
45 (27,6 %)
	N = 163
96 (58,9 %)***

	≥ 30 % ihokivun vähenemäb
	N = 109
27 (24,8 %)
	N = 122
34 (27,9 %)
	N = 111
23 (20,7 %)
	N = 105
48 (45,7 %)***

	* p < 0,05, ***p < 0,001, adalimumabi vs. lumehoito
a	Kaikkien satunnaistettujen potilaiden keskuudessa.
b	Potilailla, joilla HS-tautiin liittyvän ihokivun arvioitu pistemäärä lähtötilanteessa ≥ 3 numeerisella arviointiasteikolla 0–10; 0 = ei ihokipua, 10 = pahin kuviteltavissa oleva ihokipu.
	



Adalimumabihoito (40 mg kerran viikossa) pienensi merkitsevästi absessien ja vuotavien fistelien pahenemisen riskiä. Lumeryhmässä adalimumabiryhmään verrattuna noin kaksinkertaisella määrällä potilaita esiintyi absessien pahenemista (23,0 % vs. 11,4 %) ja vuotavien fistelien pahenemista (30,0 % vs. 13,9 %) HS‑I‑ ja HS‑II‑tutkimuksen ensimmäisten 12 viikon aikana. 

Viikon 12 kohdalla seuraavilla osa-alueilla tapahtui lähtötilanteeseen verrattuna enemmän kohentumista kuin lumehoidossa: ihospesifinen terveyteen liittyvä elämänlaatu DLQI-elämänlaatumittarilla mitattuna (HS‑I‑ ja HS‑II‑tutkimus), potilaan yleinen tyytyväisyys lääkehoitoon TSQM-kyselylomakkeella mitattuna (HS‑I‑ ja HS‑II‑tutkimus) ja fyysinen terveys SF-36-mittarin fyysisen osion yhteispisteillä mitattuna (HS‑I‑tutkimus). 

Vähintään osittaisen vasteen adalimumabihoitoon (40 mg kerran viikossa) viikon 12 kohdalla saaneilla potilailla HiSCR-prosentti viikon 36 kohdalla oli adalimumabihoitoa viikoittain jatkaneilla potilailla suurempi kuin potilailla, joilla annostelutiheyttä harvennettiin joka toiseen viikkoon tai joilla hoito keskeytettiin (ks. taulukko 20). 

Taulukko 20. Osuus potilaistaa, jotka saavuttivat HiSCR-vasteenb 24 ja 36 viikon kuluttua siitä, kun heidät viikoittaisen adalimumabihoidon jälkeen uudelleensatunnaistettiin (viikko 12)

	
	Lumehoito
(hoidon keskeyttäminen)
N = 73
	40 mg adalimumabia
joka toinen viikko
N = 70
	40 mg adalimumabia
kerran viikossa
N = 70

	Viikko 24
	24 (32,9 %)
	36 (51,4 %)
	40 (57,1 %)

	Viikko 36
	22 (30,1 %)
	28 (40,0 %)
	39 (55,7 %)

	a	Potilaat, jotka saivat vähintään osittaisen vasteen adalimumabihoidolle (40 mg kerran viikossa) 12 hoitoviikon jälkeen.
b	Jos tutkimussuunnitelmassa nimetyt kriteerit täyttyivät eli vaste menetettiin tai tila ei kohentunut, potilaan oli keskeytettävä osallistuminen tutkimukseen ja potilas tulkittiin ei vastetta saaneeksi.



Potilaista, jotka saivat vähintään osittaisen vasteen viikolla 12 ja jotka saivat jatkuvaa viikoittaista adalimumabihoitoa, 68,3 % saavutti HiSCR-vasteen viikolla 48 ja 65,1 % viikolla 96. Pidempään, 96 viikon ajan jatkuneen adalimumabihoidon (40 mg kerran viikossa) aikana ei ilmennyt uusia turvallisuuslöydöksiä. 

Potilailla, joilla adalimumabihoito keskeytettiin HS‑I‑ ja HS‑II‑tutkimuksissa viikon 12 kohdalla, HiSCR-prosentti palautui 12 viikon kuluttua adalimumabihoidon (40 mg kerran viikossa) uudelleenaloittamisesta samalle tasolle kuin ennen keskeyttämistä (56,0 %). 

Crohnin tauti 

Adalimumabin tehoa ja turvallisuutta arvioitiin satunnaistetuissa, kaksoissokkoutetuissa ja lumekontrolloiduissa tutkimuksissa yli 1 500 potilaalla, joilla oli keskivaikea tai vaikea aktiivinen Crohnin tauti (pisteet taudin aktiivisuutta mittaavalla CDAI-indeksillä ≥ 220 ja ≤ 450). Aminosalisylaatit, kortikosteroidit ja/tai immunomodulaattorit muuttumattomina annoksina olivat tutkimuksen aikana sallittuja, ja 80 % potilaista sai ainakin yhtä näistä lääkityksistä. 

Kliinisen remission (määritelmän mukaan CDAI < 150) induktiota arvioitiin Crohn-tutkimuksessa I (CLASSIC I) ja Crohn-tutkimuksessa II (GAIN). Crohn-tutkimuksessa I 299 potilasta, jotka eivät olleet aiemmin saaneet TNF:n estäjiä, satunnaistettiin johonkin neljästä tutkimusryhmästä. Ryhmille annettiin joko lumelääkettä viikoilla 0 ja 2, 160 mg adalimumabia viikolla 0 ja 80 mg adalimumabia viikolla 2, 80 mg adalimumabia viikolla 0 ja 40 mg adalimumabia viikolla 2, tai 40 mg adalimumabia viikolla 0 ja 20 mg adalimumabia viikolla 2. Crohn-tutkimukseen II otettiin 325 potilasta, jotka olivat joko menettäneet hoitovasteensa tai eivät sietäneet infliksimabia. Heidät satunnaistettiin saamaan joko 160 mg adalimumabia viikolla 0 ja 80 mg adalimumabia viikolla 2 tai lumelääkettä viikoilla 0 ja 2. Potilaat, joilla ei saavutettu primaarista hoitovastetta, suljettiin pois tutkimuksista, eikä heitä arvioitu pidempään. 

Crohn-tutkimuksessa III (CHARM) arvioitiin kliinisen remission pysyvyyttä. Crohn-tutkimuksessa III 854 potilasta sai avoimesti 80 mg adalimumabia viikolla 0 ja 40 mg adalimumabia viikolla 2. Viikolla 4 potilaat satunnaistettiin saamaan joko 40 mg adalimumabia joka toinen viikko, 40 mg adalimumabia kerran viikossa tai lumelääkettä. Tutkimuksen kokonaiskesto oli 56 viikkoa. Potilaat, joilla todettiin kliininen hoitovaste (CDAI-pisteiden väheneminen ≥ 70:lla) viikolla 4, stratifioitiin ja analysoitiin erillään potilaista, joilla ei saavutettu kliinistä hoitovastetta viikkoon 4 mennessä. Kortikosteroidiannoksen pienentäminen sallittiin viikon 8 jälkeen. 

Crohn-tutkimuksissa I ja II saavutetut remissio- ja vasteprosentit on esitetty taulukossa 21. 

Taulukko 21. Kliininen remissio ja vasteet (% potilaista)

	
	Crohn-tutkimus I: potilaat, jotka eivät olleet aiemmin saaneet infliksimabia
	Crohn-tutkimus II: aiemmin infliksimabia saaneet potilaat

	
	Lumelääke
N = 74
	Adalimumabi
80/40 mg
N = 75
	Adalimumabi
160/80 mg
N = 76
	Lumelääke
N = 166
	Adalimumabi
160/80 mg
N = 159

	Viikko 4
	
	
	
	
	

	Kliininen remissio
	12 %
	24 %
	36 %*
	7 %
	21 %*

	Kliininen vaste (CR‑100)
	24 %
	37 %
	49 %**
	25 %
	38 %**

	Kaikki p‑arvot on saatu adalimumabin ja lumelääkkeen osuuksien parivertailuista. 
*	p < 0,001 
**	p < 0,01 



Remissioprosentit olivat viikon 8 kohdalla samankaltaiset riippumatta siitä, saivatko potilaat hoidon alussa 160/80 mg vai 80/40 mg adalimumabia, mutta 160/80 mg saaneilla potilailla haittatapahtumien esiintymistiheys oli suurempi. 

Crohn-tutkimuksessa III 58 %:lla potilaista (499/854) todettiin kliininen vaste viikolla 4, ja nämä potilaat otettiin mukaan päävasteanalyysiin. Viikkoon 4 mennessä kliinisen hoitovasteen saavuttaneista potilaista 48 % oli saanut aiemmin jotain muuta TNF-:n estäjähoitoa. Remission ja vasteiden pysyvyys on esitetty taulukossa 22. Kliinisen remission ylläpidon suhteen tulokset pysyivät melko muuttumattomina aiemmista TNF:n estäjähoidoista riippumatta. 

Sairauteen liittyvien sairaalahoitojaksojen ja leikkausten määrä väheni adalimumabihoidolla lumehoitoon verrattuna tilastollisesti merkitsevästi viikolla 56. 

Taulukko 22. Kliinisen remission ja vasteiden ylläpito (% potilaista)

	
	Lumelääke
	40 mg adalimumabia
joka toinen viikko
	40 mg adalimumabia
kerran viikossa

	Viikko 26
	N = 170
	N = 172
	N = 157

	Kliininen remissio
	17 %
	40 %*
	47 %*

	Kliininen vaste (CR‑100)
	27 %
	52 %*
	52 %*

	Potilaat, joiden remissio ilman steroideja kesti ≥ 90 päivääa
	3 % (2/66)
	19 % (11/58)**
	15 % (11/74)**

	Viikko 56
	N = 170
	N = 172
	N = 157

	Kliininen remissio
	12 %
	36 %*
	41 %*

	Kliininen vaste (CR‑100)
	17 %
	41 %*
	48 %*

	Potilaat, joiden remissio ilman steroideja kesti ≥ 90 päivääa
	5 % (3/66)
	29 % (17/58)*
	20 % (15/74)**

	*	p < 0,001 saatu adalimumabin ja lumelääkkeen osuuksien parivertailuista 
**	p < 0,02 saatu adalimumabin ja lumelääkkeen osuuksien parivertailuista 
a	 Potilaista, jotka käyttivät lähtötilanteessa kortikosteroideja 



Potilaista, joilla ei todettu hoitovastetta viikolla 4, 43 % adalimumabia ylläpitohoitona saaneista ja 30 % lumelääkettä ylläpitohoitona saaneista potilaista saavuttivat hoitovasteen viikkoon 12 mennessä. Näiden tulosten perusteella ylläpitohoidon jatkamisesta viikon 12 loppuun asti voi olla hyötyä joillekin potilaille, joilla ei saavuteta hoitovastetta viikkoon 4 mennessä. Hoidon jatkaminen yli 12 viikon ajan ei lisännyt merkitsevästi vasteen saaneita (ks. kohta 4.2). 

117/276 potilasta Crohn-tutkimuksesta I ja 272/777 potilasta Crohn-tutkimuksista II ja III seurattiin 3 vuoden ajan avoimessa adalimumabihoidossa. 88 (tutkimuksessa I) ja 189 (tutkimuksissa II ja III) potilasta pysyivät kliinisessä remissiossa. Kliininen vaste (CR‑100) säilyi 102 (tutkimuksessa I) ja 233 potilaalla (tutkimuksissa II ja III). 

Elämänlaatu 

Crohn-tutkimuksissa I ja II potilailla, jotka oli satunnaistettu saamaan adalimumabia joko annoksena 80/40 mg tai 160/80 mg, todettiin lumelääkettä saaneisiin potilaisiin verrattuna tilastollisesti merkitsevää paranemista tulehduksellisia suolistosairauksia spesifisesti arvioivan IBDQ-kyselylomakkeen kokonaispisteissä viikolla 4. Samansuuntaista paranemista todettiin myös Crohn-tutkimuksessa III viikolla 26 ja viikolla 56 adalimumabia saaneissa hoitoryhmissä lumelääkkeeseen verrattuna. 

Ulseratiivinen koliitti 

Toistuvien adalimumabiannosten turvallisuutta ja tehoa arvioitiin satunnaistetuissa, kaksoissokkoutetuissa, lumekontrolloiduissa tutkimuksissa aikuispotilailla, joiden ulseratiivinen koliitti oli aktiivisuudeltaan keskivaikea tai vaikea (Mayo-pisteet 6–12, endoskopiaosion pisteet 2–3). 

UC‑I‑tutkimuksessa 390 potilasta, jotka eivät olleet saaneet aiemmin TNF:n estäjiä, satunnaistettiin saamaan joko lumelääkettä viikkojen 0 ja 2 kohdalla tai 160 mg adalimumabia viikon 0 kohdalla ja tämän jälkeen 80 mg viikon 2 kohdalla tai 80 mg adalimumabia viikon 0 kohdalla ja tämän jälkeen 40 mg viikon 2 kohdalla. Viikon 2 jälkeen kummankin adalimumabiryhmän potilaat saivat 40 mg 2 viikon välein. Kliinisen remission saavuttaminen (määritelmänä Mayo-pisteet ≤ 2, kunkin osion pisteet ≤ 1) arvioitiin viikon 8 kohdalla. 

UC‑II-tutkimuksessa 248 potilasta sai 160 mg adalimumabia viikon 0 kohdalla, 80 mg viikon 2 kohdalla ja tämän jälkeen 40 mg 2 viikon välein, ja 246 potilasta sai lumelääkettä. Kliinisiä tuloksia arvioitiin remission induktion osalta viikon 8 kohdalla ja remission ylläpidon osalta viikon 52 kohdalla. 

Kliinisen remission saavuttaminen viikon 8 kohdalla oli tilastollisesti merkitsevästi yleisempää alussa 160/80 mg adalimumabia saaneilla potilailla kuin lumelääkettä saaneilla sekä UC‑I‑tutkimuksessa (adalimumabi 18 % vs. lume 9 %, p = 0,031) että UC‑II‑tutkimuksessa (adalimumabi 17 % vs. lume 9 %, p = 0,019). UC‑II‑tutkimuksessa niistä adalimumabia saaneista potilaista, jotka saavuttivat remission viikon 8 kohdalla, 21/41 (51 %) oli edelleen remissiossa viikon 52 kohdalla. 

Taulukossa 23 esitetään koko UC‑II‑tutkimuspopulaation tulokset. 

Taulukko 23. Hoitovaste, remissio ja limakalvon paraneminen UC‑II‑tutkimuksessa (Prosenttia potilaista)

	
	Lume
	Adalimumabi 40 mg
joka toinen viikko

	Viikko 52
	N = 246
	N = 248

	Kliininen vaste
	18 %
	30 %*

	Kliininen remissio
	9 %
	17 %*

	Limakalvon paraneminen
	15 %
	25 %*

	Remissiossa ilman steroidihoitoa ≥ 90 vrk ajana
	6 %
	13 %*

	
	
	

	Viikot 8 ja 52
	(N = 140)
	(N = 150)

	Pitkäkestoinen vaste
	12 %
	24 %**

	Pitkäkestoinen remissio
	4 %
	8 %*

	Pitkäkestoinen limakalvon paraneminen
	11 %
	19 %*

	Kliininen remissio: Mayo-pisteet ≤ 2, kunkin osion pisteet ≤ 1
Kliininen vaste: Mayo-pisteiden lasku ≥ 3 pistettä ja ≥ 30 % lähtötilanteesta; lisäksi rektaaliverenvuotoa kuvaavan RBS-pistearvon tulee laskea ≥ 1 tai olla 0 tai 1.
*	p < 0,05, adalimumabi vs. lume, prosenttiosuuksien pareittainen vertailu 
**	p < 0,001, adalimumabi vs. lume, prosenttiosuuksien pareittainen vertailu 
a	 Potilaista, jotka saivat kortikosteroidihoitoa lähtötilanteessa



Niistä potilaista, jotka saivat vasteen viikolla 8, viikon 52 kohdalla 47 % oli säilyttänyt vasteen, 29 % oli remissiossa, 41 %:lla havaittiin limakalvon paraneminen ja 20 % oli ollut steroidivapaassa remissiossa ≥ 90 vuorokautta. 

Aiempi infliksimabilla toteutettu TNF:n estäjähoito oli epäonnistunut noin 40 prosentilla UC‑II‑tutkimuksen potilaista. Näillä potilailla adalimumabin teho oli heikompi kuin potilailla, jotka eivät olleet saaneet aiempaa TNF:n estäjähoitoa. Potilaista, joiden aiempi TNF-:n estäjähoito oli epäonnistunut, viikon 52 kohdalla remission saavutti 3 % lumehoitoa saaneista ja 10 % adalimumabihoitoa saaneista. 

UC I‑ ja II ‑tutkimusten potilaat saivat siirtyä avoimeen, pitkäkestoiseen jatkotutkimukseen (UC‑III). Seuraavan kolmen vuoden adalimumabihoidon jälkeen 75 % (301/402) oli edelleen kliinisessä remissiossa osittaisen Mayo-pisteytyksen mukaan. 

Sairaalahoitoon joutuminen 

Adalimumabitutkimushaarassa hoidetut potilaat tarvitsivat vähemmän sekä kaikista syistä johtuvaa että ulseratiiviseen koliittiin liittyvää sairaalahoitoa 52 viikkoa kestäneiden UC‑I‑ ja UC‑II‑tutkimusten aikana kuin lumelääketutkimushaarassa hoidetut potilaat. Kun huomioon otettiin kaikki sairaalahoitoon johtaneet syyt, adalimumabihoitoa saaneista 0,18 ja lumehoitoa saaneista 0,26 tapausta/potilasvuosi tarvitsi sairaalahoitoa. Vastaavasti ulseratiivisen koliitin vuoksi sairaalahoitoon joutui adalimumabihoitoa saaneista 0,12 ja lumehoitoa saaneista 0,22 tapausta/potilasvuosi. 

Elämänlaatu 

UC‑II‑tutkimuksessa Inflammatory Bowel Disease Questionaire (IBDQ)-pisteet paranivat adalimumabihoitoa saaneilla. 

Uveiitti 

Adalimumabin turvallisuutta ja tehoa arvioitiin kahdessa satunnaistetussa, kaksoissokkoutetussa, lumekontrolloidussa tutkimuksessa (UV I ja II) aikuispotilailla, joilla oli ei-infektioperäinen intermediaarinen uveiitti, posteriorinen uveiitti tai panuveiitti. Pois suljettiin potilaat, joilla oli isoloitu anteriorinen uveiitti. Potilaat saivat joko lumehoitoa tai adalimumabia (80 mg aloitusannos, jonka jälkeen 40 mg joka toinen viikko; ensimmäinen 40 mg annos otettiin viikon kuluttua aloitusannoksesta). Samanaikainen hoito yhdellä vakaa-annoksisella ei-biologisella immunosuppressantilla sallittiin. 

UV I ‑tutkimuksessa arvioitiin 217 potilasta, joilla oli aktiivinen uveiitti kortikosteroidihoidosta huolimatta (peroraalinen prednisoni annoksella 10–60 mg/vrk). Kaikki potilaat saivat 2 viikon ajan prednisonihoitoa standardiannoksella 60 mg/vrk tutkimukseenottovaiheessa, minkä jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 15 mennessä. 

UV II ‑tutkimuksessa arvioitiin 226 potilasta, joiden inaktiivinen uveiitti vaati lähtötilanteessa pitkäaikaista kortikosteroidihoitoa (peroraalinen prednisoni 10–35 mg/vrk) taudin hallinnassa pysymiseksi. Tämän jälkeen oli pakollinen annoksen pienentämisvaihe, ja kortikosteroidihoito lopetettiin kokonaan viikkoon 19 mennessä. 

Ensisijainen tehon päätetapahtuma oli kummassakin tutkimuksessa ”hoidon epäonnistumiseen kuluva aika”. Hoidon epäonnistumisen määritelmänä oli monitekijäinen vastemuuttuja, joka perustui inflammatorisiin suoni- ja verkkokalvon ja/tai inflammatorisiin verkkokalvon verisuonien leesioihin, etukammion solujen määrään, lasiaissamentumien asteeseen ja parhaaseen lasikorjattuun näöntarkkuuteen (BCVA). 

Potilaat jotka olivat mukana UV I‑ ja UV II ‑tutkimuksissa olivat oikeutettuja osallistumaan kontrolloimattomaan pitkäkestoiseen jatkotutkimukseen, jonka alkuperäinen suunniteltu kesto oli 78 viikkoa. Potilaat saivat jatkaa tutkimuslääkkeellä viikon 78 jälkeen, siihen saakka kun he saivat adalimumabia.

Kliininen vaste 

Kummassakin tutkimuksessa havaittiin adalimumabiryhmässä tilastollisesti merkitsevä hoidon epäonnistumisriskin pienentyminen vs. lumeryhmä (ks. taulukko 24). Kummassakin tutkimuksessa adalimumabihoidolla havaittiin varhainen ja pitkäkestoinen vaikutus hoidon epäonnistumisosuuteen vs. lume (ks. kuva 2). 

Taulukko 24. Hoidon epäonnistumiseen kulunut aika UV I‑ ja UV II ‑tutkimuksissa

	Analyysi
     Hoito
	N
	Epäonnistuminen
N (%)
	Mediaaniaika epäonnistumiseen (kk)
	HRa
	95 % lv, HRa
	P‑arvob

	Hoidon epäonnistumiseen kulunut aika viikon 6 kohdalla tai sen jälkeen UV I ‑tutkimuksessa  

	Ensisijainen analyysi (ITT)

	     Lume
	107
	84 (78,5)
	3,0
	‑‑
	‑‑
	‑‑

	     Adalimumabi
	110
	60 (54,5)
	5,6
	0,50
	0,36–0,70
	< 0,001

	Hoidon epäonnistumiseen kulunut aika viikon 2 kohdalla tai sen jälkeen UV II ‑tutkimuksessa

	Ensisijainen analyysi (ITT)

	     Lume
	111
	61 (55,0)
	8,3
	‑‑
	‑‑
	‑‑

	     Adalimumabi
	115
	45 (39,1)
	EAc
	0,57
	0,39–0,84
	0,004

	Huom.: Hoidon epäonnistuminen viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus) laskettiin tapahtumaksi. Muusta syystä kuin hoidon epäonnistumisesta johtuneet keskeytykset tutkimuksessa rajattiin keskeytyshetken kohdalta. 
a	Adalimumabin vs. lumeen riskisuhde (HR) laskettiin suhteellisen riskin regressiolla, jossa tekijänä oli hoito. 
b	2-tahoinen p‑arvo laskettiin log-rank-testillä 
c	EA = ei arvioitavissa. Alle puolella riskille alttiista potilaista esiintyi tapahtuma. 



Kuva 2: Hoidon epäonnistumiseen kulunut aika yhteenvetona Kaplan–Meier-käyrinä viikon 6 kohdalla tai sen jälkeen (UV I ‑tutkimus) tai viikon 2 kohdalla tai sen jälkeen (UV II ‑tutkimus)

Huom. P# = Lume (tapahtumien määrä/riskille alttiiden määrä); A# = Adalimumabi (tapahtumien määrä/riskille alttiiden määrä).

UV I ‑tutkimuksessa havaittiin tilastollisesti merkitseviä eroja adalimumabin hyväksi vs. lume kunkin hoidon epäonnistumisen osatekijän osalta. UV II ‑tutkimuksessa havaittiin tilastollisesti merkitseviä eroja vain näöntarkkuuden osalta, mutta muutkin osatekijät olivat adalimumabilla numeerisesti paremmat. 

Tutkimusten UV I ja UV II kontrolloimattomaan pitkäkestoiseen jatkotutkimukseen otettiin 424 tutkittavaa. Heistä 60 tutkittavan ei katsottu soveltuvan analyysiin (esim. poikkeamien, diabeettisen retinopatian komplikaatioiden, kaihileikkauksen tai vitrektomian vuoksi), ja heidät suljettiin pois ensisijaisesta tehoanalyysistä. Jäljelle jääneistä 364 tutkittavasta 269 arviointikelpoista tutkittavaa (74 %) sai avointa adalimumabihoitoa 78 viikon ajan. Havaintotietojen perusteella 216 tutkittavan (80,3 %) tilanne oli rauhallinen (ei aktiivisia tulehdusmuutoksia, etukammion solujen määrä ≤ 0,5+, lasiaissamentumien aste ≤ 0,5+) ja samanaikaisesti käytössä ollut steroidiannos oli ≤ 7,5 mg/vrk. 178 tutkittavalla (66,2 %) tilanne oli rauhallinen eikä käytössä ollut steroidilääkitystä. Paras lasikorjattu näöntarkkuus (BCVA) oli joko aiempaa parempi tai ennallaan (huonontunut < 5 kirjaimen verran) 88,6 %:ssa silmistä viikolla 78. Viikon 78 jälkeiset tiedot olivat yleisesti yhdenmukaisia näiden tulosten kanssa, mutta (tutkimukseen) osallistuneiden tutkittavien määrä laski tämän ajan jälkeen. Kaiken kaikkiaan tutkimuksen keskeyttäneistä tutkittavista 18 % keskeytti osallistumisensa haittatapahtumien vuoksi ja 8 % siksi, että adalimumabihoidolla saavutettu vaste oli riittämätön.

Elämänlaatu

Kummassakin kliinisessä tutkimuksessa arvioitiin potilaiden ilmoittamia lopputulemia näköön liittyvästä toimintakyvystä NEI VFQ‑25 ‑kyselyllä. Adalimumabi oli numeerisesti parempi valtaosassa alaosioista, ja tilastollisesti merkitsevät keskimääräiset erot saavutettiin UV I ‑tutkimuksessa yleisen näkökyvyn, silmäkivun, lähinäön, mielenterveyden ja kokonaispisteiden alaosioissa sekä UV II ‑tutkimuksessa yleisen näkökyvyn ja mielenterveyden alaosioissa. Näkökykyyn liittyvät vaikutukset eivät olleet adalimumabihoidolla numeerisesti parempia UV I ‑tutkimuksessa värinäön osalta ja UV II ‑tutkimuksessa värinäön, perifeerisen näön ja lähinäön osalta.

Immunogeenisuus

Adalimumabihoidon aikana voi kehittyä anti-adalimumabivasta-aineita. Anti-adalimumabivasta-aineiden muodostus tehostaa adalimumabin puhdistumaa ja heikentää sen tehoa. Anti-adalimumabivasta-aineiden muodostuksen ja haittatapahtumien esiintymistiheyden välillä ei ole mitään selkeää yhteyttä. 

Pediatriset potilaat

Idiopaattinen juveniili artriitti (JIA)

Idiopaattinen juveniili polyartriitti (pJIA)

Adalimumabin tehoa ja turvallisuutta arvioitiin kahdessa tutkimuksessa (pJIA-tutkimukset I ja II) lapsilla, joilla oli aktiivinen idiopaattinen juveniili polyartriitti tai taudinkulultaan polyartikulaarinen idiopaattinen juveniili artriitti. Idiopaattisen juveniilin artriitin alkuvaihe vaihteli, mutta useimmiten kyseessä oli aluksi reumatekijänegatiivinen tai -positiivinen polyartriitti tai leviävä oligoartriitti.

pJIA‑I

Adalimumabin tehoa ja turvallisuutta arvioitiin satunnaistetussa, kaksoissokkoutetussa, rinnakkaisryhmissä toteutetussa monikeskustutkimuksessa, johon osallistui 171 lasta, joilla oli idiopaattinen juveniili polyartriitti (ikä 4–17 v). Avoimessa aloitusvaiheessa potilaat stratifioitiin kahteen ryhmään, metotreksaattia käyttäviin ja ei metotreksaattia käyttäviin. Potilaat, jotka eivät käyttäneet metotreksaattia, eivät joko olleet käyttäneet sitä koskaan tai olivat lopettaneet sen käytön viimeistään kaksi viikkoa ennen tutkimuslääkkeen antamista. Potilaat käyttivät edelleen vakaina annoksina NSAID-lääkkeitä ja/tai prednisonia (≤ 0,2 mg/kg/vrk tai enintään 10 mg/vrk). Avoimessa aloitusvaiheessa kaikki potilaat saivat 24 mg/m2 adalimumabihoitoa (enintään 40 mg) joka toinen viikko 16 viikon ajan. Potilaiden jakaumat iän ja avoimessa aloitusvaiheessa käytetyn minimi-, mediaani- ja maksimiannoksen mukaan esitetään taulukossa 25.

Taulukko 25. Potilaiden jakauma iän ja avoimessa aloitusvaiheessa käytetyn adalimumabiannoksen mukaan

	Ikäryhmä
	Potilasmäärä lähtötilanteessa, n (%)
n (%)
	Minimi-, mediaani- ja maksimiannos

	4–7 v
	31 (18,1)
	10, 20 ja 25 mg

	8–12 v
	71 (41,5)
	20, 25 ja 40 mg

	13–17 v
	69 (40,4)
	25, 40 ja 40 mg



Potilaat, joilla saavutettiin Paediatric ACR 30 ‑vaste viikolla 16, voitiin satunnaistaa kaksoissokkoutettuun vaiheeseen, jossa he saivat joko adalimumabia (24 mg/m2, enintään 40 mg) tai lumelääkettä joka toinen viikko vielä 32 viikon ajan tai taudin pahenemisvaiheeseen saakka. Pahenemisvaiheen kriteerit määriteltiin seuraavasti: lähtötasoon verrattuna ≥ 30 % huonompi tulos vähintään 3:ssa Paediatric ACR ‑kriteerien 6 keskeisestä kriteeristä, tautiaktiivisuutta ≥ 2 nivelessä ja > 30 % parempi tulos enintään 1 kriteerin kohdalla 6:sta. 32 viikon kuluttua tai taudin pahenemisvaiheessa potilaat saivat siirtyä avoimeen jatkovaiheeseen.

Taulukko 26. Idiopaattinen juveniili polyartriittitutkimuksen PedACR 30 -vasteprosentit

	Ryhmä
	Metotreksaatti
	Ei metotreksaattia

	Vaihe
	
	

	Avoin aloitusvaihe, 16 viikkoa
	
	

	PedACR 30 ‑vaste (n/N)
	94,1 % (80/85)
	74,4 % (64/86)

	Tehokkuustulokset

	Kaksoissokkoutettu vaihe, 32 viikkoa
	Adalimumabi/MTX
(N = 38)
	Lume/MTX
(N = 37)
	Adalimumabi
(N = 30)
	Lume
(N = 28)

	Potilaat, joilla esiintyi taudin pahenemisvaiheita 32 viikon aikanaa (n/N)
	36,8 % (14/38)
	64,9 % (24/37)b
	43,3 % (13/30)
	71,4 % (20/28)c

	Pahenemisvaiheen alkamiseen kuluneen ajan mediaani
	> 32 viikkoa
	20 viikkoa
	> 32 viikkoa
	14 viikkoa

	a	 PedACR 30/50/70 ‑vasteprosentit viikolla 48 merkitsevästi suuremmat kuin lumeryhmässä
b	 p = 0,015
c	 p = 0,031



Jos potilas saavutti vasteen viikolla 16 (n = 144), Paediatric ACR 30/50/70/90 ‑vaste säilyi jopa 6 vuoden ajan avoimessa jatkovaiheessa niillä potilailla, jotka saivat adalimumabia koko tutkimuksen ajan. Yhteensä 19 tutkimushenkilöä sai hoitoa vähintään 6 vuoden ajan. 11 heistä kuului lähtötilanteessa 4–12‑vuotiaiden ikäryhmään ja 8 taas lähtötilanteessa 13–17‑vuotiaiden ikäryhmään.

Kokonaisvasteprosentit olivat yleisesti ottaen paremmat ja harvemmille potilaille kehittyi vasta-aineita adalimumabin ja metotreksaatin yhdistelmää käytettäessä kuin pelkän adalimumabihoidon aikana. Kun nämä tulokset otetaan huomioon, adalimumabia suositellaan käytettäväksi yhdessä metotreksaatin kanssa ja käytettäväksi ainoana lääkkeenä niillä potilailla, joille metotreksaatin käyttö ei sovi (ks. kohta 4.2).

pJIA‑II

Adalimumabin turvallisuutta ja tehoa arvioitiin avoimessa monikeskustutkimuksessa, johon osallistui 32 lasta (ikä 2 – < 4 v tai ikä vähintään 4 v ja paino < 15 kg), joilla oli keskivaikea tai vaikea, aktiivinen idiopaattinen juveniili polyartriitti. Potilaat saivat adalimumabia kerta-annoksen 24 mg/m2 kehon pinta-alasta (enintään 20 mg) joka toinen viikko injektiona ihon alle vähintään 24 viikon ajan. Useimmat potilaat käyttivät tutkimuksen aikana samanaikaisesti myös metotreksaattia, kun taas kortikosteroidien tai tulehduskipulääkkeiden käyttöä ilmoitettiin harvemmin.

Viikolla 12 PedACR30‑vasteprosentti oli 93,5 % ja viikolla 24 90,0 % (havaintotiedot). Viikolla 12 PedACR50/70/90-vasteen saavutti 90,3 %/61,3 %/38,7 % potilaista ja viikolla 24 83,3 %/73,3 %/36,7 % potilaista. Niistä potilaista, jotka saavuttivat Paediatric ACR 30 ‑vasteen viikolla 24 (n = 27 yhteensä 30 potilaasta), Paediatric ACR 30 ‑vaste säilyi jopa 60 viikon ajan avoimessa jatkovaiheessa, kun potilaat saivat adalimumabia koko tämän ajan. Yhteensä 20 potilasta sai hoitoa vähintään 60 viikon ajan.

Entesiitteihin liittyvä artriitti

Adalimumabin turvallisuutta ja tehoa arvioitiin satunnaistetussa, kaksoissokkoutetussa monikeskustutkimuksessa, johon osallistui 46 pediatrista potilasta (6–17‑vuotiaita), joilla oli keskivaikea entesiitteihin liittyvä artriitti. Potilaat satunnaistettiin saamaan joko adalimumabia 24 mg/m2 kehon pinta-alasta (korkeintaan 40 mg) tai lumelääkettä joka toinen viikko 12 viikon ajan. Tutkimus jatkuu kaksoissokkoutetun jakson jälkeen avoimena tutkimuksena vielä 192 viikon ajan. Avoimen tutkimusjakson aikana potilaat saivat adalimumabia 24 mg/m2 kehon pinta-alasta (korkeintaan 40 mg) joka toinen viikko injektiona ihon alle. Ensisijaisena päätetapahtumana pidettiin prosentuaalista muutosta lähtötilanteesta viikolle 12 aktiivisten tulehtuneiden nivelten määrässä (nivelen turvotusta, joka ei johtunut epämuodostumasta, tai niveliä, joissa oli liikerajoitteita sekä kipua ja/tai arkuutta). Ensisijainen päätetapahtuma saavutettiin, sillä adalimumabiryhmässä todettiin keskimäärin −62,6 %:n muutos (muutoksen mediaani −88,9 %) ja lumelääkeryhmässä −11,6 %:n muutos (muutoksen mediaani −50,0 %). Aktiivisten tulehtuneiden nivelten määrässä havaittu positiivinen muutos säilyi samana avoimen tutkimusjakson viikolle 156 asti 26:lla tutkimuksessa jatkaneesta adalimumabiryhmän 31:sta potilaasta (84 %). Enemmistöllä potilaista myös toissijaisten päätetapahtumien mittareissa, kuten entesiitin esiintymiskohtien määrä, arkojen nivelten määrä (tender joint count, TJC), turvonneiden nivelten määrä (swollen joint count, SJC), Paediatric ACR 50 -vaste ja Paediatric ACR 70 -vaste, havaittiin kliinistä paranemista, vaikkakaan ei tilastollisesti merkitsevästi.

Läiskäpsoriaasi lapsilla

Adalimumabin tehoa arvioitiin satunnaistetussa, kaksoissokkoutetussa, kontrolloidussa tutkimuksessa 114:llä vähintään 4‑vuotiaalla pediatrisella potilaalla, joilla oli vaikea krooninen läiskäpsoriaasi (määritelmänä lääkärin yleisarvio ≥ 4 tai > 20 % kehon pinta-alasta tai > 10 % kehon pinta-alasta sekä hyvin paksuja leesioita tai PASI ≥ 20 tai ≥ 10 sekä kliinisesti merkittäviä muutoksia kasvoissa, sukuelimissä tai käsissä/jalkaterissä) ja joilla paikallishoito ja auringonvalohoito tai valohoito eivät olleet tuottaneet riittävää vastetta.

Potilaat saivat adalimumabia 0,8 mg/kg joka toinen viikko (enintään 40 mg), 0,4 mg/kg joka toinen viikko (enintään 20 mg) tai metotreksaattia 0,1–0,4 mg/kg viikoittain (enintään 25 mg). Viikon 16 kohdalla positiivinen tehovaste (esim. PASI 75) havaittiin useammin adalimumabi 0,8 mg/kg -hoitoon satunnaistetuilla potilailla kuin potilailla, jotka oli satunnaistettu saamaan adalimumabia 0,4 mg/kg joka toinen viikko tai metotreksaattia.

Taulukko 27. Tehotulokset pediatrisilla läiskäpsoriaasipotilailla 16 viikon kohdalla

	
	MTXa
N = 37
	Adalimumabi (0,8 mg/kg joka 2. viikko)
N = 38

	PASI 75b
	12 (32,4 %)
	22 (57,9 %)

	Lääkärin yleisarvio: puhdas/melkein puhdasc
	15 (40,5 %)
	23 (60,5 %)

	a	MTX = metotreksaatti
b	 p = 0,027, adalimumabi 0,8 mg/kg vs. MTX
c	 p = 0,083, adalimumabi 0,8 mg/kg vs. MTX



Jos potilas saavutti PASI 75 ‑vasteen ja lääkärin yleisarvio oli puhdas tai melkein puhdas, hoito keskeytettiin enintään 36 viikoksi ja potilasta seurattiin taudin pahenemisen varalta (lääkärin yleisarvio huononee vähintään 2 astetta). Tämän jälkeen potilaat saivat uusintahoitona 0,8 mg/kg adalimumabia joka toinen viikko vielä 16 viikon ajan. Uusintahoidon aikana havaitut vasteet olivat samaa luokkaa kuin aiemman kaksoissokkovaiheen aikana: PASI 75 ‑vasteen saavutti 78,9 % tutkimushenkilöistä (15 tutkimushenkilöä 19:stä) ja lääkärin yleisarvion puhdas tai melkein puhdas iho 52,6 % tutkimushenkilöistä (10 tutkimushenkilöä 19:stä).

Tutkimuksen avoimessa vaiheessa PASI 75 ‑vaste ja lääkärin yleisarvio puhdas tai melkein puhdas iho säilyivät vielä enintään 52 viikon ajan ilman uusia turvallisuuslöydöksiä.

Hidradenitis suppurativa nuorilla 

Nuorilla HS-tautia sairastavilla potilailla ei ole tehty kliinisiä adalimumabitutkimuksia. Adalimumabin teho nuorten HS-tautia sairastavien potilaiden hoidossa on arvioitu perustuen aikuisilla HS-tautia sairastavilla potilailla osoitettuun tehoon ja altistus-vastesuhteeseen sekä siihen todennäköisyyteen, että taudin kulku, patofysiologia ja lääkkeen vaikutukset ovat olennaisesti samanlaiset kuin aikuisilla samoilla altistumistasoilla. Suositellun adalimumabiannoksen turvallisuus nuorille HS-tautia sairastaville potilaille perustuu adalimumabin turvallisuusprofiiliin muissa käyttöaiheissa sekä aikuis- että lapsipotilailla samoilla tai tiheämmillä annoksilla (ks. kohta 5.2). 

Crohnin tauti lapsilla

Adalimumabihoitoa arvioitiin satunnaistetussa, kaksoissokkoutetussa kliinisessä monikeskustutkimuksessa, jossa arvioitiin induktio- ja ylläpitohoidon tehoa ja turvallisuutta painon (< 40 kg tai ≥ 40 kg) mukaisina annoksina 192 lapsipotilaalla, joiden ikä oli 6–17 vuotta ja joilla oli keskivaikea tai vaikea Crohnin tauti (määritelmä: Paediatric Crohn’s Disease Activity Index -pisteet [PCDAI] > 30). Mukaan otettiin vain potilaita, joilla Crohnin taudin tavanomainen hoito (mm. kortikosteroidi- ja/tai immunomodulanttihoito) oli epäonnistunut. Myös aiemman infliksimabihoitovasteen menettäminen tai infliksimabihoitoon liittyneet siedettävyysongelmat olivat hyväksyttäviä mukaanottoperusteita.

Kaikki potilaat käyttivät avointa induktiohoitoa, jonka annos riippui heidän painostaan lähtötilanteessa. ≥ 40 kg painoiset potilaat saivat 160 mg annoksen viikolla 0 ja 80 mg annoksen viikolla 2. Alle 40 kg painoiset taas saivat 80 mg viikolla 0 ja 40 mg viikolla 2.

Viikolla 4 potilaat satunnaistettiin ajankohtaisen painon mukaan suhteessa 1:1 käyttämään joko pieniä tai tavanomaisia annoksia ylläpitohoitona (ks. taulukko 28).

Taulukko 28. Ylläpitohoito

	Paino
	Pieni annos
	Tavanomainen annos

	< 40 kg
	10 mg joka 2. viikko
	20 mg joka 2. viikko

	≥ 40 kg
	20 mg joka 2. viikko
	40 mg joka 2. viikko



Tehotulokset

Tutkimuksen ensisijainen päätetapahtuma oli kliininen remissio viikolla 26 (määritelmä: PCDAI-pisteet ≤ 10).

Kliiniset remissio- ja vasteprosentit esitetään taulukossa 29 (kliinisen vasteen määritelmä: PCDAI-pisteet pienenivät vähintään 15 p lähtöarvoihin nähden). Kortikosteroidi- tai immunomodulanttihoidon lopettamisprosentit esitetään taulukossa 30.

Taulukko 29. Tutkimus lasten Crohnin taudista Kliininen PCDAI-remissio ja vaste

	
	Tavanomainen annos
40/20 mg joka 2. viikko
N = 93
	Pieni annos
20/10 mg joka 2. viikko
N = 95
	p‑arvo*

	Viikko 26
	
	
	

	Kliininen remissio
	38,7 %
	28,4 %
	0,075

	Kliininen vaste
	59,1 %
	48,4 %
	0,073

	Viikko 52
	
	
	

	Kliininen remissio
	33,3 %
	23,2 %
	0,100

	Kliininen vaste
	41,9 %
	28,4 %
	0,038

	*	Tavanomaisen ja pienen annoksen vertailun p‑arvo.



Taulukko 30. Tutkimus lasten Crohnin taudista  Kortikosteroidien tai immunomodulanttien lopettaminen ja fistelien remissio

	
	Tavanomainen annos
40/20 mg joka 2. viikko
	Pieni annos
20/10 mg joka 2. viikko
	p‑arvo1

	Lopetti kortikosteroidit
	N = 33
	N = 38
	

	Viikko 26
	84,8 %
	65,8 %
	0,066

	Viikko 52
	69,7 %
	60,5 %
	0,420

	Lopetti immunomodulantit2
	N = 60
	N = 57
	

	Viikko 52
	30,0 %
	29,8 %
	0,983

	Fistelien remissio3
	N = 15
	N = 21
	

	Viikko 26
	46,7 %
	38,1 %
	0,608

	Viikko 52
	40,0 %
	23,8 %
	0,303

	1	Tavanomaisen ja pienen annoksen vertailun p‑arvo. 
2	Immunosuppressanttihoito voitiin lopettaa aikaisintaan viikolla 26 tutkijan arvion mukaan, jos kliinisen vasteen kriteerit täyttyivät 
3	Määritelmä: kaikki lähtötilanteessa vuotaneet fistelit sulkeutuneina vähintään kahdella peräkkäisellä käynnillä lähtötasokäynnin jälkeen.



Molemmissa hoitoryhmissä todettiin, että painoindeksi ja pituuskasvunopeus suurenivat (paranivat) tilastollisesti merkitsevästi lähtötilanteen ja viikkojen 26 ja 52 välillä.

Molemmissa hoitoryhmissä todettiin myös elämänlaatuparametrien (mm. IMPACT III) parantuneen tilastollisesti ja kliinisesti merkitsevästi lähtötilanteeseen nähden.

Lasten Crohnin tauti -tutkimukseen osallistuneista potilaista sata (n = 100) jatkoi avoimeen pitkäkestoiseen jatkotutkimukseen. 5 vuoden adalimumabihoidon jälkeen 74,0 % (37/50) 50:stä tutkimuksessa jäljellä olevasta potilaasta pysyi kliinisessä remissiossa, ja 92,0 %:lla (46/50) potilaista säilyi kliininen vaste PCDAI:n mukaan.

Ulseratiivinen koliitti lapsilla

Adalimumabin turvallisuutta ja tehoa arvioitiin satunnaistetussa, kaksoissokkoutetussa monikeskustutkimuksessa, johon osallistui 93 pediatrista potilasta (5–17-vuotiaita), joilla oli keskivaikea tai vaikea ulseratiivinen koliitti (Mayo-pisteet 6–12, endoskopiaosion pisteet 2–3, vahvistettu keskitetysti arvioidulla endoskopialla) ja joiden kohdalla tavanomaisilla hoidoilla ei ollut saatu riittävää vastetta tai ne olivat olleet huonosti siedettyjä. Aiempi TNF-antagonistihoito oli epäonnistunut noin 16 %:lla tutkimukseen osallistuneista potilaista. Kortikosteroideja tutkimukseenottovaiheessa saaneiden potilaiden kortikosteroidiannoksen pienentäminen sallittiin viikon 4 jälkeen.

Tutkimuksen aloitusvaiheessa 77 potilasta satunnaistettiin suhteessa 3:2 saamaan kaksoissokkoutettua adalimumabihoitoa induktioannoksella 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2 tai induktioannoksella 2,4 mg/kg (enintään 160 mg) viikolla 0, lumelääkettä viikolla 1 sekä annoksella 1,2 mg/kg (enintään 80 mg) viikolla 2. Molemmat ryhmät saivat annoksena 0,6 mg/kg (enintään 40 mg) viikolla 4 ja viikolla 6. Tutkimusasetelmaan tehdyn muutoksen jälkeen loput 16 aloitusvaiheeseen osallistunutta potilasta saivat avoimesti adalimumabihoitoa induktioannoksella 2,4 mg/kg (enintään 160 mg) viikolla 0 ja viikolla 1 sekä annoksella 1,2 mg/kg (enintään 80 mg) viikolla 2.

Viikolla 8 62 potilasta, joilla todettiin kliininen vaste osittaisen Mayo-pisteytyksen mukaan (määritelmä: osittaisten Mayo-pisteiden lasku ≥ 2 pistettä ja ≥ 30 % lähtötilanteesta), satunnaistettiin yhtäläisessä suhteessa saamaan joko kaksoissokkoutettua adalimumabiylläpitohoitoa annoksella 0,6 mg/kg (enintään 40 mg) viikossa tai ylläpitoannoksella 0,6 mg/kg (enintään 40 mg) joka toinen viikko. Lisäksi 12 potilasta, joilla todettiin kliininen vaste osittaisen Mayo-pisteytyksen mukaan, satunnaistettiin saamaan lumelääkettä ennen tutkimusasetelman muuttamista, mutta heitä ei otettu mukaan tehon varmistamiseksi tehtyyn analyysiin.

Taudin pahenemisvaihe määriteltiin osittaisten Mayo-pisteiden nousuksi vähintään 3 pisteellä (potilaat, joiden osittaiset Mayo-pisteet olivat 0–2 viikolla 8), vähintään 2 pisteellä (potilaat, joiden osittaiset Mayo-pisteet olivat 3–4 viikolla 8) tai vähintään 1 pisteellä (potilaat, joiden osittaiset Mayo-pisteet olivat 5–6 viikolla 8).

Potilaat, jotka täyttivät taudin pahenemisvaiheen kriteerit viikolla 12 tai sen jälkeen, satunnaistettiin saamaan uutena induktioannoksena 2,4 mg/kg (enintään 160 mg) tai annoksena 0,6 mg/kg (enintään 40 mg), minkä jälkeen he jatkoivat hoitoa omalla ylläpitoannoksellaan.

Tehotulokset

Tutkimuksen ensisijaisia yhdistettyjä päätetapahtumia olivat kliininen remissio osittaisen Mayo-pisteytyksen mukaan (määritelmä: osittaiset Mayo-pisteet ≤ 2 eikä yhdenkään osion pisteet > 1) viikolla 8 ja kliininen remissio Mayo-kokonaispisteiden mukaan (määritelmä: Mayo-pisteet ≤ 2 eikä yhdenkään osion pisteet > 1) viikolla 52 niiden potilaiden osalta, jotka saavuttivat kliinisen vasteen osittaisen Mayo-pisteytyksen mukaan viikolla 8.

Kliiniset remissioprosentit osittaisen Mayo-pisteytyksen mukaan viikolla 8 kaksoissokkoutettua adalimumabi-induktiohoitoa saaneisiin ryhmiin kuuluneilla potilailla esitetään taulukossa 31.

Taulukko 31: Kliininen remissio osittaisen Mayo-pisteytyksen mukaan viikolla 8

	
	Adalimumabia
Enintään 160 mg
viikolla 0 / lumelääkettä viikolla 1
N = 30
	Adalimumabib, c
Enintään 160 mg viikolla 0 ja viikolla 1
N = 47

	Kliininen remissio

	13/30 (43,3 %)
	28/47 (59,6 %)

	a Adalimumabi 2,4 mg/kg (enintään 160 mg) viikolla 0, lumelääkettä viikolla 1 ja 1,2 mg/kg (enintään 80 mg) viikolla 2
b Adalimumabi 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
c Ei sisällä avointa adalimumabi-induktioannosta 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
Huomautus 1: Molemmat induktioryhmät saivat annoksena 0,6 mg/kg (enintään 40 mg) viikolla 4 ja viikolla 6
Huomautus 2: Potilaiden, joilta puuttui arvoja viikolla 8, ei katsottu saavuttaneen päätetapahtumaa



Viikolla 8 hoitoon vastanneiden kliinistä remissiota Mayo-kokonaispisteiden mukaan, viikolla 8 hoitoon vastanneiden kliinistä vastetta Mayo-kokonaispisteiden mukaan (määritelmä: Mayo-pisteiden lasku ≥ 3 pistettä ja ≥ 30 % lähtötilanteesta), viikolla 8 hoitoon vastanneiden limakalvojen paranemista (määritelmä: Mayo-endoskopiaosion pisteet ≤ 1), viikolla 8 remissiossa olleiden kliinistä remissiota Mayo-kokonaispisteiden mukaan sekä niiden viikolla 8 hoitoon vastanneiden tutkittavien osuutta, jotka olivat remissiossa ilman kortikosteroidihoitoa Mayo-kokonaispisteiden mukaan, arvioitiin viikolla 52 niiden potilaiden osalta, jotka saivat kaksoissokkoutettua adalimumabiylläpitohoitoa enintään 40 mg joka toinen viikko (0,6 mg/kg) ja enintään 40 mg viikossa (0,6 mg/kg) (taulukko 32).

Taulukko 32: Tehotulokset viikolla 52

	
	Adalimumabia
Enintään 40 mg joka toinen viikko
N = 31
	Adalimumabib
Enintään 40 mg viikossa
N = 31


	Kliininen remissio potilailla, jotka vastasivat hoitoon viikolla 8 osittaisen Mayo-pisteytyksen mukaan
	9/31 (29,0 %)
	14/31 (45,2 %)

	Kliininen vaste potilailla, jotka vastasivat hoitoon viikolla 8 osittaisen Mayo-pisteytyksen mukaan
	19/31 (61,3 %)
	21/31 (67,7 %)

	Limakalvojen paraneminen potilailla, jotka vastasivat hoitoon viikolla 8 osittaisen Mayo-pisteytyksen mukaan
	12/31 (38,7 %)
	16/31 (51,6 %)

	Kliininen remissio potilailla, joiden tauti oli remissiossa viikolla 8 osittaisen Mayo-pisteytyksen mukaan
	9/21 (42,9 %)
	10/22 (45,5 %)

	Remissio ilman kortikosteroideja potilailla, jotka vastasivat hoitoon viikolla 8 osittaisen Mayo-pisteytyksen mukaanc
	4/13 (30,8 %)
	5/16 (31,3 %)


a Adalimumabi 0,6 mg/kg (enintään 40 mg) joka toinen viikko
b Adalimumabi 0,6 mg/kg (enintään 40 mg) viikossa
c Potilailla, jotka saivat samanaikaista kortikosteroidihoitoa lähtötilanteessa
Huom: Potilaiden, joilta puuttui arvoja viikolla 52 tai jotka satunnaistettiin saamaan uutta induktiohoitoa tai ylläpitohoitoa, ei katsottu vastanneen hoitoon viikon 52 päätetapahtumien osalta.

Muita eksploratiivisia tehon päätetapahtumia olivat kliininen vaste pediatrisen ulseratiivisen koliitin aktiivisuusindeksin (PUCAI) mukaan (määritelmä: PUCAI-pisteiden lasku ≥ 20 pistettä lähtötilanteesta) ja kliininen remissio PUCAI-pisteiden mukaan (määritelmä: PUCAI-pisteet < 10) viikolla 8 ja viikolla 52 (taulukko 33). 

Taulukko 33: Eksploratiivisten päätetapahtumien tulokset PUCAI-pisteiden mukaan

	
	Viikko 8

	
	Adalimumabia
Enintään 160 mg viikolla 0 / lumelääkettä viikolla 1
N = 30
	Adalimumabib,c
Enintään 160 mg viikolla 0 ja viikolla 1
N = 47

	Kliininen remissio PUCAI-pisteiden mukaan
	10/30 (33,3 %)
	22/47 (46,8 %)

	Kliininen vaste PUCAI-pisteiden mukaan
	15/30 (50,0 %)
	32/47 (68,1 %)

	
	Viikko 52

	
	Adalimumabid
Enintään 40 mg joka toinen viikko
N = 31
	Adalimumabie
Enintään 40 mg viikossa
N = 31

	Kliininen remissio PUCAI-pisteiden mukaan potilailla, jotka vastasivat hoitoon viikolla 8 osittaisen Mayo-pisteytyksen mukaan
	14/31 (45,2 %)
	18/31 (58,1 %)

	Kliininen vaste PUCAI-pisteiden mukaan potilailla, jotka vastasivat hoitoon viikolla 8 osittaisen Mayo-pisteytyksen mukaan
	18/31 (58,1 %)
	16/31 (51,6 %)


a Adalimumabi 2,4 mg/kg (enintään 160 mg) viikolla 0, lumelääkettä viikolla 1 ja 1,2 mg/kg (enintään 80 mg) viikolla 2
b Adalimumabi 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
c Ei sisällä avointa adalimumabi-induktioannosta 2,4 mg/kg (enintään 160 mg) viikolla 0 ja viikolla 1 sekä 1,2 mg/kg (enintään 80 mg) viikolla 2
d Adalimumabi 0,6 mg/kg (enintään 40 mg) joka toinen viikko
e Adalimumabi 0,6 mg/kg (enintään 40 mg) viikossa
Huomautus 1: Molemmat induktioryhmät saivat annoksena 0,6 mg/kg (enintään 40 mg) viikolla 4 ja viikolla 6
Huomautus 2: Potilaiden, joilta puuttui arvoja viikolla 8, ei katsottu saavuttaneen päätetapahtumia
Huomautus 3: Potilaiden, joilta puuttui arvoja viikolla 52 tai jotka satunnaistettiin saamaan uutta induktiohoitoa tai ylläpitohoitoa, ei katsottu vastanneen hoitoon viikon 52 päätetapahtumien osalta

Niistä adalimumabihoitoa saaneista potilaista, jotka saivat uuden induktiohoidon ylläpitovaiheessa, 2/6 (33 %) saavutti kliinisen vasteen Mayo-kokonaispisteiden mukaan viikolla 52.

Elämänlaatu

Adalimumabi-hoitoa saaneissa ryhmissä todettiin IMPACT III- pisteiden sekä huoltajan tuottavuuden ja aktiivisuuden heikentymistä mittaavien WPAI-pisteiden parantuneen kliinisesti merkitsevästi lähtötilanteeseen nähden.

Pituuskasvunopeuden kliinisesti merkittävää lisääntymistä (paranemista) lähtötilanteeseen nähden todettiin adalimumabia saaneissa ryhmissä, ja painoindeksin kliinisesti merkittävää nousua (paranemista) lähtötilanteeseen nähden todettiin niillä tutkittavilla, jotka saivat suurena ylläpitoannoksena enintään 40 mg (0,6 mg/kg) viikossa.

Uveiitti lapsilla

Adalimumabin turvallisuutta ja tehoa arvioitiin satunnaistetussa, kaksoissokkoutetussa, kontrolloidussa tutkimuksessa, johon osallistui 90 2 – < 18‑vuotiasta lapsipotilasta, joilla oli aktiivinen JIA:iin liittyvä ei-infektioperäinen anteriorinen uveiitti, ja joilla tauti oli refraktaarinen vähintään 12 viikkoa kestäneestä metotreksaattihoidosta huolimatta. Potilaat saivat joko lumelääkettä tai 20 mg adalimumabia (paino < 30 kg) tai 40 mg adalimumabia (paino ≥ 30 kg) joka toinen viikko yhdessä lähtötilanteen metotreksaattiannoksensa kanssa

Ensisijainen päätetapahtuma oli ”hoidon epäonnistumiseen kuluva aika”. Hoidon epäonnistumisen määritelmänä oli silmän tulehduksen pahentuminen tai pysyvä ei-paraneminen, osittainen paraneminen, johon liittyi muiden samanaikaisten pysyvien silmäsairauksien kehittyminen tai paheneminen, muun samanaikaisen lääkityksen luvaton käyttö ja hoidon keskeytys pidemmäksi ajaksi.

Kliininen vaste

Adalimumabi viivästytti merkitsevästi hoidon epäonnistumiseen kuluvaa aikaa verrattuna lumelääkkeeseen (ks. kuva 3, p < 0,0001 log-rank‑testillä). Mediaaniaika hoidon epäonnistumiseen oli 24,1 viikkoa lumelääkettä saaneilla potilailla. Adalimumabihoitoa saaneiden potilaiden mediaaniaikaa hoidon epäonnistumiseen ei voitu arvioida, koska alle puolella heistä hoito epäonnistui. Adalimumabi pienensi merkitsevästi hoidon epäonnistumisen riskiä 75 %:lla verrattuna lumelääkkeeseen, kuten riskisuhde osoittaa (HR = 0,25 [95 % luottamusväli 0,12–0,49]).

Kuva 3: Hoidon epäonnistumiseen kulunut aika yhteenvetona Kaplan-Meier-käyrinä lasten uveiittitutkimuksessa
[image: ]
Huom.: P = lume (riskille alttiiden määrä); H = adalimumabi (riskille alttiiden määrä

5.2 	Farmakokinetiikka 

Imeytyminen ja jakautuminen

Ihonalaisen 40 mg:n kerta-annoksen jälkeen adalimumabin imeytyminen ja jakautuminen oli hidasta, huippupitoisuus seerumissa saavutettiin n. 5 päivän kuluttua lääkkeen antamisesta. Kolmesta tutkimuksesta saatujen tulosten perusteella adalimumabin absoluuttisen biologisen hyötyosuuden arvioidaan olevan keskimäärin 64 % 40 mg:n ihonalaisen kerta-annoksen jälkeen. Laskimonsisäisten kerta-annosten (0,25–10 mg/kg) jälkeen pitoisuudet olivat annoksesta riippuvaisia. Puhdistuma 0,5 mg/kg:n annosten (~40 mg) jälkeen oli 11–15 ml/h, jakautumistilavuus (Vss) vaihteli välillä 5–6 litraa, ja terminaalivaiheen puoliintumisajan keskiarvo oli noin kaksi viikkoa. Useilla nivelreumapotilailla adalimumabin pitoisuudet nivelnesteessä olivat 31–96 % seerumista mitattaviin pitoisuuksiin verrattuna. 

Ihonalaisen 40 mg:n joka toinen viikko annetun adalimumabikerta-annoksen jälkeen vakaan tilan pienin pitoisuus aikuisilla nivelreumapotilailla oli keskimäärin n. 5 µg/ml (jos samanaikaisesti ei käytetty metotreksaattia) tai 8–9 µg/ml (jos samanaikaisesti käytettiin metotreksaattia). Vakaassa tilassa seerumin pienin adalimumabipitoisuus suureni lähes annoksesta riippuvaisesti, kun valmistetta annettiin ihonalaisesti 20, 40 ja 80 mg joka toinen viikko tai viikoittain. 

Kun idiopaattista juveniilia polyartriittia sairastavat 4–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (arvot viikoilta 20–48) oli 5,6 ± 5,6 µg/ml (variaatiokerroin 102 %) käytettäessä adalimumabia ilman metotreksaattia ja 10,9 ± 5,2 µg/ml (variaatiokerroin 47,7 %) samanaikaisen metotreksaattihoidon aikana. 

Kun idiopaattista juveniilia polyartriittia sairastaville potilaille, joiden ikä oli 2 – < 4 v tai ikä vähintään 4 v ja paino < 15 kg, annettiin adalimumabia 24 mg/m2, adalimumabin vakaan tilan minimipitoisuuksien keskiarvo seerumissa oli 6,0 ± 6,1 µg/ml (variaatiokerroin 101 %) käytettäessä adalimumabia ilman metotreksaattia ja 7,9 ± 5,6 µg/ml (variaatiokerroin 71,2 %) samanaikaisen metotreksaattihoidon aikana. 

Kun entesiitteihin liittyvää artriittia sairastavat 6–17‑vuotiaat potilaat saivat adalimumabia 24 mg/m2 (enintään 40 mg) ihon alle joka toinen viikko, adalimumabin vakaan tilan minimipitoisuuksien keskiarvo seerumissa (mitattu viikolla 24) oli 8,8 ± 6,6 µg/ml käytettäessä adalimumabia ilman metotreksaattia ja 11,8 ± 4,3 µg/ml samanaikaisen metotreksaattihoidon aikana. 

Kun röntgennegatiivista aksiaalista spondylartriittia sairastaville aikuispotilaille annettiin 40 mg adalimumabia ihon alle joka toinen viikko, vakaan tilan minimipitoisuuksien keskiarvo (± keskihajonta) oli viikon 68 kohdalla 8,0 ± 4,6 μg/ml.

Aikuisilla psoriaasipotilailla vakaan tilan minimipitoisuuksien keskiarvo oli 5 μg/ml adalimumabimonoterapian aikana (40 mg joka toinen viikko). 

Kun kroonista läiskäpsoriaasia sairastaville lapsipotilaille oli annettu 0,8 mg/kg (enintään 40 mg) adalimumabia ihon alle joka toinen viikko, adalimumabin vakaan tilan minimipitoisuuksien keskiarvo (± keskihajonta) oli noin 7,4 ± 5,8 µg/ml (variaatiokerroin 79 %). 

Kun hidradenitis suppurativaa sairastaville aikuispotilaille annettiin 160 mg adalimumabiannos viikolla 0 ja sen jälkeen 80 mg viikolla 2, seerumin pienin adalimumabipitoisuus oli noin 7–8 μg/ml viikolla 2 ja viikolla 4. Vakaan tilan minimipitoisuuksien keskiarvo (arvot viikoilta 12–36) oli noin 8–10 μg/ml, kun adalimumabia annettiin 40 mg kerran viikossa. 

Adalimumabialtistus nuorilla HS-tautia sairastavilla potilailla arvioitiin käyttämällä populaatiofarmakokineettistä mallinnusta ja simulaatiota, jotka perustuivat muiden käyttöaiheiden farmakokinetiikkaan muilla lapsipotilailla (psoriaasi lapsilla, juveniili idiopaattinen artriitti, Crohnin tauti lapsilla ja entesiitteihin liittyvä artriitti). Nuorille HS-tautia sairastaville potilaille suositeltava annostus on 40 mg joka toinen viikko. Koska elimistön koko voi vaikuttaa adalimumabialtistukseen, nuoret, jotka painavat enemmän ja joiden vaste ei ole riittävä, saattavat hyötyä aikuisille suositellusta annoksesta 40 mg joka viikko. 

Kun Crohnin tautia sairastaville potilaille annettiin 80 mg:n latausannos adalimumabia viikolla 0 ja sen jälkeen 40 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 5,5 μg/ml. Kun potilaille annettiin 160 mg:n latausannos adalimumabia viikolla 0 ja sen jälkeen 80 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 12 μg/ml. Vakaassa tilassa pienimmät pitoisuudet Crohnin tautia sairastavilla potilailla olivat keskimäärin noin 7 μg/ml, kun potilaat saivat 40 mg adalimumabia ylläpitoannoksena joka toinen viikko. 

Keskivaikeaa tai vaikeaa Crohnin tautia sairastavien lapsipotilaiden avoin adalimumabiannos oli induktiohoidon viikoilla 0 ja 2 joko 160/80 mg (vähintään 40 kg painoiset) tai 80/40 mg (alle 40 kg painoiset). Viikolla 4 potilaat satunnaistettiin suhteessa 1:1 käyttämään ylläpitohoitoa joko tavanomaisina annoksina (40/20 mg joka toinen viikko painosta riippuen) tai pieninä annoksina (20/10 mg joka toinen viikko painosta riippuen). Seerumin adalimumabipitoisuuksien minimin keskiarvo (± keskihajonta) viikolla 4 oli 15,7 ± 6,6 µg/ml, jos potilas painoi ≥ 40 kg (160/80 mg), ja 10,6 ± 6,1 µg/ml, jos potilas painoi < 40 kg (80/40 mg). 

Satunnaistettua hoitoaan jatkaneilla potilailla adalimumabin minimipitoisuuksien keskiarvo (± keskihajonta) viikolla 52 oli tavanomaisen annoksen ryhmässä 9,5 ± 5,6 µg/ml ja pienen annoksen ryhmässä 3,5 ± 2,2 µg/ml. Minimipitoisuuksien keskiarvo pysyi ennallaan, kun potilaat jatkoivat adalimumabihoidon käyttöä joka toinen viikko 52 viikon ajan. Jos hoitoa tehostettiin ottamalla lääke joka viikko, seerumin adalimumabipitoisuuksien keskiarvo (± keskihajonta) oli viikolla 52 joko 15,3 ± 11,4 μg/ml (40/20 mg joka viikko) tai 6,7 ± 3,5 μg/ml (20/10 mg joka viikko). 

Kun ulseratiivista koliittia sairastaville potilaille annettiin 160 mg:n latausannos adalimumabia viikolla 0 ja sen jälkeen 80 mg viikolla 2, seerumin pienimmät adalimumabipitoisuudet olivat hoidon aloitusvaiheen aikana noin 12 μg/ml. Vakaassa tilassa pienimmät pitoisuudet ulseratiivista koliittia sairastavilla potilailla olivat keskimäärin noin 8 μg/ml, kun potilaat saivat 40 mg adalimumabia ylläpitoannoksena joka toinen viikko. 

Kun uveiittia sairastaville aikuispotilaille annettiin 80 mg:n latausannos adalimumabia viikolla 0 ja sen jälkeen 40 mg adalimumabia joka toinen viikko alkaen viikolla 1, vakaan tilan pitoisuuden keskiarvo oli noin 8–10 μg/ml. 

Kun ulseratiivista koliittia sairastaville pediatrisille potilaille annettiin painoon perustuva annos 0,6 mg/kg (enintään 40 mg) ihon alle joka toinen viikko, keskimääräinen pienin vakaan tilan adalimumabipitoisuus seerumissa oli 5,01 ± 3,28 µg/ml viikolla 52. Potilailla, jotka saivat annoksena 0,6 mg/kg (enintään 40 mg) viikossa, keskimääräinen (± keskihajonta) pienin vakaan tilan adalimumabipitoisuus seerumissa oli 15,7 ± 5,60 μg/ml viikolla 52.

Adalimumabialtistus uveiittia sairastavilla lapsilla arvioitiin käyttämällä populaatiofarmakokineettistä mallinnusta ja simulaatiota, jotka perustuivat muiden käyttöaiheiden farmakokinetiikkaan muilla lapsipotilailla (psoriaasi lapsilla, juveniili idiopaattinen artriitti, Crohnin tauti lapsilla ja entesiitteihin liittyvä artriitti). Kliinistä tietoa altistumisesta latausannokselle alle 6‑vuotiailla lapsilla ei ole saatavilla. Ennustetut altistukset viittaavat siihen, että ilman metotreksaattia latausannos voi johtaa aluksi systeemisen altistuksen nousuun.

Populaatiofarmakokineettinen ja farmakokineettinen/farmakodynaaminen mallinnus ja simulaatio ennustivat adalimumabialtistuksen ja tehon olevan samaa luokkaa annoksella 40 mg kerran viikossa ja 80 mg joka toinen viikko (potilaina aikuisia, joilla oli nivelreuma, HS-tauti, ulseratiivinen koliitti, Crohnin tauti tai läiskäpsoriaasi, nuoria, joilla oli hidradenitis suppurativa, sekä ≥ 40 kg painavia lapsipotilaita, joilla oli Crohnin tauti ja ulseratiivinen koliitti).

Altistus-vastesuhde pediatrisilla potilailla

Plasmapitoisuuden ja PedACR 50 ‑vasteen välinen altistus-vastesuhde arvioitiin juveniilia idiopaattista artriittia (pJIA ja ERA) sairastavilla potilailla tehtyjen kliinisten tutkimusten perusteella. Havaittava adalimumabin pitoisuus plasmassa, joka aiheuttaa puolet PedACR 50 ‑vasteen maksimivaikutuksesta (EC50) oli 3 μg/ml (95 % luottamusväli 1–6 μg/ml).

Adalimumabipitoisuuden ja tehon välinen altistus-vastesuhde pediatrisilla potilailla, joilla oli vaikea krooninen läiskäpsoriaasi, arvioitiin PASI 75 ‑vasteelle ja PGA puhdas/melkein puhdas -vasteelle. PASI 75 ja PGA puhdas/melkein puhdas -vasteet paranivat, kun adalimumabipitoisuus nousi. Molemmilla havaittu EC50 oli sama, noin 4,5 μg/ml (95 % luottamusväli 0,4–47,6 [PASI 75] ja 1,9–10,5 [PGA]).

Eliminaatio

Farmakokineettisissä yli 1 300 nivelreumapotilasta käsittävissä väestötutkimuksissa havaittiin adalimumabin näennäisen puhdistuman lisääntyvän ruumiinpainon mukaan. Kun tulokset vakioitiin painoerojen suhteen, havaittiin sukupuolella ja iällä olevan ainoastaan minimaalinen vaikutus adalimumabin puhdistumaan. Vapaan adalimumabin (adalimumabin, joka ei ole sitoutunut adalimumabin vasta-aineisiin) pitoisuudet seerumissa todettiin pienemmiksi niillä potilailla, joilla oli mitattavissa olevat määrät adalimumabin vasta-aineita. 

Maksan tai munuaisten vajaatoiminta

Adalimumabia ei ole tutkittu maksan tai munuaisten vajaatoimintaa sairastavilla potilailla. 

5.3 	Prekliiniset tiedot turvallisuudesta 

Kerta-annosten, toistuvan altistuksen aiheuttamaa toksisuutta ja genotoksisuutta koskevien konventionaalisten tutkimusten tulokset eivät viittaa erityiseen vaaraan ihmisille. 

Makakiapinoilla tehdyssä alkion/sikiön kehitykseen kohdistuvaa toksisuutta/postnataalia kehitystä koskevassa tutkimuksessa ei havaittu adalimumabin aiheuttavan haittaa sikiölle annostasolla 0, 30 ja 100 mg/kg (9–17 apinaa/ryhmä). Adalimumabilla ei ole tehty karsinogeenisuustutkimuksia eikä fertiliteettiä tai postnataalitoksisuutta koskevia standardiarviointeja, koska ei ole saatavilla sopivia malleja, joissa vasta-aine reagoisi rajoitetusti ristiin jyrsijän TNF:n kanssa, ja koska jyrsijöissä kehittyy neutraloivia vasta-aineita. 


6.	FARMASEUTTISET TIEDOT 

6.1 	Apuaineet 

L‑histidiini
L‑histidiinihydrokloridimonohydraatti
Sakkaroosi
Dinatriumedetaattidihydraatti 
L‑metioniini
Polysorbaatti 80
Injektionesteisiin käytettävä vesi.

6.2 	Yhteensopimattomuudet 

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa. 

6.3 	Kestoaika 

3 vuotta 

6.4 	Säilytys 

Säilytä jääkaapissa (2 °C–8 °C). Ei saa jäätyä. Pidä esitäytetty ruisku tai esitäytetty kynä ulkopakkauksessa. Herkkä valolle. 

Yksittäistä esitäytettyä Amsparity-ruiskua tai esitäytettyä Amsparity-kynää voidaan säilyttää alle 30 °C:ssa enintään 30 päivän ajan. Ruisku tai kynä tulee suojata valolta, ja se on hävitettävä, jos sitä ei käytetä 30 päivän aikana. 

6.5 	Pakkaustyyppi ja pakkauskoko (pakkauskoot) 

Amsparity 40 mg injektioneste, liuos, esitäytetty ruisku 

Amsparity 40 mg injektioneste, liuos esitäytetyssä kertakäyttöruiskussa (tyypin I lasi), jossa on männän tulppa (klooributyylikumia) ja neulansuojuksella (termoplastista elastomeeria) varustettu neula. 

Pakkaukset: 
· 1 esitäytetty ruisku (0,8 ml steriiliä liuosta) ja 2 alkoholia sisältävää puhdistuslappua; esitäytetty ruisku on omassa muovikotelossaan. 
· 2 esitäytettyä ruiskua (0,8 ml steriiliä liuosta) ja 2 alkoholia sisältävää puhdistuslappua; esitäytetyt ruiskut ovat omissa muovikoteloissaan. 
· 4 esitäytettyä ruiskua (0,8 ml steriiliä liuosta) ja 4 alkoholia sisältävää puhdistuslappua; esitäytetyt ruiskut ovat omissa muovikoteloissaan. 
· 6 esitäytettyä ruiskua (0,8 ml steriiliä liuosta) ja 6 alkoholia sisältävää puhdistuslappua; esitäytetyt ruiskut ovat omissa muovikoteloissaan. 

Amsparity 40 mg injektioneste, liuos, esitäytetty kynä 

Amsparity 40 mg injektioneste, liuos esitäytetyssä kertakäyttökynässä (sisältäen esitäytetyn ruiskun) potilaan käyttöön. Kynän sisällä oleva ruisku on valmistettu tyypin I lasista, männän tulppa on bromobutyylikumia ja neulassa oleva neulansuojus termoplastista elastomeeria. 

Pakkaukset: 
· 1 esitäytetty kynä (0,8 ml steriiliä liuosta) ja 2 alkoholia sisältävää puhdistuslappua. 
· 2 esitäytettyä kynää (0,8 ml steriiliä liuosta) ja 2 alkoholia sisältävää puhdistuslappua. 
· 4 esitäytettyä kynää (0,8 ml steriiliä liuosta) ja 4 alkoholia sisältävää puhdistuslappua. 
· 6 esitäytettyä kynää (0,8 ml steriiliä liuosta) ja 6 alkoholia sisältävää puhdistuslappua. 

Kaikkia pakkauskokoja ei välttämättä ole myynnissä. 

6.6 	Erityiset varotoimet hävittämiselle 

Käyttämättä jäänyt lääkevalmiste tai jäte on hävitettävä paikallisten vaatimusten mukaan. 


7.	MYYNTILUVAN HALTIJA 

Pfizer Europe MA EEIG
Boulevard de la Plaine 17
1050 Bruxelles
Belgia


8.	MYYNTILUVAN NUMERO 

Amsparity 40 mg injektioneste, liuos, esitäytetty ruisku

EU/1/19/1415/003
EU/1/19/1415/004
EU/1/19/1415/005
EU/1/19/1415/006

Amsparity 40 mg injektioneste, liuos, esitäytetty kynä 

EU/1/19/1415/007
EU/1/19/1415/008
EU/1/19/1415/009
EU/1/19/1415/010


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ 

Myyntiluvan myöntämisen päivämäärä: 13. helmikuuta 2020
Viimeisimmän uudistamisen päivämäärä: 19. syyskuuta 2024

10.	TEKSTIN MUUTTAMISPÄIVÄMÄÄRÄ 

Lisätietoja tästä lääkevalmisteesta on Euroopan lääkeviraston verkkosivulla https://www.ema.europa.eu.

























LIITE II

A.	BIOLOGISEN VAIKUTTAVAN AINEEN VALMISTAJA JA ERÄN VAPAUTTAMISESTA VASTAAVA VALMISTAJA

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.	BIOLOGISEN VAIKUTTAVAN AINEEN VALMISTAJA JA ERÄN VAPAUTTAMISESTA VASTAAVA VALMISTAJA

Biologisen vaikuttavan aineen valmistajan nimi ja osoite

Wyeth BioPharma 
Division of Wyeth Pharmaceuticals LLC
One Burtt Road
Andover, MA 01810
Yhdysvallat

Erän vapauttamisesta vastaavan valmistajan nimi ja osoite 

Pfizer Service Company BV
Hoge Wei 10
Hermeslaan 11
1932 Zaventem 1930
Belgia


B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET 

Reseptilääke, jonka määräämiseen liittyy rajoitus (ks. liite I: valmisteyhteenvedon kohta 4.2). 


C.	MYYNTILUVAN MUUT EHDOT JA EDELLYTYKSET 

· Määräaikaiset turvallisuuskatsaukset 

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EC 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla. 


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ 

· Riskienhallintasuunnitelma (RMP) 

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti. 

Päivitetty RMP tulee toimittaa 
· Euroopan lääkeviraston pyynnöstä 
· kun riskinhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa). 

· Lisätoimenpiteet riskien minimoimiseksi 

Potilaskortit (aikuisten ja lasten) sisältävät seuraavat asiat:

-	infektiot, mukaan lukien tuberkuloosi
-	syöpä
-	hermoston häiriöt
-	rokotukset.
























LIITE III

MYYNTIPÄÄLLYSMERKINNÄT JA PAKKAUSSELOSTE

























A. MYYNTIPÄÄLLYSMERKINNÄT


ULKOPAKKAUKSESSA ON OLTAVA SEURAAVAT MERKINNÄT 

ULKOPAKKAUS 


1.	LÄÄKEVALMISTEEN NIMI 

Amsparity 20 mg injektioneste, liuos, esitäytetty ruisku 
adalimumabi


2.	VAIKUTTAVA AINE 

Yksi 0,4 ml:n esitäytetty ruisku sisältää 20 mg adalimumabia.


3.	LUETTELO APUAINEISTA 

Apuaineet: L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste 
2 esitäytettyä ruiskua
2 alkoholia sisältävää puhdistuslappua


5.	ANTOTAPA JA TARVITTAESSA ANTOREITTI 

Ihon alle

Lue pakkausseloste ennen käyttöä. 

Vain yhtä käyttökertaa varten.

Lapsille


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville.


7.	MUU ERITYISVAROITUS, JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP


9.	ERITYISET SÄILYTYSOLOSUHTEET 

Säilytä jääkaapissa. Ei saa jäätyä.

Pidä ruisku ulkopakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

Pfizer Europe MA EEIG
Boulevard de la Plaine 17
1050 Bruxelles
Belgia


12.	MYYNTILUVAN NUMERO 

EU/1/19/1415/001


13.	ERÄNUMERO 

Lot 


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Amsparity 20 mg 


17.	YKSILÖLLINEN TUNNISTE – 2D-VIIVAKOODI 

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT 

PC 
SN 
NN 


LÄPIPAINOPAKKAUKSISSA TAI LEVYISSÄ ON OLTAVA VÄHINTÄÄN SEURAAVAT MERKINNÄT

[bookmark: _Hlk29373177]MUOVIKOTELON SUOJAPAPERIN TEKSTI



1.	LÄÄKEVALMISTEEN NIMI 

Amsparity 20 mg injektioneste, liuos, esitäytetty ruisku 
adalimumabi 


2.	MYYNTILUVAN HALTIJAN NIMI

Pfizer Europe MA EEIG


3.	VIIMEINEN KÄYTTÖPÄIVÄMÄÄRÄ

EXP 


4.	ERÄNUMERO

Lot 


5.	MUUTA

Katso säilytystiedot pakkausselosteesta.

Vain yhtä käyttökertaa varten.

Lapsille


PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT 

RUISKUN ETIKETTI 


1.	LÄÄKEVALMISTEEN NIMI JA TARVITTAESSA ANTOREITTI 

Amsparity 20 mg injektioneste 
adalimumabi 
s.c.


2.	ANTOTAPA 


3.	VIIMEINEN KÄYTTÖPÄIVÄMÄÄRÄ 

EXP 


4.	ERÄNUMERO 

Lot 


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ 

20 mg/0,4 ml


6.	MUUTA 



ULKOPAKKAUKSESSA ON OLTAVA SEURAAVAT MERKINNÄT 

ULKOPAKKAUS 


1.	LÄÄKEVALMISTEEN NIMI 

Amsparity 40 mg/0,8 ml injektioneste, liuos 
adalimumabi 


2.	VAIKUTTAVA AINE 

Yksi 0,8 ml:n injektiopullo sisältää 40 mg adalimumabia. 


3.	LUETTELO APUAINEISTA 

Apuaineet: L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste
Sisältää 2 koteloa, joista kumpikin on tarkoitettu vain yhtä käyttökertaa varten 
Yksi kotelo sisältää: 
1 injektiopullo 
1 steriili injektioruisku 
1 steriili neula 
1 steriili injektiopullon välikappale 
2 alkoholia sisältävää puhdistuslappua 


5.	ANTOTAPA JA TARVITTAESSA ANTOREITTI 

Ihon alle 

Lue pakkausseloste ennen käyttöä. 

Lapsille


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville. 


7.	MUU ERITYISVAROITUS, JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP 


9.	ERITYISET SÄILYTYSOLOSUHTEET 

Säilytä jääkaapissa. Ei saa jäätyä.

Pidä injektiopullo ulkopakkauksessa. Herkkä valolle. 


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

Pfizer Europe MA EEIG
Boulevard de la Plaine 17
1050 Bruxelles
Belgia


12.	MYYNTILUVAN NUMERO 

EU/1/19/1415/002


13.	ERÄNUMERO 

Lot 


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Amsparity 40 mg/0,8 ml 


17.	YKSILÖLLINEN TUNNISTE – 2D-VIIVAKOODI 

2D-viivakoodi, joka sisältää yksilöllisen tunnisteen. 


18.	YKSILÖLLINEN TUNNISTE – LUETTAVISSA OLEVAT TIEDOT 

PC 
SN 
NN 


ULKOPAKKAUKSESSA ON OLTAVA SEURAAVAT MERKINNÄT 

SISÄKOTELO 


1.	LÄÄKEVALMISTEEN NIMI 

Amsparity 40 mg/0,8 ml injektioneste, liuos 
adalimumabi 


2.	VAIKUTTAVA AINE 

Yksi 0,8 ml:n injektiopullo sisältää 40 mg adalimumabia. 


3.	LUETTELO APUAINEISTA 

Apuaineet: L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste
1 injektiopullo 
1 steriili injektioruisku 
1 steriili neula 
1 steriili injektiopullon välikappale 
2 alkoholia sisältävää puhdistuslappua 


5.	ANTOTAPA JA TARVITTAESSA ANTOREITTI 

Ihon alle 

Lue pakkausseloste ennen käyttöä. 

Vain yhtä käyttökertaa varten.

Lapsille


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville. 


7.	MUU ERITYISVAROITUS, JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP 


9.	ERITYISET SÄILYTYSOLOSUHTEET 

Säilytä jääkaapissa. Ei saa jäätyä.

Pidä injektiopullo ulkopakkauksessa. Herkkä valolle. 


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

Pfizer Europe MA EEIG
Boulevard de la Plaine 17
1050 Bruxelles
Belgia


12.	MYYNTILUVAN NUMERO 

EU/1/19/1415/002


13.	ERÄNUMERO 

Lot 


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Amsparity 40 mg/0,8 ml 


17.	YKSILÖLLINEN TUNNISTE – 2D-VIIVAKOODI 


18.	YKSILÖLLINEN TUNNISTE – LUETTAVISSA OLEVAT TIEDOT 



PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT 

INJEKTIOPULLON ETIKETTI 


1.	LÄÄKEVALMISTEEN NIMI JA TARVITTAESSA ANTOREITTI 

Amsparity 40 mg/0,8 ml injektioneste 
adalimumabi 
s.c.


2.	ANTOTAPA 


3.	VIIMEINEN KÄYTTÖPÄIVÄMÄÄRÄ 

EXP 


4.	ERÄNUMERO 

Lot 


5. SISÄLLÖN MÄÄRÄ PAINONA, TILAVUUTENA TAI YKSIKKÖINÄ 

40 mg/0,8 ml 


6. MUUTA 



ULKOPAKKAUKSESSA ON OLTAVA SEURAAVAT MERKINNÄT 

ULKOPAKKAUS 


1.	LÄÄKEVALMISTEEN NIMI 

Amsparity 40 mg injektioneste, liuos, esitäytetty ruisku 
adalimumabi 


2.	VAIKUTTAVA AINE 

Yksi 0,8 ml:n esitäytetty ruisku sisältää 40 mg adalimumabia. 


3.	LUETTELO APUAINEISTA 

Apuaineet: L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste
1 esitäytetty ruisku 
2 alkoholia sisältävää puhdistuslappua 

2 esitäytettyä ruiskua
2 alkoholia sisältävää puhdistuslappua

4 esitäytettyä ruiskua
4 alkoholia sisältävää puhdistuslappua

6 esitäytettyä ruiskua
6 alkoholia sisältävää puhdistuslappua


5.	ANTOTAPA JA TARVITTAESSA ANTOREITTI 

Ihon alle 

Lue pakkausseloste ennen käyttöä. 

Vain yhtä käyttökertaa varten.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville. 


7.	MUU ERITYISVAROITUS, JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP 


9.	ERITYISET SÄILYTYSOLOSUHTEET 

Säilytä jääkaapissa. Ei saa jäätyä. 

Pidä ruisku ulkopakkauksessa. Herkkä valolle. 


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

Pfizer Europe MA EEIG
Boulevard de la Plaine 17
1050 Bruxelles
Belgia


12.	MYYNTILUVAN NUMERO 

EU/1/19/1415/003
EU/1/19/1415/004
EU/1/19/1415/005
EU/1/19/1415/006


13.	ERÄNUMERO 

Lot 


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Amsparity 40 mg 


17.	YKSILÖLLINEN TUNNISTE – 2D-VIIVAKOODI 

2D-viivakoodi, joka sisältää yksilöllisen tunnisteen. 


18.	YKSILÖLLINEN TUNNISTE – LUETTAVISSA OLEVAT TIEDOT 

PC 
SN 
NN 


LÄPIPAINOPAKKAUKSISSA TAI LEVYISSÄ ON OLTAVA VÄHINTÄÄN SEURAAVAT MERKINNÄT

 MUOVIKOTELON SUOJAPAPERIN TEKSTI


1.	LÄÄKEVALMISTEEN NIMI 

Amsparity 40 mg injektioneste, liuos, esitäytetty ruisku 
adalimumabi 


2.	MYYNTILUVAN HALTIJAN NIMI

Pfizer Europe MA EEIG


3.	VIIMEINEN KÄYTTÖPÄIVÄMÄÄRÄ

EXP 


4.	ERÄNUMERO

Lot 


5.	MUUTA

Katso säilytystiedot pakkausselosteesta. 

Vain yhtä käyttökertaa varten. 


PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT 

RUISKUN ETIKETTI 


1.	LÄÄKEVALMISTEEN NIMI JA TARVITTAESSA ANTOREITTI 

Amsparity 40 mg injektioneste 
adalimumabi 
s.c.


2.	ANTOTAPA 


3.	VIIMEINEN KÄYTTÖPÄIVÄMÄÄRÄ 

EXP 


4.	ERÄNUMERO 

Lot 


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ 

40 mg/0,8 ml 


6.	MUUTA 



ULKOPAKKAUKSESSA ON OLTAVA SEURAAVAT MERKINNÄT 

ULKOPAKKAUS 


1.	LÄÄKEVALMISTEEN NIMI 

Amsparity 40 mg injektioneste, liuos, esitäytetty kynä 
adalimumabi 


2.	VAIKUTTAVA AINE 

Yksi 0,8 ml:n esitäytetty kynä sisältää 40 mg adalimumabia. 


3.	LUETTELO APUAINEISTA 

Apuaineet: L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi. Katso lisätiedot pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste
1 esitäytetty kynä sisältää 
2 alkoholia sisältävää puhdistuslappua 

2 esitäytettyä kynää 
2 alkoholia sisältävää puhdistuslappua

4 esitäytettyä kynää 
4 alkoholia sisältävää puhdistuslappua

6 esitäytettyä kynää 
6 alkoholia sisältävää puhdistuslappua


5.	ANTOTAPA JA TARVITTAESSA ANTOREITTI 

Ihon alle 

Lue pakkausseloste ennen käyttöä. 

Vain yhtä käyttökertaa varten.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville. 


7.	MUU ERITYISVAROITUS, JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP 


9.	ERITYISET SÄILYTYSOLOSUHTEET 

Säilytä jääkaapissa. Ei saa jäätyä. 

Pidä esitäytetty kynä ulkopakkauksessa. Herkkä valolle. 


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

Pfizer Europe MA EEIG
Boulevard de la Plaine 17
1050 Bruxelles
Belgia


12.	MYYNTILUVAN NUMERO 

EU/1/19/1415/007
EU/1/19/1415/008
EU/1/19/1415/009
EU/1/19/1415/010


13.	ERÄNUMERO 

Lot 


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Amsparity 40 mg 


17.	YKSILÖLLINEN TUNNISTE – 2D-VIIVAKOODI 

2D-viivakoodi, joka sisältää yksilöllisen tunnisteen. 


18.	YKSILÖLLINEN TUNNISTE – LUETTAVISSA OLEVAT TIEDOT 

PC 
SN 
NN 


PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT 

KYNÄN ETIKETTI 


1.	LÄÄKEVALMISTEEN NIMI JA TARVITTAESSA ANTOREITTI 

Amsparity 40 mg injektioneste 
adalimumabi 
s.c. 


2.	ANTOTAPA 


3.	VIIMEINEN KÄYTTÖPÄIVÄMÄÄRÄ 

EXP 


4.	ERÄNUMERO 

Lot 


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ 

40 mg/0,8 ml 


6.	MUUTA 


























B. PAKKAUSSELOSTE

Pakkausseloste: Tietoa potilaalle

Amsparity 20 mg injektioneste, liuos, esitäytetty ruisku
adalimumabi
[image: ]

Lue tämä pakkausseloste huolellisesti, ennen kuin lapsesi aloittaa tämän lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Lapsesi lääkäri antaa sinulle myös Potilaskortin, jossa kerrotaan ennen lapsesi Amsparity-hoidon aloittamista ja Amsparity-hoidon aikana huomioitavat tärkeät turvallisuusohjeet. Pidä tämä Potilaskortti mukanasi tai lapsesi mukana.
· Jos sinulla on kysyttävää, käänny lapsen lääkärin tai apteekkihenkilökunnan puoleen.
· Tämä lääke on määrätty vain lapsellesi eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin lapsellasi.
· Jos havaitset lapsellasi haittavaikutuksia, kerro niistä lapsen lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:
1. Mitä Amsparity on ja mihin sitä käytetään
2. Mitä sinun on tiedettävä, ennen kuin lapsesi käyttää Amsparity-valmistetta
3. Miten Amsparity-valmistetta käytetään
4. Mahdolliset haittavaikutukset
5. Amsparity-valmisteen säilyttäminen
6. Pakkauksen sisältö ja muuta tietoa


1.	Mitä Amsparity on ja mihin sitä käytetään

Amsparity sisältää vaikuttavana aineena adalimumabia, joka on lapsen elimistön immuuni- eli puolustusjärjestelmään vaikuttava lääke.

Amsparity-valmistetta käytetään seuraavien tulehduksellisten sairauksien hoitoon:
· moninivelinen lastenreuma
· lasten entesiitteihin liittyvä niveltulehdus
· lasten läiskäpsoriaasi
· lasten Crohnin tauti
· lasten uveiitti.

Amsparity-valmisteen vaikuttava aine adalimumabi on humaani monoklonaalinen vasta-aine. Monoklonaaliset vasta-aineet ovat proteiineja, jotka kiinnittyvät elimistössä tiettyyn kohteisiin.

Adalimumabin kohteena on tuumorinekroositekijä (TNFα) -proteiini, joka on mukana elimistön immuuni(puolustus)järjestelmässä. Edellä lueteltujen tulehduksellisten sairauksien yhteydessä TNFα:n pitoisuus elimistössä suurenee. Sitoutumalla TNFα-proteiiniin Amsparity estää sen toiminnan ja vähentää näihin sairauksiin liittyviä tulehdusprosesseja.

Moninivelinen lastenreuma

Moninivelinen lastenreuma on nivelten tulehduksellinen sairaus, joka yleensä puhkeaa lapsuudessa.

Amsparity-valmistetta käytetään 2–17‑vuotiaille lapsille ja nuorille moninivelisen lastenreuman hoitoon. Lapsesi saa ehkä ensin muita tautiprosessiin vaikuttavia lääkkeitä, kuten metotreksaattia. Jos ne eivät toimi riittävän hyvin, lapsellesi annetaan Amsparity-valmistetta moninivelisen lastenreuman hoitoon.

Entesiitteihin liittyvä niveltulehdus (artriitti) lapsilla

Lasten entesiitteihin liittyvä niveltulehdus on nivelten sekä jänteiden ja luiden yhtymäkohtien tulehduksellinen sairaus.

Amsparity-valmistetta käytetään 6–17‑vuotiaille lapsille ja nuorille entesiitteihin liittyvän niveltulehduksen hoitoon. Lapsesi saa ehkä ensin muita sairauden kulkuun vaikuttavia lääkkeitä, kuten metotreksaattia. Jos ne eivät toimi riittävän hyvin, lapsellesi annetaan Amsparity-valmistetta entesiitteihin liittyvän niveltulehduksen hoitoon.

Läiskäpsoriaasi lapsilla

Läiskäpsoriaasi on tulehduksellinen ihosairaus, joka aiheuttaa punaisia, hilseileviä, karstaisia ihottumaläiskiä, joita peittää hopeanharmaa hilse. Läiskäpsoriaasi voi vaikuttaa myös kynsiin aiheuttaen kynsien haurastumista, paksuuntumista ja irtoamista alustastaan. Tämä voi aiheuttaa kipua. Psoriaasin uskotaan johtuvan elimistön immuunijärjestelmän häiriöstä, joka lisää ihosolujen tuotantoa.

Amsparity-valmistetta käytetään vaikean kroonisen läiskäpsoriaasin hoitoon 4–17‑vuotiaille lapsille ja nuorille, joille paikallishoidot ja valohoidot eivät ole vaikuttaneet riittävän tehokkaasti tai joille ne eivät sovellu.

Crohnin tauti lapsilla

Crohnin tauti on ruoansulatuskanavan tulehdussairaus.

Amsparity-valmistetta käytetään 6–17‑vuotiaille lapsille ja nuorille Crohnin taudin hoitoon.

Jos lapsellasi on Crohnin tauti, saa hän ensin muita lääkkeitä. Jos ne eivät toimi riittävän hyvin, lapsellesi annetaan Amsparity-valmistetta sairauden merkkien ja oireiden lievittämiseksi.

Uveiitti lapsilla

Ei-infektioperäinen uveiitti on tulehduksellinen sairaus, joka kohdistuu tiettyihin silmän alueisiin. Tämä tulehdus voi aiheuttaa näkökyvyn heikkenemistä ja/tai lasiaissamentumaa silmässä (mustia täpliä tai rihmoja, jotka liikkuvat näkökentän poikki). Amsparity toimii vähentäen tulehdusta.

Amsparity-valmistetta käytetään lapsille ja nuorille 2 vuoden iästä alkaen kroonisen ei-infektioperäisen uveiitin hoitoon, kun tulehdus on silmän etuosassa.

Lapsesi saa ehkä ensin muita lääkkeitä. Jos ne eivät toimi riittävän hyvin, lapsellesi annetaan Amsparity-valmistetta sairauden merkkien ja oireiden lievittämiseksi.


2.	Mitä sinun on tiedettävä, ennen kuin lapsesi käyttää Amsparity-valmistetta 

Älä käytä Amsparity-valmistetta

· jos lapsesi on allerginen adalimumabille tai tämän lääkkeen jollekin muulle aineelle (lueteltu kohdassa 6)

· jos lapsellasi on vaikea infektio, mukaan lukien aktiivinen tuberkuloosi, verenmyrkytys (sepsis) tai opportunistinen infektio (heikentyneeseen immuunijärjestelmään liittyvä epätavallinen infektio). On tärkeää, että kerrot lapsen lääkärille, jos lapsellasi on tulehduksen oireita, kuten esimerkiksi kuumetta, haavoja, väsymystä tai hampaisiin liittyviä ongelmia (ks. Varoitukset ja varotoimet).

· jos lapsellasi on keskivaikea tai vaikea sydämen vajaatoiminta. On tärkeää, että kerrot lapsen lääkärille, jos lapsellasi on tai on ollut jokin vakava sydänsairaus (ks. ”Varoitukset ja varotoimet”).

Varoitukset ja varotoimet

Keskustele lapsen lääkärin tai apteekkihenkilökunnan kanssa ennen kuin lapsesi käyttää Amsparity-valmistetta. 

On tärkeää, että sinä ja lapsen lääkäri merkitsette muistiin lapsesi lääkkeen tuotenimen ja eränumeron.

Allergiset reaktiot

· Jos lapsellesi tulee allergisia reaktioita, joiden oireina voivat olla puristava tunne rinnassa, hengityksen vinkuna, huimaus, turvotus tai ihottuma, lopeta Amsparity-valmisteen käyttö ja ota heti yhteyttä lapsen lääkäriin, sillä reaktiot voivat joskus harvoin olla hengenvaarallisia.

Tulehdukset (infektiot)

· Jos lapsellasi on jokin tulehdus, kuten pitkäaikainen tulehdus tai tulehdus yhdessä elimistön osassa (esim. säärihaava), keskustele lapsen lääkärin kanssa ennen kuin aloitat Amsparity-valmisteen käytön. Mikäli olet epävarma, käänny lapsen lääkärin puoleen.

· Lapsesi voi saada infektioita helpommin Amsparity-hoidon aikana. Tämä riski voi nousta, jos lapsellasi on ongelmia keuhkoissa. Nämä infektiot saattavat olla vakavia, ja niitä voivat olla tuberkuloosi, viruksen, sienen, parasiitin tai bakteerin aiheuttamat infektiot tai muut opportunistiset infektiot (johtuvat epätavallisista infektioita aiheuttavista pieneliöistä) ja vakava verenmyrkytys (sepsis). Joissakin harvinaisissa tapauksissa nämä infektiot voivat olla hengenvaarallisia. On tärkeää, että kerrot lapsen lääkärille, jos lapsellesi tulee oireita, kuten kuumetta, haavoja, väsymystä tai hampaisiin liittyviä ongelmia. Lapsen lääkäri voi määrätä lopettamaan Amsparity-valmisteen käytön joksikin ajaksi.

Tuberkuloosi

· Koska adalimumabia saavilla potilailla on raportoitu tuberkuloosia, lapsen lääkäri tutkii lapsesi tuberkuloosin merkkien ja oireiden varalta ennen Amsparity-hoidon aloittamista. Tarkastukseen kuuluu huolellinen lapsesi aikaisempien sairauksien kartoitus ja tarvittavat testit (esimerkiksi keuhkojen röntgenkuvaus ja tuberkuliinikoe). Nämä tiedot ja tulokset tulee kirjata lapsesi Potilaskorttiin.

· On erittäin tärkeää, että kerrot lapsen lääkärille, jos lapsesi on aikaisemmin sairastanut tuberkuloosin tai jos hän on ollut tekemisissä sellaisen henkilön kanssa, jolla on ollut tuberkuloosi. Jos lapsellasi on aktiivinen tuberkuloosi, älä käytä Amsparity-valmistetta.

· Tuberkuloosi voi kehittyä hoidon aikana, vaikka lapsesi olisi saanut hoitoa tuberkuloosin ehkäisyyn.

· Jos havaitset hoidon aikana tai sen jälkeen tuberkuloosin oireita (esimerkiksi pitkään jatkuva yskä, painonlasku, voimattomuus, lievä kuume) tai jonkin muun tulehduksen oireita, käänny välittömästi lapsen lääkärin puoleen.

Matkat / uusiutuva infektio

· Kerro lapsen lääkärille, jos lapsesi asuu tai matkustaa alueilla, joilla sieni-infektiot (esimerkiksi histoplasmoosi, koksidioidomykoosi tai blastomykoosi) ovat hyvin yleisiä.

· Kerro lapsen lääkärille, jos lapsellasi on ollut toistuvia infektioita tai muita infektioiden riskiä lisääviä tiloja.

· Sinun ja lapsen lääkärin tulee erityisesti tarkkailla infektion merkkejä lapsen Amsparity-hoidon aikana. On tärkeää, että kerrot lapsen lääkärille, jos lapsellesi tulee infektion oireita, kuten kuumetta, haavoja, väsymyksen tunnetta tai ongelmia hampaiden kanssa.

B‑hepatiitti

· Kerro lapsen lääkärille, jos lapsesi on B‑hepatiittiviruksen (HBV) kantaja, jos hänellä on aktiivinen HBV-infektio, tai jos epäilet, että hän voi saada HBV-tartunnan. Lapsen lääkärin tulisi testata lapsesi HBV-infektion varalta. HBV-viruksen kantajissa adalimumabi voi aiheuttaa viruksen uudelleenaktivoitumisen. Joskus harvoissa tapauksissa, etenkin jos lapsesi käyttää muita immuunijärjestelmän toimintaa hillitseviä lääkkeitä, HBV-infektion uudelleenaktivoituminen voi olla hengenvaarallista. 

Leikkaus tai hammashoito

· Jos lapsesi joutuu leikkaukseen tai hammashoitoon, ilmoita lapsen lääkärille, että lapsesi käyttää Amsparity-valmistetta. Lapsen lääkäri voi suositella Amsparity-hoidon väliaikaista keskeyttämistä.

Demyelinoiva sairaus

· Jos lapsellasi on tai hänelle tulee demyelinoiva sairaus (sairaus, joka vaikuttaa hermojen ympärillä oleviin eristekerroksiin, kuten MS-tauti), lapsen lääkäri päättää, voiko lapsesi käyttää Amsparity-valmistetta tai jatkaa Amsparity-valmisteen käyttöä. Kerro lapsen lääkärille välittömästi, jos lapsellesi tulee oireita kuten näkömuutoksia, käsivarsien tai jalkojen heikkoutta tai minkä tahansa ruumiinosan puutumista tai pistelyä.

Rokotukset

· Tietyt rokotteet sisältävät eläviä mutta heikennettyjä tauteja aiheuttavia bakteereja tai viruksia, jotka voivat aiheuttaa infektioita ja joita ei saa antaa Amsparity-hoidon aikana. Kysy neuvoa lapsen lääkäriltä ennen kuin lapsesi saa mitään rokotteita. On suositeltavaa, että lapsi saisi kaikki nykyisten rokotussuositusten mukaiset rokotukset ennen Amsparity-hoidon aloittamista, jos mahdollista. Jos lapsesi käytti Amsparity-valmistetta raskaana ollessaan, hänen vauvallaan voi olla korkeampi riski saada tällainen rokotteeseen liittyvä infektio noin viiden kuukauden ajan viimeisen raskaudenaikaisen Amsparity-annoksen jälkeen. On tärkeää, että kerrot hänen vauvaansa hoitavalle lääkärille ja muille terveydenhuollon ammattilaisille, että lapsesi on käyttänyt Amsparity-valmistetta raskauden aikana, jotta he voivat päättää, milloin vauva tulisi rokottaa.

Sydänvaivat

· On tärkeää, että kerrot lapsen lääkärille, mikäli lapsellasi on tai on ollut vakava sydänvaiva. Jos lapsellasi on lievä sydämen vajaatoiminta ja hän käyttää Amsparity-valmistetta, on lapsen lääkärin seurattava sydämen vajaatoiminnan tilaa tarkoin. Mikäli lapsellasi ilmenee uusia sydänvaivoja tai aikaisemmat pahenevat (esim. hengenahdistusta tai jalkojen turvotusta), on sinun otettava välittömästi yhteyttä lapsen lääkäriin. 

Kuume, mustelmataipumus, verenvuototaipumus tai kalpeus

· Joidenkin potilaiden elimistö ei ehkä pysty tuottamaan riittävästi sellaisia verisoluja, jotka auttavat lapsen elimistöä torjumaan infektioita tai pysäyttämään verenvuotoa. Jos lapsellasi on pitkittynyttä kuumeilua, hän saa helposti mustelmia tai verenvuotoja, tai hän näyttää hyvin kalpealta, ota välittömästi yhteyttä lapsen lääkäriin. Lapsen lääkäri saattaa päättää keskeyttää hoidon.

Syöpä

· Erittäin harvoin adalimumabia tai muita TNF:n estäjiä käyttäneille lapsi- ja aikuispotilaille on kehittynyt tietyntyyppisiä syöpiä. Potilailla, joilla on vakavampi ja pitkään kestänyt nivelreuma, saattaa olla keskimääräistä suurempi riski sairastua lymfoomaan (eräänlainen syöpä, joka vaikuttaa imukudoksiin) ja leukemiaan (eräänlainen syöpä, joka vaikuttaa vereen ja luuytimeen). Jos lapsesi käyttää Amsparity-valmistetta, riski sairastua lymfoomaan, leukemiaan tai muuhun syöpään saattaa suurentua. Harvinaisissa tapauksissa harvinaista ja vakavaa lymfoomatyyppiä on havaittu adalimumabia käyttävillä potilailla. Joitakin näistä potilaista hoidettiin myös samanaikaisesti atsatiopriinilla tai merkaptopuriinilla. Kerro lapsen lääkärille, jos lapsesi saa atsatiopriinia tai merkaptopuriinia Amsparity-hoidon lisäksi.

· Lisäksi adalimumabihoitoa saavilla potilailla on havaittu muita kuin melanooma-ihosyöpiä. Jos hoidon aikana tai sen jälkeen kehittyy uusia ihomuutoksia tai aiempien ihomuutosten ulkonäkö muuttuu, kerro asiasta lapsen lääkärille.

· Keuhkoahtaumatautipotilailla, joita on hoidettu eräällä toisella TNF:n estäjällä, on esiintynyt muita syöpiä kuin lymfoomia. Jos lapsellasi on keuhkoahtaumatauti tai hän tupakoi paljon, keskustele lapsen lääkärin kanssa siitä, sopiiko TNF:n estäjähoito lapsellesi.

Autoimmuunisairaudet

· Joskus harvoin Amsparity-hoidosta saattaa seurata lupuksen kaltainen oireyhtymä. Käänny lapsen lääkärin puoleen, jos lapsellasi ilmenee pitkään jatkuvaa ihottumaa, jonka syy ei selviä, kuumetta, nivelkipua tai väsymystä.

Muut lääkevalmisteet ja Amsparity

Kerro lapsen lääkärille tai apteekkihenkilökunnalle, jos lapsesi parhaillaan käyttää, on äskettäin käyttänyt tai saattaa käyttää muita lääkkeitä.

Amsparity-valmistetta voidaan käyttää samanaikaisesti seuraavien lääkkeiden kanssa: metotreksaatti tai tietyt sairauden kulkuun vaikuttavat reumalääkkeet (esimerkiksi sulfasalatsiini, hydroksiklorokiini, leflunomidi tai pistoksina annettavat kultalääkkeet), kortikosteroidit tai kipulääkkeet, kuten steroideihin kuulumattomat tulehduskipulääkkeet (NSAID-lääkkeet).

Lapsesi ei saa käyttää Amsparity-valmistetta lääkkeiden kanssa, jotka sisältävät seuraavia vaikuttavia aineita kohonneen vakavan infektion riskin vuoksi: anakinra tai abatasepti. Adalimumabin tai muiden TNF:n estäjien yhteiskäyttöä anakinran tai abataseptin kanssa ei suositella, koska yhteiskäyttö saattaa suurentaa infektioiden (myös vakavien infektioiden) ja muiden mahdollisten farmakologisten yhteisvaikutusten riskiä. Jos sinulla on kysyttävää, ota yhteyttä lapsen lääkäriin.

Raskaus ja imetys

Lapsesi on harkittava riittävää raskaudenehkäisyä Amsparity-hoidon aikana ja vähintään 5 kuukauden ajan viimeisen Amsparity-annoksen jälkeen.

Jos lapsesi on raskaana, epäilee olevansa raskaana tai jos lapsesi suunnittelee raskautta, kysy hänen lääkäriltään neuvoa ennen tämän lääkkeen käyttöä.

Amsparity-valmistetta saa käyttää raskausaikana vain, jos se on tarpeellista.

Raskaustutkimuksen mukaan äidin raskausaikana saama adalimumabihoito ei suurentanut synnynnäisten kehityshäiriöiden riskiä verrattuna tilanteeseen, jossa samaa sairautta sairastava äiti ei saanut adalimumabihoitoa.

Amsparity-valmistetta voidaan käyttää imetysaikana.

Jos lapsesi käytti Amsparity-valmistetta raskaana ollessaan, hänen vauvallaan voi olla korkeampi riski saada infektio. On tärkeää, että kerrot lapsesi vauvaa hoitavalle lääkärille ja muille terveydenhuollon ammattilaisille, että lapsesi on käyttänyt Amsparity-valmistetta raskauden aikana, ennen kuin vauva saa mitään rokotteita (lisätietoa rokotteista, ks. kohta Varoitukset ja varotoimet).

Ajaminen ja koneiden käyttö

Amsparity voi vaikuttaa vähäisessä määrin lapsesi autolla tai polkupyörällä ajokykyyn tai kykyyn käyttää koneita. Amsparity-valmisteen ottamisen jälkeen voi esiintyä kiertohuimausta eli tunnetta, että ympäristö kieppuu silmissä, sekä näköhäiriöitä.

Amsparity sisältää polysorbaatti 80:a

Tämä lääkevalmiste sisältää yhdessä esitäytetyssä 0,4 ml:n kerta-annosruiskussa 0,08 mg polysorbaatti 80:a, joka vastaa 0,2 mg:aa/ml polysorbaatti 80:a. Polysorbaatit saattavat aiheuttaa allergisia reaktioita. Jos lapsellasi on allergioita, kerro asiasta lääkärille.

Amsparity sisältää natriumia

Tämä lääkevalmiste sisältää alle 1 mmol natriumia (23 mg) per 0,4 ml:n annos eli sen voidaan sanoa olevan "natriumiton".


3.	Miten Amsparity-valmistetta käytetään

Käytä tätä lääkettä juuri siten kuin lapsen lääkäri on määrännyt tai sairaanhoitaja tai apteekkihenkilökunta on neuvonut. Tarkista ohjeet lääkäriltä, sairaanhoitajalta tai apteekista, jos olet epävarma.

Suositellut Amsparity-annokset kuhunkin hyväksyttyyn käyttötarkoitukseen on esitetty seuraavassa taulukossa. Lapsen lääkäri voi määrätä toisen vahvuista Amsparity-valmistetta, jos lapsesi tarvitsee eri annoksen.

Amsparity pistetään ihon alle (subkutaanisesti).

	Moninivelinen lastenreuma

	Ikä ja paino
	Kuinka paljon ja miten usein?
	Huomioi

	Vähintään 2‑vuotiaat lapset ja nuoret, jotka painavat 30 kg tai enemmän
	40 mg joka toinen viikko
	-

	Vähintään 2‑vuotiaat lapset ja nuoret, jotka painavat 10 kg tai enemmän mutta alle 30 kg
	20 mg joka toinen viikko
	-



	Entesiitteihin liittyvä niveltulehdus lapsilla

	Ikä ja paino
	Kuinka paljon ja miten usein?
	Huomioi

	Vähintään 6‑vuotiaat lapset ja nuoret, jotka painavat 30 kg tai enemmän
	40 mg joka toinen viikko
	-

	Vähintään 6‑vuotiaat lapset ja nuoret, jotka painavat 15 kg tai enemmän mutta alle 30 kg
	20 mg joka toinen viikko
	-



	Läiskäpsoriaasi lapsilla

	Ikä ja paino
	Kuinka paljon ja miten usein?
	Huomioi

	4–17‑vuotiaat lapset ja nuoret, jotka painavat 30 kg tai enemmän
	Ensimmäinen annos 40 mg, jonka jälkeen 40 mg viikon kuluttua.

Tämän jälkeen tavallinen annos on 40 mg joka toinen viikko.
	-

	4–17‑vuotiaat lapset ja nuoret, jotka painavat 15 kg tai enemmän mutta alle 30 kg
	Ensimmäinen annos 20 mg, jonka jälkeen 20 mg viikon kuluttua.

Tämän jälkeen tavallinen annos on 20 mg joka toinen viikko.
	-



	Lasten Crohnin tauti

	Ikä ja paino
	Kuinka paljon ja miten usein?
	Huomioi

	6–17‑vuotiaat lapset ja nuoret, jotka painavat 40 kg tai enemmän
	Ensimmäinen annos 80 mg, jonka jälkeen 40 mg kahden viikon kuluttua.

Jos nopeampi hoitovaste on tarpeen, lääkäri voi määrätä 160 mg:n aloitusannoksen, jonka jälkeen 80 mg kahden viikon kuluttua.

Tämän jälkeen tavallinen annos on 40 mg joka toinen viikko.
	Lapsesi lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko.

	6–17‑vuotiaat lapset ja nuoret, jotka painavat alle 40 kg.
	Ensimmäinen annos 40 mg, jonka jälkeen 20 mg kahden viikon kuluttua.

Jos nopeampi hoitovaste on tarpeen, lääkäri voi määrätä 80 mg:n aloitusannoksen, jonka jälkeen 40 mg kahden viikon kuluttua.

Tämän jälkeen tavallinen annos on 20 mg joka toinen viikko.
	Lapsesi lääkäri voi tihentää annosväliä niin, että lääkettä otetaan 20 mg joka viikko.



	Lasten uveiitti

	Ikä ja paino
	Kuinka paljon ja miten usein?
	Huomioi

	Vähintään 2‑vuotiaat lapset ja nuoret, jotka painavat alle 30 kg
	20 mg joka toinen viikko
	Lapsesi lääkäri voi määrätä 40 mg aloitusannoksen, joka otetaan viikko ennen tavanomaisen annoksen (20 mg joka toinen viikko) aloitusta.
Amsparity-valmistetta suositellaan käytettäväksi yhdessä metotreksaatin kanssa.

	Vähintään 2‑vuotiaat lapset ja nuoret, jotka painavat 30 kg tai enemmän
	40 mg joka toinen viikko
	Lapsesi lääkäri voi määrätä 80 mg aloitusannoksen, joka otetaan viikko ennen tavanomaisen annoksen (40 mg joka toinen viikko) aloitusta.
Amsparity-valmistetta suositellaan käytettäväksi yhdessä metotreksaatin kanssa.



Antotapa

Amsparity pistetään ihon alle (subkutaanisesti).

Tarkat ohjeet Amsparity-valmisteen pistämisestä (Käyttöohjeet) löytyvät tämän pakkausselosteen lopusta.

Jos käytät enemmän Amsparity-valmistetta kuin sinun pitäisi

Jos pistät Amsparity-valmistetta lapseesi vahingossa useammin kuin lääkäri tai apteekkihenkilökunta on neuvonut, ota yhteys lapsen lääkäriin tai apteekkihenkilökuntaan ja kerro, että lapsesi on saanut lääkettä enemmän kuin piti. Ota lääkkeen ulkopakkaus aina mukaasi, vaikka se olisi tyhjä.

Jos unohdat käyttää Amsparity-valmistetta

Jos unohdat antaa pistoksen lapsellesi, pistä seuraava Amsparity-annos heti kun muistat. Pistä seuraava annos alkuperäisen aikataulun mukaisesti ikään kuin et olisi unohtanutkaan annosta.

Jos lapsesi lopettaa Amsparity-valmisteen käytön

Päätöksestä lopettaa Amsparity tulee keskustella lapsen lääkärin kanssa. Lapsesi oireet voivat palata, jos lopetat Amsparity-valmisteen käytön.

Jos sinulla on kysymyksiä tämän lääkkeen käytöstä, käänny lapsen lääkärin tai apteekkihenkilökunnan puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Useimmat haittavaikutukset ovat lieviä tai keskivaikeita. Jotkut voivat kuitenkin olla vakavia ja hoitoa vaativia. Haittavaikutuksia voi ilmetä ainakin vielä 4 kuukauden kuluttua viimeisen Amsparity-pistoksen jälkeen.

Käänny lääkärin puoleen välittömästi, jos havaitset jotain seuraavista

· vaikeaa ihottumaa, nokkosihottumaa tai muita allergisen reaktion merkkejä
· kasvojen, käsien, jalkojen turvotusta
· hengitys- tai nielemisvaikeuksia
· hengenahdistusta rasituksessa tai makuulla tai jalkojen turvotusta.

Käänny lääkärin puoleen niin pian kuin mahdollista, jos havaitset jotain seuraavista

· infektion merkkejä, kuten kuumetta, sairaudentunnetta, haavaumia, hampaisiin liittyviä ongelmia, kirvelyä virtsatessa, heikkouden tai väsymyksen tunnetta tai yskää
· hermoston ongelmien oireita, kuten pistelyä, tunnottomuutta, kaksoiskuvia tai käsien tai jalkojen heikkoutta
· ihosyövän merkkejä, kuten kuhmuja tai avoin haava tai haavauma, joka ei parane
· verenkuvan häiriöihin viittaavia merkkejä ja oireita, kuten pitkittynyttä kuumeilua, mustelmataipumusta, verenvuotoa, kalpeutta.

Yllä kuvatut oireet voivat olla alla mainittujen adalimumabihoidon yhteydessä havaittujen haittavaikutusten merkkejä:

Hyvin yleiset (voi esiintyä yli yhdellä potilaalla 10:stä)

· pistoskohdan reaktiot (esim. kipu, turvotus, punoitus tai kutina)
· hengitystieinfektiot (mm. nuhakuume, nuha, poskiontelotulehdus, keuhkokuume)
· päänsärky
· vatsakipu
· pahoinvointi ja oksentelu
· ihottuma
· lihas‑ ja nivelkipu.

Yleiset (voi esiintyä enintään yhdellä potilaalla 10:stä)

· vakavat tulehdukset (mm. verenmyrkytys ja influenssa)
· suolistoinfektiot (mm. maha-suolitulehdus)
· ihotulehdukset (mm. ihon ja ihonalaiskudoksen tulehdus tai vyöruusu)
· korvatulehdukset
· suutulehdukset (mm. hammastulehdukset ja huuliherpes)
· sukuelininfektiot
· virtsatieinfektiot
· sieni-infektiot
· nivelinfektiot
· hyvänlaatuiset kasvaimet
· ihosyöpä
· allergiset reaktiot (myös kausiallergiat)
· nestehukka
· mielialan muutokset (myös masentuneisuus)
· ahdistuneisuus
· univaikeudet
· tuntohäiriöt, kuten pistely, kihelmöinti tai tunnottomuus
· migreeni
· hermojuuren puristustilan oireet (mm. alaselkäkipu ja jalkakipu)
· näköhäiriöt
· silmätulehdus
· silmäluomen tulehdus ja silmän turvotus
· kiertohuimaus (huimauksen tai pyörrytyksen tunne)
· sydämentykytys
· korkea verenpaine
· kuumat aallot
· verenpurkaumat (hyytyneen veren aiheuttama kiinteä turvotus)
· yskä
· astma
· hengenahdistus
· ruoansulatuskanavan verenvuoto
· ylävatsavaivat (ruoansulatusvaivat, vatsan turvotus, närästys)
· ruokatorven refluksitauti
· Sjögrenin oireyhtymä (johon liittyy mm. suun ja silmien kuivumista)
· kutina
· kutiava ihottuma
· mustelmanmuodostus
· ihotulehdus (esim. ihottuma)
· kynsien murtuminen
· lisääntynyt hikoilu
· hiustenlähtö
· psoriaasin puhkeaminen tai paheneminen
· lihaskrampit
· verivirtsaisuus
· munuaisvaivat
· rintakipu
· turvotus
· kuume
· verihiutalemäärän väheneminen, jolloin verenvuotojen ja mustelmien riski suurenee
· heikentynyt paraneminen.

Melko harvinaiset (voi esiintyä enintään yhdellä potilaalla 100:sta)

· opportunistiset (epätavalliset) infektiot (mm. tuberkuloosi ja muut vastustuskyvyn heikkenemisestä johtuvat infektiot)
· hermostoinfektiot (mm. virusperäinen aivokalvotulehdus)
· silmätulehdukset
· bakteerien aiheuttamat tulehdukset
· divertikuliitti (paksusuolen umpipussin tulehdus)
· syöpä, mm. imuteihin vaikuttava syöpä (lymfooma) ja melanooma (ihosyöpätyyppi)
· immunologinen häiriö, joka voi vaikuttaa keuhkoihin, ihoon ja imusolmukkeisiin (yleisimmin esiintyy sarkoidoosina)
· vaskuliitti (verisuonitulehdus)
· vapina
· neuropatia (hermovaurio)
· aivohalvaus
· kaksoiskuvat
· kuulon heikkeneminen, korvien soiminen
· epäsäännöllisiltä tuntuvat sydämenlyönnit, kuten muljahtelu
· sydänvaivat, jotka voivat aiheuttaa hengenahdistusta tai nilkkojen turvotusta
· sydänkohtaus
· pullistumat suurten valtimoiden seinämissä; tulehdus ja veritulppa laskimossa; verisuonitukos
· hengenahdistusta aiheuttavat keuhkosairaudet (mm. keuhkotulehdus)
· keuhkoembolia (keuhkoveritulppa)
· pleuraeffuusio (nesteen epänormaali kertyminen keuhkopussinonteloon)
· haimatulehdus, joka aiheuttaa voimakasta vatsa- ja selkäkipua
· nielemisvaikeudet
· kasvojen turvotus
· sappirakon tulehdus, sappikivet
· maksan rasvoittuminen
· öinen hikoilu
· arpimuodostus
· poikkeava lihaskudoksen hajoaminen
· systeeminen lupus (immunologinen häiriö, johon kuuluu ihon, sydämen, keuhkojen, nivelten ja muiden elinjärjestelmien tulehdus)
· unen katkonaisuus
· impotenssi
· tulehdukset.

Harvinaiset (voi esiintyä enintään yhdellä potilaalla 1 000:sta)

· leukemia (syöpä, joka vaikuttaa vereen ja luuytimeen)
· vaikea allerginen reaktio ja sokki
· MS-tauti
· hermostohäiriöt (esim. näköhermotulehdus ja Guillain–Barrén oireyhtymä, johon voi liittyä lihasheikkoutta, tuntohäiriöitä ja käsivarsien ja ylävartalon pistelyä)
· sydänpysähdys
· keuhkofibroosi (keuhkojen arpeutuminen)
· suolen puhkeama (reikä suolessa)
· hepatiitti
· B‑hepatiitin uudelleenaktivoituminen
· autoimmuunihepatiitti (immuunijärjestelmän aiheuttama maksatulehdus)
· ihon verisuonitulehdus
· Stevens-Johnsonin oireyhtymä (henkeä uhkaava reaktio, jossa esiintyy nuhakuumeen kaltaisia oireita ja rakkulaihottumaa)
· allergisiin reaktioihin liittyvä kasvojen turvotus
· erythema multiforme (monimuotoinen punavihoittuma)
· lupuksen kaltainen oireyhtymä
· angioedeema (pienen ihoalueen turvotus)
· likenoidi ihoreaktio (kutiseva punavioletti ihottuma).

Tuntematon (koska saatavissa oleva tieto ei riitä arviointiin)

· hepatospleeninen T‑solulymfooma (harvinainen, mutta usein kuolemaan johtava verisyöpä)
· merkelinsolukarsinooma (tietty ihosyöpätyyppi)
· Kaposin sarkooma, harvinainen syöpä, joka liittyy ihmisen herpesvirus 8 -infektioon. Kaposin sarkooma ilmenee yleisimmin sinipunaisina ihovaurioina.
· maksan vajaatoiminta
· dermatomyosiitin paheneminen (ilmenee ihottumana, johon liittyy lihasheikkoutta)
· painonnousu (useimmilla potilailla paino nousi kuitenkin vain vähän).

Jotkin adalimumabin haittavaikutuksista ovat oireettomia ja tulevat esiin vain verikokeissa. Näitä ovat esimerkiksi:

Hyvin yleiset (voi esiintyä yli yhdellä potilaalla 10:stä)

· alhaiset veren valkosoluarvot
· alhaiset veren punasoluarvot
· kohonneet veren rasva-arvot
· kohonneet maksaentsyymiarvot.

Yleiset (voi esiintyä enintään yhdellä potilaalla 10:stä)

· korkeat veren valkosoluarvot
· alhaiset verihiutalearvot
· kohonneet veren virtsahappoarvot
· poikkeavat veren natriumarvot
· alhaiset veren kalsiumarvot
· alhaiset veren fosfaattiarvot
· korkeat verensokeriarvot
· korkeat veren laktaattidehydrogenaasiarvot
· autovasta-aineet veressä
· alhainen veren kaliumpitoisuus.

Melko harvinaiset (voi esiintyä enintään yhdellä potilaalla 100:sta)

· kohonneet bilirubiiniarvot (maksakokeessa).

Harvinaiset (voi esiintyä enintään yhdellä potilaalla 1 000:sta)

· alhaiset valkosolu-, punasolu- ja verihiutalearvot.

Haittavaikutuksista ilmoittaminen
Jos havaitset lapsellasi haittavaikutuksia, kerro niistä lapsesi lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Amsparity-valmisteen säilyttäminen

Ei lasten ulottuville eikä näkyville.

Älä käytä tätä lääkettä etiketissä/muovikotelon suojapaperissa/ulkopakkauksessa mainitun viimeisen käyttöpäivämäärän (EXP) jälkeen. 

Säilytä jääkaapissa (2 °C–8 °C). Ei saa jäätyä.

Pidä esitäytetty ruisku ulkopakkauksessa. Herkkä valolle.

Vaihtoehtoinen säilytys:

Tarpeen mukaan (esimerkiksi matkustaessa) yksittäinen esitäytetty Amsparity-ruisku voidaan säilyttää huoneenlämmössä (alle 30 °C) enintään 30 päivää – varmista, että se on valolta suojassa. Kun ruisku on kerran otettu pois jääkaapista huoneenlämpöön, on se käytettävä 30 päivän sisällä tai hävitettävä, vaikka se laitettaisiin takaisin jääkaappiin.

Merkitse ylös päivämäärä, jolloin ensimmäisen kerran otit ruiskun jääkaapista, ja päivämäärä, jonka jälkeen se on hävitettävä.

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä lapsen lääkäriltä tai apteekista. Näin menetellen suojelet luontoa.


6.	Pakkauksen sisältö ja muuta tietoa 

Mitä Amsparity sisältää

Vaikuttava aine on adalimumabi.

[bookmark: _Hlk178020323]Muut aineet ovat L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi (ks. kohta 2 ”Amsparity sisältää polysorbaatti 80:a” ja ”Amsparity sisältää natriumia”).

Lääkevalmisteen kuvaus ja pakkauskoko (-koot)

Amsparity 20 mg injektioneste, liuos, esitäytetty ruisku lapsille, on steriili liuos, joka sisältää 20 mg adalimumabia 0,4 ml:ssa liuosta.

Esitäytetty Amsparity-ruisku on lasinen ruisku, jossa on kirkasta adalimumabiliuosta, jonka väri vaihtelee värittömästä hyvin vaaleanruskeaan.

Esitäytetyn Amsparity-ruiskun pakkauksessa on 2 esitäytettyä ruiskua sekä 2 alkoholia sisältävää puhdistuslappua. 

Amsparity-valmistetta voi olla saatavilla injektiopullossa, esitäytetyssä ruiskussa ja/tai esitäytetyssä kynässä.

Myyntiluvan haltija

Pfizer Europe MA EEIG
Boulevard de la Plaine 17
1050 Bruxelles
Belgia

Valmistaja

Pfizer Service Company BV
Hermeslaan 11
1932 Hoge Wei 10
Zaventem 1930
Belgia

Lisätietoja tästä lääkevalmisteesta antaa myyntiluvan haltijan paikallinen edustaja:

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Kύπρος
PFIZER EΛΛAΣ A.E. (CYPRUS BRANCH)
Τηλ: +357 22 817690


	Česká Republika
Pfizer, spol.  s r.o.
Tel: +420-283-004-111

	Magyarország
Pfizer Kft.
Tel: +36 1 488 3700


	Danmark
Pfizer ApS
Tlf.: +45 44 201 100

	Malta
Vivian Corporation Ltd.  
Tel: +356 21344610


	Deutshland
PFIZER PHARMA GmbH
Tel: +49 (0)30 550055-51000

	Nederland
Pfizer bv
Tel: +31 (0)10 406 43 01


	България
Пфайзер Люксембург САРЛ,
Клон България
Teл: +359 2 970 4333

	Norge
Pfizer AS
Tlf: +47 67 52 61 00


	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
PFIZER EΛΛAΣ A.E.
Τηλ.: +30 210 67 85 800

	Polska
Pfizer Polska Sp. z o.o.
Tel.: +48 22 335 61 00


	España
Pfizer S.L.
Tel: +34 91 490 99 00

	Portugal
Laboratórios Pfizer, Lda.
Tel: +351 21 423 5500

	France
Pfizer 
Tél: +33 (0)1 58 07 34 40

	România
Pfizer România S.R.L
Tel: +40 (0) 21 207 28 00


	Hrvatska
Pfizer Croatia d.o.o.
Tel: +385 1 3908 777

	Slovenija
Pfizer Luxembourg SARL, Pfizer, podružnica
za svetovanje s področja farmacevtske
dejavnosti, Ljubljana
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenská Republika
Pfizer Luxembourg SARL, organizačná zložka
Tel: +421 2 3355 5500


	Ísland
Icepharma hf.
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040

	Italia
Pfizer S.r.l. 
Tel: +39 06 33 18 21

	Sverige
Pfizer AB
Tel: +46 (0)8 550 520 00


	Latvija
Pfizer Luxembourg SARL filiāle Latvijā
Tel. +371 67035775

	United Kingdom (Northern Ireland)
Pfizer Limited
Tel: +44 (0)1304 616161


	Lietuva
Pfizer Luxembourg SARL filialas Lietuvoje
Tel. +3705 2514000
	



Tämä pakkausseloste on tarkistettu viimeksi

Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu.

KÄYTTÖOHJEET 
Amsparity (adalimumabi)
20 mg
Kerta-annoksen sisältävä esitäytetty ruisku pistokseen ihon alle

Säilytä tämä pakkausseloste. Tässä ohjeessa käydään vaihe vaiheelta läpi pistoksen valmistelu ja anto. 
Säilytä esitäytetty Amsparity-ruisku jääkaapissa (2 °C–8 °C). 
Säilytä esitäytetty Amsparity-ruisku alkuperäisessä kotelossaan käyttöhetkeen asti suoralta auringonvalolta suojaamiseksi.
Esitäytettyä Amsparity-ruiskua voi tarvittaessa (esimerkiksi kun sinä ja lapsesi matkustatte) säilyttää huoneenlämmössä alle 30 °C:ssa enintään 30 päivän ajan.
Säilytä Amsparity, pistostarvikkeet ja kaikki muut lääkkeet poissa lasten ulottuvilta.

Pistoksena annettava Amsparity on kertakäyttöisessä esitäytetyssä ruiskussa, joka sisältää yhden lääkeannoksen.
Älä yritä pistää Amsparity-valmistetta lapsellesi, ennen kuin olet lukenut ja ymmärtänyt nämä käyttöohjeet. Jos lapsen lääkäri, sairaanhoitaja tai apteekkihenkilökunta arvioi, että saatat kyetä antamaan Amsparity-pistokset lapsellesi kotona, sinun on saatava opastusta Amsparity-pistoksen oikeasta valmistelu- ja pistämistavasta.
On myös tärkeää keskustella lapsen lääkärin, sairaanhoitajan tai apteekkihenkilökunnan kanssa sen varmistamiseksi, että ymmärrät lastasi koskevat Amsparity-annosteluohjeet. Muistat Amsparity-pistoksen antamisen helpommin, kun merkitset ajankohdan etukäteen kalenteriisi. Käänny lapsen lääkärin, sairaanhoitajan tai apteekkihenkilökunnan puoleen, jos sinulla on kysyttävää Amsparity-valmisteen oikeasta pistämistekniikasta.
Kunnon harjoittelun jälkeen lapsesi voi pistää Amsparity-valmisteen itse tai pistoksen voi antaa joku toinen henkilö, kuten perheenjäsen tai ystävä.


[bookmark: _Hlk29295611]1. Tarvittavat tarvikkeet 

· Tarvitset seuraavat tarvikkeet jokaista Amsparity-pistosta varten: Etsi puhdas, tasainen työtaso, jolle voit asettaa tarvikkeet.
· 1 esitäytetty Amsparity-ruisku muovikotelossa (pahvipakkauksen sisällä)
· 1 alkoholia sisältävä puhdistuslappu (pahvipakkauksen sisällä)
· 1 vanutuppo tai harsotaitos (ei mukana Amsparity-pakkauksessa)
· Sopiva säiliö teräville jätteille (ei mukana Amsparity-pakkauksessa).
Tärkeää: Jos sinulla on kysyttävää lapsesi Amsparity-valmisteen esitäytetystä ruiskusta tai itse lääkkeestä, käänny lääkärin, sairaanhoitajan tai apteekkihenkilökunnan puoleen.

2. Valmistelut

· Ota Amsparity-pakkaus jääkaapista.
· Avaa pakkaus ja ota sieltä esitäytetyn ruiskun sisältävä muovikotelo.
· Tarkista pakkaus ja muovikotelo; älä käytä, jos
· viimeinen käyttöpäivämäärä on ohi
· ruisku on jäätynyt tai sulanut
· ruisku on pudonnut (vaikka se näyttäisikin ehjältä)
· ruisku on ollut poissa jääkaapista yli 30 päivää
· ruisku näyttää vahingoittuneelta
· uuden pakkauksen sinetit on murrettu.
· Jos jokin edellä mainituista pitää paikkansa, hävitä esitäytetty ruisku samaan tapaan kuin käytetty ruisku. Tarvitset uuden esitäytetyn ruiskun lapsesi pistosta varten.
· Pese kädet saippualla ja vedellä. Kuivaa kädet hyvin. 
Jos sinulla on kysyttävää lapsesi lääkkeestä, käänny lapsen lääkärin, sairaanhoitajan tai apteekkihenkilökunnan puoleen.

· Repäise muovikotelon suojapaperi pois.
· Ota 1 esitäytetty ruisku muovikotelosta. Pane alkuperäinen pahvipakkaus takaisin jääkaappiin, jos pakkauksessa on käyttämättömiä esitäytettyjä ruiskuja.
· Älä käytä ruiskua, jos se näyttää vahingoittuneelta.
· Esitäytettyä ruiskua voi käyttää suoraan jääkaapista otettuna.
· Jos esitäytetyn ruiskun antaa lämmetä huoneenlämpöiseksi, saatat huomata, että pistely ja epämukava tunne vähenevät. Jätä esitäytetty ruisku huoneenlämpöön poissa suorasta auringonvalosta 15–30 minuutiksi ennen lapselle annettavaa pistosta.
· Älä poista esitäytetyn ruiskun neulansuojusta, ennen kuin olet valmis pistämään.
Pidä esitäytetystä ruiskusta kiinni aina sen säiliöstä vaurioiden estämiseksi.

· Tarkastele lapsen lääkettä huolellisesti ruiskun ikkunasta. 
· Kääntele esitäytettyä ruiskua varovaisesti edestakaisin lääkkeen tarkistamiseksi.
· Älä ravista esitäytettyä ruiskua. Ravistaminen voi vahingoittaa lapsesi lääkettä.
· Varmista, että esitäytetyssä ruiskussa oleva lääke on kirkasta ja väritöntä tai hyvin vaaleanruskeaa ja ettei siinä ole hiutaleita tai hiukkasia. On normaalia, että ikkunassa näkyy yksi tai useampia ilmakuplia. Älä yritä poistaa ilmakuplia.
Jos sinulla on kysyttävää lapsesi lääkkeestä, käänny lapsen lääkärin, sairaanhoitajan tai apteekkihenkilökunnan puoleen. 

· Pistä lapsen pistos joka kerta eri kohtaan.
· Älä pistä luisille alueille äläkä ihoalueille, joilla on mustelmia, punoitusta, kipua (aristusta) tai kovettumia. Vältä pistämästä alueille, joilla on arpia tai venytysjuovia.
· Jos lapsellasi on psoriaasi, älä pistä suoraan koholla olevaan, paksuun, punoittavaan tai hilseilevään iholäiskään tai ihovaurioon.
· Älä pistä lapsen vaatteiden läpi.
· Pyyhi pistoskohta alkoholia sisältävällä puhdistuslapulla.
· Anna pistoskohdan kuivua.

· Pidä esitäytetystä ruiskusta kiinni ruiskun säiliöstä. Kun olet valmis pistämään, vedä neulansuojus varovaisesti pois suoraan, itsestäsi poispäin.
· On normaalia, että neulankärjessä näkyy muutama lääketippa, kun poistat neulansuojuksen.
· Pane neulansuojus teräville jätteille tarkoitettuun jätesäiliöön.
Huom.: Käsittele esitäytettyä ruiskua varoen tahattoman neulanpistovamman välttämiseksi.

· Nipistä puhdistetun pistoskohdan iho hellävaroen poimulle.
· Työnnä neula koko pituudeltaan ihoon 45 asteen kulmassa kuvan mukaisesti. 
· Kun neula on ihossa, irrota otteesi ihopoimusta.
Tärkeää: Älä työnnä neulaa uudestaan lapsen ihoon. Jos olet jo työntänyt neulan ihoon ja haluatkin sitten vaihtaa pistoskohtaa, tarvitset uuden esitäytetyn ruiskun.

· Paina mäntä hitaasti ja tasaisesti kokonaan ruiskun sisään, kunnes säiliö on tyhjä. Annoksen antaminen kestää tavallisesti 2–5 sekuntia.
Huom.: On suositeltavaa pitää esitäytetyn ruiskun neula ihossa vielä 5 sekunnin ajan sen jälkeen, kun mäntä on painettu kokonaan ruiskun sisään.
· Vedä neula pois ihosta samassa kulmassa kuin sisään vietäessä.

· Tarkista, että olet annostellut lapsellesi kaiken lääkkeen esitäytetystä ruiskusta.
· Älä koskaan työnnä neulaa uudestaan ihoon.
· Älä koskaan laita neulansuojusta takaisin neulan päälle.
Huom.: Jos harmaa tulppa ei ole kuvan osoittamassa kohdassa, et ehkä ole pistänyt lapsen koko lääkeannosta. Ota heti yhteyttä lapsen lääkäriin, sairaanhoitajaan tai apteekkihenkilökuntaan.

· Hävitä ruisku heti lääkärin, sairaanhoitajan tai apteekin antamien ohjeiden ja paikallisten terveys‑ ja turvallisuusohjeiden mukaan.

· Katso lapsen pistoskohtaa tarkasti. Jos näet verta, paina pistosaluetta kevyesti puhtaalla vanutupolla tai harsotaitoksella muutaman sekunnin ajan. 
· Älä hiero pistoskohtaa.
Huom.: Säilytä käyttämättömät ruiskut jääkaapissa alkuperäisessä pakkauksessaan.

Kääntöpuolella
Pakkausseloste: Tietoa potilaalle

Pakkausseloste: Tietoa potilaalle

Amsparity 40 mg/0,8 ml injektioneste, liuos
adalimumabi


Lue tämä pakkausseloste huolellisesti, ennen kuin lapsesi aloittaa tämän lääkkeen käyttämisen, sillä se sisältää sinulle tärkeitä tietoja. 
· Säilytä tämä pakkausseloste. Voit tarvita sitä myöhemmin. 
· Lapsesi lääkäri antaa sinulle Potilaskortin, jossa kerrotaan ennen lapsesi Amsparity-hoidon aloittamista ja Amsparity-hoidon aikana huomioitavat tärkeät turvallisuusohjeet. Pidä tämä Potilaskortti mukanasi tai lapsesi mukana. 
· Jos sinulla on kysyttävää, käänny lapsen lääkärin tai apteekkihenkilökunnan puoleen.
· Tämä lääke on määrätty vain lapsellesi eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin lapsellasi.
· Jos havaitset lapsellasi haittavaikutuksia, kerro niistä lapsen lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4. 

Tässä pakkausselosteessa kerrotaan: 
1.	Mitä Amsparity on ja mihin sitä käytetään 
2.	Mitä sinun on tiedettävä, ennen kuin lapsesi käyttää Amsparity-valmistetta 
3.	Miten Amsparity-valmistetta käytetään 
4.	Mahdolliset haittavaikutukset 
5.	Amsparity-valmisteen säilyttäminen 
6.	Pakkauksen sisältö ja muuta tietoa


1.	Mitä Amsparity on ja mihin sitä käytetään 

Amsparity sisältää vaikuttavana aineena adalimumabia, joka on lapsen elimistön immuuni- eli puolustusjärjestelmään vaikuttava lääke. 

Amsparity-valmistetta käytetään seuraavien tulehduksellisten sairauksien hoitoon:
· moninivelinen lastenreuma 
· lasten entesiitteihin liittyvä niveltulehdus
· lasten läiskäpsoriaasi 
· nuorten HS-tauti 
· lasten Crohnin tauti
· lasten haavainen paksusuolitulehdus
· lasten uveiitti 

Amsparity-valmisteen vaikuttava aine adalimumabi on humaani monoklonaalinen vasta-aine. Monoklonaaliset vasta-aineet ovat proteiineja, jotka sitoutuvat tiettyihin kohteisiin. 

Adalimumabin kohteena on tuumorinekroositekijä (TNFα) -proteiini, joka on mukana elimistön immuuni(puolustus)järjestelmässä. Edellä lueteltujen tulehduksellisten sairauksien yhteydessä TNFα:n pitoisuus elimistössä suurenee. Sitoutumalla TNFα-proteiiniin Amsparity estää sen toiminnan ja vähentää näihin sairauksiin liittyviä tulehdusprosesseja. 

Moninivelinen lastenreuma

Moninivelinen lastenreuma on nivelten tulehduksellinen sairaus, joka yleensä puhkeaa lapsuudessa. 

Amsparity-valmistetta käytetään 2–17‑vuotiaille lapsille ja nuorille moninivelisen lastenreuman hoitoon. Lapsesi saa ehkä ensin muita tautiprosessiin vaikuttavia lääkkeitä, kuten metotreksaattia. Jos nämä lääkkeet eivät tehoa riittävän hyvin, lapsellesi annetaan Amsparity-valmistetta moninivelisen lastenreuman hoitoon.

Entesiitteihin liittyvä niveltulehdus lapsilla

Lasten entesiitteihin liittyvä niveltulehdus on nivelten sekä jänteiden ja luiden yhtymäkohtien tulehduksellinen sairaus.

Amsparity-valmistetta käytetään 6–17‑vuotiaille lapsille ja nuorille entesiitteihin liittyvän niveltulehduksen hoitoon Lapsesi saa ehkä ensin muita sairauden kulkuun vaikuttavia lääkkeitä, kuten metotreksaattia. Jos nämä lääkkeet eivät tehoa riittävän hyvin, lapsellesi annetaan Amsparity-valmistetta entesiitteihin liittyvän niveltulehduksen hoitoon.

Läiskäpsoriaasi lapsilla

Läiskäpsoriaasi on tulehduksellinen ihosairaus, joka aiheuttaa punaisia, hilseileviä, karstaisia ihottumaläiskiä, joita peittää hopeanharmaa hilse. Läiskäpsoriaasi voi vaikuttaa myös kynsiin aiheuttaen kynsien haurastumista, paksuuntumista ja irtoamista alustastaan. Tämä voi aiheuttaa kipua. Psoriaasin uskotaan johtuvan elimistön immuunijärjestelmän häiriöstä, joka lisää ihosolujen tuotantoa. 

Amsparity-valmistetta käytetään vaikean läiskäpsoriaasin hoitoon 4–17‑vuotiaille lapsille ja nuorille, joilla paikallishoito ja valohoidot eivät ole vaikuttaneet riittävän tehokkaasti tai joille ne eivät sovellu. 

Hidradenitis suppurativa nuorilla 

Hidradenitis suppurativa eli HS-tauti (jota nimitetään joskus taiveakneksi) on pitkäaikainen ja usein kivulias tulehduksellinen ihosairaus. Sen oireita voivat olla mm. aristavat kyhmyt ja märkäpesäkkeet (absessit), joista voi vuotaa märkää. Sairaus oireilee usein tietyillä ihoalueilla, kuten rintojen alla, kainaloissa, sisäreisissä, nivusissa ja pakaroissa. Kyseisillä alueilla voi esiintyä myös arpeutumista. 

Amsparity-valmistetta käytetään HS-taudin hoitoon nuorilla 12 vuoden iästä alkaen. Amsparity voi vähentää sairauden aiheuttamien kyhmyjen ja märkäpesäkkeiden määrää sekä lievittää sairauteen usein liittyvää kipua. Lapsesi saa ehkä ensin muita lääkkeitä. Jos lapsen hoitovaste näille lääkkeille ei ole riittävän hyvä, hän saa Amsparity-valmistetta. 

Crohnin tauti lapsilla 

Crohnin tauti on ruoansulatuskanavan tulehdussairaus. 

Amsparity on tarkoitettu Crohnin taudin hoitoon 6–17‑vuotiailla lapsilla ja nuorilla. 

Jos lapsellasi on Crohnin tauti, saa hän ensin muita lääkkeitä. Jos näillä lääkkeillä ei saavuteta riittävää hoitovastetta, lapsellesi määrätään Amsparity-hoitoa Crohnin taudin oireiden ja löydösten vähentämiseksi. 

Haavainen paksusuolitulehdus lapsilla

Haavainen paksusuolitulehdus on tulehduksellinen paksusuolisairaus. Amsparity-valmistetta käytetään 6–17-vuotiailla lapsilla keskivaikean ja vaikean haavaisen paksusuolitulehduksen hoitoon. Lapsesi saa ehkä ensin muita lääkkeitä. Jos ne eivät toimi riittävän hyvin, lapsellesi annetaan Amsparity-valmistetta sairauden oireiden ja merkkien lievittämiseksi.

Lasten uveiitti 

Ei-infektioperäinen uveiitti on tulehduksellinen sairaus, joka kohdistuu tiettyihin silmän alueisiin. Tämä tulehdus voi aiheuttaa näkökyvyn heikkenemistä ja/tai lasiaissamentumaa silmässä (mustia täpliä tai rihmoja, jotka liikkuvat näkökentän poikki). Amsparity toimii vähentäen tulehdusta.

Amsparity-valmistetta käytetään lapsille ja nuorille 2 vuoden iästä alkaen kroonisen ei-infektioperäisen uveiitin hoitoon, kun tulehdus on silmän etuosassa. 

Lapsesi saa ehkä ensin muita lääkkeitä. Jos ne eivät toimi riittävän hyvin, lapsellesi annetaan Amsparity-valmistetta sairauden merkkien ja oireiden lievittämiseksi.


2.	Mitä sinun on tiedettävä, ennen kuin lapsesi käyttää Amsparity-valmistetta 

Älä käytä Amsparity-valmistetta 

· jos lapsesi on allerginen adalimumabille tai tämän lääkkeen jollekin muulle aineelle (lueteltu kohdassa 6) 

· jos lapsella on jokin vakava tulehdus, mukaan lukien aktiivinen tuberkuloosi, verenmyrkytys (sepsis) tai opportunistinen infektio (heikentyneeseen immuunijärjestelmään liittyvä epätavallinen infektio). On tärkeää, että kerrot lapsen lääkärille, jos lapsella on tulehduksen oireita, kuten esim. kuumetta, haavoja, väsymystä tai hampaisiin liittyviä ongelmia (ks. Varoitukset ja varotoimet). 

· jos lapsella on keskivaikea tai vaikea sydämen vajaatoiminta. Jos hänellä on tai on ollut jokin vakava sydänsairaus, on erityisen tärkeää, että kerrot asiasta lapsen lääkärille (ks. ”Varoitukset ja varotoimet”). 

Varoitukset ja varotoimet 

Keskustele lapsesi lääkärin tai apteekkihenkilökunnan kanssa ennen kuin lapsesi käyttää Amsparity-valmistetta.

On tärkeää, että sinä ja lapsen lääkäri merkitsette muistiin lapsesi lääkkeen tuotenimen ja eränumeron.
 
Allergiset reaktiot

· Jos lapsella esiintyy allergisia reaktioita, joiden oireita voivat olla puristava tunne rinnassa, hengityksen vinkuna, huimaus, turvotus tai ihottuma, lopeta Amsparity-valmisteen käyttö ja ota heti yhteys lapsen lääkäriin, sillä reaktiot voivat joskus harvoin olla hengenvaarallisia. 

Infektiot

· Jos lapsella on jokin tulehdus, kuten pitkäaikainen tai paikallinen tulehdus (esim. säärihaava), neuvottele lääkärin kanssa ennen Amsparity-valmisteen käytön aloittamista. Mikäli olet epävarma, käänny lapsen lääkärin puoleen. 

· Amsparity-hoito saattaa lisätä lapsen infektio- eli tulehdusalttiutta. Tämä riski voi lisääntyä, jos lapsen keuhkojen toiminta on heikentynyt. Nämä infektiot saattavat olla vakavia, ja niitä voivat olla esimerkiksi tuberkuloosi, viruksen, sienen, parasiitin tai bakteerin aiheuttama infektio tai muut opportunistiset infektiot (johtuvat epätavallisista infektioita aiheuttavista pieneliöistä) ja vakava verenmyrkytys. jotka voivat harvinaisissa tapauksissa olla hengenvaarallisia. Jos lapsella esiintyy oireita, kuten kuumetta, haavoja, väsymystä tai hampaisiin liittyviä ongelmia, on tärkeää, että kerrot niistä lapsen lääkärille. Lapsen lääkäri voi suositella Amsparity-hoidon väliaikaista keskeyttämistä. 

Tuberkuloosi

· Ennen Amsparity-hoidon aloittamista lääkäri tutkii lapsen tuberkuloosin merkkien ja oireiden varalta, koska adalimumabia saavilla potilailla on raportoitu tuberkuloosia. Tarkastukseen kuuluu huolellinen lapsesi aikaisempien sairauksien kartoitus ja tarvittavat testit (kuten esim. keuhkojen röntgenkuvaus ja tuberkuliinikoe). Nämä tiedot ja tulokset tulee kirjata lapsen Potilaskorttiin.
 
· Jos lapsella on aikaisemmin ollut tuberkuloosi tai jos hän on ollut tekemisissä sellaisen henkilön kanssa, jolla on ollut tuberkuloosi, on erityisen tärkeää, että kerrot siitä lääkärille. Jos lapsellasi on aktiivinen tuberkuloosi, älä käytä Amsparity-valmistetta.

· Tuberkuloosi voi kehittyä hoidon aikana, vaikka lapsesi on saanut ennaltaehkäisevää hoitoa tuberkuloosin varalta. 

· Jos havaitset hoidon aikana tai sen jälkeen tuberkuloosin oireita (pitkittynyt yskä, painonlasku, voimattomuus, lievä kuume) tai jonkin muun tulehduksen oireita, käänny välittömästi lääkärin puoleen 

Matkat / uusiutuva infektio

· Kerro lapsen lääkärille, jos lapsi asuu tai matkustaa alueilla, joilla sieni-infektioita, kuten histoplasmoosia, koksidioidomykoosia tai blastomykoosia, esiintyy. 

· Jos lapsella on esiintynyt toistuvia tulehduksia tai muita tulehdusriskiä lisääviä tiloja, kerro niistä lääkärille. 

· Sinun ja lapsen lääkärin tulee erityisesti tarkkailla infektion merkkejä lapsen Amsparity-hoidon aikana. On tärkeää, että kerrot lapsen lääkärille, jos huomaat lapsessasi infektion merkkejä, kuten kuumetta, haavoja, väsymyksen tunnetta tai ongelmia hampaiden kanssa. 

B‑hepatiitti

· Kerro lapsen lääkärille, jos lapsesi on B‑hepatiittiviruksen (HBV) kantaja, jos hänellä on aktiivinen HBV-infektio, tai jos epäilet, että HBV-tartunta on lapsen kohdalla mahdollinen. Lääkärin tulisi testata lapsesi HBV-infektion varalta. Adalimumabi saattaa aiheuttaa HBV-infektion uudelleenaktivoitumisen tämän viruksen kantajilla. HBV-infektion uudelleenaktivoituminen voi joskus harvoin olla hengenvaarallista, etenkin jos lapsi käyttää muita immuunijärjestelmän toimintaa hillitseviä lääkkeitä. 

Leikkaus tai hammashoito

· Ilmoita lapsen lääkärille, että lapsi käyttää Amsparity-valmistetta, mikäli lapsi joutuu leikkaukseen tai hammashoitoon. Lapsen lääkäri voi suositella Amsparity-hoidon väliaikaista keskeyttämistä. 

Demyelinoiva sairaus

· Jos lapsella on tai hänelle tulee demyelinoiva sairaus (sairaus, joka vaikuttaa hermojen ympärillä oleviin eristekerroksiin, kuten MS‑tauti), lääkäri päättää sopiiko Amsparity-hoito hänelle tai voiko hän jatkaa sitä. Kerro lapsen lääkärille välittömästi, jos lapsellesi tulee oireita kuten näkömuutoksia, käsivarsien tai jalkojen heikkoutta tai minkä tahansa ruumiinosan puutumista tai pistelyä. 

Rokotukset

· Tietyt rokotteet sisältävät eläviä mutta heikennettyjä tauteja aiheuttavia bakteereja tai viruksia, jotka voivat aiheuttaa infektioita ja joita ei saa antaa Amsparity-valmisteen käytön aikana. Kysy neuvoa lapsen lääkäriltä ennen minkään rokotuksen ottamista lapselle. On hyvä varmistaa aina mahdollisuuksien mukaan, että lapsi saa kaikki ajankohtaisten rokotussuositusten mukaiset rokotukset ennen Amsparity-hoidon aloittamista. Jos lapsesi käytti Amsparity-valmistetta raskaana ollessaan, hänen vauvallaan voi olla korkeampi riski saada tällainen rokotteeseen liittyvä infektio noin viisi kuukautta viimeisen raskaudenaikaisen Amsparity-annoksen jälkeen. On tärkeää, että kerrot hänen vauvaansa hoitavalle lääkärille ja muille terveydenhuollon ammattilaisille, että lapsesi on käyttänyt Amsparity-valmistetta raskauden aikana, jotta he voivat päättää, milloin vauva tulisi rokottaa. 

Sydänvaivat

· On tärkeää, että kerrot lapsen lääkärille, mikäli lapsella on tai on ollut vakava sydänvaiva. Jos lapsella on lievä sydämen vajaatoiminta ja hän käyttää Amsparity-valmistetta, on lapsen lääkärin seurattava sydämen vajaatoiminnan tilaa tarkoin. Mikäli lapsella ilmenee uusia sydänvaivoja tai aikaisemmat pahenevat (esim. hengenahdistusta tai jalkojen turvotusta), on sinun otettava välittömästi yhteyttä lapsen lääkäriin. 

Kuume, mustelmataipumus, verenvuototaipumus tai kalpeus

· Joidenkin potilaiden elimistö ei ehkä pysty tuottamaan riittävästi verisoluja, jotka auttavat lapsen elimistöä torjumaan infektioita ja pysäyttämään verenvuodon. Jos lapsella esiintyy pitkittynyttä kuumeilua, hän saa helposti mustelmia tai verenvuotoja, tai on hyvin kalpea, ota välittömästi yhteyttä lapsen lääkäriin. Lapsen lääkäri saattaa päättää keskeyttää hoidon. 

Syöpä

· Adalimumabia tai muita TNF:n estäjiä käyttäneille lapsi- ja aikuispotilaille on kehittynyt hyvin harvinaisissa tapauksissa tietyntyyppisiä syöpiä Potilailla, joilla on vakavampi ja pitkään kestänyt nivelreuma, saattaa olla keskimääräistä suurempi lymfooman (syöpä, joka vaikuttaa imukudoksiin) ja leukemian (syöpä, joka vaikuttaa vereen ja luuytimeen) riski. Jos lapsesi käyttää Amsparity-valmistetta, riski sairastua lymfoomaan, leukemiaan tai muuhun syöpään saattaa suurentua. Harvinaisissa tapauksissa spesifistä ja vakavaa lymfoomatyyppiä on havaittu adalimumabia käyttävillä potilailla. Jotkut näistä potilaista hoidettiin myös samanaikaisesti atsatiopriinilla tai merkaptopuriinilla. Kerro lapsen lääkärille, jos lastasi hoidetaan atsatiopriinilla tai merkaptopuriinilla Amsparity-hoidon lisäksi. 

· Lisäksi adalimumabihoitoa saavilla potilailla on havaittu muita ihosyöpiä kuin melanoomia. Jos hoidon aikana tai sen jälkeen kehittyy uusia ihomuutoksia tai aiempien ihomuutosten ulkonäkö muuttuu, kerro asiasta lapsen lääkärille. 

· Keuhkoahtaumatautipotilailla, joita on hoidettu eräällä toisella TNF:n estäjällä, on esiintynyt muita syöpiä kuin lymfoomia. Jos lapsella on keuhkoahtaumatauti tai hän tupakoi paljon, keskustele lapsen lääkärin kanssa siitä, sopiiko TNF:n estäjähoito hänelle. 

Autoimmuunisairaudet

· Joskus harvoin Amsparity-hoidosta saattaa seurata lupuksen kaltainen oireyhtymä. Käänny lapsen lääkärin puoleen, jos ilmenee oireita kuten pitkään jatkuvaa ihottumaa, jonka syy ei selviä, kuumetta, nivelkipua tai väsymystä.

Muut lääkevalmisteet ja Amsparity 

Kerro lapsesi lääkärille tai apteekkihenkilökunnalle, jos lapsi parhaillaan käyttää, on äskettäin käyttänyt tai saattaa käyttää muita lääkkeitä. 

Amsparity-valmistetta voidaan käyttää samanaikaisesti metotreksaatin tai tiettyjen tautia hillitsevien reumalääkkeiden (esimerkiksi sulfasalatsiini, hydroksiklorokiini, leflunomidi tai pistoksina annettavat kultalääkkeet) sekä kortikosteroidien tai kipulääkkeiden, kuten steroideihin kuulumattomien tulehduskipulääkkeiden (NSAID-lääkkeiden), kanssa. 

Lapsesi ei saa käyttää Amsparity-valmistetta anakinraa tai abataseptia sisältävien lääkkeiden kanssa kohonneen vakavan infektion riskin vuoksi. Adalimumabin tai muiden TNF:n estäjien yhteiskäyttöä anakinran tai abataseptin kanssa ei suositella, koska yhteiskäyttö saattaa suurentaa infektioiden (myös vakavien infektioiden) ja muiden mahdollisten farmakologisten yhteisvaikutusten riskiä. Jos sinulla on kysyttävää, ota yhteyttä lapsen lääkäriin. 

Raskaus ja imetys 

Lapsesi on harkittava riittävää raskaudenehkäisyä Amsparity-hoidon aikana ja vähintään 5 kuukautta viimeisen Amsparity-annoksen jälkeen.

Jos lapsesi on raskaana, epäilee olevansa raskaana tai jos lapsesi suunnittelee raskautta, kysy hänen lääkäriltään neuvoa ennen tämän lääkkeen käyttöä.

Amsparity-valmistetta saa käyttää raskausaikana vain, jos se on tarpeellista.

Raskaustutkimuksen mukaan äidin raskausaikana saama adalimumabihoito ei suurentanut synnynnäisten kehityshäiriöiden riskiä verrattuna tilanteeseen, jossa samaa sairautta sairastava äiti ei saa adalimumabihoitoa.

Amsparity-valmistetta voidaan käyttää imetysaikana.

Jos lapsesi käytti Amsparity-valmistetta raskaana ollessaan, hänen vauvallaan voi olla korkeampi riski saada infektio. On tärkeää, että kerrot lapsesi vauvaa hoitavalle lääkärille ja muille terveydenhuollon ammattilaisille, että lapsesi on käyttänyt Amsparity-valmistetta raskauden aikana, ennen kuin vauva saa mitään rokotteita (lisätietoa rokotteista, ks. kohta Varoitukset ja varotoimet).

Ajaminen ja koneiden käyttö 

Amsparity voi vaikuttaa vähäisessä määrin lapsesi autolla tai polkupyörällä ajokykyyn tai kykyyn käyttää koneita. Amsparity-valmisteen ottamisen jälkeen voi esiintyä kiertohuimausta eli tunnetta, että ympäristö kieppuu silmissä, ja näköhäiriöitä. 

Amsparity sisältää polysorbaatti 80:a

Tämä lääkevalmiste sisältää yhdessä esitäytetyssä 0,8 ml:n kerta-annosruiskussa 0,16 mg polysorbaatti 80:a, joka vastaa 0,2 mg:aa/ml polysorbaatti 80:a. Polysorbaatit saattavat aiheuttaa allergisia reaktioita. Jos lapsellasi on allergioita, kerro asiasta lääkärille.

Amsparity sisältää natriumia

Tämä lääkevalmiste sisältää alle 1 mmol natriumia (23 mg) per 0,8 ml:n annos eli sen voidaan sanoa olevan "natriumiton".


3.	Miten Amsparity-valmistetta käytetään 

Käytä tätä lääkettä juuri siten kuin lapsen lääkäri on määrännyt tai sairaanhoitaja tai apteekkihenkilökunta on neuvonut. Tarkista ohjeet lääkäriltä, sairaanhoitajalta tai apteekista, jos olet epävarma. Lapsen lääkäri voi määrätä toista vahvuutta Amsparity-valmisteesta, jos lapsesi tarvitsee eri annoksen.

Amsparity pistetään ihon alle (subkutaanisesti).

Moninivelistä lastenreumaa sairastavat lapset ja nuoret 

Lapset ja nuoret 2 vuoden iästä alkaen, paino 10 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko. 

Lapset ja nuoret 2 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Entesiitteihin liittyvää niveltulehdusta sairastavat lapset ja nuoret

Lapset ja nuoret 6 vuoden iästä alkaen, paino 15 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko.

Lapset ja nuoret 6 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Psoriaasi lapsilla ja nuorilla

4–17‑vuotiaat lapset ja nuoret, paino 15 kg tai enemmän mutta alle 30 kg

Amsparity-valmisteen suositusannos on 20 mg aloitusannos, jonka jälkeen 20 mg viikon kuluttua. Tämän jälkeen tavanomainen annos on 20 mg joka toinen viikko. 

4–17‑vuotiaat lapset ja nuoret, paino 30 kg tai enemmän

Amsparity-valmisteen suositusannos on 40 mg aloitusannos, jonka jälkeen 40 mg viikon kuluttua. Tämän jälkeen tavanomainen annos on 40 mg joka toinen viikko.

Hidradenitis suppurativa nuorilla (12–17‑vuotiaat, paino 30 kg tai enemmän) 

Suositeltu Amsparity-annos on 80 mg:n aloitusannos (kaksi 40 mg injektiota yhtenä päivänä), jonka jälkeen 40 mg joka toinen viikko alkaen viikon kuluttua ensimmäisestä annoksesta. Jos hoitovasteesi Amsparity-annostukselle 40 mg joka toinen viikko ei ole riittävä, lääkärisi voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

On suositeltavaa, että käsittelet oireilevat alueet päivittäin antiseptisella ihohuuhteella. 

Crohnin tauti lapsilla ja nuorilla 

6–17‑vuotiaat lapset ja nuoret, paino alle 40 kg

Tavanomainen annos on 40 mg aloitusannos, jonka jälkeen 20 mg kahden viikon kuluttua. Jos nopeampi hoitovaste on tarpeen, lääkäri voi määrätä 80 mg:n aloitusannoksen (kaksi 40 mg injektiota yhtenä päivänä), jonka jälkeen 40 mg kahden viikon kuluttua. 

Tämän jälkeen tavallinen annos on 20 mg joka toinen viikko. Jos lapsesi hoitovaste ei ole riittävä lääkäri voi tihentää annosväliä niin, että lääkettä otetaan 20 mg joka viikko. 

6–17‑vuotiaat lapset ja nuoret, paino 40 kg tai enemmän

Tavanomainen annos on 80 mg aloitusannos (kaksi 40 mg injektiota yhtenä päivänä), jonka jälkeen 40 mg kahden viikon kuluttua. Jos nopeampi hoitovaste on tarpeen, lääkäri voi määrätä 160 mg:n aloitusannoksen (neljä 40 mg injektiota yhtenä päivänä tai kaksi 40 mg injektiota kahtena peräkkäisenä päivänä), jonka jälkeen 80 mg kahden viikon kuluttua (kaksi 40 mg injektiota yhtenä päivänä). 

Tämän jälkeen tavallinen annos on 40 mg joka toinen viikko. Jos lapsesi hoitovaste ei ole riittävä lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

Haavainen paksusuolitulehdus lapsilla ja nuorilla 

Lapset ja nuoret 6 vuoden iästä alkaen, paino alle 40 kg

Tavanomainen Amsparity-annos on 80 mg aloitusannos (kaksi 40 mg injektiota yhtenä päivänä), jonka jälkeen 40 mg (yksi 40 mg injektio) kahden viikon kuluttua. Tämän jälkeen tavallinen annos on 40 mg joka toinen viikko.

Potilaiden, jotka täyttävät 18 vuotta käyttäessään annosta 40 mg joka toinen viikko, tulee jatkaa hoitoa heille määrätyllä annoksella.

Lapset ja nuoret 6 vuoden iästä alkaen, paino 40 kg tai enemmän 

Tavanomainen Amsparity-annos on 160 mg aloitusannos (neljä 40 mg injektiota yhtenä päivänä tai kaksi 40 mg injektiota kahtena peräkkäisenä päivänä), jonka jälkeen 80 mg (kaksi 40 mg injektiota yhtenä päivänä) kahden viikon kuluttua. Tämän jälkeen tavallinen annos on 80 mg joka toinen viikko.

Potilaiden, jotka täyttävät 18 vuotta käyttäessään annosta 80 mg joka toinen viikko, tulee jatkaa hoitoa heille määrätyllä annoksella.

Ei-infektioperäinen uveiitti lapsilla ja nuorilla 2 vuoden iästä alkaen 

Lapset ja nuoret 2 vuoden iästä alkaen, paino alle 30 kg 

Tavanomainen Amsparity-annos on 20 mg joka toinen viikko metotreksaatin kanssa.

Lapsesi lääkäri voi määrätä myös 40 mg aloitusannoksen, joka otetaan viikko ennen tavanomaisen annoksen aloitusta.

Lapset ja nuoret 2 vuoden iästä alkaen, paino 30 kg tai enemmän 

Tavanomainen Amsparity-annos on 40 mg joka toinen viikko metotreksaatin kanssa.

Lapsesi lääkäri voi määrätä myös 80 mg aloitusannoksen, joka otetaan viikko ennen tavanomaisen annoksen aloitusta.

Antotapa 

Amsparity pistetään ihon alle (subkutaanisesti). 

Amsparity-valmisteen pistämisestä on annettu tarkat ohjeet Käyttöohjeissa.

Jos käytät enemmän Amsparity-valmistetta kuin sinun pitäisi 

Jos pistät Amsparity-nestettä lapseesi vahingossa enemmän tai useammin kuin lääkäri on neuvonut, ota yhteys lapsen lääkäriin tai apteekkihenkilökuntaan ja kerro hänelle, että lapsesi on saanut lääkettä enemmän kuin piti. Ota lääkkeen ulkopakkaus tai injektiopullo aina mukaasi, vaikka se olisi tyhjä. 

Jos käytät vähemmän Amsparity-valmistetta kuin sinun pitäisi 

Jos pistät Amsparity-nestettä vahingossa vähemmän tai harvemmin kuin lääkäri on neuvonut, ota yhteys lapsen lääkäriin tai apteekkihenkilökuntaan ja kerro, että lapsesi on ottanut vähemmän kuin piti. Ota lääkkeen ulkopakkaus tai injektiopullo aina mukaasi, vaikka se olisi tyhjä. 

Jos unohdat käyttää Amsparity-valmistetta 

Jos unohdat lapsen Amsparity-annoksen, pistä Amsparity-annos heti, kun muistat. Pistä lapsen seuraava annos alkuperäisen aikataulun mukaisesti ikään kuin et olisi unohtanutkaan annosta. 

Jos lapsesi lopettaa Amsparity-valmisteen käytön 

Päätöksestä lopettaa Amsparity tulee keskustella lapsesi lääkärin kanssa. Lapsesi oireet voivat palata käytön lopettamisen jälkeen. 

Jos sinulla on kysymyksiä tämän lääkkeen käytöstä, käänny lapsen lääkärin tai apteekkihenkilökunnan puoleen. 


4.	Mahdolliset haittavaikutukset 

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Useimmat haittavaikutukset ovat lieviä tai kohtalaisia. Jotkut voivat kuitenkin olla vakavia ja hoitoa vaativia. Haittavaikutuksia voi ilmetä ainakin vielä 4 kuukauden kuluttua viimeisen Amsparity-pistoksen jälkeen. 

Käänny lääkärin puoleen välittömästi, jos havaitset jotain seuraavista

· vaikeaa ihottumaa, nokkosihottumaa tai muita allergisen reaktion merkkejä 
· kasvojen, käsien, jalkojen turvotusta 
· hengitys- ja nielemisvaikeuksia 
· hengenahdistusta rasituksessa tai makuulla tai jalkojen turvotusta. 

Käänny lääkärin puoleen niin pian kuin mahdollista, jos havaitset jotain seuraavista 

· infektion merkkejä, kuten kuumetta, sairaudentunnetta, haavaumia, hammasongelmia, kirvelyä virtsatessa, heikkouden tai väsymyksen tunnetta tai yskää 
· hermoston ongelmien oireita, kuten pistelyä, tunnottomuutta, kaksoiskuvia tai käsien tai jalkojen heikkoutta 
· ihosyövän merkkejä, kuten kuhmuja tai avoin haava tai haavauma, joka ei parane 
· verenkuvan häiriöihin viittaavia merkkejä ja oireita, kuten pitkittynyttä kuumeilua, mustelmataipumusta, verenvuotoa, kalpeutta. 

Yllä kuvatut oireet voivat olla alla mainittujen adalimumabihoidon yhteydessä esiintyneiden haittavaikutusten merkkejä.

Hyvin yleiset (voi esiintyä yli yhdellä potilaalla 10:stä) 

· pistoskohdan reaktiot (esim. kipu, turvotus, punoitus tai kutina) 
· hengitystieinfektiot (mm. nuhakuume, nuha, sinuiitti, keuhkokuume) 
· päänsärky 
· vatsakipu 
· pahoinvointi ja oksentelu 
· ihottuma 
· lihas‑ ja nivelkipu. 

Yleiset (voi esiintyä enintään yhdellä potilaalla 10:stä)

· vakavat tulehdukset (mm. verenmyrkytys ja influenssa) 
· suolistoinfektiot (mm. maha-suolitulehdus)
· ihotulehdukset (mm. ihon ja ihonalaiskudoksen tulehdus tai vyöruusu) 
· korvatulehdukset 
· suutulehdukset (mm. hammastulehdukset ja huuliherpes) 
· sukuelininfektiot 
· virtsatieinfektiot 
· sieni-infektiot 
· nivelinfektiot 
· hyvänlaatuiset kasvaimet 
· ihosyöpä 
· allergiat (myös kausiallergiat) 
· nestehukka 
· mielialan muutokset (myös masentuneisuus) 
· ahdistuneisuus 
· univaikeudet 
· tuntohäiriöt, kuten pistely, kihelmöinti tai tunnottomuus 
· migreeni 
· hermojuuren puristustilan oireet (mm. alaselkäkipu ja jalkakipu) 
· näköhäiriöt 
· silmätulehdus 
· silmäluomen tulehdus ja silmän turvotus 
· kiertohuimaus 
· sydämentykytys 
· korkea verenpaine 
· kuumat aallot 
· verenpurkaumat (hyytyneen veren aiheuttama kiinteä turvotus) 
· yskä 
· astma 
· hengenahdistus 
· ruoansulatuskanavan verenvuoto 
· ylävatsavaivat (ruoansulatusvaivat, vatsan turvotus, närästys) 
· ruokatorven refluksitauti 
· Sjögrenin oireyhtymä (johon liittyy mm. suun ja silmien kuivumista) 
· kutina 
· kutiava ihottuma 
· mustelmanmuodostus 
· ihotulehdus (esim. ihottuma) 
· kynsien murtuminen 
· lisääntynyt hikoilu 
· hiustenlähtö 
· psoriaasin puhkeaminen tai paheneminen 
· lihaskrampit 
· verivirtsaisuus 
· munuaisvaivat 
· rintakipu 
· turvotus 
· kuume 
· verihiutalemäärän väheneminen, jolloin verenvuotojen ja mustelmien riski suurenee 
· heikentynyt paraneminen. 

Melko harvinaiset (voi esiintyä enintään yhdellä potilaalla 100:sta)

· opportunistiset (epätavalliset) infektiot (mm. tuberkuloosi ja muut vastustuskyvyn heikkenemisestä johtuvat infektiot) 
· hermostoinfektiot (mm. virusperäinen aivokalvotulehdus) 
· silmätulehdukset 
· bakteerien aiheuttamat tulehdukset 
· divertikuliitti (paksusuolen umpipussin tulehdus) 
· syöpä, mm. imuteihin vaikuttava syöpä (lymfooma) ja melanooma (ihosyöpätyyppi) 
· immunologinen häiriö, joka voi vaikuttaa keuhkoihin, ihoon ja imusolmukkeisiin (yleisimmin esiintyy sarkoidoosina) 
· vaskuliitti (verisuonitulehdus) 
· vapina 
· neuropatia (hermovaurio) 
· aivohalvaus 
· kaksoiskuvat
· kuulon heikkeneminen, korvien soiminen 
· epäsäännöllisiltä tuntuvat sydämenlyönnit, kuten muljahtelu 
· sydänvaivat, jotka voivat aiheuttaa hengenahdistusta tai nilkkojen turvotusta 
· sydänkohtaus 
· pullistumat suurten valtimoiden seinämissä; tulehdus ja veritulppa laskimossa; verisuonitukos 
· hengenahdistusta aiheuttavat keuhkosairaudet (mm. keuhkotulehdus) 
· keuhkoembolia (keuhkoveritulppa) 
· pleuraeffuusio (nesteen epänormaali kertyminen keuhkopussinonteloon) 
· haimatulehdus, joka aiheuttaa voimakasta vatsa- ja selkäkipua 
· nielemisvaikeudet 
· kasvojen turvotus 
· sappirakon tulehdus, sappikivet 
· maksan rasvoittuminen 
· öinen hikoilu 
· arpimuodostus 
· poikkeava lihaskudoksen hajoaminen 
· systeeminen lupus (immunologinen häiriö, johon kuuluu ihon, sydämen, keuhkojen, nivelten ja muiden elinjärjestelmien tulehdus) 
· unen katkonaisuus 
· impotenssi 
· tulehdukset. 

Harvinaiset (voi esiintyä enintään yhdellä potilaalla 1 000:sta) 

· leukemia (syöpä, joka vaikuttaa vereen ja luuytimeen) 
· vaikea allerginen reaktio ja sokki 
· MS-tauti 
· hermostohäiriöt (esim. näköhermotulehdus ja Guillain–Barrén oireyhtymä, johon voi liittyä lihasheikkoutta, tuntohäiriöitä ja käsivarsien ja ylävartalon pistelyä) 
· sydänpysähdys 
· keuhkofibroosi (keuhkojen arpeutuminen) 
· suolen puhkeama 
· hepatiitti 
· B‑hepatiitin uudelleenaktivoituminen 
· autoimmuunihepatiitti (immuunijärjestelmän aiheuttama maksatulehdus) 
· ihon verisuonitulehdus 
· Stevens-Johnsonin oireyhtymä (henkeä uhkaava reaktio, jossa esiintyy nuhakuumeen kaltaisia oireita ja rakkulaihottumaa) 
· allergisiin reaktioihin liittyvä kasvojen turvotus 
· erythema multiforme (monimuotoinen punavihoittuma) 
· lupuksen kaltainen oireyhtymä
· angioedeema (pienen ihoalueen turvotus)
· likenoidi ihoreaktio (kutiseva punavioletti ihottuma).

Tuntematon (koska saatavissa oleva tieto ei riitä arviointiin) 

· hepatospleeninen T‑solulymfooma (harvinainen, mutta usein kuolemaan johtava verisyöpä) 
· merkelinsolukarsinooma (tietty ihosyöpätyyppi) 
· Kaposin sarkooma, harvinainen syöpä, joka liittyy ihmisen herpesvirus 8 -infektioon. Kaposin sarkooma ilmenee yleisimmin sinipunaisina ihovaurioina.
· maksan vajaatoiminta 
· dermatomyosiitin paheneminen (ilmenee ihottumana, johon liittyy lihasheikkoutta)
· painonnousu (useimmilla potilailla paino nousi kuitenkin vain vähän). 

Jotkin adalimumabin haittavaikutuksista ovat oireettomia ja tulevat esiin vain verikokeissa. Tällaisia ovat esimerkiksi: 

Hyvin yleiset (voi esiintyä yli yhdellä potilaalla 10:stä) 

· alhaiset veren valkosoluarvot 
· alhaiset veren punasoluarvot 
· kohonneet veren rasva-arvot 
· kohonneet maksaentsyymiarvot. 

Yleiset (voi esiintyä enintään yhdellä potilaalla 10:stä)

· korkeat veren valkosoluarvot 
· alhaiset verihiutalearvot 
· kohonneet veren virtsahappoarvot 
· poikkeavat veren natriumarvot 
· alhaiset veren kalsiumarvot 
· alhaiset veren fosfaattiarvot 
· korkeat verensokeriarvot 
· korkeat veren laktaattidehydrogenaasiarvot 
· autovasta-aineet veressä
· alhainen veren kaliumpitoisuus. 

Melko harvinaiset (voi esiintyä enintään yhdellä potilaalla 100:sta)

· kohonneet bilirubiiniarvot (maksakokeessa).

Harvinaiset (voi esiintyä enintään yhdellä potilaalla 1 000:sta)

· alhaiset valkosolu-, punasolu- ja verihiutalearvot. 

Haittavaikutuksista ilmoittaminen 
Jos havaitset lapsellasi haittavaikutuksia, kerro niistä lapsen lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta. 


5.	Amsparity-valmisteen säilyttäminen 

Ei lasten ulottuville eikä näkyville. 

Älä käytä tätä lääkettä etiketissä/kotelossa mainitun viimeisen käyttöpäivämäärän (EXP) jälkeen. 

Säilytä jääkaapissa (2 °C–8 °C). Ei saa jäätyä. 

Pidä injektiopullo ulkopakkauksessa. Herkkä valolle. 

Vaihtoehtoinen säilytys:

Tarpeen mukaan (esimerkiksi matkustaessa) yksittäinen esitäytetty Amsparity-injektiopullo voidaan säilyttää huoneenlämmössä (alle 30 °C) enintään 30 päivää – varmista, että se on valolta suojassa. Kun injektiopullo on kerran otettu pois jääkaapista huoneenlämpöön, on se käytettävä 30 päivän sisällä tai hävitettävä, vaikka se laitettaisiin takaisin jääkaappiin.

Merkitse ylös päivämäärä, jolloin ensimmäisen kerran otit injektiopullon jääkaapista, ja päivämäärä, jonka jälkeen se on hävitettävä.

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä lapsen lääkäriltä tai apteekista. Näin menetellen suojelet luontoa. 


6.	Pakkauksen sisältö ja muuta tietoa 

Mitä Amsparity sisältää

Vaikuttava aine on adalimumabi. 

Muut aineet ovat L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi (ks. kohta 2 ”Amsparity sisältää polysorbaattia 80” ja ”Amsparity sisältää natriumia”). 

Lääkevalmisteen kuvaus ja pakkauskoko (-koot) 

Amsparity 40 mg injektioneste liuosta varten on pakattu injektiopulloihin. Se on steriili liuos, jossa on 40 mg adalimumabia 0,8 millilitrassa liuosta. 

Amsparity-injektiopullo on lasinen injektiopullo, jossa on kirkasta adalimumabiliuosta, jonka väri vaihtelee värittömästä hyvin vaaleanruskeaan. Yhdessä pakkauksessa on 2 koteloa, joissa kussakin on 1 injektiopullo, 1 tyhjä steriili injektioruisku, 1 neula, 1 injektiopullon välikappale sekä 2 alkoholia sisältävää puhdistuslappua. 

Amsparity-valmistetta voi olla saatavilla injektiopullossa, esitäytetyssä ruiskussa ja/tai esitäytetyssä kynässä. 

Myyntiluvan haltija 

Pfizer Europe MA EEIG
Boulevard de la Plaine 17
1050 Bruxelles
Belgia

Valmistaja 

Pfizer Service Company BV
Hoge Wei 10
Hermeslaan 11
1932 Zaventem 1930
Belgia

Lisätietoja tästä lääkevalmisteesta antaa myyntiluvan haltijan paikallinen edustaja: 

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11


	Kύπρος
PFIZER EΛΛAΣ A.E. (CYPRUS BRANCH)
Τηλ: +357 22 817690


	Česká Republika
Pfizer, spol.  s r.o.
Tel: +420-283-004-111

	Magyarország
Pfizer Kft.
Tel: +36 1 488 3700


	Danmark
Pfizer ApS
Tlf.: +45 44 201 100

	Malta
Vivian Corporation Ltd. 
Tel: +356 21344610


	Deutshland
PFIZER PHARMA GmbH
Tel: +49 (0)30 550055-51000

	Nederland
Pfizer bv
Tel: +31 (0)10 406 43 01


	България
Пфайзер Люксембург САРЛ,
Клон България
Teл: +359 2 970 4333

	Norge
Pfizer AS
Tlf: +47 67 52 61 00


	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
PFIZER EΛΛAΣ A.E.
Τηλ.: +30 210 67 85 800

	Polska
Pfizer Polska Sp. z o.o.
Tel.: +48 22 335 61 00


	España
Pfizer S.L.
Tel: +34 91 490 99 00

	Portugal
Laboratórios Pfizer, Lda.
Tel: +351 21 423 5500

	France
Pfizer 
Tél: +33 (0)1 58 07 34 40

	România
Pfizer România S.R.L
Tel: +40 (0) 21 207 28 00


	Hrvatska
Pfizer Croatia d.o.o.
Tel: +385 1 3908 777

	Slovenija
Pfizer Luxembourg SARL, Pfizer, podružnica
za svetovanje s področja farmacevtske
dejavnosti, Ljubljana
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenská Republika
Pfizer Luxembourg SARL, organizačná zložka
Tel: +421 2 3355 5500


	Ísland
Icepharma hf.
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040


	Italia
Pfizer S.r.l. 
Tel: +39 06 33 18 21

	Sverige
Pfizer AB
Tel: +46 (0)8 550 520 00


	Latvija
Pfizer Luxembourg SARL filiāle Latvijā
Tel. +371 67035775

	United Kingdom (Northern Ireland)
Pfizer Limited
Tel: +44 (0)1304 616161


	Lietuva
Pfizer Luxembourg SARL filialas Lietuvoje
Tel. +3705 2514000
	



Tämä pakkausseloste on tarkistettu viimeksi

Lisätietoa tästä lääkevalmisteesta on saatavilla Euroopan lääkeviraston verkkosivulla: https://www.ema.europa.eu.


KÄYTTÖOHJEET

Amsparity-pistoksen valmistelu- ja anto-ohjeet:

Seuraavissa ohjeissa neuvotaan, kuinka Amsparity-valmisteen pistäminen tapahtuu. Lue ohjeet huolellisesti ja noudata niitä vaihe vaiheelta. 
Älä yritä pistää Amsparity-valmistetta lapsellesi, ennen kuin olet lukenut ja ymmärtänyt nämä käyttöohjeet. Jos lapsen lääkäri, sairaanhoitaja tai apteekkihenkilökunta arvioi, että saatat kyetä antamaan Amsparity-pistokset lapsellesi kotona, sinun on saatava opastusta Amsparity-pistoksen oikeasta valmistelu- ja pistämistavasta.

On myös tärkeää keskustella lapsen lääkärin, sairaanhoitajan tai apteekkihenkilökunnan kanssa sen varmistamiseksi, että ymmärrät lastasi koskevat Amsparity-annosteluohjeet. Muistat Amsparity-pistoksen antamisen helpommin, kun merkitset ajankohdan etukäteen kalenteriisi. Käänny lapsen lääkärin, sairaanhoitajan tai apteekkihenkilökunnan puoleen, jos sinulla on kysyttävää Amsparity-valmisteen oikeasta pistämistekniikasta.

Oikean pistämistekniikan omaksumisen jälkeen voi pistoksen antaa itse tai sen voi antaa joku toinen henkilö, kuten perheenjäsen tai ystävä.

Jos seuraavia ohjeita ei noudateta, lääke voi kontaminoitua, jolloin lapsi saattaa saada infektion (tulehduksen).

Tätä injektiota ei saa sekoittaa muiden lääkkeiden kanssa samassa ruiskussa tai injektiopullossa.


1) Valmistelu

· Varmista, että tiedät, miten suuri annos (montako millilitraa) lapselle tulee antaa. Jos et tiedä annosta, ÄLÄ JATKA LÄÄKKEEN ANTOA, vaan pyydä lisäohjeita lääkäriltä tai apteekista.

· Tarvitset jätteitä varten erityissäiliön, esim. terävän ja viiltävän jätteen säiliön tai sairaanhoitajan, lääkärin tai apteekkihenkilökunnan ohjeiden mukaisen muun säiliön. Aseta se työtasolle.

· Pese kädet huolellisesti.

· Ota pakkauksesta kotelo, jossa on yksi ruisku, yksi injektiopullon välikappale, yksi injektiopullo, kaksi alkoholia sisältävää puhdistuslappua ja yksi neula. Jos pakkaukseen jää vielä toinen kotelo myöhempää käyttöä varten, vie se heti takaisin jääkaappiin.

· Tarkista pakkauksen viimeinen käyttöpäivä. ÄLÄ käytä mitään pakkauksessa olevaa tarviketta pakkaukseen merkityn viimeisen käyttöpäivämäärän jälkeen.

· Aseta seuraavat välineet puhtaalle alustalle, mutta ÄLÄ poista niitä vielä omista pakkauksistaan.

· Yksi 1 ml ruisku (1)
· Yksi injektiopullon välikappale (2)
· Yksi lapsille tarkoitettu Amsparity-injektionestepullo (3)
· 2 alkoholia sisältävää puhdistuslappua (4)
· Yksi neula (5)

Amsparity-neste on kirkasta ja väritöntä tai hyvin vaaleanruskeaa, eikä siinä ole hiutaleita tai hiukkasia. ÄLÄ käytä sitä, jos siinä on hiutaleita tai hiukkasia.


2) Amsparity-annoksen valmistelu pistosta varten

Käsittely yleensä: ÄLÄ hävitä mitään tarvikkeita ennen kuin pistos on annettu kokonaan.

· Valmistele neula käyttöä varten avaamalla pakkausta siitä päästä, joka on lähempänä keltaista ruiskun yhdyskappaletta. Avaa pakkausta vain sen verran, että keltainen ruiskun yhdyskappale tulee näkyviin. Aseta pakkaus tasolle niin, että sen kirkas puoli on ylöspäin.

[image: ]

· Irrota injektiopullon valkoinen muovikorkki niin, että injektiopullon tulpan yläosa tulee näkyviin.

[image: adi vial individual illustrations-02]
· Pyyhi injektiopullon tulppa toisella alkoholia sisältävällä puhdistuslapulla. Kun injektiopullon tulppa on pyyhitty alkoholia sisältävällä puhdistuslapulla, sitä EI saa enää koskettaa.

· Poista injektiopullon välikappaleen pakkauksen suojakalvo, mutta älä ota välikappaletta ulos pakkauksesta.

· Pitele injektiopulloa niin, että sen tulppa on ylöspäin.

· Kiinnitä edelleen kirkkaassa pakkauksessaan oleva välikappale injektiopullon tulppaan painamalla sitä alaspäin, kunnes välikappale naksahtaa paikoilleen.

· Kun olet varma, että välikappale on kiinnittynyt injektiopulloon, voit poistaa välikappaleen pakkauksen nostamalla sen pois välikappaleen päältä.

· Aseta injektiopullo ja välikappale yhdessä varovaisesti puhtaalle työtasolle. Varmista, että injektiopullo ei kaadu. ÄLÄ koske välikappaleeseen.

[image: ][image: ]naksahdus


· Valmistele ruisku avaamalla sen pakkausta siitä päästä, joka on lähempänä ruiskun männän valkoista tappia.

· Avaa kirkasta pakkausta juuri sen verran, että männän valkoinen tappi tulee esiin, mutta älä ota ruiskua pois pakkauksesta.

· Pidä kiinni ruiskun pakkauksesta ja vedä valkoista mäntää HITAASTI ulos 0,1 ml lapselle määrättyä annosta pidemmälle. (Jos esimerkiksi lapselle määrätty annos on 0,5 ml, vedä valkoista mäntää ulos 0,6 ml merkkiin asti. ÄLÄ KOSKAAN vedä mäntää ulos pidemmälle kuin 0,9 ml merkin kohdalle, olipa lapselle määrätty annos mikä tahansa.

· Lääkeannos korjataan myöhemmin lapselle määrättyä annosta vastaavaksi.

· Valkoista mäntää EI SAA vetää kokonaan ulos ruiskusta.

HUOM.

Jos vedät valkoisen männän kokonaan ulos ruiskusta, hävitä ruisku ja pyydä lapsen Amsparity-valmisteen toimittaneesta apteekista uusi ruisku. ÄLÄ yritä asettaa valkoista mäntää uudelleen paikoilleen.

[image: ]Annos + 0,1 ml


· ÄLÄ käytä valkoista mäntää ruiskun poistamiseen pakkauksesta. Pitele ruiskua alueelta, johon on merkitty annosvälit, ja vedä ruisku pakkauksesta. ÄLÄ laske missään vaiheessa ruiskua käsistäsi.

· Pidä tiukasti kiinni injektiopullon välikappaleesta, aseta ruiskun kärki välikappaleeseen ja kierrä ruiskua toisella kädellä myötäpäivään, kunnes se on tiukasti kiinni. ÄLÄ kiristä liikaa.
[image: ]

· Pidä kiinni injektiopullosta ja paina valkoinen mäntä pohjaan asti. Tämä on tärkeää, jotta saat oikean annoksen.

[image: ]


· Pidä valkoinen mäntä pohjaan painettuna ja käännä injektiopullo ja ruisku ylösalaisin.

· Vedä valkoinen mäntä HITAASTI ulos 0,1 ml lapselle määrättyä annosta pidemmälle. Tämä on tärkeää, jotta saat oikean annoksen. Annos korjataan lapselle määrättyä annosta vastaavaksi kohdassa 4, Annoksen valmistelu. Jos lapselle määrätty annos on esimerkiksi 0,5 ml, vedä valkoista mäntää ulos 0,6 ml merkkiin asti. Näet, kuinka lääkeneste imeytyy injektiopullosta ruiskuun.

· Paina valkoinen mäntä pohjaan asti, jolloin lääkeneste puristuu takaisin injektiopulloon. Vedä valkoinen mäntä uudelleen HITAASTI ulos 0,1 ml lapselle määrättyä annosta pidemmälle. Tämä on tärkeää, jotta saat oikean annoksen ja jotta lääkenesteeseen ei jää ilmakuplia eikä ilmatiloja. Annos korjataan lapselle määrättyä annosta vastaavaksi kohdassa 4, Annoksen valmistelu.

· Jos ruiskussa olevassa lääkenesteessä näkyy edelleen ilmakuplia tai ilmatiloja, voit toistaa tämän menettelyn enintään 3 kertaa. ÄLÄ ravistele ruiskua.

HUOM.

Jos vedät valkoisen männän kokonaan ulos ruiskusta, hävitä ruisku ja pyydä Amsparity-ruiskun toimittaneesta apteekista uusi ruisku. ÄLÄ yritä asettaa valkoista mäntää uudelleen paikoilleen.

· Pitele ruiskua edelleen pystysuorassa ja pidä edelleen kiinni alueelta, johon on merkitty annosvälit. Kierrä injektiopullon välikappale toisella kädellä irti. Varmista, että injektiopullon välikappale ja injektiopullo irtoavat ruiskusta. ÄLÄ kosketa ruiskun kärkeä.

· Jos lähellä ruiskun kärkeä näkyy iso ilmakupla tai ilmatila, paina valkoista mäntää HITAASTI ruiskuun, kunnes ruiskun kärkeen alkaa tulla nestettä. ÄLÄ paina valkoista mäntää lapselle määrättyä annosta pidemmälle.

· Jos esimerkiksi lapselle määrätty annos on 0,5 ml, valkoista mäntää EI SAA painaa 0,5 ml merkkiä pidemmälle.

· Tarkista, että ruiskussa on edelleen vähintään lapselle määrättyä annosta vastaava määrä nestettä. Jos ruiskussa on tätä pienempi määrä, ÄLÄ käytä ruiskua, vaan ota yhteys lapsen lääkäriin, sairaanhoitajaan tai apteekkiin.

· Ota neulan pakkaus vapaaseen käteesi niin, että keltainen ruiskun yhdyskappale osoittaa alaspäin.

· Pidä ruiskua kädessäsi, aseta ruiskun kärki keltaiseen ruiskun yhdyskappaleeseen ja kierrä ruiskua kuvan nuolen osoittamalla tavalla, kunnes se on tiukasti kiinni. Neula on nyt kiinnitetty ruiskuun.

· Vedä neulan pakkaus pois, mutta ÄLÄ poista neulan kirkasta suojusta.

· Laske ruisku puhtaalle työtasolle. Siirry välittömästi pistoskohdan ja annoksen valmisteluun.


3) Pistoskohdan valinta ja valmistelu

· Valitse pistoskohta reideltä tai vatsalta. ÄLÄ käytä samaa pistoskohtaa kuin edellisen pistoksen yhteydessä.

· Uuden pistoskohdan tulee olla vähintään 3 cm päässä aikaisemmasta pistoskohdasta.


[image: ]Reidet:
Vatsa:
Etureiden yläosa
Pistä vähintään 5 cm:n päähän lapsen navasta


· ÄLÄ pistä iholla kohtaan, jossa on punoitusta, mustelmia tai kovettuma. Tämä voi olla merkki tulehduksesta, joten tällöin tulee ottaa yhteys lapsen lääkäriin.

· Jos lapsellasi on psoriaasi, älä pistä suoraan koholla olevaan, paksuun, punoittavaan tai hilseilevään iholäiskään tai ihovaurioon.

· Puhdista pistoskohta toisella alkoholia sisältävällä puhdistuslapulla, jotta tulehdusriski on mahdollisimman pieni. ÄLÄ koske puhdistettuun kohtaan ennen pistämistä.


4) Annoksen valmistelu

· Ota ruisku käteesi niin, että neula osoittaa ylöspäin.

· Käännä toisella kädellä neulan vaaleanpunainen suojus ruiskun päälle.

· Poista neulan kirkas suojus vetämällä sitä toisella kädellä suoraan ylöspäin.

· Neula on puhdas.
· ÄLÄ kosketa neulaa.
· ÄLÄ laske ruiskua mihinkään, jos neulan kirkas suojus on jo poistettu.
· ÄLÄ pane neulan kirkasta suojusta takaisin neulan päälle.
· Pitele ruiskua silmien korkeudella neula ylöspäin osoittaen niin, että näet lääkemäärän selvästi. Varo ruiskauttamasta lääkenestettä silmääsi.
· Tarkista uudelleen, miten suuri annos lapselle on määrätty.
· Paina valkoista mäntää varovasti ruiskuun, kunnes ruiskussa on lapselle määrätty annos lääkenestettä. Valkoista mäntää painettaessa neulasta voi valua nestettä. ÄLÄ pyyhi neulaa äläkä ruiskua.


5) Amsparity-valmisteen pistäminen

· Tartu varovasti vapaalla kädellä puhdistettuun ihoalueeseen ja säilytä luja ote.
· Pidä toisella kädellä ruiskua 45 asteen kulmassa iholla.
· Työnnä neula yhdellä nopealla, lyhyellä liikkeellä kokonaan ihon sisään.
· Päästä kädessä olevasta ihosta irti.
· Pistä lääkeneste kudoksiin painamalla valkoista mäntää hitaasti ja tasaisesti, kunnes ruisku on tyhjä.
· Kun ruisku on tyhjä, vedä neula ihosta. Huolehdi siitä, että vedät neulan ulos samassa kulmassa kuin missä se meni sisään.
· Tarkista, että olet annostellut lapsellesi kaiken lääkkeen esitäytetystä ruiskusta.

· Käännä neulan vaaleanpunainen suojus varovasti neulan päälle ja napsauta se paikalleen. Laske ruisku ja siinä kiinni oleva neula työtasolle. ÄLÄ pane neulan kirkasta suojusta takaisin paikoilleen.

· Paina pistoskohtaa harsotaitoksella 10 sekunnin ajan. Vähäistä verenvuotoa saattaa esiintyä. ÄLÄ hiero pistoskohtaa. Siihen voi halutessa laittaa laastarin.


6) Tarvikkeiden hävittäminen

· Tarvitset jätteitä varten erityissäiliön, esim. terävän ja viiltävän jätteen säiliön tai sairaanhoitajan, lääkärin tai apteekkihenkilökunnan ohjeiden mukaisen muun säiliön.
· Pane ruisku, jossa neula on edelleen kiinni, sekä injektiopullo ja injektiopullon välikappale terävän ja viiltävän jätteen säiliöön. ÄLÄ hävitä niitä tavallisen talousjätteen mukana.
· Ruiskua, neulaa, injektiopulloa ja injektiopullon välikappaletta EI SAA KOSKAAN käyttää uudelleen.
· Pidä erityissäiliö aina poissa lasten ulottuvilta ja näkyviltä.
· Hävitä kaikki muut käytetyt tarvikkeet tavallisen talousjätteen mukana.

Pakkausseloste: Tietoa potilaalle

Amsparity 40 mg injektioneste, liuos, esitäytetty ruisku
adalimumabi

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja. 
· Säilytä tämä pakkausseloste. Voit tarvita sitä myöhemmin. 
· Lääkärisi antaa sinulle Potilaskortin, jossa kerrotaan ennen hoidon aloittamista ja Amsparity-hoidon aikana huomioitavat turvallisuusohjeet. Pidä tämä Potilaskortti mukanasi. 
· Jos sinulla on kysyttävää, käänny lääkärin tai apteekkihenkilökunnan puoleen.
· Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4. 

Tässä pakkausselosteessa kerrotaan:
1.	Mitä Amsparity on ja mihin sitä käytetään 
2.	Mitä sinun on tiedettävä, ennen kuin käytät Amsparity-valmistetta 
3.	Miten Amsparity-valmistetta käytetään 
4.	Mahdolliset haittavaikutukset 
5.	Amsparity-valmisteen säilyttäminen 
6.	Pakkauksen sisältö ja muuta tietoa


1.	Mitä Amsparity on ja mihin sitä käytetään 

Amsparity sisältää vaikuttavana aineena adalimumabia, joka on lapsen elimistön immuuni- eli puolustusjärjestelmään vaikuttava lääke.

Amsparity-valmistetta käytetään seuraavien tulehduksellisten sairauksien hoitoon:
· nivelreuma 
· moninivelinen lastenreuma 
· entesiitteihin liittyvä niveltulehdus lapsilla 
· selkärankareuma 
· aksiaalinen spondylartriitti (ilman radiografista näyttöä selkärankareumasta) 
· nivelpsoriaasi 
· psoriaasi 
· HS-tauti 
· Crohnin tauti 
· haavainen paksusuolitulehdus 
· ei-infektioperäinen uveiitti. 

Amsparity-valmisteen vaikuttava aine adalimumabi on humaani monoklonaalinen vasta-aine. Monoklonaaliset vasta-aineet ovat proteiineja, jotka sitoutuvat tiettyihin kohteisiin. 

Adalimumabin kohteena on tuumorinekroositekijä (TNFα) -proteiini, joka on mukana elimistön immuuni(puolustus)järjestelmässä. Edellä lueteltujen tulehduksellisten sairauksien yhteydessä TNFα:n pitoisuus elimistössä suurenee. Sitoutumalla TNFα-proteiiniin Amsparity estää sen toiminnan ja vähentää näihin sairauksiin liittyviä tulehdusprosesseja. 

Nivelreuma 

Nivelreuma on tulehduksellinen nivelsairaus. 

Amsparity-valmistetta käytetään aikuisilla nivelreuman hoitoon. Jos sinulla on keskivaikea tai vaikea, aktiivinen nivelreuma, sinulle voidaan määrätä aluksi muita tähän tautiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, sinulle voidaan määrätä nivelreuman hoitoon Amsparity-valmistetta. 

Amsparity-valmistetta voidaan käyttää vaikean, aktiivisen ja etenevän nivelreuman hoitoon myös ilman aiempaa metotreksaattihoitoa. 

Amsparity voi hidastaa taudin aiheuttamaa nivelten luu‑ ja rustovaurioiden etenemistä ja edistää fyysistä toimintakykyä. 

Amsparity-valmistetta käytetään yleensä yhdessä metotreksaatin kanssa. Jos lääkärisi pitää metotreksaattia epätarkoituksenmukaisena, Amsparity-valmistetta voidaan antaa yksinään. 

Moninivelinen lastenreuma

Moninivelinen lastenreuma on nivelten tulehduksellinen sairaus, joka yleensä puhkeaa lapsuudessa. 

Amsparity-valmistetta käytetään 2–17‑vuotiailla lapsilla ja nuorilla moninivelisen lastenreuman hoitoon. Saat ehkä ensin muita tautiprosessiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, potilaille annetaan Amsparity-valmistetta moninivelisen lastenreuman hoitoon. 

Entesiitteihin liittyvä niveltulehdus lapsilla

Lasten entesiitteihin liittyvä niveltulehdus on nivelten sekä jänteiden ja luiden yhtymäkohtien tulehduksellinen sairaus.

Amsparity-valmistetta käytetään 6–17‑vuotiailla lapsilla ja nuorilla entesiitteihin liittyvän niveltulehduksen hoitoon. Saat ehkä ensin muita tautiprosessiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, potilaille annetaan Amsparity-valmistetta entesiitteihin liittyvän niveltulehduksen hoitoon.

Selkärankareuma ja aksiaalinen spondylartriitti (ilman radiografista näyttöä selkärankareumasta) 

Selkärankareuma ja aksiaalinen spondylartriitti (ilman radiografista näyttöä selkärankareumasta) ovat selkärangan tulehduksellisia sairauksia. 

Amsparity-valmistetta käytetään aikuisilla selkärankareuman ja aksiaalisen spondylartriitin (ilman radiografista näyttöä selkärankareumasta) hoitoon. Jos sinulla on selkärankareuma tai aksiaalinen spondylartriitti (ilman radiografista näyttöä selkärankareumasta), saat ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi merkkien ja oireiden vähentämiseen. 

Nivelpsoriaasi 

Nivelpsoriaasi on tulehduksellinen niveltauti, joka liittyy psoriaasiin. 

Amsparity-valmistetta käytetään aikuisilla nivelpsoriaasin hoitoon. Amsparity voi hidastaa taudin aiheuttamaa nivelten luu‑ ja rustovaurioiden etenemistä ja parantaa fyysistä toimintakykyä. 

Läiskäpsoriaasi aikuisilla ja lapsilla 

Läiskäpsoriaasi on tulehduksellinen ihosairaus, joka aiheuttaa punaisia, hilseileviä, karstaisia ihottumaläiskiä, joita peittää hopeanharmaa hilse. Läiskäpsoriaasi voi vaikuttaa myös kynsiin aiheuttaen kynsien haurastumista, paksuuntumista ja irtoamista alustastaan. Tämä voi aiheuttaa kipua. Psoriaasin uskotaan johtuvan elimistön immuunijärjestelmän häiriöstä, joka lisää ihosolujen tuotantoa. 

Amsparity-valmistetta käytetään aikuisilla keskivaikean ja vaikean psoriaasin hoitoon. Amsparity-valmistetta käytetään myös vaikean läiskäpsoriaasin hoitoon 4–17‑vuotiailla lapsilla ja nuorilla, joilla paikallishoito ja valohoidot eivät ole vaikuttaneet riittävän tehokkaasti tai joille ne eivät sovellu. 

Hidradenitis suppurativa aikuisilla ja nuorilla 

Hidradenitis suppurativa eli HS-tauti (jota nimitetään joskus taiveakneksi) on pitkäaikainen ja usein kivulias tulehduksellinen ihosairaus. Sen oireita voivat olla mm. aristavat kyhmyt ja märkäpesäkkeet (absessit), joista voi vuotaa märkää. Sairaus oireilee usein tietyillä ihoalueilla, kuten rintojen alla, kainaloissa, sisäreisissä, nivusissa ja pakaroissa. Kyseisillä alueilla voi esiintyä myös arpeutumista. 

Amsparity-valmistetta käytetään HS-taudin hoitoon aikuisilla ja nuorilla 12 vuoden iästä alkaen. Amsparity voi vähentää kyhmyjen ja märkäpesäkkeiden määrää ja lievittää sairauteen usein liittyvää kipua. Saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta. 

Crohnin tauti aikuisilla ja lapsilla 

Crohnin tauti on tulehduksellinen suolistosairaus. 

Amsparity-valmistetta käytetään aikuisilla ja 6–17‑vuotiailla lapsilla Crohnin taudin hoitoon. 

Jos sairastat Crohnin tautia, saat ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta Crohnin taudin oireiden ja merkkien lievittämiseksi. 

Haavainen paksusuolitulehdus aikuisilla ja lapsilla 

Haavainen paksusuolitulehdus on tulehduksellinen paksusuolisairaus. 

Amsparity-valmistetta käytetään aikuisilla ja 6–17-vuotiailla lapsilla keskivaikean tai vaikean haavaisen paksusuolitulehduksen hoitoon. Jos sairastat haavaista paksusuolitulehdusta, saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi oireiden ja merkkien lievittämiseksi. 

Ei-infektioperäinen uveiitti aikuisilla ja lapsilla

Ei-infektioperäinen uveiitti on tulehduksellinen sairaus, joka kohdistuu tiettyihin silmän alueisiin. Tämä tulehdus voi aiheuttaa näkökyvyn heikkenemistä ja/tai lasiaissamentumaa silmässä (mustia täpliä tai rihmoja, jotka liikkuvat näkökentän poikki). Amsparity toimii vähentäen tätä tulehdusta.

Amsparity-valmistetta käytetään
· aikuisilla ei-infektioperäisen uveiitin hoitoon, kun tulehdus on silmän takaosassa
· lapsilla 2 vuoden iästä alkaen kroonisen ei-infektioperäisen uveiitin hoitoon, kun tulehdus on silmän etuosassa. 

Saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi merkkien ja oireiden vähentämiseen.


2.	Mitä sinun on tiedettävä, ennen kuin käytät Amsparity-valmistetta 

Älä käytä Amsparity-valmistetta

· jos olet allerginen adalimumabille tai tämän lääkkeen jollekin muulle aineelle (lueteltu kohdassa 6) 

· jos sinulla on jokin vakava tulehdus, mukaan lukien aktiivinen tuberkuloosi, verenmyrkytys (sepsis) tai opportunistinen infektio (heikentyneeseen immuunijärjestelmään liittyvä epätavallinen infektio). On tärkeää, että kerrot lääkärillesi, jos sinulla on tulehduksen oireita, kuten esim. kuumetta, haavoja, väsymystä tai hampaisiin liittyviä ongelmia (ks. Varoitukset ja varotoimet). 

· jos sinulla on keskivaikea tai vaikea sydämen vajaatoiminta. Jos sinulla on tai on ollut jokin vakava sydänsairaus, on erityisen tärkeää, että kerrot asiasta lääkärille (ks. Varoitukset ja varotoimet). 

Varoitukset ja varotoimet 

Keskustele lääkärin tai apteekkihenkilökunnan kanssa ennen kuin käytät Amsparity-valmistetta.

On tärkeää, että sinä ja lääkärisi merkitsette muistiin lääkkeesi tuotenimen ja eränumeron.

Allergiset reaktiot

· Jos sinulla esiintyy allergisia reaktioita, joiden oireita voivat olla puristava tunne rinnassa, hengityksen vinkuna, huimaus, turvotus tai ihottuma, lopeta Amsparity-valmisteen käyttö ja ota heti yhteys lääkäriisi, sillä reaktiot voivat joskus harvoin olla hengenvaarallisia. 

Infektiot

· Jos sinulla on jokin tulehdus, kuten pitkäaikainen tai paikallinen tulehdus (esim. säärihaava), neuvottele lääkärisi kanssa ennen kuin aloitat Amsparity-valmisteen käytön. Mikäli olet epävarma, käänny lääkärin puoleen. 

· Amsparity saattaa lisätä infektio- eli tulehdusalttiutta. Tämä riski voi lisääntyä, jos keuhkojen toiminta on heikentynyt. Nämä infektiot saattavat olla vakavia, ja niitä voivat olla esimerkiksi tuberkuloosi viruksen, sienen, parasiitin tai bakteerin aiheuttama infektio tai muut opportunistiset infektiot ja vakava verenmyrkytys. jotka voivat harvinaisissa tapauksissa olla hengenvaarallisia. Jos sinulla esiintyy oireita, kuten kuumetta, haavoja, väsymystä tai hampaisiin liittyviä ongelmia, on tärkeää, että kerrot niistä lääkärillesi. Lääkärisi voi suositella Amsparity-hoidon väliaikaista keskeyttämistä. 

Tuberkuloosi

· Ennen Amsparity-hoidon aloittamista lääkärisi tutkii sinut tuberkuloosin merkkien ja oireiden varalta, koska adalimumabia saavilla potilailla on raportoitu tuberkuloosia. Tarkastukseen kuuluu huolellinen aikaisempien sairauksien kartoitus, ja tarvittavat testit (kuten esim. keuhkojen röntgenkuvaus ja tuberkuliinikoe). Nämä tiedot ja tulokset tulee merkitä Potilaskorttiisi. 

· Jos sinulla on aikaisemmin ollut tuberkuloosi tai jos olet ollut tekemisissä sellaisen henkilön kanssa, jolla on ollut tuberkuloosi, on erityisen tärkeää, että kerrot siitä lääkärillesi. 

· Tuberkuloosi voi kehittyä hoidon aikana, vaikka olet saanut ennaltaehkäisevää hoitoa tuberkuloosin varalta. 

· Jos havaitset hoidon aikana tai sen jälkeen tuberkuloosin (pitkittynyt yskä, painonlasku, voimattomuus, lievä kuume) tai jonkin muun tulehduksen oireita, käänny välittömästi lääkärin puoleen. 

Matkat / uusiutuva infektio

· Kerro lääkärillesi, jos asut tai matkustat alueilla, joilla sieni-infektioita, kuten histoplasmoosia, koksidioidomykoosia tai blastomykoosia, esiintyy. 

· Jos sinulla on esiintynyt toistuvia tulehduksia tai muita tulehdusriskiä lisääviä tiloja, kerro niistä lääkärillesi. 

· Sinun tulee erityisesti tarkkailla infektion merkkejä Amsparity-hoidon aikana. On tärkeää, että kerrot lääkärillesi, jos huomaat infektion merkkejä, kuten kuumetta, haavoja, väsymyksen tunnetta tai ongelmia hampaiden kanssa.

B‑hepatiitti

· Kerro lääkärillesi, jos olet B‑hepatiittiviruksen (HBV) kantaja, jos sinulla on aktiivinen HBV-infektio, tai jos epäilet, että HBV-tartunta on kohdallasi mahdollinen. Lääkärin tulisi testata sinut HBV-infektion varalta. Adalimumabi saattaa aiheuttaa HBV-infektion uudelleenaktivoitumisen tämän viruksen kantajilla. HBV-infektion uudelleenaktivoituminen voi joskus harvoin olla hengenvaarallista, etenkin jos käytät muita immuunijärjestelmän toimintaa hillitseviä lääkkeitä. 

Yli 65‑vuotiaat

· Jos olet yli 65‑vuotias, voit olla alttiimpi infektiolle Amsparity-hoidon aikana. Sinun ja lääkärisi tulee erityisesti tarkkailla infektion merkkejä Amsparity-hoidon aikana. On tärkeää, että kerrot lääkärillesi, jos huomaat infektion merkkejä, kuten kuumetta, haavoja, väsymyksen tunnetta tai ongelmia hampaiden kanssa. 

Leikkaus tai hammashoito

· Ilmoita lääkärillesi käyttäväsi Amsparity-valmistetta, mikäli joudut leikkaukseen tai hammashoitoon. Lääkärisi voi suositella Amsparity-hoidon väliaikaista keskeyttämistä. 

Demyelinoiva sairaus

· Jos sinulla on tai sinulle tulee demyelinoiva sairaus, kuten esimerkiksi MS-tauti (sairaus, joka vaikuttaa hermojen ympärillä oleviin eristekerroksiin), lääkärisi päättää, sopiiko Amsparity-hoito sinulle tai voitko jatkaa sitä. Kerro lääkärillesi välittömästi, jos sinulle tulee oireita kuten näkömuutoksia, käsivarsien tai jalkojen heikkoutta tai minkä tahansa ruumiinosan puutumista tai pistelyä. 

Rokotukset

· Tietyt rokotteet sisältävät eläviä mutta heikennettyjä tauteja aiheuttavia bakteereja tai viruksia, jotka voivat aiheuttaa infektioita ja joita ei saa antaa Amsparity-hoidon aikana. Kysy neuvoa lääkäriltäsi, ennen minkään rokotuksen ottamista. On hyvä varmistaa aina mahdollisuuksien mukaan, että lapsi saa kaikki ajankohtaisten rokotussuositusten mukaiset rokotukset ennen Amsparity-hoidon aloittamista. Jos käytit Amsparity-valmistetta raskaana ollessasi, vauvallasi voi olla korkeampi riski saada tällainen rokotteeseen liittyvä infektio noin viisi kuukautta viimeisen raskaudenaikaisen Amsparity-annoksen jälkeen. On tärkeää, että kerrot vauvaasi hoitavalle lääkärille ja muille terveydenhuollon ammattilaisille, että olet käyttänyt Amsparity-valmistetta raskauden aikana, jotta he voivat päättää, milloin vauvasi tulisi rokottaa. 

Sydänvaivat

· On tärkeää, että kerrot lääkärillesi, mikäli sinulla on tai on ollut vakava sydänvaiva. Jos sinulla on lievä sydämen vajaatoiminta ja käytät Amsparity-valmistetta, on lääkärisi seurattava sydämen vajaatoiminnan tilaa tarkoin. Mikäli huomaat uusia sydänvaivoja tai aikaisemmat pahenevat (esim. hengenahdistusta tai jalkojen turvotusta), on sinun otettava välittömästi yhteyttä lääkäriisi. 

Kuume, mustelmataipumus, verenvuototaipumus tai kalpeus

· Joidenkin potilaiden elimistö ei ehkä pysty tuottamaan riittävästi verisoluja, jotka auttavat elimistöäsi torjumaan infektioita ja pysäyttämään verenvuodon. Jos sinulla esiintyy pitkittynyttä kuumeilua, saat helposti mustelmia tai verenvuotoja, tai olet hyvin kalpea, ota välittömästi yhteyttä lääkäriisi. Lääkärisi saattaa päättää keskeyttää hoidon. 

Syöpä

· Adalimumabia tai muita TNF:n estäjiä käyttäneille lapsi- ja aikuispotilaille on kehittynyt hyvin harvinaisissa tapauksissa tietyntyyppisiä syöpiä. Potilailla, joilla on vakavampi ja pitkään kestänyt nivelreuma, saattaa olla keskimääräistä suurempi lymfooman (syöpä, joka vaikuttaa imukudoksiin) ja leukemian (syöpä, joka vaikuttaa vereen ja luuytimeen) riski. Jos käytät Amsparity-valmistetta, riski sairastua lymfoomaan, leukemiaan tai muuhun syöpään saattaa suurentua. Harvinaisissa tapauksissa spesifistä ja vakavaa lymfoomatyyppiä on havaittu adalimumabia käyttävillä potilailla. Jotkut näistä potilaista hoidettiin myös samanaikaisesti atsatiopriinilla tai merkaptopuriinilla. Kerro lääkärille, jos sinua hoidetaan atsatiopriinilla tai merkaptopuriinilla Amsparity-hoidon lisäksi.
 
· Lisäksi adalimumabihoitoa saavilla potilailla on havaittu muita ihosyöpiä kuin melanoomia. Jos sinulle kehittyy hoidon aikana tai sen jälkeen uusia ihomuutoksia tai aiempien ihomuutosten ulkonäkö muuttuu, kerro asiasta lääkärillesi. 

· Keuhkoahtaumatautipotilailla, joita on hoidettu eräällä toisella TNF:n estäjällä, on esiintynyt muita syöpiä kuin lymfoomia. Jos sinulla on keuhkoahtaumatauti tai tupakoit paljon, keskustele lääkärisi kanssa siitä, sopiiko TNF:n estäjähoito sinulle. 

Autoimmuunisairaudet

· Joskus harvoin Amsparity-hoidosta saattaa seurata lupuksen kaltainen oireyhtymä. Käänny lääkärin puoleen, jos ilmenee oireita kuten pitkään jatkuvaa ihottumaa, jonka syy ei selviä, kuumetta, nivelkipua tai väsymystä.

Muut lääkevalmisteet ja Amsparity 

Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. 

Amsparity-valmistetta voidaan käyttää samanaikaisesti metotreksaatin tai tiettyjen tautia hillitsevien reumalääkkeiden (esimerkiksi sulfasalatsiini, hydroksiklorokiini, leflunomidi tai pistoksina annettavat kultalääkkeet) sekä kortikosteroidien tai kipulääkkeiden, kuten steroideihin kuulumattomien tulehduskipulääkkeiden (NSAID-lääkkeiden), kanssa. 

Älä käytä Amsparity-valmistetta anakinraa tai abataseptia sisältävien lääkkeiden kanssa kohonneen vakavan infektioriskin vuoksi. Adalimumabin tai muiden TNF:n estäjien yhteiskäyttöä anakinran tai abataseptin kanssa ei suositella, koska yhteiskäyttö saattaa suurentaa infektioiden (myös vakavien infektioiden) ja muiden mahdollisten farmakologisten yhteisvaikutusten riskiä. Jos sinulla on kysyttävää, ota yhteyttä lääkäriisi. 

Raskaus ja imetys 

Sinun on harkittava riittävää raskaudenehkäisyä Amsparity-hoidon aikana ja vähintään 5 kuukautta viimeisen Amsparity-annoksen jälkeen.

Jos olet raskaana, epäilet olevasi raskaana tai jos suunnittelet raskautta, kysy lääkäriltä neuvoa ennen tämän lääkkeen käyttöä.

Amsparity-valmistetta saa käyttää raskausaikana vain, jos se on tarpeellista.

Raskaustutkimuksen mukaan äidin raskausaikana saama adalimumabihoito ei suurentanut synnynnäisten kehityshäiriöiden riskiä verrattuna tilanteeseen, jossa samaa sairautta sairastava äiti ei saanut adalimumabihoitoa.

Amsparity-valmistetta voidaan käyttää imetysaikana.

Jos käytät Amsparity-valmistetta raskaana ollessasi, vauvallasi voi olla korkeampi riski saada infektio. On tärkeää, että kerrot vauvaasi hoitavalle lääkärille ja muille terveydenhuollon ammattilaisille, että olet käyttänyt Amsparity-valmistetta raskauden aikana, ennen kuin vauvasi saa mitään rokotteita (lisätietoa rokotteista, ks. kohta Varoitukset ja varotoimet).

Ajaminen ja koneiden käyttö 

Amsparity voi vaikuttaa vähäisessä määrin autolla tai polkupyörällä ajokykyyn tai kykyyn käyttää koneita. Amsparity-valmisteen ottamisen jälkeen voi esiintyä kiertohuimausta eli tunnetta, että ympäristö kieppuu silmissä, ja näköhäiriöitä. 

Amsparity sisältää polysorbaatti 80:a

Tämä lääkevalmiste sisältää yhdessä esitäytetyssä 0,8 ml:n kerta-annosruiskussa 0,16 mg polysorbaatti 80:a, joka vastaa 0,2 mg:aa/ml polysorbaatti 80:a. Polysorbaatit saattavat aiheuttaa allergisia reaktioita. Jos lapsellasi on allergioita, kerro asiasta lääkärille.

Amsparity sisältää natriumia

Tämä lääkevalmiste sisältää alle 1 mmol natriumia (23 mg) per 0,8 ml:n annos eli sen voidaan sanoa olevan ”natriumiton”.


3.	Miten Amsparity-valmistetta käytetään 

Käytä tätä lääkettä juuri siten kuin lääkäri on määrännyt tai apteekkihenkilökunta on neuvonut. Tarkista ohjeet lääkäriltä tai apteekista, jos olet epävarma. Lääkärisi voi määrätä toista vahvuutta Amsparity-valmistetta, jos tarvitset eri annoksen.

Amsparity pistetään ihon alle (subkutaanisesti).

Aikuisten nivelreuma, nivelpsoriaasi, selkärankareuma tai aksiaalinen spondylartriitti ilman radiografista näyttöä selkärankareumasta

Tavanomainen annos nivelreumaa, selkärankareumaa, aksiaalista spondylartriittia (ilman radiografista näyttöä selkärankareumasta) tai nivelpsoriaasia sairastaville aikuisille on 40 mg:n kerta-annos adalimumabia joka toinen viikko. 

Nivelreumapotilailla metotreksaattilääkitystä jatketaan Amsparity-valmisteen käytön aikana. Jos lääkärisi pitää metotreksaattia epätarkoituksenmukaisena, Amsparity-valmistetta voidaan antaa yksinään. 

Jos sinulla on nivelreuma etkä saa Amsparity-valmisteen lisäksi metotreksaattia, lääkärisi saattaa päättää antaa 40 mg Amsparity-valmistetta viikoittain tai 80 mg joka toinen viikko. 

Moninivelinen lastenreuma 

Lapset ja nuoret 2 vuoden iästä alkaen, paino 10 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko. 

Lapset, nuoret ja aikuiset 2 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Entesiitteihin liittyvä niveltulehdus 

Lapset ja nuoret 6 vuoden iästä alkaen, paino 15 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko.

Lapset, nuoret ja aikuiset 6 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Aikuisten psoriaasi

Psoriaasia sairastavilla aikuisilla tavanomainen aloitusannos on 80 mg (kaksi 40 mg injektiota yhtenä päivänä), jonka jälkeen hoitoa jatketaan 40 mg annoksilla joka toinen viikko. Ensimmäinen 40 mg annos otetaan viikon kuluttua aloitusannoksesta. Amsparity-valmisteen käyttöä tulee jatkaa niin kauan kuin sinulle on määrätty. Jos tällä annoksella ei saada riittävää hoitovastetta, lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

Läiskäpsoriaasi lapsilla ja nuorilla 

4–17‑vuotiaat lapset ja nuoret, paino 15 kg tai enemmän mutta alle 30 kg

Amsparity-valmisteen suositusannos on 20 mg:n aloitusannos, jonka jälkeen 20 mg viikon kuluttua. Tämän jälkeen tavallinen annos on 20 mg joka toinen viikko.

4–17‑vuotiaat lapset ja nuoret, paino 30 kg tai enemmän

Amsparity-valmisteen suositusannos on 40 mg:n aloitusannos, jonka jälkeen 40 mg viikon kuluttua. Tämän jälkeen tavallinen annos on 40 mg joka toinen viikko.

Hidradenitis suppurativa aikuisilla

Tavanomainen annostus HS-taudin hoidossa on 160 mg aloitusannos (neljä 40 mg injektiota yhtenä päivänä tai kaksi 40 mg injektiota vuorokaudessa kahtena peräkkäisenä päivänä) ja kahden viikon kuluttua tästä 80 mg annos (kaksi 40 mg injektiota yhtenä päivänä). Kaksi viikkoa myöhemmin siirrytään käyttämään 40 mg annoksia kerran viikossa tai 80 mg annoksia joka toinen viikko lääkärin määräyksen mukaan. On suositeltavaa, että käsittelet oireilevat alueet päivittäin antiseptisella ihohuuhteella. 

Hidradenitis suppurativa 12–17‑vuotiailla nuorilla, paino 30 kg tai enemmän

Suositeltu Amsparity-annos on 80 mg:n aloitusannos (kaksi 40 mg injektiota yhtenä päivänä), jonka jälkeen 40 mg joka toinen viikko alkaen viikon kuluttua ensimmäisestä annoksesta. Jos hoitovasteesi Amsparity-annostukselle 40 mg joka toinen viikko ei ole riittävä, lääkärisi voi tihentää annosväliä niin, että lääkettä otetaan 40 mg joka viikko tai 80 mg joka toinen viikko. 

On suositeltavaa, että käsittelet oireilevat alueet päivittäin antiseptisella ihohuuhteella. 

Aikuisten Crohnin tauti 

Crohnin tautia hoidettaessa aloitusannos on 80 mg (kaksi 40 mg injektiota yhtenä päivänä), jonka jälkeen 40 mg joka toinen viikko kahden viikon kuluttua. Jos nopeampi hoitovaste on tarpeen, lääkärisi voi määrätä sinulle 160 mg aloitusannoksen (neljä 40 mg injektiota yhtenä päivänä tai kaksi 40 mg injektiota vuorokaudessa kahtena peräkkäisenä päivänä). Tämän jälkeen otetaan 80 mg (kaksi 40 mg injektiota yhtenä päivänä) kahden viikon kuluttua, jonka jälkeen 40 mg joka toinen viikko. Jos tällä annoksella ei saada riittävää hoitovastetta, lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

Crohnin tauti lapsilla ja nuorilla 

6–17‑vuotiaat lapset ja nuoret, paino alle 40 kg 

Tavanomainen annostus on 40 mg aloitusannos ja kahden viikon kuluttua tästä 20 mg annos. Jos nopeampi hoitovaste on tarpeen, lääkäri saattaa määrätä 80 mg aloitusannoksen (kaksi 40 mg injektiota yhtenä päivänä). Kahden viikon kuluttua tästä otetaan 40 mg annos. 

Tämän jälkeen tavanomainen annos on 20 mg joka toinen viikko. Jos lapsesi hoitovaste ei ole riittävä lääkäri saattaa lyhentää annosväliä 20 mg:aan joka viikko. 

6–17‑vuotiaat lapset ja nuoret, paino 40 kg tai enemmän

Tavanomainen annostus on 80 mg (kaksi 40 mg injektiota yhtenä päivänä) aloitusannos ja kahden viikon kuluttua tästä 40 mg annos. Jos nopeampi hoitovaste on tarpeen, lääkäri saattaa määrätä 160 mg aloitusannoksen (neljä 40 mg injektiota yhtenä päivänä tai kaksi 40 mg injektiota kahtena peräkkäisenä päivänä). Kahden viikon kuluttua tästä otetaan 80 mg annos (kaksi 40 mg injektiota yhtenä päivänä). 

Tämän jälkeen tavanomainen annos on 40 mg joka toinen viikko. Jos lapsesi hoitovaste ei ole riittävä lääkäri saattaa suurentaa annostusta 40 mg:aan joka viikko tai 80 mg:aan joka toinen viikko. 

Aikuisten haavainen paksusuolitulehdus 

Haavaista paksusuolitulehdusta sairastavilla aikuisilla tavanomainen aloitusannos on 160 mg (neljä 40 mg injektiota yhtenä päivänä tai kaksi 40 mg injektiota vuorokaudessa kahtena peräkkäisenä päivänä), sitten 80 mg (kaksi 40 mg injektiota yhtenä päivänä) viikolla 2 ja sen jälkeen 40 mg joka toinen viikko. Lääkäri voi suurentaa annostusta tasolle 40 mg joka viikko tai 80 mg joka toinen viikko hoitovasteestasi riippuen. 

Haavainen paksusuolitulehdus lapsilla ja nuorilla 

Lapset ja nuoret 6 vuoden iästä alkaen, paino alle 40 kg

Tavanomainen Amsparity-annos on 80 mg aloitusannos (kaksi 40 mg injektiota yhtenä päivänä), jonka jälkeen 40 mg (yksi 40 mg injektio) kahden viikon kuluttua. Tämän jälkeen tavallinen annos on 40 mg joka toinen viikko.

Potilaiden, jotka täyttävät 18 vuotta käyttäessään annosta 40 mg joka toinen viikko, tulee jatkaa hoitoa heille määrätyllä annoksella.

Lapset ja nuoret 6 vuoden iästä alkaen, paino 40 kg tai enemmän 

Tavanomainen Amsparity-annos on 160 mg aloitusannos (neljä 40 mg injektiota yhtenä päivänä tai kaksi 40 mg injektiota kahtena peräkkäisenä päivänä), jonka jälkeen 80 mg (kaksi 40 mg injektiota yhtenä päivänä) kahden viikon kuluttua. Tämän jälkeen tavallinen annos on 80 mg joka toinen viikko.

Potilaiden, jotka täyttävät 18 vuotta käyttäessään annosta 80 mg joka toinen viikko, tulee jatkaa hoitoa heille määrätyllä annoksella.

Aikuisten ei-infektioperäinen uveiitti

Ei-infektioperäistä uveiittia sairastavilla aikuisilla tavanomainen aloitusannos on 80 mg (kaksi injektiota yhtenä päivänä) ja sen jälkeen 40 mg joka toinen viikko alkaen viikon kuluttua aloitusannoksesta. Amsparity-valmisteen käyttöä tulee jatkaa niin kauan kuin lääkäri on sinulle määrännyt. 

Ei-infektioperäisessä uveiitissa voi jatkaa kortikosteroidien tai muiden immuunijärjestelmään vaikuttavien lääkkeiden käyttöä yhdessä Amsparity-valmisteen kanssa. Amsparity voidaan antaa myös yksistään. 

Ei-infektioperäinen uveiitti lapsilla ja nuorilla 2 vuoden iästä alkaen

Lapset ja nuoret 2 vuoden iästä alkaen, paino alle 30 kg

Tavanomainen Amsparity-annos on 20 mg joka toinen viikko metotreksaatin kanssa.

Lääkäri voi määrätä myös 40 mg aloitusannoksen, joka otetaan viikko ennen tavanomaisen annoksen aloitusta.

Lapset ja nuoret 2 vuoden iästä alkaen, paino 30 kg tai enemmän

Tavanomainen Amsparity-annos on 40 mg joka toinen viikko metotreksaatin kanssa.

Lääkäri voi määrätä myös 80 mg aloitusannoksen, joka otetaan viikko ennen tavanomaisen annoksen aloitusta.

Antotapa 

Amsparity pistetään ihon alle (subkutaanisesti). 

Tarkat ohjeet Amsparity-valmisteen pistämisestä (Käyttöohjeet) löytyvät tämän pakkausselosteen lopusta. 

Jos käytät enemmän Amsparity-valmistetta kuin sinun pitäisi 

Jos pistät Amsparity-valmistetta vahingossa useammin kuin lääkärisi on neuvonut, ota yhteys lääkäriisi tai apteekkihenkilökuntaan ja kerro, että olet ottanut enemmän kuin sinun piti. Ota lääkkeen ulkopakkaus aina mukaasi, vaikka se olisi tyhjä. 

Jos unohdat käyttää Amsparity-valmistetta

Jos unohdat annoksen, pistä seuraava Amsparity-annos heti kun muistat. Pistä seuraava annos alkuperäisen aikataulun mukaisesti ikään kuin et olisi unohtanutkaan annosta. 

Jos lopetat Amsparity-valmisteen käytön

Päätöksestä lopettaa Amsparity tulee keskustella lääkärin kanssa. Oireesi voivat palata käytön lopettamisen jälkeen. 

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen. 


4.	Mahdolliset haittavaikutukset 

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Useimmat haittavaikutukset ovat lieviä tai kohtalaisia. Jotkut voivat kuitenkin olla vakavia ja hoitoa vaativia. Haittavaikutuksia voi ilmetä vielä viimeisen Amsparity-pistoksen jälkeisten 4 kuukauden aikana. 

Käänny lääkärin puoleen välittömästi, jos havaitset jotain seuraavista

· vaikeaa ihottumaa, nokkosihottumaa tai muita allergisen reaktion merkkejä 
· kasvojen, käsien, jalkojen turvotusta 
· hengitys- tai nielemisvaikeuksia 
· hengenahdistusta rasituksessa tai makuulla tai jalkojen turvotusta. 

Käänny lääkärin puoleen niin pian kuin mahdollista, jos havaitset jotain seuraavista:

· infektion merkkejä, kuten kuumetta, sairaudentunnetta, haavaumia, hammasongelmia, kirvelyä virtsatessa, heikkouden tai väsymyksen tunnetta tai yskää 
· hermoston ongelmien oireita, kuten pistelyä, tunnottomuutta, kaksoiskuvia tai käsien tai jalkojen heikkoutta 
· ihosyövän merkkejä, kuten kuhmuja tai avoin haava tai haavauma, joka ei parane 
· verenkuvan häiriöihin viittaavia merkkejä ja oireita, kuten pitkittynyttä kuumeilua, mustelmataipumusta, verenvuotoa, kalpeutta. 

Yllä kuvatut oireet voivat olla alla mainittujen adalimumabihoidon yhteydessä esiintyneiden haittavaikutusten merkkejä.

Hyvin yleiset (voi esiintyä yli yhdellä potilaalla 10:stä)

· pistoskohdan reaktiot (esim. kipu, turvotus, punoitus tai kutina) 
· hengitystieinfektiot (mm. nuhakuume, nuha, sinuiitti, keuhkokuume) 
· päänsärky 
· vatsakipu 
· pahoinvointi ja oksentelu 
· ihottuma 
· lihas‑ ja nivelkipu. 

Yleiset (voi esiintyä enintään yhdellä potilaalla 10:stä)

· vakavat tulehdukset (mm. verenmyrkytys ja influenssa) 
· suolistotulehdukset (mm. maha-suolitulehdus)
· ihotulehdukset (mm. ihon ja ihonalaiskudoksen tulehdus tai vyöruusu) 
· korvatulehdukset 
· suutulehdukset (mm. hammastulehdukset ja huuliherpes) 
· sukuelininfektiot 
· virtsatieinfektiot 
· sieni-infektiot 
· nivelinfektiot 
· hyvänlaatuiset kasvaimet 
· ihosyöpä 
· allergiat (myös kausiallergiat) 
· nestehukka 
· mielialan muutokset (myös masentuneisuus) 
· ahdistuneisuus 
· univaikeudet 
· tuntohäiriöt, kuten pistely, kihelmöinti tai tunnottomuus 
· migreeni 
· hermojuuren puristustilan oireet (mm. alaselkäkipu ja jalkakipu) 
· näköhäiriöt 
· silmätulehdus 
· silmäluomen tulehdus ja silmän turvotus 
· kiertohuimaus 
· sydämentykytys 
· korkea verenpaine 
· kuumat aallot 
· verenpurkaumat (hyytyneen veren aiheuttama kiinteä turvotus) 
· yskä 
· astma 
· hengenahdistus 
· ruoansulatuskanavan verenvuoto 
· ylävatsavaivat (ruoansulatusvaivat, vatsan turvotus, närästys) 
· ruokatorven refluksitauti 
· Sjögrenin oireyhtymä (johon liittyy mm. suun ja silmien kuivumista) 
· kutina 
· kutiava ihottuma 
· mustelmanmuodostus 
· ihotulehdus (esim. ihottuma) 
· kynsien murtuminen 
· lisääntynyt hikoilu 
· hiustenlähtö 
· psoriaasin puhkeaminen tai paheneminen 
· lihaskrampit 
· verivirtsaisuus 
· munuaisvaivat 
· rintakipu 
· turvotus 
· kuume 
· verihiutalemäärän väheneminen, jolloin verenvuotojen ja mustelmien riski suurenee 
· heikentynyt paraneminen. 

Melko harvinaiset (voi esiintyä enintään yhdellä potilaalla 100:sta)

· opportunistiset (epätavalliset) infektiot (mm. tuberkuloosi ja muut vastustuskyvyn heikkenemisestä johtuvat infektiot) 
· hermostoinfektiot (mm. virusperäinen aivokalvotulehdus) 
· silmätulehdukset 
· bakteerien aiheuttamat tulehdukset 
· divertikuliitti (paksusuolen umpipussin tulehdus) 
· syöpä, mm. imuteihin vaikuttava syöpä (lymfooma) ja melanooma (ihosyöpätyyppi) 
· immunologinen häiriö, joka voi vaikuttaa keuhkoihin, ihoon ja imusolmukkeisiin (yleisimmin esiintyy sarkoidoosina) 
· vaskuliitti (verisuonitulehdus) 
· vapina 
· neuropatia (hermovaurio)
· aivohalvaus
· kaksoiskuvat 
· kuulon heikkeneminen, korvien soiminen 
· epäsäännöllisiltä tuntuvat sydämenlyönnit, kuten muljahtelu 
· sydänvaivat, jotka voivat aiheuttaa hengenahdistusta tai nilkkojen turvotusta 
· sydänkohtaus 
· pullistumat suurten valtimoiden seinämissä; tulehdus ja veritulppa laskimossa; verisuonitukos 
· hengenahdistusta aiheuttavat keuhkosairaudet (mm. keuhkotulehdus) 
· keuhkoembolia (keuhkoveritulppa) 
· pleuraeffuusio (nesteen epänormaali kertyminen keuhkopussinonteloon) 
· haimatulehdus, joka aiheuttaa voimakasta vatsa- ja selkäkipua 
· nielemisvaikeudet 
· kasvojen turvotus 
· sappirakon tulehdus, sappikivet 
· maksan rasvoittuminen 
· öinen hikoilu 
· arpimuodostus 
· poikkeava lihaskudoksen hajoaminen 
· systeeminen lupus (immunologinen häiriö, johon kuuluu ihon, sydämen, keuhkojen, nivelten ja muiden elinjärjestelmien tulehdus) 
· unen katkonaisuus 
· impotenssi 
· tulehdukset. 

Harvinaiset (voi esiintyä enintään yhdellä potilaalla 1 000:sta)

· leukemia (syöpä, joka vaikuttaa vereen ja luuytimeen) 
· vaikea allerginen reaktio ja sokki 
· MS-tauti 
· hermostohäiriöt (esim. näköhermotulehdus ja Guillain–Barrén oireyhtymä, johon voi liittyä lihasheikkoutta, tuntohäiriöitä ja käsivarsien ja ylävartalon pistelyä) 
· sydänpysähdys 
· keuhkofibroosi (keuhkojen arpeutuminen) 
· suolen puhkeama 
· hepatiitti 
· B‑hepatiitin uudelleenaktivoituminen 
· autoimmuunihepatiitti (immuunijärjestelmän aiheuttama maksatulehdus) 
· ihon verisuonitulehdus 
· Stevens-Johnsonin oireyhtymä (henkeä uhkaava reaktio, jossa esiintyy nuhakuumeen kaltaisia oireita ja rakkulaihottumaa) 
· allergisiin reaktioihin liittyvä kasvojen turvotus 
· erythema multiforme (monimuotoinen punavihoittuma) 
· lupuksen kaltainen oireyhtymä
· angioedeema (pienen ihoalueen turvotus)
· likenoidi ihoreaktio (kutiseva punavioletti ihottuma). 

Tuntematon (koska saatavissa oleva tieto ei riitä arviointiin)

· hepatospleeninen T‑solulymfooma (harvinainen, mutta usein kuolemaan johtava verisyöpä) 
· merkelinsolukarsinooma (tietty ihosyöpätyyppi) 
· Kaposin sarkooma, harvinainen syöpä, joka liittyy ihmisen herpesvirus 8 -infektioon. Kaposin sarkooma ilmenee yleisimmin sinipunaisina ihovaurioina.
· maksan vajaatoiminta 
· dermatomyosiitin paheneminen (ilmenee ihottumana, johon liittyy lihasheikkoutta)
· painonnousu (useimmilla potilailla paino nousi kuitenkin vain vähän). 

Jotkin adalimumabin haittavaikutuksista ovat oireettomia ja tulevat esiin vain verikokeissa. Tällaisia ovat esimerkiksi: 

Hyvin yleiset (voi esiintyä yli yhdellä potilaalla 10:stä)

· alhaiset veren valkosoluarvot 
· alhaiset veren punasoluarvot 
· kohonneet veren rasva-arvot 
· kohonneet maksaentsyymiarvot. 

Yleiset (voi esiintyä enintään yhdellä potilaalla ä 10:stä)

· korkeat veren valkosoluarvot 
· alhaiset verihiutalearvot 
· kohonneet veren virtsahappoarvot 
· poikkeavat veren natriumarvot 
· alhaiset veren kalsiumarvot 
· alhaiset veren fosfaattiarvot 
· korkeat verensokeriarvot 
· korkeat veren laktaattidehydrogenaasiarvot 
· autovasta-aineet veressä
· veren alhainen kaliumpitoisuus. 

Melko harvinaiset (voi esiintyä enintään yhdellä potilaalla 100:sta)

· kohonneet bilirubiiniarvot (maksakokeessa).

Harvinaiset (voi esiintyä enintään yhdellä potilaalla 1 000:sta) 

· alhaiset valkosolu-, punasolu- ja verihiutalearvot. 

Haittavaikutuksista ilmoittaminen 
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta. 


5.	Amsparity-valmisteen säilyttäminen 

Ei lasten ulottuville eikä näkyville. 

Älä käytä tätä lääkettä etiketissä/muovikotelon suojapaperissa/ulkopakkauksessa mainitun viimeisen käyttöpäivämäärän (EXP) jälkeen. 

Säilytä jääkaapissa (2 °C–8 °C). Ei saa jäätyä.

Pidä esitäytetty ruisku ulkopakkauksessa. Herkkä valolle. 

Vaihtoehtoinen säilytys:

Tarpeen mukaan (esimerkiksi matkustaessa) yksittäinen esitäytetty Amsparity-ruisku voidaan säilyttää huoneenlämmössä (alle 30 °C) enintään 30 päivää – varmista, että se on valolta suojassa. Kun ruisku on kertaalleen otettu pois jääkaapista, on se käytettävä 30 päivän sisällä tai hävitettävä, vaikka se palautettaisiin jääkaappiin. 

Sinun tulisi merkitä päivämäärä, jolloin ensimmäisen kerran poistit ruiskun jääkaapista, ja päivämäärä, jonka jälkeen se on hävitettävä. 

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa. 


6.	Pakkauksen sisältö ja muuta tietoa 

Mitä Amsparity sisältää 

Vaikuttava aine on adalimumabi. 

Muut aineet ovat L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi (ks. kohta 2 ”Amsparity sisältää polysorbaattia 80” ja ”Amsparity sisältää natriumia”). 

Lääkevalmisteen kuvaus ja pakkauskoko (-koot) 

Amsparity 40 mg injektioneste esitäytetyssä ruiskussa on steriili liuos, joka sisältää 40 mg adalimumabia 0,8 ml:ssa liuosta. 

Esitäytetty Amsparity-ruisku on lasinen ruisku, jossa on kirkasta adalimumabiliuosta, jonka väri vaihtelee värittömästä hyvin vaaleanruskeaan. Pakkauksessa on 1, 2, 4 tai 6 esitäytettyä ruiskua potilaskäyttöön sekä vastaavasti 2 (1 ylimääräinen), 2, 4 tai 6 alkoholia sisältävää puhdistuslappua. 

Kaikkia pakkauskokoja ei välttämättä ole myynnissä. 

Amsparity-valmistetta voi olla saatavilla injektiopullossa, esitäytetyssä ruiskussa ja/tai esitäytetyssä kynässä. 

Myyntiluvan haltija 

Pfizer Europe MA EEIG
Boulevard de la Plaine 17
1050 Bruxelles
Belgia

Valmistaja 

Pfizer Service Company BV
Hoge Wei 10
Hermeslaan 11
1932 Zaventem 1930
Belgia

Lisätietoja tästä lääkevalmisteesta antaa myyntiluvan haltijan paikallinen edustaja: 

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Kύπρος
PFIZER EΛΛAΣ A.E. (CYPRUS BRANCH)
Τηλ: +357 22 817690


	Česká Republika
Pfizer, spol.  s r.o.
Tel: +420-283-004-111

	Magyarország
Pfizer Kft.
Tel: +36 1 488 3700


	Danmark
Pfizer ApS
Tlf.: +45 44 201 100

	Malta
Vivian Corporation Ltd. 
Tel: +356 21344610


	Deutshland
PFIZER PHARMA GmbH
Tel: +49 (0)30 550055-51000

	Nederland
Pfizer bv
Tel: +31 (0)10 406 43 01


	България
Пфайзер Люксембург САРЛ,
Клон България
Teл: +359 2 970 4333

	Norge
Pfizer AS
Tlf: +47 67 52 61 00


	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
PFIZER EΛΛAΣ A.E.
Τηλ.: +30 210 67 85 800

	Polska
Pfizer Polska Sp. z o.o.
Tel.: +48 22 335 61 00


	España
Pfizer S.L.
Tel: +34 91 490 99 00


	Portugal
Laboratórios Pfizer, Lda.
Tel: +351 21 423 5500

	France
Pfizer 
Tél: +33 (0)1 58 07 34 40

	România
Pfizer România S.R.L
Tel: +40 (0) 21 207 28 00


	Hrvatska
Pfizer Croatia d.o.o.
Tel: +385 1 3908 777

	Slovenija
Pfizer Luxembourg SARL, Pfizer, podružnica
za svetovanje s področja farmacevtske
dejavnosti, Ljubljana
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenská Republika
Pfizer Luxembourg SARL, organizačná zložka
Tel: +421 2 3355 5500


	Ísland
Icepharma hf.
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040


	Italia
Pfizer S.r.l. 
Tel: +39 06 33 18 21

	Sverige
Pfizer AB
Tel: +46 (0)8 550 520 00


	Latvija
Pfizer Luxembourg SARL filiāle Latvijā
Tel. +371 67035775

	United Kingdom (Northern Ireland)
Pfizer Limited
Tel: +44 (0)1304 616161


	Lietuva
Pfizer Luxembourg SARL filialas Lietuvoje
Tel. +3705 2514000
	



Tämä pakkausseloste on tarkistettu viimeksi

Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu.

KÄYTTÖOHJEET
Amsparity (adalimumabi)
40 mg
Kerta-annoksen sisältävä esitäytetty ruisku pistokseen ihon alle

Säilytä tämä pakkausseloste. Tässä ohjeessa käydään vaihe vaiheelta läpi pistoksen valmistelu ja anto. 
Säilytä esitäytetty Amsparity-ruisku jääkaapissa (2 °C–8 °C). 
Säilytä esitäytetty Amsparity-ruisku alkuperäisessä kotelossaan käyttöhetkeen asti suoralta auringonvalolta suojaamiseksi.
Esitäytettyä Amsparity-ruiskua voi tarvittaessa (esimerkiksi matkalla) säilyttää huoneenlämmössä alle 30 °C:ssa enintään 30 päivän ajan.
Säilytä Amsparity, pistostarvikkeet ja kaikki muut lääkkeet poissa lasten ulottuvilta.

Pistoksena annettava Amsparity on kertakäyttöisessä esitäytetyssä ruiskussa, joka sisältää yhden lääkeannoksen.
Älä yritä pistää Amsparity-valmistetta, ennen kuin olet lukenut ja ymmärtänyt nämä käyttöohjeet. Jos lääkäri, sairaanhoitaja tai apteekkihenkilökunta arvioi, että sinä saatat tai sinua hoitava henkilö saattaa kyetä antamaan Amsparity-pistokset kotona, sinun on saatava opastusta Amsparity-pistoksen oikeasta valmistelu- ja pistämistavasta.
On myös tärkeää keskustella lääkärin, sairaanhoitajan tai apteekkihenkilökunnan kanssa sen varmistamiseksi, että ymmärrät Amsparity-annosteluohjeet. Muistat Amsparity-pistoksen antamisen helpommin, kun merkitset ajankohdan etukäteen kalenteriisi. Käänny lääkärin, sairaanhoitajan tai apteekkihenkilökunnan puoleen, jos sinulla on kysyttävää Amsparity-valmisteen oikeasta pistämistekniikasta.
Oikean pistämistekniikan omaksumisen jälkeen voi pistoksen antaa itse tai sen voi antaa potilasta hoitava henkilö.


1. Tarvittavat tarvikkeet

· Tarvitset seuraavat tarvikkeet jokaista Amsparity-pistosta varten: Etsi puhdas, tasainen työtaso, jolle voit asettaa tarvikkeet.
· 1 esitäytetty Amsparity-ruisku muovikotelossa (pahvipakkauksen sisällä)
· 1 alkoholia sisältävä puhdistuslappu (pahvipakkauksen sisällä)
· 1 vanutuppo tai harsotaitos (ei mukana Amsparity-pakkauksessa)
· Sopiva säiliö teräville jätteille (ei mukana Amsparity-pakkauksessa).
Tärkeää: Jos sinulla on kysyttävää Amsparity-valmisteen esitäytetystä ruiskusta tai itse lääkkeestä, käänny lääkärin, sairaanhoitajan tai apteekkihenkilökunnan puoleen.

2. Valmistelut

· Ota Amsparity-pakkaus jääkaapista.
· Avaa pakkaus ja ota sieltä esitäytetyn ruiskun sisältävä muovikotelo.
· Tarkista pakkaus ja muovikotelo; älä käytä, jos
· viimeinen käyttöpäivämäärä on ohi
· ruisku on jäätynyt tai sulanut
· ruisku on pudonnut (vaikka se näyttäisikin ehjältä)
· ruisku on ollut poissa jääkaapista yli 30 päivää
· ruisku näyttää vahingoittuneelta
· uuden pakkauksen sinetit on murrettu.
· Jos jokin edellä mainituista pitää paikkansa, hävitä esitäytetty ruisku samaan tapaan kuin käytetty ruisku. Tarvitset uuden esitäytetyn ruiskun pistostasi varten.
· Pese kädet saippualla ja vedellä. Kuivaa kädet hyvin. 
Jos sinulla on kysyttävää lääkkeestäsi, käänny lääkärin, sairaanhoitajan tai apteekin puoleen.

· Repäise muovikotelon suojapaperi pois.
· Ota 1 esitäytetty ruisku muovikotelosta. Pane alkuperäinen pahvipakkaus takaisin jääkaappiin, jos pakkauksessa on käyttämättömiä esitäytettyjä ruiskuja.
· Älä käytä ruiskua, jos se näyttää vahingoittuneelta.
· Esitäytettyä ruiskua voi käyttää suoraan jääkaapista otettuna.
· Jos esitäytetyn ruiskun antaa lämmetä huoneenlämpöiseksi, saatat huomata, että pistely ja epämukava tunne vähenevät. Jätä esitäytetty ruisku huoneenlämpöön poissa suorasta auringonvalosta 15–30 minuutiksi ennen pistostasi.
· Älä poista esitäytetyn ruiskun neulansuojusta, ennen kuin olet valmis pistämään.
Pidä esitäytetystä ruiskusta kiinni aina sen säiliöstä vaurioiden estämiseksi.

· Tarkastele lääkettäsi huolellisesti ruiskun ikkunasta. 
· Kääntele esitäytettyä ruiskua varovaisesti edestakaisin lääkkeen tarkistamiseksi.
· Älä ravista esitäytettyä ruiskua. Ravistaminen voi vahingoittaa lääkettä.
· Varmista, että esitäytetyssä ruiskussa oleva lääke on kirkasta ja väritöntä tai hyvin vaaleanruskeaa ja ettei siinä ole hiutaleita tai hiukkasia. On normaalia, että ikkunassa näkyy yksi tai useampia ilmakuplia. Älä yritä poistaa ilmakuplia.
Jos sinulla on kysyttävää lääkkeestäsi, käänny lääkärin, sairaanhoitajan tai apteekin puoleen. 

· Pistä pistos joka kerta eri kohtaan.
· Älä pistä luisille alueille äläkä ihoalueille, joilla on mustelmia, punoitusta, kipua (aristusta) tai kovettumia. Vältä pistämästä alueille, joilla on arpia tai venytysjuovia.
· Jos sinulla on psoriaasi, älä pistä suoraan koholla olevaan, paksuun, punoittavaan tai hilseilevään iholäiskään tai ihovaurioon.
· Älä pistä vaatteiden läpi.
· Pyyhi pistoskohta alkoholia sisältävällä puhdistuslapulla.
· Anna pistoskohdan kuivua.

· Pidä esitäytetystä ruiskusta kiinni ruiskun säiliöstä. Kun olet valmis pistämään, vedä neulansuojus varovaisesti pois suoraan, itsestäsi poispäin.
· On normaalia, että neulankärjessä näkyy muutama lääketippa, kun poistat neulansuojuksen.
· Pane neulansuojus teräville jätteille tarkoitettuun jätesäiliöön.
Huom.: Käsittele esitäytettyä ruiskua varoen tahattoman neulanpistovamman välttämiseksi.

· Nipistä puhdistetun pistoskohdan iho hellävaroen poimulle.
· Työnnä neula koko pituudeltaan ihoon 45 asteen kulmassa kuvan mukaisesti. 
· Kun neula on ihossa, irrota otteesi ihopoimusta.
Tärkeää: Älä työnnä neulaa uudestaan ihoon. Jos olet jo työntänyt neulan ihoon ja haluatkin sitten vaihtaa pistoskohtaa, tarvitset uuden esitäytetyn ruiskun.

· Paina mäntä hitaasti ja tasaisesti kokonaan ruiskun sisään, kunnes säiliö on tyhjä. Annoksen antaminen kestää tavallisesti 2–5 sekuntia.
Huom.: On suositeltavaa pitää esitäytetyn ruiskun neula ihossa vielä 5 sekunnin ajan sen jälkeen, kun mäntä on painettu kokonaan ruiskun sisään.
· Vedä neula pois ihosta samassa kulmassa kuin sisään vietäessä.

· Tarkista, että olet annostellut kaiken lääkkeen esitäytetystä ruiskusta.
· Älä koskaan työnnä neulaa uudestaan ihoon.
· Älä koskaan laita neulansuojusta takaisin neulan päälle.
Huom.: Jos harmaa tulppa ei ole kuvan osoittamassa kohdassa, et ehkä ole pistänyt koko lääkeannostasi. Ota heti yhteyttä lääkäriin, sairaanhoitajaan tai apteekkihenkilökuntaan.

· Hävitä ruisku heti lääkärin, sairaanhoitajan tai apteekin antamien ohjeiden ja paikallisten terveys- ja turvallisuusohjeiden mukaan.

· Katso pistoskohtaa tarkasti. Jos näet verta, paina pistosaluetta kevyesti puhtaalla vanutupolla tai harsotaitoksella muutaman sekunnin ajan. 
· Älä hiero pistoskohtaa.
Huom.: Säilytä käyttämättömät ruiskut jääkaapissa alkuperäisessä pakkauksessaan.


Kääntöpuolella
Pakkausseloste: Tietoa potilaalle



Pakkausseloste: Tietoa potilaalle

Amsparity 40 mg injektioneste, liuos, esitäytetty kynä
adalimumabi

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja. 
· Säilytä tämä pakkausseloste. Voit tarvita sitä myöhemmin. 
· Lääkärisi antaa sinulle Potilaskortin, jossa kerrotaan ennen hoidon aloittamista ja Amsparity-hoidon aikana huomioitavat turvallisuusohjeet. Pidä tämä Potilaskortti mukanasi. 
· Jos sinulla on kysyttävää, käänny lääkärin tai apteekkihenkilökunnan puoleen.
· Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4. 

Tässä pakkausselosteessa kerrotaan: 
1.	Mitä Amsparity on ja mihin sitä käytetään 
2.	Mitä sinun on tiedettävä, ennen kuin käytät Amsparity-valmistetta 
3.	Miten Amsparity-valmistetta käytetään 
4.	Mahdolliset haittavaikutukset 
5.	Amsparity-valmisteen säilyttäminen 
6.	Pakkauksen sisältö ja muuta tietoa 


1.	Mitä Amsparity on ja mihin sitä käytetään 

Amsparity sisältää vaikuttavana aineena adalimumabia, joka on lapsen elimistön immuuni- eli puolustusjärjestelmään vaikuttava lääke.

Amsparity-valmistetta käytetään seuraavien tulehduksellisten sairauksien hoitoon:
· nivelreuma 
· moninivelinen lastenreuma 
· entesiitteihin liittyvä niveltulehdus lapsilla 
· selkärankareuma 
· aksiaalinen spondylartriitti (ilman radiografista näyttöä selkärankareumasta) 
· nivelpsoriaasi 
· psoriaasi 
· HS-tauti 
· Crohnin tauti 
· haavainen paksusuolitulehdus 
· ei-infektioperäinen uveiitti. 

Amsparity-valmisteen vaikuttava aine adalimumabi on humaani monoklonaalinen vasta-aine. Monoklonaaliset vasta-aineet ovat proteiineja, jotka sitoutuvat tiettyihin kohteisiin. 

Adalimumabin kohteena on tuumorinekroositekijä (TNFα) -proteiini, joka on mukana elimistön immuuni(puolustus)järjestelmässä. Edellä lueteltujen tulehduksellisten sairauksien yhteydessä TNFα:n pitoisuus elimistössä suurenee. Sitoutumalla TNFα-proteiiniin Amsparity estää sen toiminnan ja vähentää näihin sairauksiin liittyviä tulehdusprosesseja.

Nivelreuma 

Nivelreuma on tulehduksellinen nivelsairaus. 

Amsparity-valmistetta käytetään aikuisilla nivelreuman hoitoon. Jos sinulla on keskivaikea tai vaikea, aktiivinen nivelreuma, sinulle voidaan määrätä aluksi muita tähän tautiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, sinulle voidaan määrätä nivelreuman hoitoon Amsparity-valmistetta. 

Amsparity-valmistetta voidaan käyttää vaikean, aktiivisen ja etenevän nivelreuman hoitoon myös ilman aiempaa metotreksaattihoitoa. 

Amsparity voi hidastaa taudin aiheuttamaa nivelten luu‑ ja rustovaurioiden etenemistä ja edistää fyysistä toimintakykyä. 

Amsparity-valmistetta käytetään yleensä yhdessä metotreksaatin kanssa. Jos lääkärisi pitää metotreksaattia epätarkoituksenmukaisena, Amsparity-valmistetta voidaan antaa yksinään. 

Moninivelinen lastenreuma

Moninivelinen lastenreuma on nivelten tulehduksellinen sairaus, joka yleensä puhkeaa lapsuudessa. 

Amsparity-valmistetta käytetään 2–17‑vuotiailla lapsilla ja nuorilla moninivelisen lastenreuman hoitoon. Saat ehkä ensin muita tautiprosessiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, potilaille annetaan Amsparity-valmistetta moninivelisen lastenreuman hoitoon. 

Entesiitteihin liittyvä niveltulehdus lapsilla

Lasten entesiitteihin liittyvä niveltulehdus on nivelten sekä jänteiden ja luiden yhtymäkohtien tulehduksellinen sairaus.

Amsparity-valmistetta käytetään 6–17‑vuotiailla lapsilla ja nuorilla entesiitteihin liittyvän niveltulehduksen hoitoon. Saat ehkä ensin muita tautiprosessiin vaikuttavia lääkkeitä, kuten metotreksaattia. Jos näillä lääkkeillä ei saada riittävää hoitovastetta, potilaille annetaan Amsparity-valmistetta entesiitteihin liittyvän niveltulehduksen hoitoon.

Selkärankareuma ja aksiaalinen spondylartriitti (ilman radiografista näyttöä selkärankareumasta) 

Selkärankareuma ja aksiaalinen spondylartriitti (ilman radiografista näyttöä selkärankareumasta) ovat selkärangan tulehduksellisia sairauksia. 

Amsparity-valmistetta käytetään aikuisilla selkärankareuman ja aksiaalisen spondylartriitin (ilman radiografista näyttöä selkärankareumasta) hoitoon. Jos sinulla on selkärankareuma tai aksiaalinen spondylartriitti (ilman radiografista näyttöä selkärankareumasta), saat ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi merkkien ja oireiden vähentämiseen. 

Nivelpsoriaasi 

Nivelpsoriaasi on tulehduksellinen niveltauti, joka liittyy psoriaasiin. 

Amsparity-valmistetta käytetään aikuisilla nivelpsoriaasin hoitoon. Amsparity voi hidastaa taudin aiheuttamaa nivelten luu‑ ja rustovaurioiden etenemistä ja edistää fyysistä toimintakykyä. 

Läiskäpsoriaasi aikuisilla ja lapsilla 

Läiskäpsoriaasi on tulehduksellinen ihosairaus, joka aiheuttaa punaisia, hilseileviä, karstaisia ihottumaläiskiä, joita peittää hopeanharmaa hilse. Läiskäpsoriaasi voi vaikuttaa myös kynsiin aiheuttaen kynsien haurastumista, paksuuntumista ja irtoamista alustastaan. Tämä voi aiheuttaa kipua. Psoriaasin uskotaan johtuvan elimistön immuunijärjestelmän häiriöstä, joka lisää ihosolujen tuotantoa. 

Amsparity-valmistetta käytetään aikuisilla keskivaikean ja vaikean psoriaasin hoitoon. Amsparity-valmistetta käytetään myös vaikean läiskäpsoriaasin hoitoon 4–17‑vuotiailla lapsilla ja nuorilla, joilla paikallishoito ja valohoidot eivät ole vaikuttaneet riittävän tehokkaasti tai joille ne eivät sovellu. 

Hidradenitis suppurativa aikuisilla ja nuorilla 

Hidradenitis suppurativa eli HS-tauti (jota nimitetään joskus taiveakneksi) on pitkäaikainen ja usein kivulias tulehduksellinen ihosairaus. Sen oireita voivat olla mm. aristavat kyhmyt ja märkäpesäkkeet (absessit), joista voi vuotaa märkää. Sairaus oireilee usein tietyillä ihoalueilla, kuten rintojen alla, kainaloissa, sisäreisissä, nivusissa ja pakaroissa. Kyseisillä alueilla voi esiintyä myös arpeutumista. 

Amsparity-valmistetta käytetään HS-taudin hoitoon aikuisilla ja nuorilla 12 vuoden iästä alkaen. Amsparity voi vähentää kyhmyjen ja märkäpesäkkeiden määrää ja lievittää sairauteen usein liittyvää kipua. Saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta. 

Crohnin tauti aikuisilla ja lapsilla 

Crohnin tauti on tulehduksellinen suolistosairaus. 

Amsparity-valmistetta käytetään aikuisilla ja 6–17‑vuotiailla lapsilla Crohnin taudin hoitoon. 

Jos sairastat Crohnin tautia, saat ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta Crohnin taudin oireiden ja merkkien lievittämiseksi. 

Haavainen paksusuolitulehdus aikuisilla ja lapsilla

Haavainen paksusuolitulehdus on tulehduksellinen paksusuolisairaus. 

Amsparity-valmistetta käytetään aikuisilla ja 6–17‑vuotiailla lapsilla keskivaikean tai vaikean haavaisen paksusuolitulehduksen hoitoon. Jos sairastat haavaista paksusuolitulehdusta, saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi oireiden ja merkkien lievittämiseksi. 

Ei-infektioperäinen uveiitti aikuisilla ja lapsilla

Ei-infektioperäinen uveiitti on tulehduksellinen sairaus, joka kohdistuu tiettyihin silmän alueisiin. Tämä tulehdus voi aiheuttaa näkökyvyn heikkenemistä ja/tai lasiaissamentumaa silmässä (mustia täpliä tai rihmoja, jotka liikkuvat näkökentän poikki). Amsparity toimii vähentäen tätä tulehdusta.

Amsparity-valmistetta käytetään
· aikuisilla ei-infektioperäisen uveiitin hoitoon, kun tulehdus on silmän takaosassa
· lapsilla 2 vuoden iästä alkaen kroonisen ei-infektioperäisen uveiitin hoitoon, kun tulehdus on silmän etuosassa. 

Saat ehkä ensin muita lääkkeitä. Jos hoitovasteesi näille lääkkeille ei ole riittävän hyvä, saat Amsparity-valmistetta sairautesi merkkien ja oireiden vähentämiseen.


2.	Mitä sinun on tiedettävä, ennen kuin käytät Amsparity-valmistetta 

Älä käytä Amsparity-valmistetta 

· jos olet allerginen adalimumabille tai tämän lääkkeen jollekin muulle aineelle (lueteltu kohdassa 6) 

· jos sinulla on jokin vakava tulehdus, mukaan lukien aktiivinen tuberkuloosi, verenmyrkytys (sepsis) tai opportunistinen infektio (heikentyneeseen immuunijärjestelmään liittyvä epätavallinen infektio). On tärkeää, että kerrot lääkärillesi, jos sinulla on tulehduksen oireita, kuten esim. kuumetta, haavoja, väsymystä tai hampaisiin liittyviä ongelmia (ks. Varoitukset ja varotoimet). 

· jos sinulla on keskivaikea tai vaikea sydämen vajaatoiminta. Jos sinulla on tai on ollut jokin vakava sydänsairaus, on erityisen tärkeää, että kerrot asiasta lääkärille (ks. Varoitukset ja varotoimet). 

Varoitukset ja varotoimet 

Keskustele lääkärin tai apteekkihenkilökunnan kanssa ennen kuin käytät Amsparity-valmistetta. 

On tärkeää, että sinä ja lääkärisi merkitsette muistiin lääkkeesi tuotenimen ja eränumeron.

Allergiset reaktiot

· Jos sinulla esiintyy allergisia reaktioita, joiden oireita voivat olla puristava tunne rinnassa, hengityksen vinkuna, huimaus, turvotus tai ihottuma, lopeta Amsparity-valmisteen käyttö ja ota heti yhteys lääkäriisi, sillä reaktiot voivat joskus harvoin olla hengenvaarallisia. 

Infektiot

· Jos sinulla on jokin tulehdus, kuten pitkäaikainen tai paikallinen tulehdus (esim. säärihaava), neuvottele lääkärisi kanssa ennen kuin aloitat Amsparity-valmisteen käytön. Mikäli olet epävarma, käänny lääkärin puoleen. 

· Amsparity saattaa lisätä infektio- eli tulehdusalttiutta. Tämä riski voi lisääntyä, jos keuhkojen toiminta on heikentynyt. Nämä infektiot saattavat olla vakavia, ja niitä voivat olla esimerkiksi tuberkuloosi viruksen, sienen, parasiitin tai bakteerin aiheuttama infektio tai muut opportunistiset infektiot ja vakava verenmyrkytys. jotka voivat harvinaisissa tapauksissa olla hengenvaarallisia. Jos sinulla esiintyy oireita, kuten kuumetta, haavoja, väsymystä tai hampaisiin liittyviä ongelmia, on tärkeää, että kerrot niistä lääkärillesi. Lääkärisi voi suositella Amsparity-hoidon väliaikaista keskeyttämistä. 

Tuberkuloosi

· Ennen Amsparity-hoidon aloittamista lääkärisi tutkii sinut tuberkuloosin merkkien ja oireiden varalta, koska adalimumabia saavilla potilailla on raportoitu tuberkuloosia. Tarkastukseen kuuluu huolellinen aikaisempien sairauksien kartoitus, ja tarvittavat testit (kuten esim. keuhkojen röntgenkuvaus ja tuberkuliinikoe). Nämä tiedot ja tulokset tulee kirjata Potilaskorttiin. 

· Jos sinulla on aikaisemmin ollut tuberkuloosi tai jos olet ollut tekemisissä sellaisen henkilön kanssa, jolla on ollut tuberkuloosi, on erityisen tärkeää, että kerrot siitä lääkärillesi. 

· Tuberkuloosi voi kehittyä hoidon aikana, vaikka olet saanut ennaltaehkäisevää hoitoa tuberkuloosin varalta. 

· Jos havaitset hoidon aikana tai sen jälkeen tuberkuloosin (pitkittynyt yskä, painonlasku, voimattomuus, lievä kuume) tai jonkin muun tulehduksen oireita, käänny välittömästi lääkärin puoleen. 

Matkat / uusiutuva infektio

· Kerro lääkärillesi, jos asut tai matkustat alueilla, joilla sieni-infektioita, kuten histoplasmoosia, koksidioidomykoosia tai blastomykoosia, esiintyy. 

· Jos sinulla on esiintynyt toistuvia tulehduksia tai muita tulehdusriskiä lisääviä tiloja, kerro niistä lääkärillesi. 

· Sinun tulee erityisesti tarkkailla infektion merkkejä Amsparity-hoidon aikana. On tärkeää, että kerrot lääkärillesi, jos huomaat infektion merkkejä, kuten kuumetta, haavoja, väsymyksen tunnetta tai ongelmia hampaiden kanssa.

B‑hepatiitti

· Kerro lääkärillesi, jos olet B‑hepatiittiviruksen (HBV) kantaja, jos sinulla on aktiivinen HBV-infektio, tai jos epäilet, että HBV-tartunta on kohdallasi mahdollinen. Lääkärin tulisi testata sinut HBV-infektion varalta. Adalimumabi saattaa aiheuttaa HBV-infektion uudelleenaktivoitumisen tämän viruksen kantajilla. HBV-infektion uudelleenaktivoituminen voi joskus harvoin olla hengenvaarallista, etenkin jos käytät muita immuunijärjestelmän toimintaa hillitseviä lääkkeitä. 

Yli 65‑vuotiaat

· Jos olet yli 65‑vuotias, voit olla alttiimpi infektiolle Amsparity-hoidon aikana. Sinun ja lääkärisi tulee erityisesti tarkkailla infektion merkkejä Amsparity-hoidon aikana. On tärkeää, että kerrot lääkärillesi, jos huomaat infektion merkkejä, kuten kuumetta, haavoja, väsymyksen tunnetta tai ongelmia hampaiden kanssa. 

Leikkaus tai hammashoito

· Ilmoita lääkärillesi käyttäväsi Amsparity-valmistetta, mikäli joudut leikkaukseen tai hammashoitoon. Lääkärisi voi suositella Amsparity-hoidon väliaikaista keskeyttämistä. 

Demyelinoiva sairaus

· Jos sinulla on tai sinulle tulee demyelinoiva sairaus, kuten esimerkiksi MS-tauti (sairaus, joka vaikuttaa hermojen ympärillä oleviin eristekerroksiin), lääkärisi päättää, sopiiko Amsparity-hoito sinulle tai voitko jatkaa sitä. Kerro lääkärillesi välittömästi, jos sinulle tulee oireita kuten näkömuutoksia, käsivarsien tai jalkojen heikkoutta tai minkä tahansa ruumiinosan puutumista tai pistelyä. 

Rokotukset

· Tietyt rokotteet sisältävät eläviä mutta heikennettyjä tauteja aiheuttavia bakteereja tai viruksia, jotka voivat aiheuttaa infektioita ja joita ei saa antaa Amsparity-hoidon aikana. Kysy neuvoa lääkäriltäsi ennen minkään rokotuksen ottamista. On hyvä varmistaa aina mahdollisuuksien mukaan, että lapsi saa kaikki ajankohtaisten rokotussuositusten mukaiset rokotukset ennen Amsparity-hoidon aloittamista. Jos käytit Amsparity-valmistetta raskaana ollessasi, vauvallasi voi olla korkeampi riski saada tällainen rokotteeseen liittyvä infektio noin viisi kuukautta viimeisen raskaudenaikaisen Amsparity-annoksen jälkeen. On tärkeää, että kerrot vauvaasi hoitavalle lääkärille ja muille terveydenhuollon ammattilaisille, että olet käyttänyt Amsparity-valmistetta raskauden aikana, jotta he voivat päättää, milloin vauvasi tulisi rokottaa. 

Sydänvaivat

· On tärkeää, että kerrot lääkärillesi, mikäli sinulla on tai on ollut vakava sydänvaiva. Jos sinulla on lievä sydämen vajaatoiminta ja käytät Amsparity-valmistetta, on lääkärisi seurattava sydämen vajaatoiminnan tilaa tarkoin. Mikäli huomaat uusia sydänvaivoja tai aikaisemmat pahenevat (esim. hengenahdistusta tai jalkojen turvotusta), on sinun otettava välittömästi yhteyttä lääkäriisi. 

Kuume, mustelmataipumus, verenvuototaipumus tai kalpeus

· Joidenkin potilaiden elimistö ei ehkä pysty tuottamaan riittävästi verisoluja, jotka auttavat elimistöäsi torjumaan infektioita ja pysäyttämään verenvuodon. Jos sinulla esiintyy pitkittynyttä kuumeilua, saat helposti mustelmia tai verenvuotoja, tai olet hyvin kalpea, ota välittömästi yhteyttä lääkäriisi. Lääkärisi saattaa päättää keskeyttää hoidon. 

Syöpä

· Adalimumabia tai muita TNF:n estäjiä käyttäneille lapsi- ja aikuispotilaille on kehittynyt hyvin harvinaisissa tapauksissa tietyntyyppisiä syöpiä. Potilailla, joilla on vakavampi ja pitkään kestänyt nivelreuma, saattaa olla keskimääräistä suurempi lymfooman (syöpä, joka vaikuttaa imukudoksiin) ja leukemian (syöpä, joka vaikuttaa vereen ja luuytimeen) riski. Jos käytät Amsparity-valmistetta, riski sairastua lymfoomaan, leukemiaan tai muuhun syöpään saattaa suurentua. Harvinaisissa tapauksissa harvinaista ja vakavaa lymfoomatyyppiä on havaittu adalimumabia käyttävillä potilailla. Jotkut näistä potilaista hoidettiin myös samanaikaisesti atsatiopriinilla tai merkaptopuriinilla. Kerro lääkärille, jos sinua hoidetaan atsatiopriinilla tai merkaptopuriinilla Amsparity-hoidon lisäksi. 

· Lisäksi adalimumabihoitoa saavilla potilailla on havaittu muita ihosyöpiä kuin melanoomia. Jos hoidon aikana tai sen jälkeen kehittyy uusia ihomuutoksia tai aiempien ihomuutosten ulkonäkö muuttuu, kerro asiasta lääkärillesi. 

· Keuhkoahtaumatautipotilailla, joita on hoidettu eräällä toisella TNF:n estäjällä, on esiintynyt muita syöpiä kuin lymfoomia. Jos sinulla on keuhkoahtaumatauti tai tupakoit paljon, keskustele lääkärisi kanssa siitä, sopiiko TNF:n estäjähoito sinulle. 

Autoimmuunisairaudet

· Joskus harvoin Amsparity-hoidosta saattaa seurata lupuksen kaltainen oireyhtymä. Käänny lääkärin puoleen, jos ilmenee oireita kuten pitkään jatkuvaa ihottumaa, jonka syy ei selviä, kuumetta, nivelkipua tai väsymystä.

Muut lääkevalmisteet ja Amsparity 

Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. 

Amsparity-valmistetta voidaan käyttää samanaikaisesti metotreksaatin tai tiettyjen tautia hillitsevien reumalääkkeiden (esimerkiksi sulfasalatsiini, hydroksiklorokiini, leflunomidi tai pistoksina annettavat kultalääkkeet) sekä kortikosteroidien tai kipulääkkeiden, kuten steroideihin kuulumattomien tulehduskipulääkkeiden (NSAID-lääkkeiden), kanssa. 

Älä käytä Amsparity-valmistetta anakinraa tai abataseptia sisältävien lääkkeiden kanssa kohonneen vakavan infektioriskin takia. Adalimumabin tai muiden TNF:n estäjien yhteiskäyttöä anakinran tai abataseptin kanssa ei suositella, koska yhteiskäyttö saattaa suurentaa infektioiden (myös vakavien infektioiden) ja muiden mahdollisten farmakologisten yhteisvaikutusten riskiä. Jos sinulla on kysyttävää, ota yhteyttä lääkäriisi. 

Raskaus ja imetys 

Sinun on harkittava riittävää raskaudenehkäisyä Amsparity-hoidon aikana ja vähintään 5 kuukautta viimeisen Amsparity-annoksen jälkeen.

Jos olet raskaana, epäilet olevasi raskaana tai jos suunnittelet raskautta, kysy lääkäriltä neuvoa ennen tämän lääkkeen käyttöä.

Amsparity-valmistetta saa käyttää raskausaikana vain, jos se on tarpeellista.

Raskaustutkimuksen mukaan äidin raskausaikana saama adalimumabihoito ei suurentanut synnynnäisten kehityshäiriöiden riskiä verrattuna tilanteeseen, jossa samaa sairautta sairastava äiti ei saanut adalimumabihoitoa.

Amsparity-valmistetta voidaan käyttää imetysaikana.

Jos käytät Amsparity-valmistetta raskaana ollessasi, vauvallasi voi olla korkeampi riski saada infektio. On tärkeää, että kerrot vauvaasi hoitavalle lääkärille ja muille terveydenhuollon ammattilaisille, että olet käyttänyt Amsparity-valmistetta raskauden aikana, ennen kuin vauvasi saa mitään rokotteita (lisätietoa rokotteista, ks. kohta Varoitukset ja varotoimet).

Ajaminen ja koneiden käyttö 

Amsparity voi vaikuttaa vähäisessä määrin autolla tai polkupyörällä ajokykyyn tai kykyyn käyttää koneita. Amsparity-valmisteen ottamisen jälkeen voi esiintyä kiertohuimausta eli tunnetta, että ympäristö kieppuu silmissä, ja näköhäiriöitä. 

Amsparity sisältää polysorbaattia 80

Tämä lääkevalmiste sisältää 0,16 mg polysorbaattia 80 per yksi esitäytetty 0,8 ml:n kerta-annoskynä, joka vastaa 0,2 mg:aa/ml polysorbaattia 80. Polysorbaatit saattavat aiheuttaa allergisia reaktioita. Jos sinulla on allergioita, kerro asiasta lääkärille.

Amsparity sisältää natriumia

Tämä lääkevalmiste sisältää alle 1 mmol natriumia (23 mg) per 0,8 ml:n annos eli sen voidaan sanoa olevan ”natriumiton”.


3.	Miten Amsparity-valmistetta käytetään 

Käytä tätä lääkettä juuri siten kuin lääkäri on määrännyt tai apteekkihenkilökunta on neuvonut. Tarkista ohjeet lääkäriltä tai apteekista, jos olet epävarma. Lääkärisi voi määrätä toista vahvuutta Amsparity-valmistetta, jos tarvitset eri annoksen.

Amsparity pistetään ihon alle (subkutaanisesti).

Aikuisten nivelreuma, nivelpsoriaasi, selkärankareuma tai aksiaalinen spondylartriitti ilman radiografista näyttöä selkärankareumasta

Tavanomainen annos nivelreumaa, selkärankareumaa, aksiaalista spondylartriittia (ilman radiografista näyttöä selkärankareumasta) tai nivelpsoriaasia sairastaville aikuisille on 40 mg:n kerta-annos adalimumabia joka toinen viikko. 

Nivelreumapotilailla metotreksaattilääkitystä jatketaan Amsparity-valmisteen käytön aikana. Jos lääkärisi pitää metotreksaattia epätarkoituksenmukaisena, Amsparity-valmistetta voidaan antaa yksinään. 

Jos sinulla on nivelreuma etkä saa Amsparity-valmisteen lisäksi metotreksaattia, lääkärisi saattaa päättää antaa 40 mg Amsparity-valmistetta viikoittain tai 80 mg joka toinen viikko. 

Moninivelinen lastenreuma 

Lapset ja nuoret 2 vuoden iästä alkaen, paino 10 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko. 

Lapset, nuoret ja aikuiset 2 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Entesiitteihin liittyvä niveltulehdus 

Lapset ja nuoret 6 vuoden iästä alkaen, paino 15 kg tai enemmän mutta alle 30 kg

Amsparity-valmisteen suositusannos on 20 mg joka toinen viikko.

Lapset, nuoret ja aikuiset 6 vuoden iästä alkaen, paino 30 kg tai enemmän

Amsparity-valmisteen suositusannos on 40 mg joka toinen viikko. 

Aikuisten psoriaasi

Psoriaasia sairastavilla aikuisilla tavanomainen aloitusannos on 80 mg (kaksi 40 mg injektiota yhtenä päivänä), jonka jälkeen hoitoa jatketaan 40 mg annoksilla joka toinen viikko. Ensimmäinen 40 mg annos otetaan viikon kuluttua aloitusannoksesta. Amsparity-valmisteen käyttöä tulee jatkaa niin kauan kuin lääkärisi on määrännyt. Jos tällä annoksella ei saada riittävää hoitovastetta, lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

Läiskäpsoriaasi lapsilla ja nuorilla 

4–17‑vuotiaat lapset ja nuoret, paino 15 kg tai enemmän mutta alle 30 kg

Amsparity-valmisteen suositusannos on 20 mg:n aloitusannos, jonka jälkeen 20 mg viikon kuluttua. Tämän jälkeen tavallinen annos on 20 mg joka toinen viikko. 

4–17‑vuotiaat lapset ja nuoret, paino 30 kg tai enemmän

Amsparity-valmisteen suositusannos on 40 mg:n aloitusannos, jonka jälkeen 40 mg viikon kuluttua. Tämän jälkeen tavallinen annos on 40 mg joka toinen viikko.

Hidradenitis suppurativa aikuisilla 

Tavanomainen annostus HS-taudin hoidossa on 160 mg aloitusannos (neljä 40 mg injektiota yhtenä päivänä tai kaksi 40 mg injektiota vuorokaudessa kahtena peräkkäisenä päivänä) ja kahden viikon kuluttua tästä 80 mg annos (kaksi 40 mg injektiota yhtenä päivänä). Kaksi viikkoa myöhemmin siirrytään käyttämään 40 mg annostusta kerran viikossa tai 80 mg annostusta joka toinen viikko lääkärin määräyksen mukaan. On suositeltavaa, että käsittelet oireilevat alueet päivittäin antiseptisella ihohuuhteella. 

Hidradenitis suppurativa 12–17‑vuotiailla nuorilla, paino 30 kg tai enemmän 

Suositeltu Amsparity-annos on 80 mg:n aloitusannos (kaksi 40 mg injektiota yhtenä päivänä), jonka jälkeen 40 mg joka toinen viikko alkaen viikon kuluttua ensimmäisestä annoksesta. Jos hoitovasteesi ei ole riittävä, lääkärisi voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

On suositeltavaa, että käsittelet oireilevat alueet päivittäin antiseptisella ihohuuhteella. 

Aikuisten Crohnin tauti 

[bookmark: _Hlk29391347]Crohnin tautia hoidettaessa aloitusannos on 80 mg (kaksi 40 mg injektiota yhtenä päivänä) ja sen jälkeen 40 mg joka toinen viikko. Jos nopeampi hoitovaste on tarpeen, lääkärisi voi määrätä sinulle 160 mg aloitusannoksen (neljä 40 mg injektiota yhden vuorokauden aikana tai kaksi 40 mg injektiota vuorokaudessa kahtena peräkkäisenä päivänä). Tämän jälkeen otetaan 80 mg (kaksi 40 mg injektiota yhtenä päivänä) kahden viikon kuluttua ja sen jälkeen 40 mg joka toinen viikko. Jos tällä annoksella ei saada riittävää hoitovastetta, lääkäri voi suurentaa annostusta niin, että lääkettä otetaan 40 mg joka viikko tai 80 mg joka toinen viikko. 

Crohnin tauti lapsilla ja nuorilla 

6–17‑vuotiaat lapset ja nuoret, paino alle 40 kg 

Tavanomainen annostus on 40 mg aloitusannos ja kahden viikon kuluttua tästä 20 mg annos. Jos nopeampi hoitovaste on tarpeen, lääkäri saattaa määrätä 80 mg aloitusannoksen (kaksi 40 mg injektiota yhtenä päivänä). Kahden viikon kuluttua tästä otetaan 40 mg annos. 

Tämän jälkeen tavanomainen annos on 20 mg joka toinen viikko. Jos lapsesi hoitovaste ei ole riittävä lääkäri saattaa lyhentää annosväliä 20 mg:aan joka viikko. 

6–17‑vuotiaat lapset ja nuoret, paino 40 kg tai enemmän

Tavanomainen annostus on 80 mg aloitusannos (kaksi 40 mg injektiota yhtenä päivänä) ja kahden viikon kuluttua tästä 40 mg annos. Jos nopeampi hoitovaste on tarpeen, lääkäri saattaa määrätä 160 mg aloitusannoksen (neljä 40 mg injektiota samana päivänä tai kaksi 40 mg injektiota kahtena peräkkäisenä päivänä). Kahden viikon kuluttua tästä otetaan 80 mg annos (kaksi 40 mg injektiota yhtenä päivänä). 

Tämän jälkeen tavanomainen annos on 40 mg joka toinen viikko. Jos lapsesi hoitovaste ei ole riittävä lääkäri saattaa suurentaa annostusta 40 mg:aan joka viikko tai 80 mg:aan joka toinen viikko. 

Aikuisten haavainen paksusuolitulehdus

Haavaista paksusuolitulehdusta sairastavilla aikuisilla tavanomainen aloitusannos on 160 mg (neljä 40 mg injektiota yhtenä päivänä tai kaksi 40 mg injektiota vuorokaudessa kahtena peräkkäisenä päivänä), sitten 80 mg (kaksi 40 mg injektiota yhtenä päivänä) viikolla 2 ja sen jälkeen 40 mg joka toinen viikko. Lääkäri voi suurentaa annostusta tasolle 40 mg joka viikko tai 80 mg joka toinen viikko hoitovasteestasi riippuen. 

Haavainen paksusuolitulehdus lapsilla ja nuorilla 

Lapset ja nuoret 6 vuoden iästä alkaen, paino alle 40 kg

Tavanomainen Amsparity-annos on 80 mg aloitusannos (kaksi 40 mg injektiota yhtenä päivänä), jonka jälkeen 40 mg (yksi 40 mg injektio) kahden viikon kuluttua. Tämän jälkeen tavallinen annos on 40 mg joka toinen viikko.

Potilaiden, jotka täyttävät 18 vuotta käyttäessään annosta 40 mg joka toinen viikko, tulee jatkaa hoitoa heille määrätyllä annoksella.

Lapset ja nuoret 6 vuoden iästä alkaen, paino 40 kg tai enemmän 

Tavanomainen Amsparity-annos on 160 mg aloitusannos (neljä 40 mg injektiota yhtenä päivänä tai kaksi 40 mg injektiota kahtena peräkkäisenä päivänä), jonka jälkeen 80 mg (kaksi 40 mg injektiota yhtenä päivänä) kahden viikon kuluttua. Tämän jälkeen tavallinen annos on 80 mg joka toinen viikko.

Potilaiden, jotka täyttävät 18 vuotta käyttäessään annosta 80 mg joka toinen viikko, tulee jatkaa hoitoa heille määrätyllä annoksella.

Aikuisten ei-infektioperäinen uveiitti

Ei-infektioperäistä uveiittia sairastavilla aikuisilla tavanomainen aloitusannos on 80 mg (kaksi injektiota yhtenä päivänä) ja sen jälkeen 40 mg joka toinen viikko alkaen viikon kuluttua aloitusannoksesta. Amsparity-valmisteen käyttöä tulee jatkaa niin kauan kuin lääkäri on sinulle määrännyt. 

Ei-infektioperäisessä uveiitissa voi jatkaa kortikosteroidien tai muiden immuunijärjestelmään vaikuttavien lääkkeiden käyttöä yhdessä Amsparity-valmisteen kanssa. Amsparity voidaan antaa myös yksistään. 

Ei-infektioperäinen uveiitti lapsilla ja nuorilla 2 vuoden iästä alkaen

Lapset ja nuoret 2 vuoden iästä alkaen, paino alle 30 kg

Tavanomainen Amsparity-annos on 20 mg joka toinen viikko metotreksaatin kanssa.

Lääkärisi voi määrätä myös 40 mg aloitusannoksen, joka otetaan viikko ennen tavanomaisen annoksen aloitusta.

Lapset ja nuoret 2 vuoden iästä alkaen, paino 30 kg tai enemmän

Tavanomainen Amsparity-annos on 40 mg joka toinen viikko metotreksaatin kanssa.

Lääkärisi voi määrätä myös 80 mg aloitusannoksen, joka otetaan viikko ennen tavanomaisen annoksen aloitusta.

Antotapa 

Amsparity pistetään ihon alle (subkutaanisesti). 

Tarkat ohjeet Amsparity-valmisteen pistämisestä (Käyttöohjeet) löytyvät tämän pakkausselosteen lopusta. 

Jos käytät enemmän Amsparity-valmistetta kuin sinun pitäisi

Jos pistät Amsparity-valmistetta vahingossa useammin kuin lääkärisi tai apteekkihenkilökunta on neuvonut, ota yhteys lääkäriisi tai apteekkihenkilökuntaan ja kerro, että olet ottanut enemmän kuin sinun piti. Ota lääkkeen ulkopakkaus aina mukaasi, vaikka se olisi tyhjä. 

Jos unohdat käyttää Amsparity-valmistetta

Jos unohdat annoksen, pistä seuraava Amsparity-annos heti kun muistat. Pistä seuraava annos alkuperäisen aikataulun mukaisesti ikään kuin et olisi unohtanutkaan annosta. 

Jos lopetat Amsparity-valmisteen käytön

Päätöksestä lopettaa Amsparity tulee keskustella lääkärin kanssa. Oireesi voivat palata käytön lopettamisen jälkeen. 

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen. 


4.	Mahdolliset haittavaikutukset 

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. Useimmat haittavaikutukset ovat lieviä tai keskivaikeita. Jotkut voivat kuitenkin olla vakavia ja hoitoa vaativia. Haittavaikutuksia voi ilmetä ainakin vielä 4 kuukauden päästä viimeisen Amsparity-pistoksen jälkeen. 

Käänny lääkärin puoleen välittömästi, jos havaitset jotain seuraavista

· vaikeaa ihottumaa, nokkosihottumaa tai muita allergisen reaktion merkkejä 
· kasvojen, käsien, jalkojen turvotusta 
· hengitys- tai nielemisvaikeuksia 
· hengenahdistusta rasituksessa tai makuulla tai jalkojen turvotusta. 

Käänny lääkärin puoleen niin pian kuin mahdollista, jos havaitset jotain seuraavista

· infektion merkkejä, kuten kuumetta, sairaudentunnetta, haavaumia, hammasongelmia, kirvelyä virtsatessa, heikkouden tai väsymyksen tunnetta tai yskää 
· hermoston ongelmien oireita, kuten pistelyä, tunnottomuutta, kaksoiskuvia tai käsien tai jalkojen heikkoutta 
· ihosyövän merkkejä, kuten kuhmuja tai avoin haava tai haavauma, joka ei parane 
· verenkuvan häiriöihin viittaavia merkkejä ja oireita, kuten pitkittynyttä kuumeilua, mustelmataipumusta, verenvuotoa, kalpeutta. 

Yllä kuvatut oireet voivat olla alla mainittujen adalimumabihoidon yhteydessä esiintyneiden haittavaikutusten merkkejä. 

Hyvin yleiset (voi esiintyä yli yhdellä potilaalla 10:stä)

· pistoskohdan reaktiot (esim. kipu, turvotus, punoitus tai kutina) 
· hengitystieinfektiot (mm. nuhakuume, nuha, sinuiitti, keuhkokuume) 
· päänsärky 
· vatsakipu 
· pahoinvointi ja oksentelu 
· ihottuma 
· lihas‑ ja nivelkipu. 

Yleiset (voi esiintyä enintään yhdellä potilaalla 10:stä)

· vakavat tulehdukset (mm. verenmyrkytys ja influenssa) 
· suolistotulehdukset (mm. maha-suolitulehdus)
· ihotulehdukset (mm. ihon ja ihonalaiskudoksen tulehdus tai vyöruusu) 
· korvatulehdukset 
· suutulehdukset (mm. hammastulehdukset ja huuliherpes) 
· sukuelininfektiot 
· virtsatieinfektiot 
· sieni-infektiot 
· nivelinfektiot 
· hyvänlaatuiset kasvaimet 
· ihosyöpä 
· allergiat (myös kausiallergiat) 
· nestehukka 
· mielialan muutokset (myös masentuneisuus) 
· ahdistuneisuus 
· univaikeudet 
· tuntohäiriöt, kuten pistely, kihelmöinti tai tunnottomuus 
· migreeni 
· hermojuuren puristustilan oireet (mm. alaselkäkipu ja jalkakipu) 
· näköhäiriöt 
· silmätulehdus 
· silmäluomen tulehdus ja silmän turvotus 
· kiertohuimaus 
· sydämentykytys 
· korkea verenpaine 
· kuumat aallot 
· verenpurkaumat (hyytyneen veren aiheuttama kiinteä turvotus) 
· yskä 
· astma 
· hengenahdistus 
· ruoansulatuskanavan verenvuoto 
· ylävatsavaivat (ruoansulatusvaivat, vatsan turvotus, närästys) 
· ruokatorven refluksitauti 
· Sjögrenin oireyhtymä (johon liittyy mm. suun ja silmien kuivumista) 
· kutina 
· kutiava ihottuma 
· mustelmanmuodostus 
· ihotulehdus (esim. ihottuma) 
· kynsien murtuminen 
· lisääntynyt hikoilu 
· hiustenlähtö 
· psoriaasin puhkeaminen tai paheneminen 
· lihaskrampit 
· verivirtsaisuus 
· munuaisvaivat 
· rintakipu 
· turvotus 
· kuume 
· verihiutalemäärän väheneminen, jolloin verenvuotojen ja mustelmien riski suurenee 
· heikentynyt paraneminen. 

Melko harvinaiset (voi esiintyä enintään yhdellä potilaalla 100:sta)

· opportunistiset (epätavalliset) infektiot (mm. tuberkuloosi ja muut vastustuskyvyn heikkenemisestä johtuvat infektiot) 
· hermostoinfektiot (mm. virusperäinen aivokalvotulehdus) 
· silmätulehdukset 
· bakteerien aiheuttamat tulehdukset 
· divertikuliitti (paksusuolen umpipussin tulehdus) 
· syöpä, mm. imuteihin vaikuttava syöpä (lymfooma) ja melanooma (ihosyöpätyyppi) 
· immunologinen häiriö, joka voi vaikuttaa keuhkoihin, ihoon ja imusolmukkeisiin (yleisimmin esiintyy sarkoidoosina) 
· vaskuliitti (verisuonitulehdus) 
· vapina 
· neuropatia (hermovaurio)
· aivohalvaus
· kaksoiskuvat 
· kuulon heikkeneminen, korvien soiminen 
· epäsäännöllisiltä tuntuvat sydämenlyönnit, kuten muljahtelu 
· sydänvaivat, jotka voivat aiheuttaa hengenahdistusta tai nilkkojen turvotusta 
· sydänkohtaus 
· pullistumat suurten valtimoiden seinämissä; tulehdus ja veritulppa laskimossa; verisuonitukos 
· hengenahdistusta aiheuttavat keuhkosairaudet (mm. keuhkotulehdus) 
· keuhkoembolia (keuhkoveritulppa) 
· pleuraeffuusio (nesteen epänormaali kertyminen keuhkopussinonteloon) 
· haimatulehdus, joka aiheuttaa voimakasta vatsa- ja selkäkipua 
· nielemisvaikeudet 
· kasvojen turvotus 
· sappirakon tulehdus, sappikivet 
· maksan rasvoittuminen 
· öinen hikoilu 
· arpimuodostus 
· poikkeava lihaskudoksen hajoaminen 
· systeeminen lupus (immunologinen häiriö, johon kuuluu ihon, sydämen, keuhkojen, nivelten ja muiden elinjärjestelmien tulehdus) 
· unen katkonaisuus 
· impotenssi 
· tulehdukset. 

Harvinaiset (voi esiintyä enintään yhdellä potilaalla 1 000:sta)

· leukemia (syöpä, joka vaikuttaa vereen ja luuytimeen) 
· vaikea allerginen reaktio ja sokki 
· MS-tauti 
· hermostohäiriöt (esim. näköhermotulehdus ja Guillain–Barrén oireyhtymä, johon voi liittyä lihasheikkoutta, tuntohäiriöitä ja käsivarsien ja ylävartalon pistelyä) 
· sydänpysähdys 
· keuhkofibroosi (keuhkojen arpeutuminen) 
· suolen puhkeama 
· hepatiitti 
· B‑hepatiitin uudelleenaktivoituminen 
· autoimmuunihepatiitti (immuunijärjestelmän aiheuttama maksatulehdus) 
· ihon verisuonitulehdus 
· Stevens-Johnsonin oireyhtymä (henkeä uhkaava reaktio, jossa esiintyy nuhakuumeen kaltaisia oireita ja rakkulaihottumaa) 
· allergisiin reaktioihin liittyvä kasvojen turvotus 
· erythema multiforme (monimuotoinen punavihoittuma) 
· lupuksen kaltainen oireyhtymä
· angioedeema (pienen ihoalueen turvotus)
· likenoidi ihoreaktio (kutiseva punavioletti ihottuma). 

Tuntematon (koska saatavissa oleva tieto ei riitä arviointiin)

· hepatospleeninen T‑solulymfooma (harvinainen, mutta usein kuolemaan johtava verisyöpä) 
· merkelinsolukarsinooma (tietty ihosyöpätyyppi) 
· Kaposin sarkooma, harvinainen syöpä, joka liittyy ihmisen herpesvirus 8 -infektioon. Kaposin sarkooma ilmenee yleisimmin sinipunaisina ihovaurioina.
· maksan vajaatoiminta 
· dermatomyosiitin paheneminen (ilmenee ihottumana, johon liittyy lihasheikkoutta)
· painonnousu (useimmilla potilailla paino nousi kuitenkin vain vähän). 

Jotkin adalimumabin haittavaikutuksista ovat oireettomia ja tulevat esiin vain verikokeissa. Tällaisia ovat esimerkiksi: 

Hyvin yleiset (voi esiintyä yli yhdellä potilaalla 10:stä)

· alhaiset veren valkosoluarvot 
· alhaiset veren punasoluarvot 
· kohonneet veren rasva-arvot 
· kohonneet maksaentsyymiarvot. 

Yleiset (voi esiintyä enintään yhdellä potilaalla 10:stä)

· korkeat veren valkosoluarvot 
· alhaiset verihiutalearvot 
· kohonneet veren virtsahappoarvot 
· poikkeavat veren natriumarvot 
· alhaiset veren kalsiumarvot 
· alhaiset veren fosfaattiarvot 
· korkeat verensokeriarvot 
· korkeat veren laktaattidehydrogenaasiarvot 
· autovasta-aineet veressä
· veren alhainen kaliumpitoisuus. 

Melko harvinaiset (voi esiintyä enintään yhdellä potilaalla 100:sta)

· kohonneet bilirubiiniarvot (maksakokeessa).

Harvinaiset (voi esiintyä enintään yhdellä potilaalla 1 000:sta)

· alhaiset valkosolu-, punasolu- ja verihiutalearvot. 

Haittavaikutuksista ilmoittaminen 
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta. 


5.	Amsparity-valmisteen säilyttäminen 

Ei lasten ulottuville eikä näkyville. 

Älä käytä tätä lääkettä etiketissä/ulkopakkauksessa mainitun viimeisen käyttöpäivämäärän (EXP) jälkeen. 

Säilytä jääkaapissa (2 °C–8 °C). Ei saa jäätyä. 

Pidä esitäytetty kynä ulkopakkauksessa. Herkkä valolle. 

Vaihtoehtoinen säilytys:

Tarpeen mukaan (esim. matkustaessa) yksittäinen esitäytetty Amsparity-kynä voidaan säilyttää huoneenlämmössä (alle 30 °C) enintään 30 päivää – huolehdithan suojata sitä valolta. Kun kynä on kertaalleen otettu pois jääkaapista huoneenlämpöön, on se käytettävä 30 päivän sisällä tai hävitettävä, vaikka se palautettaisiin jääkaappiin. 

Sinun tulisi merkitä päivämäärä, jolloin ensimmäisen kerran poistit kynän jääkaapista, ja päivämäärä, jonka jälkeen se on hävitettävä. 

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa. 


6.	Pakkauksen sisältö ja muuta tietoa 

Mitä Amsparity sisältää

Vaikuttava aine on adalimumabi. 

Muut aineet ovat L‑histidiini, L‑histidiinihydrokloridimonohydraatti, sakkaroosi, dinatriumedetaattidihydraatti, L‑metioniini, polysorbaatti 80 ja injektionesteisiin käytettävä vesi (ks. kohta 2 ”Amsparity sisältää polysorbaattia 80” ja ”Amsparity sisältää natriumia”).

Lääkevalmisteen kuvaus ja pakkauskoko (-koot) 

Amsparity 40 mg injektioneste esitäytetyssä kynässä on steriili liuos, joka sisältää 40 mg adalimumabia 0,8 ml:ssa liuosta. 

Esitäytetty Amsparity-kynä sisältää kirkasta adalimumabiliuosta, jonka väri vaihtelee värittömästä hyvin vaaleanruskeaan. 

Pakkauksessa on 1, 2, 4 tai 6 esitäytettyä kynää potilaskäyttöön ja vastaavasti 2 (1 ylimääräinen), 2, 4 tai 6 alkoholia sisältävää puhdistuslappua.

Kaikkia pakkauskokoja ei välttämättä ole myynnissä. 

Amsparity-valmistetta voi olla saatavilla injektiopullossa, esitäytetyssä ruiskussa ja/tai esitäytetyssä kynässä. 

Myyntiluvan haltija 

Pfizer Europe MA EEIG
Boulevard de la Plaine 17
1050 Bruxelles
Belgia

Valmistaja 

Pfizer Service Company BV
Hoge Wei 10
Hermeslaan 11
1932 Zaventem 1930
Belgia

Lisätietoja tästä lääkevalmisteesta antaa myyntiluvan haltijan paikallinen edustaja: 

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Kύπρος
PFIZER EΛΛAΣ A.E. (CYPRUS BRANCH)
Τηλ: +357 22 817690


	
	

	Česká Republika
Pfizer, spol.  s r.o.
Tel: +420-283-004-111

	Magyarország
Pfizer Kft.
Tel: +36 1 488 3700


	Danmark
Pfizer ApS
Tlf.: +45 44 201 100

	Malta
Vivian Corporation Ltd. 
Tel: +356 21344610


	Deutchland
PFIZER PHARMA GmbH
Tel: +49 (0)30 550055-51000

	Nederland
Pfizer bv
Tel: +31 (0)10 406 43 01


	България
Пфайзер Люксембург САРЛ,
Клон България
Teл: +359 2 970 4333

	Norge
Pfizer AS
Tlf: +47 67 52 61 00


	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
PFIZER EΛΛAΣ A.E.
Τηλ.: +30 210 67 85 800

	Polska
Pfizer Polska Sp. z o.o.
Tel.: +48 22 335 61 00


	España
Pfizer S.L.
Tel: +34 91 490 99 00

	Portugal
Laboratórios Pfizer, Lda.
Tel: +351 21 423 5500

	France
Pfizer 
Tél: +33 (0)1 58 07 34 40

	România
Pfizer România S.R.L
Tel: +40 (0) 21 207 28 00


	Hrvatska
Pfizer Croatia d.o.o.
Tel: +385 1 3908 777

	Slovenija
Pfizer Luxembourg SARL, Pfizer, podružnica
za svetovanje s področja farmacevtske
dejavnosti, Ljubljana
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenská Republika
Pfizer Luxembourg SARL, organizačná zložka
Tel: +421 2 3355 5500


	Ísland
Icepharma hf.
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040


	Italia
Pfizer S.r.l. 
Tel: +39 06 33 18 21

	Sverige
Pfizer AB
Tel: +46 (0)8 550 520 00


	Latvija
Pfizer Luxembourg SARL filiāle Latvijā
Tel. +371 67035775

	United Kingdom (Northern Ireland)
Pfizer Limited
Tel: +44 (0)1304 616161


	Lietuva
Pfizer Luxembourg SARL filialas Lietuvoje
Tel. +3705 2514000
	



Tämä pakkausseloste on tarkistettu viimeksi

Lisätietoa tästä lääkevalmisteesta on saatavilla Euroopan lääkeviraston verkkosivulla: https://www.ema.europa.eu.

KÄYTTÖOHJEET
Amsparity (adalimumabi) Kerta-annoksen sisältävä esitäytetty kynä
40 mg
pistokseen ihon alle 

Säilytä tämä pakkausseloste. Tässä ohjeessa käydään vaihe vaiheelta läpi pistoksen valmistelu ja anto. 
Säilytä Amsparity-kynä jääkaapissa (2 °C–8 °C). 
Säilytä Amsparity-kynä alkuperäisessä kotelossaan käyttöhetkeen asti suoralta auringonvalolta suojaamiseksi.
Amsparity-kynää voi tarvittaessa (esimerkiksi matkalla) säilyttää huoneenlämmössä alle 30 °C:ssa enintään 30 päivän ajan.
Säilytä Amsparity, pistostarvikkeet ja kaikki muut lääkkeet poissa lasten ulottuvilta.

Pistoksena annettava Amsparity on kertakäyttöisessä esitäytetyssä kynässä, joka sisältää yhden lääkeannoksen.
Älä yritä pistää Amsparity-valmistetta, ennen kuin olet lukenut ja ymmärtänyt nämä käyttöohjeet. Jos lääkäri, sairaanhoitaja tai apteekkihenkilökunta arvioi, että sinä saatat tai sinua hoitava henkilö saattaa kyetä antamaan Amsparity-pistokset kotona, sinun on saatava opastusta Amsparity-pistoksen oikeasta valmistelu- ja pistämistavasta.
On myös tärkeää keskustella lääkärin, sairaanhoitajan tai apteekkihenkilökunnan kanssa sen varmistamiseksi, että ymmärrät Amsparity-annosteluohjeet. Muistat Amsparity-pistoksen antamisen helpommin, kun merkitset ajankohdan etukäteen kalenteriisi. Käänny lääkärin, sairaanhoitajan tai apteekkihenkilökunnan puoleen, jos sinulla on kysyttävää Amsparity-valmisteen oikeasta pistämistekniikasta.
Oikean pistämistekniikan omaksumisen jälkeen voi pistoksen antaa itse tai sen voi antaa potilasta hoitava henkilö.


1. Tarvittavat tarvikkeet

· Tarvitset seuraavat tarvikkeet jokaista Amsparity-pistosta varten: Etsi puhdas, tasainen työtaso, jolle voit asettaa tarvikkeet.
· 1 Amsparity-kynä (pakkauksessa)
· 1 alkoholia sisältävä puhdistuslappu (pakkauksessa)
· 1 vanutuppo tai harsotaitos (ei mukana Amsparity-pakkauksessa)
· Sopiva säiliö teräville jätteille (ei mukana Amsparity-pakkauksessa).
Tärkeää: Jos sinulla on kysyttävää Amsparity-valmisteen esitäytetystä kynästä tai itse lääkkeestä, käänny lääkärin, sairaanhoitajan tai apteekkihenkilökunnan puoleen.


2. Valmistelut

· Ota Amsparity-pakkaus jääkaapista.
· Ota pakkauksesta 1 Amsparity-kynä ja alkoholia sisältävä puhdistuslappu. Pidä kynä poissa suorasta auringonvalosta. Pane alkuperäinen pakkaus, jossa on käyttämättömiä kyniä, takaisin jääkaappiin.
· Älä käytä kynää, jos
· kynä tai kynän sisältävä kotelo on pudonnut (vaikka kynä näyttäisikin ehjältä)
· kynä on jäätynyt tai sulanut
· kynä näyttää vahingoittuneelta 
· uuden kotelon sinetit on murrettu.
· kynä on ollut poissa jääkaapista yli 30 päivää
· viimeinen käyttöpäivämäärä on ohi.
· Jos jokin edellä mainituista pitää paikkansa, hävitä kynä samaan tapaan kuin käytetty kynä. Tarvitset uuden kynän pistostasi varten.
· Kynää voi käyttää suoraan jääkaapista otettuna.
· Jos kynän antaa lämmetä huoneenlämpöiseksi, saatat huomata, että pistely ja epämukava tunne vähenevät. Jätä esitäytetty ruisku huoneenlämpöön poissa suorasta auringonvalosta 15–30 minuutiksi ennen pistostasi.
· Pese kädet saippualla ja vedellä. Kuivaa kädet hyvin. 
· Älä poista korkkia ennen kuin olet valmis pistämään. 


[image: ]viimeinen käyttöpäivämäärä

· Tarkastele lääkettäsi huolellisesti kynän ikkunasta. 
· Kääntele kynää varovaisesti edestakaisin lääkkeen tarkistamiseksi. 
· Älä ravista kynää. Ravistaminen voi vahingoittaa lääkettä.
· Varmista, että kynässä oleva lääke on kirkasta ja väritöntä tai hyvin vaaleanruskeaa ja ettei siinä ole hiutaleita tai hiukkasia. On normaalia, että ikkunassa näkyy yksi tai useampia ilmakuplia. Älä yritä poistaa ilmakuplia.
Jos sinulla on kysyttävää lääkkeestäsi, käänny lääkärin, sairaanhoitajan tai apteekin puoleen.


[image: ]4
Vatsa:
Pistä vähintään 5 cm:n päähän navasta
Etureiden yläosa
Reidet:
Pistoskohdan valinta ja valmistelu



· Pistä pistos joka kerta eri kohtaan.
· Älä pistä luisille alueille äläkä ihoalueille, joilla on mustelmia, punoitusta, kipua (aristusta) tai kovettumia. Vältä pistämästä alueille, joilla on arpia tai venytysjuovia.
· Jos sinulla on psoriaasi, älä pistä suoraan koholla olevaan, paksuun, punoittavaan tai hilseilevään iholäiskään tai ihovaurioon.
· Älä pistä vaatteiden läpi.
· Pyyhi pistoskohta alkoholia sisältävällä puhdistuslapulla.
· Anna pistoskohdan kuivua.


[image: ]5
Poista korkki



· Kierrä korkkia ja vedä se pois. 
· Pane korkki teräville hävitettäville jätteille tarkoitettuun säiliöön; sitä ei tarvita enää.
· On normaalia, että neulankärjessä näkyy muutama lääketippa, kun poistat korkin.
Varoitus: Käsittele kynää varoen tahattoman neulanpistovamman välttämiseksi.
Huom.: Neulansuojus jää poistetun korkin sisälle.


[image: ]6

· Paina kynää voimakkaasti ihoa vasten 90 asteen kulmassa kuvan mukaisesti.
Huom.: Neula työntyy ihoon, kun painat kynää alaspäin. Pistospainike vapautuu, kun painat kynää tarpeeksi voimakkaasti.
· Pidä kynä ihoa vasten painettuna vaiheeseen 8 asti.
Huom.: Älä työnnä neulaa uudestaan ihoon, jos päätätkin vaihtaa pistoskohtaa. Tarvitset uuden kynän, jos olet ehtinyt työntää neulan jo ihoon.


[image: ]Pistä lääke
2. naksahdus
Pidä vielä 5 sekuntia
naksahdus
Paina
Odota
Säilytä paine

· Paina pistopainike kokonaan alas ja kuulet naksauksen. Voit nostaa sormesi pois pistospainikkeelta, kun pistos on käynnistynyt.
· Paina kynää edelleen voimakkaasti ihoa vasten, samalla kun oranssinvärinen palkki kulkee ikkunan poikki. Annoksen antaminen kestää tavallisesti 3–10 sekuntia.
· Odota vähintään 5 sekuntia 2. naksauksen jälkeen, jotta lääke ehtii imeytyä.
Huom.: Jos et pysty painamaan pistospainiketta pohjaan saakka, et paina kynää tarpeeksi voimakkaasti alaspäin. Nosta sormi pois pistospainikkeelta ja paina kynää ihoa vasten voimakkaammin. Yritä nyt painaa painiketta uudestaan. Jos tämä ei auta, pistoskohdasta voi saada kiinteämmän ihoa venyttämällä tai poimulle nipistämällä, jolloin pistospainikkeen painaminen helpottuu.


[image: ]8
Ota kynä pois



· Ota kynä pois vasta kun 2. naksauksesta on kulunut vähintään 5 sekuntia. 
· Nosta kynä irti ihosta.
Huom.: Kun olet nostanut kynän irti ihosta, neula menee automaattisesti suojaan.
· Jos iholla näkyy pistoksen jälkeen lääkettä enemmän kuin pieni tippa, odota seuraavalla pistoskerralla pitempään, ennen kuin nostat kynän irti ihosta.


[image: ]9
Katso ikkunaa



· Ikkunassa pitäisi näkyä oranssinvärinen palkki.
· Jos ikkuna ei ole muuttunut oranssinväriseksi tai jos lääkkeen pistäminen näyttäisi olevan yhä käynnissä, et ole saanut koko annosta. Ota heti yhteyttä lääkäriin, sairaanhoitajaan tai apteekkihenkilökuntaan.
· Älä pistä toista annosta.


[image: ]Hävitä käytetty kynä

· Hävitä kynä heti lääkärin, sairaanhoitajan tai apteekin antamien ohjeiden ja paikallisten terveys- ja turvallisuusohjeiden mukaan.

Pistoksen jälkeen



· Katso pistoskohtaa tarkasti. Jos näet verta, paina pistosaluetta kevyesti puhtaalla vanutupolla tai harsotaitoksella muutaman sekunnin ajan. 
· Älä hiero pistoskohtaa.
Huom.: Säilytä käyttämättömät kynät jääkaapissa alkuperäisessä pakkauksessaan.

Kääntöpuolella
Pakkausseloste: Tietoa potilaalle

